
I. “SPeidas ir Arčeris“ 


Semiuelio Speido veidas buvo beveik mefistofeliškas: ilgas, 
smailas, kaulėtas smakras, nuolat pakelti lūpų kampučiai, gilios 
trikampės šnervės, įkypi antakiai, styrantys virš dviejų raukšlių, 
iš kurių kyšojo lenkta nosis, ir trumpų šviesiai rusvų plaukų 
pleištas plikame viršugalvyje. Ir tik jo gelsvai pilkos akys buvo 
normalios, o ne žvairos, kaip galėjai tikėtis. 

Pastebėjęs tarpduryje Efę Perin, jis paklausė: 

- Taip, mieloji? 

Efė Perin, išstypusi mergina įdegusia oda, guvia berniokiška 
šypena ir šelmiškomis rudomis akimis, vilkėjo prigludusią prie 
kūno suknelę iš plonos rudos vilnos. Uždariusi paskui save duris, 
ji atsišliejo į jas nugara ir tarė: 

- Pas tave atėjo mergina. Mis Vonderli. 

- Su reikalu? 

- Atrodo. Bet pažiūrėti į ją verta bet kokiu atveju: gražuolė, 
kokių reta. | 

- Tempk ją čionai. Tučtuojau. 

Efė Perin vėl atlapojo duris ir, nepaleisdama jų rankenos, 
kreipėsi į gretimoje patalpoje laukiančią merginą: 

- Užeikite, prašau, mis Vonderli. 

Pasigirdo labai tylus “ačiū", toks tylus, kad išgirsti jį leido tik 
tobula kalbėjusios tarsena, ir tarpduryje pasirodė jauna moteris. Ji 
žengė lėtai, atsargiai, žvelgdama į Speidą droviomis ir kartu 
skvarbiomis skaisčiai mėlynomis akimis. 

Jos lanksčioje, lieknoje figūroje nebuvo nė vienos laužytos 
linijos: tiesi nugara, aukšta krūtinė, ilgos kojos, grakščios rankos. 
Visas jos apdaras buvo mėlynas, priderintas, suprantama, prie 
akių spalvos. Iš po žydros skrybėlaitės krito rudų plaukų garba- 
nos, drovi raudonų lūpų šypsena atidengė sniego baltumo dantis. 

Speidas, linktelėjęs galva, atsistojo ir ttumpapiršte letena pa- 
rodė i ažuolinį krėslą priešais stalą. Kabineto šeimininkas buvo ne 
mažiau kaip šešių pėdų ūgio. Galingi, nuolaidūs pečiai teikė jo 
figūrai kūgio formą - tokiam lokiui blogai gulė net gerai išlygin- 
tas švarkas. 

Mis Vonderli antrąsyk sušnibždėjo: “Ačiū", - ir prisėdo ant 
medinio krėslo krašto. | 

Speidas vėl įsitaisė savo sukamajame krėsle ir mandagiai 
nusišypsojo "merginai. 

Pro uždarytas duris girdėjosi įprastas Efės Perin rašomosios 
mašinėlės tarškėjimas. Kažkur netoliese gaudė elektrinis variklis. 
Ant stalo perpildytoje varinėje peleninėje smilko cigaretė. Vėje- 
lis, kuris smelkėsi į kambarį pro pravertą langą, nešdamas lengvą 
amoniako kvapą, ridinėjo po stalą cigaretės pelenus. 

Mis Vonderli neramiai sekė akimis tuos šokančius pelenų 
gumulėlius. Ji sėdėjo ant.paties krėslo kraštelio, pasiruošusi pa- 
šokti bet kurią akimirką. Tamsiomis pirštinėmis aptemtos rankos 
glamžė plokščią rankinuką, padėtą ant kelių. 

Speidas atsilošė į krėslo atkaltę ir paklausė: 

- Taigi kuo galiu būti naudingas, mis Vonderli? 

Mergina sulaikė kvapą ir pakėlė akis į jį. Paskui mėšlungiškai 
nurijo seiles ir skubiai prakalbo: 

- Jūs juk galite... aš manau... tai yra... - Ji prikando baltais 
dantimis apatinę lūpą ir nutilo. Netylėjo tik jos maldaujančios 
mėlynos akys. | 

Speidas nusišypsojo ir padrąsinančiai linktelėjo - atseit, viską 
suprantu, nereikia jaudintis. 

- Papasakokite man viską nuo pradžios, - pasiūlė jis, - ir mes 
pagalvosime, kaip jums padėti. Bet, kartoju, nuo pat pradžios. 

- Tai atsitiko Niujorke. 

- Aha. | 


- Nežinau, kur jiedu susitiko. Aišku, kad Niujorke, bet kur 
būtent? Korina penkiais metais jaunesnė už mane - jai tik septy- 
niolika, - ir bendrų draugų mes neturime. Ir apskritai artimos 
viena kitai, kaip paprastai būna seserys, mudvi nebuvome. Mūsų 
tėvai dabar Europoje. Jie nepakels tokio smūgio. Aš privalau ją 
rasti iki tėvų sugrįžimo. 

- Aha, - tarstelėjo jis. 

- Jie grįš kito mėnesio pradžioje. 

Speido akys sužibo. 

- Vadinasi, mes dar turime dvi savaites. 

- Aš nežinojau, kur ji dingo, kol negavau laiško. Aš tiesiog 
krausčiausi iš proto. - Merginos lūpos virpėjo, rankos tebemaigė 
ant kelių gulintį rankinuką. - Kreiptis į policiją nedrįsau - o kas, 
jeigu sesuo įsivėlė į nešvarų reikalą, - tačiau baimė dėl jos 
gyvybės nuolatos stūmė mane tenai. Aš neturėjau su kuo pasitarti. 
Nežinojau, ką daryti. Ką gi aš galėjau padaryti? 

- Žinoma, nieko, - atsakė Speidas. - Ir tada gavote laišką? 

- Taip, ir tučtuojau nusiunčiau jai telegramą, maldaudama 
grįžti namo. Siunčiau čionai, į centrinį paštą “iki pareikalavimo"". 
Kito adreso ji man nedavė. Laukiau visą savaitę, bet negavau 
jokio atsakymo, nė žodelio. Laikas bėga, diena, kada turi grįžti 
tėvai, artėja. Štai aš ir atvažiavau jos į San Franciską. Parašiau, 
kad atvažiuoju. Tikriausiai nereikėjo šito daryti? 

- Galbūt ir nereikėjo. Kartais būna sunku išsyk nuspręsti, kaip 
teisingiau pasielgti. Jūs radote seserį? 

- Ne, neradau. Parašiau, kad lauksiu jos “Sent Marko" viešbu- 
tyje, maldavau, kad ateitų pasikalbėti su manimi, net jeigu ji ir 
nemano grįžti namo. Bet Korina neatėjo. Aš laukiau jos tris 
dienas, bet ji taip ir nepasirodė. Net raštelio neatsiuntė. 

Speidas linktelėjo šviesiaplauke mefistofeliška galva, užjau- 
čiamai suraukė antakius ir sučiaupė lūpas. 


- Kaip tai siaubinga, - tarė mis Vonderli, priverstinai šypsoda- 
masi, - štai taip sėdėti, laukti... nežinant, kas jai atsitiko arba 
galbūt gresia dabar. - Mergina daugiau nebandė šypsotis. Ją krėtė 
drebulys. - Išskyrus adresą “iki pareikalavimo", aš daugiau nieko 
neturėjau. Todėl parašiau jai dar vieną laišką ir vakar popiet 
nuėjau į paštą. Išbuvau ten iki tamsos, tačiau sesuo nepasirodė. 
Šįryt aš vėl nuėjau tenai, ir vėl Korinos nesulaukiau. Bet užtat 
pamačiau Floidą Tersbį. 

Speidas sukluso ir vėl linktelėjo. 

- Tersbis nesutiko pasakyti man, kur Korina, - tęsė mergina 
nevilties kupinu balsu. - Jis ųųk pranešė, kad sesuo sveika ir 
laiminga. Bet argi galima tikėti tuo žmogumi? Jis pasakytų tą patį 
bet kuriuo atveju, juk taip? 

- Taip, - sutiko Speidas. - O gal jis ir nemelavo? 

- Tikiuosi, labai tikiuosi! - šūktelėjo mis Vonderli. - Bet juk aš 
negaliu grįžti namo, nepasimačiusi su seserimi ar bent nepasikal- 
bėjusi telefonu! O Tersbis nesutinka nuvesti manęs pas ją. Sako, 
kad ji nenori manęs matyti. Netikiu. Jis pasakė, kad perduos 
Korinai, jog matė mane, ir prižadėjo atvesti ją šįvakar pas mane į 
viešbutį, jeigu ji, Žinoma, sutiks. Pats Tersbis, tiesa, neabejoja, 
kad sesuo atsisakys. Jis prižadėjo, kad tokiu atveju ateis vienas. 
Jis... | 

Pastebėjusi, kad atsidaro durys, mergina nutilo ir išsigandusi 
prisidengė burną delnu. 

Žmogus, atidaręs duris, įžengė į kabinetą, tarstelėjo: “Atsipra- 
šau“', - ir paskubomis nusivožė nuo galvos rudą skrybėlę. 

- Viskas gerai, Mailzai, - tarė Speidas. - Susipažinkite, mis 
Vonderli - tai misteris Arčeris, mano kompanionas. 

Misteris Arčeris linktelėjo ir draugiškai pamojo skrybėle. Tai 
buvo tvirtas vidutinio ūgio vyras, plačiapetis ir storasprandis, 
geraširdišku, vėjo nugairintu raudonu veidu, masyviais žandikau- 
liais ir “ežiuku" nukirptais žilstančiais plaukais. Jeigu Speidui 

buvo gerokai virš trisdešimties, tai jam - gerokai virš keturiasde- 
šimties. 

Speidas ėmė jam pasakoti: 

- Mis Vonderli sesuo pabėgo iš Niujorko su žmogumi, vardu 
Floidas Tersbis. Jie dabar San Franciske. Mis Vonderli šiandien 
matė Tersbį ir sutarė dar kartą susitikti su juo šįvakar. Galbūt jis 
ateis į pasimatymą su mis Vonderli seserimi. Šansų, tiesa, ne- 
daug. Mis Vonderli nori, kad mes rastume jos seserį ir grąžintume 
namo. - Jis pasisuko į merginą. - Viskas teisingai? 

- Taip, - vos girdimai sušnabždėjo ta. Sumišimas, beveik 
ištirpęs žavingų Speido šypsenų, linkčiojimų ir drąsinimų dėka, 
vėl nurausvino jos skruostus. Mergina nudelbė akis į savo ranki- 
nuką ir ėmė krapštyti jį pirštu. 

Speidas mirktelėjo kompanionui. 

Mailzas Arčeris priėjo arčiau. Mergina apžiūrinėjo rankinuką, 
o seklys apžiūrinėjo merginą. Jo mažos rudos akutės vertinamai 
nužvelgė ją nuo palenktos galvos iki kojų, paskui nuo kojų iki 
galvos. Pasisukęs į Speidą, Arčeris be garso sudėjo lūpas, lyg 
švilptelėdamas 1š susižavėjimo. 

Speidas nežymiai kilstelėjo du pirštus nuo krėslo ranktūrio, 
perspėdamas kompanioną, kad būtų atsargus. 

- Manau, didelių sunkumų nebus. Mums reikia patykoti to 
žmogaus šįvakar viešbutyje, pasekti jį, ir jis pats atves mus pas 
jūsų seserį. Jeigu Tersbis ateis su ja ir jums pavyks įkalbėti seserį 
grįžti namo - ką gi, tuo geriau. Jeigu ne... jeigu ji nepanorės 
išsiskirti su Tersbiu, kai mes ją rasime... na, tada sugalvosime ką 
nors kita. 

- Būtinai, - pritarė Arčeris kimiu šiurkštoku balsu. 

Mis Vonderli dirstelėjo į Speidą ir niūriai suraukė antakius. 

- Tik būkite labai atsargūs. - Jos balsas trūkčiojo, lūpos nervin- 
gai virpėjo. - Aš mirtinai bijau ir Tersbio, ir to, ką jis gali padaryti. 

Korina juk dar visai vaikas, ir tai, kad Tersbis atsivežė ją čionai iš 
Niujorko, tai... Jis gali... jis juk gali... ką nors padaryti Korinai? 

Speidas šypsodamasis pabarbeno į krėslo ranktūrį. 

- Palikite tuo rūpintis mums, - tarė jis. - Kaip nors susidorosi- 
me. 

- Bet gali juk ir taip atsitikti? - neatlyžo mergina. 

- Reikia atsižvelgti ir į tokią galimybę, - sutiko Speidas. - Bet 
mes padarysime viską, ką galėsime, kad taip neatsitiktų. 

- Aš pasitikiu jumis, - atvirai prisipažino mis Vonderli, - tik 
noriu perspėti, kad tas Žmogus labai pavojingas. Manau, jokia 
kliūtis jo nesulaikys. Kad išsigelbėtų pats, jis nedvejodamas 
užmuštų Koriną. Juk jis gali taip padaryti? 

- Jūs grasinote jam? 

- Ne, aš tik pasakiau, kad Korina turi grįžti namo iki tėvų 
parvykimo, kad jie nieko nežinotų. Prižadėjau nieko nesakyti 
tėtei, jeigu Tersbis padės man susigrąžinti seserį. O jeigu nepadės, 
tėtė, žinoma, ras būdą, kaip patraukti jį atsakomybėn. Tačiau... 
Tersbis, atrodo, nepatikėjo manimi. 

- Ar jis gali užgniaužti šią istoriją, vesdamas jūsų seserį? - 
paklausė Arčeris. 

Mergina nuraudo ir sumišusi atsakė: 

- Anglijoje jis turi žmoną ir tris vaikus. Korina parašė apie tai 
laiške. Būtent todėl jai ir teko bėgti paslapčia. 

- Dažniausiai jie visi turi žmonas, tiesa, nebūtinai Anglijoje. - 
Speidas pasilenkęs paėmė pieštuką ir popieriaus lapą. - Kaip 
atrodo tas Tersbis? 

- Iš pažiūros jam trisdešimt penkeri, jūsų ūgio, labai tamsus 
arba tiesiog įdegęs. Plaukai juodi, antakiai vešlūs. Kalba garsiai, 
net iššaukiančiai, labai irzlus ir ūmus. Iš pirmo žvilgsnio aišku, 
kad toks gali viskam ryžtis. 

- Kokios spalvos akys? - paklausė Speidas, nepakeldamas 
galvos nuo savo užrašų. 

- Pilkšvai melsvos, pavandenijusios, bet skvarbios. Ir... dar... 
gili duobutė smakre. 

-- Koks jis - liesas, normalus, apystoris? 

- Tvirto sudėjimo. Plačiapetis, laikosi tiesiai, beveik kaip 
kariškis. Šįryt dėvėjo šviesiai pilką eilutę ir pilką skrybėlę. 

- Kuo jis verčiasi? - paklausė Speidas, dėdamas pieštuką ant 
stalo. 

- Nežinau, - atsakė mergina. - Neturiu supratimo. 

- Kada Tersbis žadėjo ateiti pas jus? 

- Po aštuonių. 

- Gerai, mis Vonderli, mūsų žmogus lauks ten. Būtų neblogai, 
jeigu... 

- Misteri Speidai, ar negalėčiau paprašyti, kad ateitumėte jūs 
pats arba misteris Arčeris? - Ji maldaujamai ištiesė rankas. - Aš 
noriu, kad šituo užsiimtų vienas iš jūsų. Neabejoju, kad jūs 
pasiųstumėte patyrusį bendradarbį, bet - Dieve mano! - aš taip 
baiminuosi dėl Korinos. Ir Tersbio taip pat bijau. Gerai? Aš 
suprantu... Tai kainuos brangiau. - Mergina drebančiais pirštais 
atsegė rankinuką ir padėjo ant stalo priešais Speidą du banknotus 
po šimtą dolerių. Tiek užteks? 

- Užteks, - užtikrino Arčeris. - Aš užsiimsiu jūsų reikalu. 

Mis Vonderli atsistojo ir susijaudinusi ištiesė jam ranką. 

- Ačiū! Ačiū! - šūktelėjo ji ir pakartojo dar sykį, spausdama 
ranką Speidui: - Ačiū! 

- Nėra už ką! - atsakė Speidas. - Džiaugiamės, galėdami jums 
padėti. Būtų neblogai, jeigu jūs pati pasitiktumėte Tersbį apačioje 
arba bent trumpam pasirodytumėte su juo vestibiulyje. 

- Taip ir padarysiu, - pažadėjo mergina ir vėl padėkojo kompa- 
nionams. 

- Tik nesidairykite manęs, - perspėjo ją Arčeris. - Aš pats jus 
pamatysiu. 

Speidas palydėjo mis Vonderli iki kontoros durų. Kai jis 
grįžo, Arčeris, mostelėjęs galva į du šimto dolerių vertės bankno- 
tus, patenkintas sumurmėjo: “Labai pravers", - paėmė vieną 
popierėlį, sulankstė ir paslėpė liemenės kišenėlėje. 

- Jos rankinuke pastebėjau dar kelis šitų gražuolių broliukus. 

Speidas įsikišo į kišenę antrąjį banknotą, atsisėdo už stalo ir 
tarė Arčeriui: 

- Tik pernelyg nesipuikuok prieš ją. Kaip ji tau? 

- Saldainiukas! Kaip čia nesipuikuosi! - Arčeris staiga šiurkš- 
čiai nusikvatojo. - Galbūt tu, Semai, ir pamatei ją pirmas, užtat aš 
greičiau susiprotėjau. - Susikišęs rankas į kišenes, jis suposi nuo 
kulnų ant pirštų galų. | 

- Tu dar prisikankinsi su ja, įsidėmėk mano žodžius. - Semas 
išsišiepė kaip vilkas, parodydamas krūminius dantis. - Na, bet tu 
turi savo galvą ir nesi mažas vaikas. - Ir jis ėmė suktis cigaretę. 


2. Mirtis rūke 


Tamsoje suskambo telefonas. Po trečio skambučio sugirgždė- 
jo lova, po stalą ėmė grabinėti pirštai, kažkoks mažas, bet sunkus 
daiktas nukrito ant kilimu užtiestų grindų, paskui vėl cyptelėjo 
lovos spyruoklės ir vyriškas balsas pratarė: 

- Alio... Taip, aš klausau... Nužudytas?.. Taip... Už penkioli- 
kos minučių. Ačiū. 

Spragtelėjo jungiklis ir baltas rutulys, kabantis palubėje ant 
trijų paauksuotų grandinių, užliejo kambarį šviesa. Speidas - 
basas, apsivilkęs pižama baltais ir žaliais langeliais - atsisėdo ant 
lovos krašto. Jis niūriai pašnairavo į telefoną ir paėmė nuo stalo 
rudo rūkomojo popieriaus pakęlį ir “Bul Darem“ tabako dėžutę. 

Pro du pravirus langus į kambarį plūdo žvarbus drėgnas oras, 
nuo Alkatraso salos pusės sklido dažni priešrūkinės sirenos signa- 
lai. Žadintuvas, pastatytas ant Djuko knygos “Garsiausi nusikal- 
timai Jungtinėse Amerikos Valstijose“ krašto, rodė penkias po 
dviejų. 

Speidas susisuko ir prisidegė cigaretę, pakėlė nukritusį ant 
grindų žiebtuvėlį odiniame dėklelyje. Tada nusivilko pižamą. 
Galingos rankos, kojos, liemuo, masyvūs pečiai darė jį panašų | 
lokį. Beje, į nuskustą lokį: jam ant krūtinės plaukai nežėlė. Speido 
oda buvo švelni ir rausva kaip vaiko. 

Jis pasikasė pakaušį ir ėmė rengtis. Iš pradžių apsivilko baltus 
apatinius marškinius, užsimovė pilkas kojines, pasirišo juodus 
kojaraiščius, apsiavė tamsiai rudus batus. Užsirišęs batų raište- 
lius, Speidas nukėlė telefono ragelį ir išsikvietė taksi. Tada užsi- 
tempė marškinius žaliais dryželiais, prisisegė minkštą baltą apy- 
kaklę, pasirišo žalią kaklaraištį; galiausiai apsivilko pilką eilutę, 
kurią dėvėjo išvakarėse, platų tvido paltą ir tamsiai pilką skrybė- 

lę. Kai Speidas kaišiojosi į kišenes tabaką, raktus ir pinigus, 
sudžeržgė paradinių durų skambutis. 

Ten, kur Bušo gatvė iškyla virš Stoktono gatvės prieš statų 
nuolydį į Čainatauną, Speidas užsimokėjo ir išlipo iš taksi. Gatvė 
skendėjo naktiniame San Francisko rūke - retame, lipniame ir 
skvarbiame. Netoli tos vietos, kur jis išlipo iš mašinos, keli 
žmonės žiūrėjo į skersgatvį. Kitoje Bušo gatvės pusėje stovėjo 
dvi moterys bei vyriškis ir taip pat spoksojo į skersgatvį. Pro 
langus dairėsi smalsuoliai. 

Speidas perkirto šaligatvį tarp. dviejų geležiniais turėklais 
aptvertų didelių liukų, kurių viduje matėsi kreivi laipteliai, priėjo 
prie parapeto, pasirėmė alkūnėmis į drėgną akmenį ir pažvelgė 
žemyn, į Stoktono gatvę. 

Iš tunelio angos, esančios tiesiai po juo, švilpdama ir kaukda- 
ma kaip kulka išlėkė mašina ir dingo iš akių. Už kelių jardų nuo 
tunelio, už benzino ir kino filmų reklamomis aplipdytos skelbimų 
lentos, dengiančios siaurą taką tarp dviejų sandėlių, tūnojo keistai 
persikreipęs Žmogus. Viena ranka jis rėmėsi į šaligatvį, kita 
laikėsi už žalio stendo rėmo. Dar du smalsuoliai nedrąsiai žvilg- 
čiojo pro nedidelį plyšį tarp skelbimų lentos krašto ir vieno 
sandėlio sienos. Pro pilką kito sandėlio sieną ir žemės lopinėlį, 
užstojamą skelbimų lentos, šmirinėjo Žibintuvėlių spinduliai, tarp 
šviesos pluoštų šokčiojo žmonių šešėliai. | 

Speidas apsisuko ir nužingsniavo Bušo gatve link skersgatvio, 
prie kurio būriavosi žmonės. Uniformuotas policininkas, stovin- 
tis po mėlyna emaliuota lentele su baltu užrašu: “Barito gatvė“, 
liovėsi žiaumojęs kramtomąją gumą, pakėlė ranką ir paklausė: 

- Ko jums čia reikia? 

- Aš esu Semas Speidas. Man ką tik skambino Tomas Polhau- 
Zas. 

- A, tai jūs. - Policininkas nuleido ranką. - Aš jūsų iš pradžių 
nepažinau. Jie štai ten. - Jis dūrė nykščiu kažkur sau už nugaros. 
- Bjaurus reikalas. 

- Nieko gero, - sutiko Speidas ir nužingsniavo skersgatviu. 

Maždaug pusiaukelėje stovėjo “Greitosios pagalbos" mašina. 
Į kairę nuo mašinos gatvelė buvo pertverta neaukšta tvora iš 
netašytų lentų. Už tvoros tamsavo status plikos žemės šlaitas, kuris 
leidosi link antrosios skelbimų lentos pusės Stoktono gatvėje. 

Viename tvoros gale viršutinė dešimties pėdų ilgio lenta buvo 
atplėšta. Kiek žemiau pašlaitėje, maždaug už penkiolikos pėdų 
tarp šlaito ir akmens, aukštielninkas gulėjo Mailzas Arčeris. Šalia 
jo stovėjo du vyriškiai. Vienas jų laikė nukreipęs žibintuvėlį į 
nužudytojo kūną. Po šlaitą naršė dar keli žmonės su Žibintuvė- 
liais. 

Vienas iš policininkų, šūktelėjęs: “Sveikas, Semai!“ - ėmė 
aukštas pilvočius mažomis gudriomis akutėmis, didele burna ir 
nevalyvai nuskustais skruostais. Jo batai, keliai, rankos ir smak- 
ras buvo išteplioti purvu. 

- Aš pamaniau, kad tu norėsi pažiūrėti į jį prieš mums paimant 
kūną, - tarė pilvočius, keldamas koją per sulaužytą tvorą. 

- Ačiū, Tomai, - atsakė Speidas: - Kaip tai atsitiko? - Jis 
pasirėmė alkūne į tvoros stulpelį ir ėmė žvalgytis į Žmones 
apačioje, linksėdamas tiems, kurie su juo sveikinosi. 

Tomas Polhauzas dūrė purvinu pirštu sau į krūtinę. 

- Kažkas prakiurdė jam širdį štai šituo daikčiuku. - Jis išsitrau- 
kė iš palto kišenės didelį revolverį ir ištiesė jį Speidui. Revolveris 
buvo aplipęs purvu. - “Veblis". Angliška sistema, tiesa? 

Speidas nukėlė alkūnę nuo stulpelio, pasilenkė į priekį, apžiū- 
rinėdamas ginklą, tačiau į rankas jo nepaėmė. 

- Taip, - sutiko jis. - Visiškai teisingai, “Veblio-Fosberio"* 
sisternos revolveris. Trisdešimt aštuntas kalibras, būgnelyje telpa 
aštuoni šoviniai. Dabar jų jau nebegamina. Kiek kartų šauta? 

- Vieną. - Tomas vėl dūrė pirštu sau į krūtinę. - Mailzas, 
atrodo, buvo jau nebegyvas, kai trenkėsi į tvorą. - Policininkas 
kilstelėjo purviną revolverį. - Tau teko anksčiau tokius matyti? 

Speidas linktelėjo. 

- Teko, - abejingai tarstelėjo jis ir staiga prašneko greitakalbe: 
- Jį nušovė čia, taip? Mailzas stovėjo nugara į tvorą ten, kur dabar 
stovi tu. Tas, kuris šovė, stovėjo čia. - Speidas atsistojo priešais 
Tomą ir atstatė smilių policininkui į krūtinę. - Tas tipas šauna, 
Mailzas krenta, numuša viršutinę tvoros lentą ir ritasi žemyn, kol 
užkliūva už akmens. Taip? 

- Taip, - suraukęs antakius, neskubėdamas atsakė Tomas. - 
Šūvis apsvilino Mailzui paltą. 

- Kas jį rado? | 

- Šilingas, policijos patrulis. Jis ėjo Bušo gatve ir vos tik 
pasiekė skersgatvį, pravažiuojančios mašinos Žibintai apšvietė 
sulaužytą tvorą. Jis priėjo arčiau, norėdamas išsiaiškinti, kas 
atsitiko, ir pamatė lavoną. 

- Kokia tai buvo mašina? 

- Neaišku, Semai. Šilingas neatkreipė į ją dėmesio, nes dar 
nežinojo apie žmogžudystę. Jis sako, kad, kol ėjo nuo Pauelo 
gatvės, iš skersgatvio niekas nepasirodė - jis tai būtų tikrai paste- 
bėjęs. Yra dar vienas būdas išsigauti iš čia - pralįsti po skelbimų 
lenta ir išeiti į Stoktono gatvę. Bet tuo keliu niekas nepasinaudo- 
jo. Žemė drėgna nuo rūko, tačiau jokių kitų pėdsakų, išskyrus 
paliktus Mailzo kūno ir revolverio, pašlaitėje nėra. 

- Kas nors girdėjo šūvį? 

- Dievaži, Semai, mes ką tik atvažiavome. Galbūt kas nors ir 
girdėjo, bet tuos Žmones dar reikia surasti. - Tomas pasisuko į 
šlaitą ir perkėlė vieną koją per tvorą. - Eime, apžiūrėsi jį. 

- Ne, - atsakė Speidas. 

Tomas taip ir sustingo, apžergęs tvorą, paskui nustebęs paž- 
velgė į Speidą. 

- Tu juk jau apžiūrėjai jį. Nieko nauja aš nepamatysiu, - 
paaiškino privatus seklys. 

Tomas, neatitraukdamas nuo jo akių, nepatikliai linktelėjo ir 
perkėlė per tvorą kitą koją. 

- Mailzo pistoletas liko už juostos. Paltas buvo aklinai užsags- 
tytas. Piniginėje radome daugiau kaip šimtą šešiasdešimt dolerių. 
Jis ką, dirbo? 

Akimirką padvejojęs, Speidas linktelėjo. 

Tomas paklausė: 

- Kas per darbas? 

- Jis turėjo sekti tipą, vardu Floidas Tersbis, - atsakė Speidas ir 
pakartojo išvaizdos aprašymą, gautą iš mis Vonderli. 

- Kam? 

Speidas susigrūdo rankas į palto kišenes ir mieguistai sumirk- 
sėjo, žvelgdamas į policininką. 

- Kam? - nekantriai pakartojo tas. 

- Atrodo, tas tipas anglas. Tiėsą sakant, aš nežinau, kas jis per 
vienas. Mes tik bandėme išsiaiškinti, kur jis gyvena. - Speidas 
šyptelėjo, ištraukė iš kišenės vieną ranką ir paplojo Tomui per 
petį. - Ei, nebūk per daug įkyrus. - Jis vėl įsikišo ranką į kišenę. - 
Man dar reikia pranešti apie įvykį Mailzo žmonai. 

Tomas nepatenkintas prasižiojo, bet vėl susičiaupė, taip nieko 
ir nepasakęs. Paskui atsikrenkštęs tarė šiurkščiai ir kartu jausmin- 
gai: 

- Mat kokį pokštą iškrėtė jam gyvenimas. Mailzas, aišku, 
turėjo trūkumų - kas jų neturi? - bet turėjo ir privalumų. 

- Tikra tiesa, - be entuziazmo sutiko Speidas ir nuėjo sau. 

Bušo ir Teiloro gatvių kampe jis užsuko į vaistinę paskambinti 
telefonu. | 

- Džiaugsme mano, - pradėjo privatus seklys, kai jį sujungė, - 
Mailzas nušautas... Taip, negyvas... Valdykis... Taip... Pranešk 
apie tai Evai... Ne, aš jai už jokius pinigus neskambinsiu. Teks 
tau... Šaunuolė... Ir neleisk jos pas mane į kontorą... Perduok, kad 

aš pats užeisiu pas ją... Šiomis dienomis... Taip, nieko konkrečiai 
nežadėk... Na, tai viskas. Tu angelas. Iki. 


NA 


Metalinis žadintuvas rodė be dvidešimties minučių keturias, 
kai Speidas nuspaudė jungiklį, ir baltas rutulys vėl užliejo kamba- 
rį šviesa. Speidas numetė paltą ir skrybėlę ant lovos, nuėjo į 
virtuvę ir grįžo į miegamąjį su stikline ir aukštu buteliu “Bakar- 
di". Prisipylęs pilną stiklinę, išmaukė ją stovėdamas, tada atisėdo 
ant lovos krašto ir susisuko cigaretę. Kai sudžeržgė paradinių 
durų skambutis, jis gėrė jau trečią stiklinę “Bakardi" ir prisidegi- 
nėjo penktą cigaretę. Žadintuvo rodyklės rodė pusę penkių. 

Speidas atsiduso, atsistojo nuo lovos ir nužingsniavo link 
vonios, šalia kurios durų buvo įtaisytas pasikalbėjimo aparatas. 
Priėjęs nuspaudė mygtuką, atrakinantį laukujes duris, sumurmė- 
dėžutę, sunkiai kvėpuodamas ir pamažu vis labiau rausdamas. 

Koridoriuje pasigirdo triukšmas - tai atsivėrė ir vėl užsivėrė 
lifto durys. Speidas vėl atsiduso ir nukėblino į prieškambarį. 
Sprendžiant iš sunkių žingsnių koridoriuje, prie durų artinosi du 
vyrai. Speido veidas nušvito, niūrus žvilgsnis pragiedrėjo. Jis 
greitai atrakino duris. 

- Sveikas, Tomai, - pasisveikino jis su aukštu, pilvotu polici- 
ninku, su kuriuo kalbėjosi Barito skersgatvyje. - Sveikas, leite- 
nante, - tarė jis Tomo palydovui. - Įeikite. 

Policininkai vienu metu linktelėjo ir įžengė vidun. Speidas 

„uždarė duris ir nusivedė juos į miegamąjį. Tomas atsisėdo ant 
sofos krašto arčiau lango. Leitenantas įsitaisė krėsle prie stalo. 

Leitenantas buvo tvirtas vyras Žilų plaukų “ežiuku", kvadrati- 
niu veidu ir trumpais žilais ūsiukais. 

Speidas atnešė iš virtuvės dar dvi stiklines, pripylė į visas tris 
romo ir, padavęs stiklines svečiams, atsisėdo ant lovos krašto. Jo 
ramiame veide nebuvo nė ženklo nuostabos. Pakėlęs savo stiklinę 
ir taręs: “Į banditų sveikatą“, - privatūs seklys ištuštino ją vienų 
mauku. 

Tomas išgėrė savo romą, pastatė stiklinę ant grindų prie kojų 
ir nusibraukė lūpas purvinu smiliumi. Tad nudūrė akis į lovos 
kojas, tarsi bandydamas kažką prisiminti. 

Leitenantas kokias dešimt sekundžių žiūrėjo į savo stiklinę, 
nugėrė iš jos gurkšnį ir pasistatė šalia ant stalo. Jis įdėmiai 
nužvelgė kambarį, paskui įsmeigė akis į Tomą. 

Tomas pasimuistė ant sofos ir nepakeldamas galvos paklausė: 

- Tu pranešei Mailzo Žmonai apie tai, kas įvyko, Semai? 

- Aha, - burbtelėjo Speidas. 

- Ir kaip ji? 

Speidas palingavo galva. 

- Nesuprantu aš tų bobų. 

- Nesikuklink, - tyliai atkirto Tomas. 

Leitenantas įsirėmė rankomis į kelius ir truputį palinko į 
priekį. Jo žalsvos akys skverbėsi į Speidą taip atkakliai, tarsi būtų 
mechaninės - atrodė, nukreipti jo žvilgsnį į šalį galima tik nuspau- 
dus svirtelę ar mygtuką. 

- Kokius pistoletus tu nešiojies? - paklausė jis. 

- Jokių, - atsakė Speidas. - Nemėgstu šaudyti. Tiesa, kontoroje 
yra keli. 

- Norėčiau juos pamatyti, - tarė leitenantas. - Gal kartais turi 
čia nors vieną? 

- Ne. 

- Tikrai? 

- Pažiūrėk pats. - Speidas nusišypsojo ir mostelėjo tuščia 
stikline. - Gali čia viską apversti aukštyn kojom, aš nė necyptel- 
siu. Žinoma, jeigu turi orderį kratai. 

- Tik neįsivažiuok per toli, Semai! - užprotestavo Tomas. 

Speidas pastatė savo stiklinę ant stalo ir atsistojo priešais 
leitenantą. 

- Ko tau iš manęs reikia, Dandi? - paklausė jis tvirtai ir 
ryžtingai, taip pat tvirtai ir ryžtingai žvelgdamas į savo svečią. 

Leitenantas Dandis nejudėdamas sekė Speidą akimis. 

Tomas vėl ėmė muistytis ant sofos, triukšmingai iškvėpė pro 
nosį ir geraširdiškai sumurmėjo: 

- Mes ne pyktis atėjome, Semai. 

Nekreipdamas dėmesio į Tomą, Speidas dar kartą kreipėsi į 
Dandį: . 

“ - Na, ko tau iš manęs reikia? Sakyk. Kas tu toks, kad griebtum 
mane už gerklės mano paties namuose? 

- Gerai, - dusliai pratarė Dandis. - Sėskis ir klausyk. 

- Aš pats nuspręsiu, sėdėti ar stovėti, - atrėžė Speidas, nesiju- 
dindamas iš vietos. 

- Liaukitės, dėl Dievo meilės, - ėmė prašyti Tomas. - Kuriems 
galams mums pyktis? Jeigu nori Žinoti, Semai, kodėl mes neišk- 
lojame tau visko atvirai, tai prisimink, ką tu man atsakei, kai 
paklausiau, kas per vienas tas Tersbis: atseit, nekišk nosies į 
svetimus reikalus. Nereikia su mumis šitaip elgtis, Semai. Tai juk 
mūsų darbas. | 

Leitenantas pašoko nuo kėdės, atsistojo priešais kur kas aukš- 
tesnį Speidą ir karingai užvertė smakrą. 

- Aš tau sakiau, kad tu anksčiau ar vėliau paslysi. 

Speidas pakėlė antakius ir atlaidžiai išsiviepė. 

- Kiekvienas gali pakliūti į bėdą, - atsakė jis pasityčiojamai 
ramiai. 

= O dabar štai pakliuvai tu. 

Speidas nusišypsojo ir palingavo galva. 

- Dėl manęs gali nesijaudinti. - Šypsena dingo nuo jo veido. 
Viršutinė lūpa virš kairiojo iltinio danties nervingai sutrūkčiojo. 

Susiaurėjusios akys tapo dygios. Jis, kaip ir leitenantas, prabilo 
žemu krūtininiu balsu. - Man tai nepatinka. Ko jūs šniukštinėjate? 
Klokite atvirai arba nešdinkitės lauk ir netrukdykite man miegoti. 

- Kas toks Tersbis? 

- Aš pasakiau Tomui viską, ką apie jį žinojau. 

- Nė velnio tu jam nepasakei. 

- Aš pats nė velnio nežinau. 

- Kodėl tu jį sekei? 

- Ne aš, o Mailzas. O sekė jis Tersbį todėl, kad šito norėjo 
klientas, užmokėjęs tikrais Amerikos doleriais. 

- Kas tas klientas? 

Speidas vėl nusiramino. 

- Tu juk žinai, kad aš neturiu teisės atsakyti į šį klausimą be 
„kliento sutikimo, - priekaištingai tarė jis. 

- Arba tučtuojau atsakysi man, arba atsakysi teisme, - įsikarš- 
čiavo Dandis. - Neužmiršk, kad mes tiriame žmogžudystę. 

- Galbūt. O tu, mano džiaugsme, neužmiršk, sū kuo kalbiesi. 
Aš pats nuspręsiu, ką man sakyti, o ko ne. Aš jau seniai lioviausi 
raudojęs dėl to, kad manęs niemyli policininkai. 

Tomas persėdo nuo sofos ant lovos. Jo neskustame, išpurvin- 
tame pavargusiame veide įsirėžė gilios raukšlės. 

- Nekvailiok, Semai, - paprašė jis. - Pagalvok ir apie mus. Kaip 
„mes rasime Mailzo žudiką, jei tu nepapasakosi mums visko, ką 
žinai? | 

- Dėl šito galite nesijaudinti, - atšovė jam Speidas. - Aš pats 
palaidosiu savo mirusįjį. 

Leitenantas Dandis atsisėdo ir vėl įsirėmė rankomis į kelius. 

- Aš tuo ir neabejojau, - pareiškė jis ir niūriai šyptelėjo. - 
"Būtent todėl mes ir atėjome pas tave. Ar ne tiesa, Tomai? 

Tomas kažką neaiškiai suniurzgė. 

Speidas sunerimęs stebėjo Dandį. 

- Būtent taip aš ir pasakiau Tomui, - tęsė Dandis. - Aš jam 
pasakiau: “Tomai, man atrodo, kad Semas Speidas ne iš tų, kurie 
leidžia pašaliniams kištis į savo asmeninius reikalus". Būtent taip 
ir pasakiau. | 

Nerimo išraišką Speido veide pakeitė nuobodulys. Seklys 
pasisuko į Tomą ir apsimestinai abejingai pasiteiravo: 

- Ir kas dabar neramina tavo bičiulį? S 

Dandis pašoko ir pabaksnojo Speidui į krūtinę dviejų sulenktų 
pirštų krumpliais. 

- O gi štai kas, - prabilo jis lėtai, po kiekvieno žodžio pfisilies- 
damas krumpliais prie Speido krūtinės. - Tersbis nušautas prie 
savo viešbučio, praėjus trisdešimt penkioms minutėms po to, kai 
tu išėjai iš Barito gatvės. 

Į tai Speidas atsakė taip pat aiškiai tardamas žodžius: 

- Patrauk savo purvinas letenas. 

Dandis atitraukė ranką, tačiau jo balsas nė trupučio nepakito. 

- Anot Tomo, tu taip skubėjai, kad net nepanorai žvilgtelėti į 
savo nužudytą kompanioną. 

Tomas teisindamasis sumurmėjo:: 

- Velniai griebtų, Semai, tu tikrai nubėgai kaip verdančiu 
vandeniu nutvilkytas. 

- Ir į namus pas Arčerio Žmoną tu taip pat nenuėjai, - tęsė 
Dandis. - Mes skambinome tenai. Ten buvo mergiotė iš tavo 
kontoros, ir ji pasakė, kad tai tu ją atsiuntei. 

Speidas linktelėjo, nutaisęs abejingą kvailio miną. 

Leitenantas vėl pakėlė du sulenktus pirštus prie Speido krūti- 
nės, bet skubiai atitraukė ranką. 

- Tau pakako dešimties minučių, kad nusigautum iki telefono 
ir paskambintum savo mergiotei, - toliau kalbėjo jis. - Ir dar 
dešimties, daugių daugiausia penkiolikos reikėjo, kad pasiektum 
Tersbio viešbutį - jis gyveno viešbutyje “Džiari", prie Livenvor- 
to. Taip kad tau teko net palaukti jo dešimt penkiolika minučių. 

- Vadinasi, aš Žinojau, kur jis gyvena? - paklausė Speidas. - Be 
to, žinojau, kad nušovęs Mailzą, jis ne iš karto grįš į viešbutį? 

- Tau geriau žinoti, ką tu žinojai, - užsispyrė Dandis. - Kada tu 
grįžai namo? 

- Be dvidešimt keturios. Aš klaidžiojau gatvėmis, galvodamas 
apie tai, kas atsitiko. 

Leitenantas linktelėjo savo apvalia galva. 

- Taip, pusę keturių tavės dar nebuvo namie. Mes skambino- 
me. Kur tu vaikštinėjai? 

- Bušo gatve - pirmyn ir atgal. 

- Ar nepastebėjai nieko, kas galėtų... 

- Ne, liudininkų nėra, - atsakė Speidas ir geraširdiškai nusik- 
vatojo. - Sėskis, Dandi. Tu nebaigei gerti romo. Duokš savo 
stiklą, Tomai. 

- Ačiū, Semai, nenoriu, - atsakė Tomas. | 

Dandis atsisėdo, tačiau nė nežvilgtelėjo į savo stiklinę. 

Speidas įsipylė sau, išgėrė ir vėl įsitaisė ant lovos. 

- Dabar aš bent suprantu, kas atsitiko, - tarė jis, draugiškai 
žvelgdamas tai į vieną policininką, tai į kitą. - Prašau atleisti, kad 
iš karto piestu stojausi, bet patys pagalvokite - yra dėl ko karš- 
čiuotis. Mailzo mirtis ir taip išmušė mane iš vėžių, o čia dar jūs su 
savo pokštais. Dabar, kai žinau, ko pas mane atėjote, daugiau 
nebepykstu. 

- Užmiršk visa tai, - paprašė Tomas. 

Leitenantas nieko nepasakė. 

- Tersbis mirė? - paklausė Speidas. 

Kol leitenantas dvejojo, Tomas atsakė: 

- Taip. 

Tada įsiterpė suirzęs leitenantas: 

- Tau būtų ne pro šalį Žinoti ir tai - aišku, jeigu tu dar nežinai, 
- kad j is mirė, nespėjęs niekam nieko pasakyti. 

Speidas sukosi cigaretę. 

- Ką tu turi omeny? Tu manai, kad aš tai žinojau? - paklausė 
jis, nepakeldamas akių. 

- Aš turiu omeny tai, ką pasakiau, - atrėžė Dandis. 

Laikydamas susuktą cigaretę vienoje rankoje, o Žiebtuvėlį - 
kitoje, Speidas dirstelėjo į jį ir nusišypsojo. 

- Tu juk dar negali įgrūsti manęs į cypę, Dandi, - aš teisingai 
supratau? 

Dandis šaltai nužvelgė jį savo žaliomis akimis ir nieko neatsa- 
kė. | 

- Tada, - tęsė Speidas, - aš galiu tiesiog nusispjauti į tai, ką tu 
galvoji, ar ne, Dandi? 

- Nekvailiok, Semai, - perspėjo Tomas. 

Speidas įsikišo cigaretę į burną, prisidegė ir nusijuokė, išpūtęs. 
dūmų kamuolį. 

- Aš pasistengsiu nekvailioti, Tomai, - pažadėjo jis. - Tik 
pasakykite, kaip aš nužudžiau Tersbį? Visai atmintis sušlubavo. 

Tomas sugriežė dantimis. Leitenantas Dandis atsakė: 

- Jis gavo keturias kulkas į nugarą iš keturiasdešimt ketvirto ar 
keturiasdešimt penkto kalibro, vos priėjęs prie viešbučio durų. 
Šauta iš priešingos gatvės pusės. Liudininkų nėra, bet būtent toks 
vaizdas susidaro po apžiūros. 

- Jis turėjo prie diržo “liugerį"", - pridūrė Tomas, - iš kurio 
nešaudyta. 

- Ką sužinojote apie Tersbį viešbutyje? - paklausė Speidas. 

- Tik tiek, kad jis išgyveno ten savaitę. 

- Vienas? 

- Vienas. 

- Radote ką nors? Pas jį ar jo kambaryje? 

Dandis kietai sučiaupė lūpas, paskui paklausė: 

- O ką, tavo manymu, mes turėjome rasti? 

Speidas nerūpestingai nubrėžė ore ratą degančia cigarete. 

- Ką nors, kas papasakotų apie jį ar jo užsiėmimą. Tai radote? 

- Mes manėme, kad tu mums apie tai papasakosi. 

Kai Speidas pakėlė į leitenantą savo gelsvai pilkas akis, jo 
žvilgsnyje galėjai įskaityti neįtikėtiną geranoriškumą. | 

- Aš niekada gyvenime nemačiau Tersbio - nei gyvo, nei 
mirusio. 

Leitenantas Dandis nepatenkintas atsistojo. Tomas taip pat 
pakilo, žiovaudamas ir rąžydamasis. | 

 - Mes uždavėme tau visus klausimus, dėl kurių čionai atėjome, 
- niūriai pareiškė Dandis, žybčiodamas dygiomis žaliomis aki- 
mis. Jis košė žodžius pro dantis, išstumdamas garsus tik apatine 
lūpa. - Mes papasakojome tau daugiau negu tu mums. Tebūnie 
taip. Tu mane pažįsti, Speidai. Žudei tu ar nežudei, neabejok, aš 
viską išsiaiškinsiu. Ir jeigu paaiškės, kad mano tiesa, neužsigauk 
- kalėjimo neišvengsi. | 

- Savaime suprantama, - ramiai atsakė Speidas. - Bet man bus 
ramiau, jeigu tu išgersi savo romą. 

Leitenantas Dandis pasisuko į stalą, paėmė stiklinę ir lėtai 
ištuštino ją iki dugno. Paskui tarė: “Labanakt, - ir ištiesė ranką. 
Speidas ceremoningai ją paspaudė. Po to taip pat ceremoningai 
atsisveikino su Tomu. Palydėjęs policininkus iki durų, Speidas 
nusirengė, užgesino šviesą ir atsigulė. 


3. Trys moterys 


Kai rytojaus dieną dešimtą valandą ryto Speidas atėjo į konto- 
rą, Efė Perin sėdėjo prie savo stalo ir peržiūrinėjo rytinį paštą. Net 
įdegimas nepajėgė nuslėpti jos berniokiško veido blyškumo. 
Išvydusi Speidą, Efė padėjo pluoštą vokų ir varinį peilį popieriui 
pjaustyti ant stalo ir tyliai perspėjo: 

- Ji ten, tavo kabinete. 

- Aš gi prašiau neleisti jos į kontorą! - taip pat pašnibždomis 
papriekaištavo Speidas. 

Išpūtusi rudas akis, sekretorė atkirto: 

- Prašei, tik užmiršai pamokyti, kaip tai padaryti! - Jos akys 
atgavo įprastą išraišką, pečiai nusileido. - Nenervink manęs, 
Semai, - bejėgiškai tarė mergina. - Aš visą naktį prasikankinau su 
ja. 

Speidas priėjo prie jos, uždėjo ranką jai ant galvos ir suglostė 
išsidraikiusius plaukus. | 

- Atleisk, mano angele... - Jis nutilo pastebėjęs, kad atsidaro 
kabineto durys. - Sveika, Eva, - tarė jis moteriai, pravėrusiai 
duris. | | 

- O, Semai! - sudejavo ji. 

Tai buvo į ketvirtą dešimtį įžengusi blondinė. Gražiame veide 
jau ryškėjo vytimo ženklai. Moters figūra, nepaisant tam tikro 
pilnumo, pasižymėjo grakštumu ir puikiomis proporcijomis. Ji 
buvo apsitaisiusi juodai nuo galvos iki kojų, tik tas gedulingas 
apdaras atrodė truputį žaismingai. Ištarusi Speido vardą, moteris 
atsitraukė per žingsnį ir lūkuriuodama sustojo. 

Speidas atitraukė ranką nuo Efės Perin galvos ir įėjo į kabine- 
tą, uždarydamas paskui save duris. Eva pripuolė prie jo ir atkišo 
savo sielvartingą veidą bučiniui, apsivijusi Speidą rankomis anks- 
čiau, negu jis spėjo ją apkabinti. Po bučinio Speidas pamėgino 

atsargiai išsilaisvinti, tačiau Eva įsikniaubė veidu jam į krūtinę ir 
pravirko. 

Seklys glostė apvalią moters nugarą, švelniai kartodamas: 
“Vargšelė!"', tačiau akys, šnairuojančios į kompaniono stalą, iš- 
davė susierzinimą. 

- Tu pranešei Mailzo broliui? - paklausė jis. 

- Taip, jis buvo atėjęs šįryt. 

Speidas vos suprato, ką ji sako, įsikniaubusi į jo paltą ir be 
paliovos kukčiodama. Jis susiraukė ir pamėgino nepastebimai 
žvilgtelėti į savo rankinį laikrodį. Buvo dešimt minučių po dešim- 
tos. | 

Moteris sujudėjo seklio glėbyje ir vėl pakėlė veidą aukštyn. 

- O, Semai, - sudejavo ji. - Tai tu jį nužudei? 

Speidas išsprogino akis. Jo ilgas žandikaulis atvipo. Jis ištrūko 
iš blondinės glėbio ir atsitraukė. Susiraukė, atsikosėjo. | 

Moters rankos liko tokioje padėtyje, tarsi ji vis dar būtų jį 
apsikabinusi. Akyse, truputį primerktose po pakeltais virš tarpu- 
nosio antakiais, sustingo skausmas. Minkštos, drėgnos lūpos 
virpėjo. 

Speidas kimiai prašvokštė “Cha!"", nuėjęs atsisėdo prie lango 
su nuleista užuolaida, atsukdamas moteriai nugarą, ir ėmė žiūrėti 
pro užuolaidą į kiemą. Vos tik moteris pajudėjo link jo, seklys 
tučtuojau apsisuko ir beveik nubėgo prie stalo. Atsisėdo, užsikėlė 
alkūnes ant stalo ir pasirėmė kumščiais smakrą. 

- Kas, - paklausė jis lediniu balsu, - įkalė tau į galvą tokią 
mintį? 

- Aš maniau... - moteris užsidengė burną delnu, apsiašarojo ir 
priėjo prie Speido stalo. Nepaisant siaubingai aukštų juodų bate- 
lių pakulnių, ji žengė tvirtai ir grakščiai. - Neskriausk manęs, - 
tarė ji nuginkluojančiai paprastu tonu. 

Speidas nusikvatojo Evai į veidą. 

- Tu nužudei mano vyrą, Semai, neskriausk manęs. 

- Viešpatie, pasigailėk! - šūktelėjo Speidas, pliaukštelėjęs 
delnais. 

Eva pravirko balsu, spausdama prie veido baltą nosinę. 

Seklys pakilo iš krėslo ir atsistojo jai už nugaros. Pabučiavęs į 
kaklą tarp apykaklės ir ausies, tarė: 

- Na, neverk, Eva. - Kai moteris kiek apsiramino, Speidas 
sušnibždėjo jai į ausį: - Tau nereikėjo šiandien rodytis čia, bran- 
gioji. Tai neatsargu. Tau negalima čia likti. Eik namo. 

Moteris pasisuko į jį veidu ir paklausė: 

- Ateisi pas mane vakare? 

Jis papurtė galvą. 

- Ne šiandien. 

- Bet greitai? 

- Taip. 

- Kada? 

- Kai tik galėsiu. 

Speidas pabučiavo ją į lūpas, palydėjo iki durų, tarė: “Iki 
pasimatymo, Eva", - ir nusilenkęs išprašė lauk. 

Atsisėdęs už stalo, jis išsiėmė iš švarko kišenių tabaką ir 
rūkomąjį popierių, bet cigaretės nesusisuko. Taip ir sėdėjo, laiky- 
damas popierių vienoje rankoje, o tabaką kitoje, ir susimąstęs 
žvelgė į užmuštojo kompaniono stalą. 

Efė Perin pravėrė duris ir įėjo į kabinetą. 

- Na, kaip? - apsimestinai abejingu balsu paklausė ji. 

Speidas tylėdamas tebespoksojo į gretimą stalą. 

Mergina suraukė kaktą ir priėjo arčiau. 

- Na, kaip? - paklausė ji garsiau. - Kaip tau sekėsi raminti 
našlę? 

- Ji galvoja, kad Mailzą nušoviau aš, - atsakė Speidas nė 
nekrustelėjęs. 

- Kad galėtum vesti ją? 

Į tai Speidas nieko neatsakė. 

Mergina nuėmė jam nuo galvos skrybėlę ir padėjo ant stalo. 
Paskui pasilenkė ir išėmė iš sustingusių seklio pirštų kapšelį su 
tabaku ir rūkomojo popieriaus pakelį. 

- O policija mano, kad aš nužudžiau Tersbį, - tarė jis. 

- Kas tas Tersbis? - pasiteiravo sekretorė, atplėšdama rudą 
popierėlį ir berdama į jį tabaką. 

- O tavo manymu, ką aš nužudžiau? 

Matydamas, kad mergina nereaguoja į jo klausimą, jis paaiški- 
no: 

- Tersbis - tai tipas, kurį Mailzas turėjo sekti tos mergiotės 
Vonderli prašymu. 

Efė Perin lyžtelėjo popierėlio kraštą, suklijavo cigaretę, užsu- 
ko galus ir įkišo Speidui į burną. Taręs: “Ačiū, mano džiaugsme", 
Speidas apsikabino merginą per ploną liemenį, užsimerkė ir 
atsargiai prigludo skruostu prie jos šlaunies. 

- Tu vesi Evą? - paklausė sekretorė, gėrėdamasi jo šviesiai 
rusvais plaukais. 

- Nekalbėk nesąmonių, - sumurmėjo Speidas. Neuždegta ciga- 
retė šokčiojo, jam krutinant lūpas. | 

- Ji anaiptol! nemano, kad tai nesąmonės. O ir kodėl turėtų taip 
manyti po visų jūsų pramogų? 

Speidas atsiduso. | 

- Dievas mato, verčiau būčiau niekada jos nesutikęs. 

- Galbūt dabar tu iš tiesų taip galvoji, - piktokai atšovė mergi- 
na. - Bet kadaise galvojai visai kitaip. 

- Man niekada nieko neišeina. su moterimis, - burbtelėjo į jis. - 
Be to, aš nemėgau Mailzo. 

- Meluoji, Semai, - pareiškė sekretorė. - Tu puikiai žinai, kad 
aš laikau ją šliundra, bet aš pati mielai tapčiau šliundra, jeigu už 
tai gaučiau tokį kūną, kaip jos. | 

Speidas nekantriai pasitrynė veidu į jos šlaunį, bet nutylėjo. 

Efė Perin prikando lūpą, suraukė kaktą ir pasilenkusi, kad 
matytų jo veidą, paklausė: 

- Kaip manai, ji galėjo nušauti Mailzą? 

Speidas atsitiesė, nuėmė ranką nuo merginos liemens ir šypso- 
damasis prisidegė cigaretę. 

- Tu angelas, - švelniai tarė jis, išpūtęs dūmus, - bet su vištos 
proteliu.: , 

Ji kreivai šyptelėjo. 

- Tu taip manai? O jeigu aš pasakysiu, kad ji grįžo namo tik 
prieš tris, vos keliomis minutėmis anksčiau, negu aš atėjau su | 
baisia naujiena? 

- Nejuokauji? 

- Eva privertė laukti mane už durų, kol nusirenginėjo. Aš 
mačiau jos drabužius, paskubomis sumestus ant kėdės: paltas ir 
skrybėlaitė apačioje, dar šiltas apatinukas viršuje. Man ji pasakė, 
kad miegojo, bet tai netiesa: patalynę ji sujaukė, bet kaip reikiant 
suglamžyti nespėjo. | 

Speidas paėmė merginos ranką ir švelniai ją patapšnojo. 

- Tu tikras seklys, brangioji, bet, - jis palingavo galvą, - Eva 
nežudė Mailzo. | 

Efė Perin ištraukė savo ranką. 

- Šita šliundra nori už tavęs ištekėti, - tarė ji su kartėliu balse. 

Speidas prieštaraudamas papurtė galvą ir mostelėjo ranka. 

Mergina suraukė antakius ir griežtai paklausė: 

- Tu vakar vakare buvai su ja? 

- Ne. 

- Garbės Žodis? | 

- Garbės žodis. Neimk pavyzdžio iš Dandžio, mano džiaugs- 
me. Tau netinka. 

- Dandis vėl užsipuolė tave? 

- Aha. Jiedu su Tomu Polhauzu užsuko pas mane ketvirtą ryto 
išgerti po taurelę romo. 

- Jie tikrai galvoja, kad tu nušovei tą... kaip ten jis? 

- Tersbis.-- Speidas numetė nuorūką į peleninę ir ėmė suktis 
naują cigaretę. 

- Tu neatsakei, - neatlyžo ji. 

- Kas juos supaisys? - Jis nepakėlė akių nuo cigaretės. - Bent 
jau taip įtarė. Nežinau, ar man pavyko įtikinti juos, kad jie klysta. 

- Pažiūrėk į mane, Semai. 

Speidas pažvelgė į ją ir nusikvatojo. Susirūpinusiame mergi- 
nos veide taip pat virptelėjo valiūkiška šypsena. 

- Aš bijau dėl tavęs, - vėl surimtėjo ji. - Tu gudrus ir pasitikintis 
savimi, bet žiūrėk, kad nepergudrautum pats savęs. 

Seklys dirbtinai atsiduso ir pasitrynė skruostu į merginos 
ranką. | 

- Štai ir Dandis sako tą patį. Tu, širdele mano, neleisk Evos į 
mano kabinetą, o su visomis kitomis problemomis aš pats kaip 
nors susidorosiu. - Jis atsistojo ir užsimaukšlino skrybėlę. - Beje, 
nuimk nuo durų iškabą “Speidas ir Arčeris" ir pakabink lentelę 
“Semiuelis Speidas"'. Aš grįšiu už valandos arba paskambinsiu. 

Speidas perkirto “Sent Marko“ viešbučio vestibiulį, kuriame 
vyravo rožiniai atspalviai, priėjo prie portjė stalo ir pasiteiravo 
rudaplaukio dabitos, ar mis Vonderli savo numeryje. Akimirks- 
niui atsisukęs, fudaplaukis papurtė galvą: 

- Ji išvažiavo šįryt, misteri Speidai. 

- Ačiū. 

Speidas nužingsniavo toliau į tam tikrą nišą, kur už didžiulio 
raudonmedžio stalo sėdėjo apkūnus trisdešimtmetis vyras tamsia 
eilute. Ant stalo krašto stovėjo raudonmedžio ir vario prizmė, 
kurioje puikavosi užrašas “Misteris Fridas". 

Misteris Fridas atsistojo, apėjo stalą ir ištiesė Spčidui ranką. 

- Nuoširdžiai apgailestauju dėl Arčerio mirties, Speidai, - tarė 
jis kaip Žmogus, pratęs reikšti užuojautą. - Ką tik perskaičiau 
laikraštyje. Turbūt žinai, kad jis buvo čia vakar vakare? 

- Dėkoju, Fridai. Tu kalbėjai su juo? 

- Ne. Kai vakar atėjau į viešbutį, Arčeris sėdėjo vestibiulyje. 
Ašnet nepasisveikinau su juo - pamaniau, kad jis tikriausiai dirba. 
Žinau, kad nemėgstate, jei kas kalbina jus tokiais atvejais, todėl 
tylėdamas praėjau pro šalį. Ar tai turi kokį nors ryšį su jo... 

- Nemanau, bet kol kas mes dar tiksliai nežinome. Kad ir kaip 
ten būtų, pasistengsime neminėti jūsų įstaigos vardo ryšium su 
žmogžudyste. 

- Ačiū. 

- Nėra už ką. Ar gali suteikti man informacijos apie vieną 
buvusią j jūsų viešnią, o paEBI užmiršti mūsų pokalbį? 

- Žinoma. 

- Širyt iš viešbučio išvyko tokia mis "Vonderli. Norėčiau 
sužinoti smulkmenas. 

- Eime, - tarė Fridas. - Pažiūrėsime, kuo galima tau padėti. 

Speidas nepajudėjo iš vietos, tik papurtė galvą. 

- Nenoriu, kad mane matytų. 

Fridas linktelėjo ir išėjo iš nišos. Vestibiulyje jis netikėtai 
sustojo ir grįžo pas Speidą. 

- Vakar vakare viešbutyje budėjo seklys Harimenas. Jis tikrai 
matė Arčerį. Galbūt vertėtų paprašyti jo užmiršti apie tai? 

Speidas pašnairavo į Fridą. 

- Ne, nereikia. Tai neturi jokios reikšmės, kol Arčerio vardas 
niekuo nesusietas su šita Vonderli. Harimenas - neblogas vyru- 
kas, bet mėgsta liežuviu malti. Nenoriu, kad jis galvotų, jog aš 
bandau kažką nuslėpti. 

Fridas vėl linktelėjo ir išėjo. Jis grįžo po penkiolikos minučių. 

- Mis Vonderli atvyko praėjusį antradienį iš Niujorko - taip 
bent nurodyta registracijos kortelėje. Lagaminų neturėjo, tik krep- 
šius. Jai į numerį niekas neskambino, laiškų, atrodo, taip pat 
nebuvo. Su kitu žmogumi ją matė tik vieną kartą - tai buvo 
aukštas tamsiaplaukis vyras, maždaug trisdešimt penkerių metų: 
Šįryt pusė dešimtos mis Vonderli kažkur išėjo, po valandos grįžo, 
apsimokėjo sąskaitą ir paprašė nunešti jos krepšius į automobilį. 

Berniūkštis, nunešęs daiktus, sako, kad mašina buvo iš Nešo 
turistinės firmos, tikriausiai išsinuomota. Budėtojui ji pranešė, 
kad išvyksta į Los Andželą, į viešbutį “Ambasador". 


NL 
ė 


Pamačiusi Speidą, Efė Perin atsitraukė nuo mašinėlės. 

- Buvo atėjęs- tavo bičiulis Dandis, - pranešė ji: - Norėjo 
pamatyti pistoletus. | 

-Otu ką? 

- - Paprašiau ateiti, kai tu būsi kontoroje. 

- Šaunuolė. Bet jeigu jis vėl pasirodys, parodyk jam visą mano 
amuniciją. . 

--Beto, skambino mis Vonderli. 

- Kaip tik laiku. Ką ji sakė? 

: Šakė, kad nori susitikti su tavimi. - Mergina paėmė nuo stalo 
popieriaus lapelį ir perskaitė pieštuku užrašytą tekstą: “Ji apsisto- 
jo pensionė “Karūna" , Kalifomijos gatvėje, buto numeris 1001. 
Klausti mis Lėblan.“ 

“ Speidas tarė: “Duokš man", - ir ištiesė ranką. Gavęs L 
seklys išsitraukė iš kišenės žiebtuvėlį, pasuko ratuką, prikišo 
liepsną prie lapelio ir laikė jį už kampučio tol, kol popierius 
susiraitė ir virto pelenais. Tada numetė likučius ant linoleumu 
padengtų grindų ir sutrynė juos bato kulnu. 

Mergina stebėjo j jį priekaištingu žvilgsniu. 

„Speidas šyptelėjo, pratarė: “Štai taip, brangioji", - ir išėjo. 


4. Juodasis Paukštis * 


Pensiane “Karūna" 1001-ojo numerio duris atidarė pati mis 
Vonderli. Ji vilkėjo žalią šilkinę suknelę, perjuostą dirželiu. Rudi 
plaukai, kairėje perskirti sklastymu ir bangomis krentantys ant 
kairiojo peties, buvo truputį išsidraikę. | 

- Labas rytas! - - pasisveikino Speidas, nusiimdamas skrybėlę. 

Jis nusišypsojo, mergina taip pat droviai šyptelėjo. Bet jos 
žydros, beveik mėlynos akys žvelgė neramiai. Palenkusi galvą, ji 
neryžtingai pakvietė: | 

.- Jeikite, misteri Speidai. - Mergina nusivedė svečią pro virtu- 
vę ir miegamąjį į kreminių irraudonų atspalvių svetainę atsipraši- 
nėdama: - Viskas aukštyn kojom. Aš dar nespėjau net lagaminų 
iškraustyti. 

Ji padėjo seklio skrybėlę ant stalo i 1T atsisėdo ant riešutmedžio 
kušetės. Speidas įsitaisė priešais ant brokatu apmuštos kėdės su 
ovalia atkalte. 

Mis Vonderli nudelbė akis į savo pirštus, nervingai sukabino 
juos ir tarė: Š 

- Misteri Speidai, aš turiu... turiu jums kai ką prisipažinti 

Speidas atsakė į tai vien mandagia. šypsena, kurios mergina 
nepamatė, nes nepakėlė akių.. 

- Ta... ta istorija, kurią jums papasakojau vakar, buvo... išgal- 
vota, - užsikirsdama išlemeno ji ir tik tada pažvelgė į seklį - 
liūdnai ir baikščiai. | 

- Niekai, - šyptelėjęs atsakė Speidas. - Tiesą sakant, mes jumis 
ir nepatikėjome. | | 

- Vadinasi?.. - Dabarjos akyse, be sielvarto ir baimės, pasirodė 
dar ir nuostaba. - - 

- Mes patikėjome jūsų 4 dviem šimtais dolerių. 

- Jūs norite pasakyti... - Buvo akivaizdu, kad į ji nesupranta, ką 
jis nori pasakyti. | 

- Aš noriu pasakyti, kad jūs užmokėjote daugiau už tuos, kurie 
sako tiesą, - mandagiai paaiškino Speidas. - Ir tiek kartų daugiau, 
kad su jūsų melu buvo galima susitaikyti. 

"Mergina kilstelėjo nuo kušetės, bet vėl atsisėdo; pasitaisė 
suknelę, pasilenkė į priekį ir jausmingai prabilo: 

- Ir net dabar jūs neatsisakysitė?.. 

Spėidas sustabdė ją rankos mostu. Jis vis dar Š šypsojosi, ROIS iT 
suraukęs antakius. . 

- Tai priklausys nuo aplinkybių. Bjauriausia yra tai, Ti 
kas j jūs iš tiesų - Vonderli ar Leblan? 

Mergina nuraudo ir sušnibždėjo: 

- Iš tiesų aš O'Šonesi... Bridžita (6) Šonesi. 

- Bjauriausia yra tai, mis O'Šonėsi, kad dvi tokios žmogžudys- 
tės iš eilės; - ji krūptelėjo; - verčia visus būti budresniais, opoliciją 
stumia į kraštutinumus; bendrauti su žmonėmis - sunkiau ir 
brangiau. Aš ne.. | 

Jis nutilo pastebėjęs, kad mergina nebesiklauso, tik laukia, 
kada jis baigs. | | 

- Pasakykite man atvirai, misteri Speidai. - Jos balsas grėsė 
bavirsti isterišku riksmu. - Aš kalta dėl... dėl to, kas įvyko šią- 
nakt? k 

-Speidas papurtė galvą. , 2 

- Ne „Jeigu jūs nieko nuo manęs neslepiate, - užtikrino j jis. - Jūs 
peršpėjote mus, kad Tersbis pavojingas žmogus. Jūs, tiesa, pri- 
melavote apie seserį ir visa kita, bet tai nesvarbu, nes mes vis tiek 
nėpatikėjome. - Jis gūžtelėjo savo "galingais pečiais. - Aš: nemna- 
nau, kad jūs kalta dėl šių žmogžudysčių. | 

“- Ačiū, ;- vos girdimai pratarė mis O'Šonesi, paskui lėtai 
palingavo' galva..- Bet aš visada Jausiuosi kalta. - Ji prisidėjo 
ranką prie krūtinės. - Dar vakar misteris Arčeris buvo toks žvalus, 
linksmas, pasitikintis. savimi.. 

“- Gana, - nutraukė ją Špeidas - Jis žinojo, ką daro, Mūsų 
darbas neįmanomas be rizikos. Ša 

+ Jis... jis buvo vedęs? 

- Taip, ir apsidraudęs dešimčiai tūkstančių dolerių: vaikų j jie 
neturėjo, žmona jo nemylėjo. 

- Nereikia „prašau, - sušnibždėjo mergina. 

Speidas vėl gūžtelėjo pečiais. 

- Ir vis tik tai tiesa. - Jis žvilgtelėjo į laikrodį i ir persėdo nuo 
kėdės pas ją ant kušetės. - Dabar ne laikas graudentis. - Jis kalbėjo 
švelniai, bet ryžtingai. - Aplink mus šmirinėja ir šniukštinėja visa 
gauja policininkų, apylinkės prokuroro padėjėjų ir laikraščių 
reporterių. Ką jūs galvojatę toliau daryti? | 

- Aš noriu, kad jūs išvaduotiimėte mane... nuo šitų rūpesčių, - 
atsakė Bridžita O'Šonesi plonu virpančiu balseliu. Paskui droviai 
prisilietė prie seklio rankovės. - Misteri Speidai, ar Jie jau žino 
apie mane? 

- Dar ne. Aš iš pradžių norėjau pasikalbėti su jumis, 

- Ką... ką jie pagalvos, kai sužinos, kad aš atėjau pas jus ir.. 
šitiek primelavau? 

- Žinoma, jiems kils įtarimas. Štai todėl aš ir neprasitariau 
policijai apie jus, iš pradžių su jumis nepasikalbėjęs. Gal ir 
neverta jiems visko sakyti. Reikia sugalvoti ką nors, kas užliū- 
liuotų j juos kaip vaikus. 

- Vadinasi „jūs nemanote, kad tarp manęs ir.. | žmogžudysčių. 
yra koks nors ryšys... nemanote? 

Speidas šyptelėjo. 

- Beje, visai užmiršau jūsų apie tai paklausti. Taigi tarp jūsų ir 
žmogžudysčių yra koks nors ryšys? 

- Ne. 

- Gerai. Tai vis tik ką mes pasakysime Bolicijai? 

Bridžita O'Šonesi pasimuistė ant savojo kušetės galo, jos akys 
ėmė šmirinėti tarp tankių blakstienų, tarsi ji norėtų atplėšti žvilgs- 
nį nuo seklio akių, bet negalėtų. Paškui mergina susigūžė, aki- 
mirksniu virsdama bejėgiu kūdikiu. | 

.- O gal jiems visai nebūtina žinoti apie: mane? - paklausė ji. - 
Aš neištversiu tardymo, misteri Speidai. Aš negaliu dabar visko 
paaiškinti, bet padarykite taip, kad man išvis nereikėtų atsakinėti 
į jų klausimus. Aš šito neištversiu:-Aš numirsių. Padėkite man, 
misteri Speidai: 

- Pabandysiu, - atsakė seklys. - - Bet. aš turiu Žinoti visą teisybę. 

Mergina atsiklaupė prieš jį, pažvelgė iš apačios į viršų. Jos 
veidas virš mėšlungiškai sugniaužtų rankų buvo išblyškęs, sukri- 
tęs ir persigandęs. . 

- Aš gyvenau nedorai, - prakalbo ji pro ašaras. - Aš buvau tokia 
bloga, kad jums net sunku tai įsivaizduoti... bet juk dar ne viskas. 
prarasta. Pažvelkite į mane, misteri Speidai: Jūs juk matote, kad 
aš dar negalutinai puolusi? Juk matote, tiesa? Tada patikėkite 
manimi. Aš tokia vieniša ir išsigandusi, o, be. jūsų, man nėra 
daugiau i iš ko laukti pagalbos. Aš žinau, kad neturiu teisės prašyti 
jūsų pasitikėjimo, Jeigu pati nepasitikiu jumis. Šiaip jau aš pasiti- 
kiu, tačiau negaliu j jums visko papasakoti. Dabar negaliu. Vėliau, 
Kai galėsiu, būtinai papasakosiu. Aš bijau, misteri Speidai.-Bijau 
patikėti jums savo paslaptį. Kažką ne taip kalbu. Aš pasitikiu 
jumis, bet... Aš.pasiklioviau Floidu ir... aš daugiau netūriu nė 
vieno draugo, nė vieno, misteri Speidai. Jūs galite man padėti. Jūs 
pats sakėte, kad galite man padėti. Jeigu netikėčiau, kad galite 
išgelbėti mane, tikrai nesikreipčiau šiandien į jus, o pabėgčiau, 
kur akys veda. Jeigu galėčiau tikėtis pagalbos iš ko nors kito, 
nejaugi dabar klūpėčiau prieš jus? Aš žinau, kad elgiuosi neteisin- 
| gai. Bet būkite kilniaširdis, nereikalaukite iš manęs atvirumo. Jūs 
stiprus, sumanus, drąsus. Ką jums reiškia pasidalinti su manimi 
maža dalele savo stiprybės, sumanumo ir drąsos? Padėkite man, 
misteri Speidai. Man taip reikalinga pagalba, i 1r niekas, be j jūsų, 
negali man padėti. Padėkite. Aš neturiu teisės prašyti, kad jūs 
aklai pasitikėtumėte manimi, ir vis tik prašau. Pasigailėkite, mis- 
teri Speidai. Tik jūs galite mane išgelbėti. Padėkite man. 

Speidas, kuris klausėsi : merginos monologo net sulaikęs kva- 
pą, dabar triukšmingai iškvėpė pro vamzdeliu sudėtas lūpas ir 
tarė: 

- Vargu ar jums reikalinga kieno nors pagalba. Jūs nepakarto- 
jama: Tiesiog nepakartojama. Ypač akys ir virpulys balse, kai 
tariate tokias frazes, kaip “Pasigailėkite, misteri Speidai..." 

Bridžita O'Šonesi pašoko nuo grindų. 

- Aš nusipelniau j jūsų pajuokos, - sutiko ji. - Aš nusipelniau, 
bet „0, Dieve!... man tikrai reikalinga jūsų pagalba. Žūtbūtinai 
Reikalinga Nenuaoširdu tik tai, kaip aš kalbėjau, bet ne tai, ką 
kalbėjau. - - Mergiria nusisuko „jos pečiai susmuko. - Aš pati kalta, 
kad jūs nebetikite manimi. . 

Speidas nuraudo, nudelbė akis i ir sumurmėjo: 

- Aš pradedu j jūsų bijoti. 

„Mis O'Šonesi priėjo prie stalo ir paėmė nuo jo Speido skrybė- 
lę. Paskui grįžo į savo vietą, laikydama as rankose taip, Kad 
seklys panorėjęs galėtų j ją pasiimti. 

Speidas žvilgtelėjo į į savo skrybėlę ir paklausė: 

- Kas įvyko vakar vakare? 

- Eloidas atėjo pas mane į viešbutį devintą valandą ir mudu 
išėj ome pasivaikščioti. Aš pagalvojau, kad taip mišteriui- Arčeriui 
bus lengviau j jį atpažinti. Mės užėjome į restoraną, atrodo, Džiari 
gatvėje, pavakarieniavome, pašokome ir apie pusę pirmos grįžo- 
me į viešbutį. Floidas atsisveikino su manimi priė įėjimo, ir aš iš 
viešbučio mačiau, bės misteris. Arčeris nusėkė : paskui jį kita 
gatvės puse. 

i Norite pasakyti, link Markėto: gatvės? 

- Taip: | 

- Ojūs nežinote, ką j jis veikė Bušo 1r Stoktono gatvių rajonė, 
kur buvo nušautas Arčėris? | 

-- Argi tai ne šalia tos vietos, kur gyvėno Floidas? 

- Ne. Tai už keliolikos kvartalų į į šalį. Na, gerai. Ką jūs veikėte 
po to, kai j jie išėjo? 

- Atsiguliau miegoti: O šįryt, kai nusileidau papusryčiauti, 
atsitiktinai pastebėj au laikraštyje antraštę i ir perskaičiau apie... jūs 
žinote, apie .ką.- Tada nuėjau į Sąjungos aikštę, kur anksčiau 
mačiau automobilių nuomos reklamą, pasisamdžiau -mašiną ir 
grįžau į viešbutį savo daiktų. Kai tik pastebėjau, kad mano 
kambaryje buvo krata, supratau, kad reikia persikelti kitur, ir 
vakar radau štai šitą pensioną. Atvažiavusi čionai, "paskambinau 
jums į kontorą. 

- Jūsų numeryje “Sent Marke" buvo krata? - paklausė Špeidas. 

- Taip, vakar, kol buvau jūsų kontoroje. - -Ji prikando lūpą. - Aš 
neketinau jums šito sakyti. 

“= Tai reiškia, kad jūs neatsakinėsite į mano klausimus apie 
kratą? ) 

Mergina sumišusi linktelėjo. 

Seklys paniuro. 

:Bridžita O'Šonesi nežymiai pasuko skrybėlę rankose. 

Speidas tulžingai nusijuokė. 

- Liaukitės mojavusi skrybėle man palei nosį, - pareiškė jis. - 
Argi aš nežadėjau padėti j jums, kuo galėsiu? 

Mergina sutrikusi nusišypsojo, padėjo skrybėlę ant stalo ir vėl 
atsisėdo ant kušetės šalia Speido. - 

Jis tarė: 

bent dalies tiesos, iš manęs bus maža uj Pavyzdžiui, man 
reikia Žinoti, kas per paukštis tas F loidas Tersbis. 
- Mes susipažinome Rytuose, - ėmė pasakoti Bridžita O'Šone- 
si. Ji kalbėjo lėtai, žiūrėdama į savo pirštą, kuriuo vedžiojo po 
kušetės apmušalo raštą. - Mudu atplaukėm čionai iš Honkongo 
praėjusią savaitę. Floidas „buvo... jis žadėjo. man padėti. Bet, 
pasinaudojęs mano patiklumu i ir bejėgiškumu, išdavė mane. 

- Kaip išdavė? | 

Ji palingavo galva ir nieko neatsakė. 

Speidas nepatenkintas susiraukė ir paklausė: 

- Kam jums prireikė jį sekti? | 

- Norėjau sužinoti, kaip toli siekia jo užmačios. Floidas net 
nepasakė man, kur gyvena. Turėjau išsiaiškinti, ką jis veikia, sų 
kuo jis susitikinėja ir panašiai. 

- Tai jis nužudė Arčerį? | 

Mergina nustebusi žvilgtelėjo į į seklį. 

- Žinoma. 

- Jo dėkle- prie diržo policininkai rado “liugerį". O AEEnS 
nušautas ne iš “liugerio". 

- Lietpalčio kišenėje Floidas turėjo dar vieną pistoletą. 

- Jūs pati matėte? 

- O taip, ir ne vieną. kartą. Jiš visada nešiodavosi ginklą toje 
kišenėje. Vakar vakare pistoleto nemačiau, bet žinau, kad Floidas 
niekada nebūtų išėjęs į gatvę be.-ginklo kišenėje. 

- Kuriems galams jam reikėjo tiek pistoletų? 

- Floidas jais pelnydavosi duoną. Honkonge sklido gandas, 
kad į jis pateko į Rytus, kaip vieno profesionalaus lošėjo asmens 
sargybinis. Tas lošėjas esą pabėgęs iš Valstijų ir netrukus dingo. 
Buvo kalbama, kad Floidas kažkuo susijęs su jo dingimu. Šito aš 
nežinau. Tačiau žinau, kad jis visada būdavo apsiginklavęs iki 
dantų ir nesiguldavo miegoti, neprimėtęs ant grindų suglamžytų 
laikraščių - kad niekas negalėtų be garso įsigauti į jo kambarį. 

- Neblogą bičiulį jūs sau susiradote. 

- Tik toks ir galėjo man padėti, - atvirai prisipažino mergina, - 
jeigu, žinoma, nebūtų manęs išdavęs. 

- Būtent. - Speidas žiūrėjo į ją susimąstęs, suraukęs antakius, 
sužnybęs apatinę lūpą nykščiu ir smiliumi. Raukšlės jo tarpuno- 
syje pagilėjo: - Jūsų padėtis labai bloga? | 

2 - Blogiau nebūna,.- atsakė mergina. 

- Jūsų gyvybei gresia-pavojus? 

- Aš ne didvyrė. Ir manau,kad nieko nėra blogiau už mirtį. 

- Vadinasi, aš neklystu? 

- Mane būtinai nužudys, - ji staiga ėmė drebėti visu kūnu, - 
jeigu jūs man nepadėsite. a | 

Speidas atitraukė pirštus nuo lūpų ir. pėrsibraukė ranka plau- 
kus.. 2 

- Aš ne Viešpats Dievas, - suirzęs atšovė jis. - Stebuklų daryti 
nemoku. - Jis žvilgtelėjo į laikrodį. - Laikas „bėga, o aš dar 
nesužinojau nieko, kas man leistų pradėti darbą. Kas nušovė 
Tersbį? 

Bridžita O'Šonesi prisispaudė prie Iiiknas suglamžytą nosinę 
ir pratarė pro ją: 

- Nežinau. 

- lūsų priešai ar jo? — 

- Nežinau. Tikiuosi, kad jo, bet bijau... Aš nežinau. 

- Kuo Tersbis turėjo jums padėti? Kuriems galams j jūs atsitem- 
pėte jį čionai iš Honkongo? 

Mergina, baikščiai dirstelėjo į Speidą ir be žodžių papurtė 
galvą. Jos įkritusiame sielvartingame veide atsirado užsispyrimo 
išraiška. 

Speidas atsistojo, susikišo rankas į švarko kišenes ir niūriai 
įsistebeilijo į įją 1š viršaus. 

- Šitaip mums nė velnio neišeis! - šiurkščiai pareiškė j jis, - Aš 
niekuo negalėsiu jums padėti. Aš net nežirniau, ko jūs iš manęs 
norite. Įtariu, kad jūs'ir pati šito nežinote. 

“ Mergina nuleido galvą ant krūtinės ir pravirko. 

Speidas suurzgė lyg žvėris ir stvėrė nuo stalo savo skrybėlę. 

- Prašau, - nepakeldama galvos, tyliai pratarė mergina, - 
neikite į į policiją. 

- “Neikite.į policiją!" - įsiutęs užriko Speidas. - Policininkai 
vaikosi mane nuo ketvirtos, valandos ryto. Aš velniai žino kuo 
rizikuoju, bandydamas pabėgti nuo jų. Ir dėl ko? Dėl idiotiškos 
prielaidos, kad galiu jums padėti. O aš negaliu! Ir net nemėginsiu! 
- Jis užsidėjo skrybėlę ir užsismaukė ją ant kaktos. : “Neikitė į 

policiją!" Man niekur nereikia eiti - užteks stovėti vietoje, ir 
policininkai patys sulėks kaip musės prie medaus. Ir tada aš jiems 
viską papasakosiu, o jūs išsisukinėkite, kaip norite. 

Bridžita O'Šonesi atsistojo nuo kušetės drebančiomis kojo- 
mis, jos lūpos ir smakras nevalingai trūkčiojo. 

- Jūs buvote kantrus..Stengėtės man padėti. Bet viskas bevil- 
tiška i ir beprasmiška. - Ji ištiesė sekliui dešinę ranką. - Ačiū už 
viską, ką padarėte dėl manęs. Aš... aš bandysiu išsisukti pati. 

Speidas vėl suuržgė kaip žvėris ir atsisėdo ant kušetės. 

- Kiek jūs turite pinigų? - paklausė jis. | 

Klausimas užklupo merginą netikėtai. Ji prikando- apanBę 
lūpą ir nenorom atsakė: | 

- Liko dar apie penkis šimtus dolerių. 

- Duokite į juos šen. 4 

Ji dvejojo, droviai žvilgčiodama į Speidą. Tas visa savo povy- 
za - lūpomis, antakiais, rankomis, pečiais - demonstravo pyktį ir 
nepasitenkinimą. Mergina -nuėjo į miegamąjį ir beveik UE pat 
grįžo su banknotų pluošteliu rankoje. 

Speidas paėmė iš jos pinigus ir perskaičiavęs tarė:- 

- Čia tik keturi šimtai. . 

- Man juk reikia pasilikti pragyvenimui, - paaiškino mergina, 
nuolankiai prisidėdama ranką prie krūtinės. 

-O daugiau negalite gauti? 

- Ne. 

- Bet juk turite ką nors, ką galima parduoti. 

- Žiedus, kelis papuošalus. 

- Užstatykite juos, - pasiūlė Speidas ir ištiesė ranką. - Reko- 
menduoju “Remedialą" Penktosios aveniu ir Mišin gatvės kam- 
pe. | 

„Mergina įsmeigė į jį maldaujantį žvilgsnį. Gelsvai pilkos 
Speido akys liko šaltos ir negailestingos. Ji lėtai užkišo ranką už 
suknelės iškirptės, ištraukė iš ten kelis banknotus, susuktus vamZ- 
deliu, ir įdėjo į ištiestą seklio ranką. 

 Speidas išlygino ir perskaičiavo popierėlius: keturi dvidešim- 
ties dolerių banknotai, keturi dešimties ir vienas penkių. | 

Jis grąžino merginai dvi dešimtines ir penkinę, o. likusius 
įsikišo į kišenę. Tada atsistojo ir tarė: 

- Aš išeinu, pažiūrėsiu, kuo galima jums padėti, Grįšiu, kai tik 
galėsiu. Paskambinsiu į duris keturis kartus: ilgas skambutis, 
trumpas, ilgas,trumpas. Lydėti nebūtina. Aš 'sugebėsiu atsidaryti 
duris. || 

“ Apstulbusi mergina liko stovėti vidury kambario, lydėdama 
seklį savo mėlynomis akimis. 

Speidas įžengė į priimamąjį, ant kurio durų puikavosi lentelė 
“Vaizas, Merikanas ir Vaizas". Sėdinti prie komutatoriaus rudap- 
laukė mergina pasisveikino: “ 

- O, misteri Speidai, laba diena. 

- Labas, saule mano, - atsakė j jis. - „Sidas. savo kabinete? 

Kol mergina krapštėsi su lizdais ir šakutėmis, Speidas stovėjo 
šalia ir laikė ranką ant jos apvalaus „peties. Pagaliau ji tarė į 
mikrofoną: 

- Misteri Vaizai, pas jus atėjo misteri Speidas. - Mergina 
pakėlė akis. - Eikite, jis laukia. 

Speidas dėkingai spustelėjo j jai petį, perėjo priimamąjį ir blau- 
siai apšviestu koridoriumi patraukė prie durų su matiniu stiklu. 
Atidaręs tas duris, jis atsidūrė kabinete, kur už milžiniško popie- 
rių šūsnimis 'užversto stalo sėdėjo mažas žmogutis išgeltusiu, 
sunykusiu pailgu veidu i ir juodais pleiskanotais plaukais. Žmogus 
pamojo Speidui užgesusiu cigaru if tarė: | 

.- Imk kėdę ir sėskis. Vadinasi, vakar naktį Mailžas gavo 
paskutinę šio gyvenimo dovaną? - jo išvargęs veidas, kaip i 1T 
aukštokas, spigus balsas, liko visiškai bejausmis. 

- Aha, būtent todėl ir atėjau. - - Speidas suraukė kaktą ir atsik- 
renkštė. : : Atrodo, man teks pasiųsti koronerį velniop, Sidai: Ar aš 
galiu pasislėpti nuo teisėsaugininkų, prisidengdamas klientų pas- 
lapčių neliečiamybe ar panašiai? 

Sidas Vaizas pakėlė pečius ir nuleido lūpų kampučius. 

- Kodėl gi ne? Parengtinis tardymas - dar nė teismo procesas. 
Šiaip ar taip, gali pabandyti. Anksčiau tau laimingai baigdavosi ir 
kur kas rizikingesni išsišokimai. | 

- Žinau, tačiau Dandis visai pasileido, ir dabar, bijau, bus ne 
taip paprasta juo atsikratyti. Imk skrybėlę, Sidai, ir eime, aplanky- 
sime, ką reikia. Aš noriu apsidrausti. 

Sidas Vaizas pašnairavo į popierių stirtas, krenkštelėjo, tačiau 
atsistojo nuo kėdės ir priėjo prie spintos, stovinčios šalia lango. 

- Tu kalės išpera, Semi, - subambėjo jis, imdamas nuo kablio 
skrybėlę. 

Į savo kontorą Speidas grįžo dešimt minučių po penkių. Efė 
Perin prie jo stalo skaitė “Taim". Speidas atsisėdo ant stalo ir 
pasidomėjo: | 

- Kas ypatingo pasaulyje? 

- Pasaulyje - nieko. O štai tu atrodai taip, tarsi būtum išlošęs 
milijoną. 

"Seklys patenkintas šyptelėjo. | 

- Atrodo, mūsų popieriai ne tokie jau prasti, Aš visada buvau 
įsitikinęs, kad mes tik išloštume, jeigu Mailzas staiga išnyktų ar 
numirtų. Ar negalėtum nusiųsti gėlių mano vardu? 

- Jau nusiunčiau. 

- Ką aš be.tavęs daryčiau, mano angele?! Nori patikrinti savo 
moterišką intuiciją? ž 

- Ko tau dar reikia iš manęs? 

„.- Kokia tavo nuomonė apie mis Vonderli? 

- Gera, - nedvejodama atsakė mergina. 

--Ji turi pernelyg daug vardų, - mąsliai pratarė Speidas. - 
Vonderli, Leblan, o dabar sako, kad iš tiėsų vadinasi O'Šonesi.. 

- Na ir kas? Tegu pasivadina kad ir visomis pavardėmis iš 
telefonų knygos. Ji dora mergina. 

- Nežinau. - Speidąs mieguistai žvelgė į Efę Perin iš po 
primerktų vokų. Paskui tyliai sukikeno. - Kadi ir kaip ten būtų, per 
dvi dienas mes. gavome iš jos septynis šimtus dolerių. Šiuo 
atžvilgiu tikrai viskas gerai. 

Efė Perin atsisėdo tiesiai ir pareiškė: 

- Semai, jeigu toji mergina pakliuvo į į bėdą ir tu jai nepadėsi 
arba, pasinaudojęs jos sunkia padėtimi, apiplėši iki paskutinio 
cento, aš tau niekada šito neatleisiu. 

Speidas dirbtinai nusišypsojo, paskui taip pat dirbtinai susi- 
raukė. Vos tik jis susiruošė atsakyti, abu išgirdo, kaip kažkas į įėjo 
į kontorą. | | 

Efė Perin atsistojo jų nuskubėjo į į priimamąjį. Speidas nusiėmė 
skrybėlę ir. atsisėdo į savo krėslą. Mergina grįžo su vizitine 
kortele, kurioje seklys perskaitė: “Misteris Džoelas Keiro". 

- Labai keistas tipas, - pranešė ji. 

- Kviesk jį čionai, brangioji, - tarė Speidas. 

Misteris Džoelas Keiro buvo vidutinio ūgio žmogus smulkiais 
veido bruožais ir juodais glotniai sušukuotais plaukais, spren- 
džiant iš išvaizdos - levantietis. Tamsiai žaliame kaklaraištyje 
tarp keturių deimantų žėravo kvadratinis rubinas.. Juodas paltas 
buvo pasiūtas tiksliai pagal jo figūrą - siauras per pečius ir 
platėjantis ties stambiu užpakaliu. Kelnės aptempė kojas kiek 
glaudžiau, negu to reikalavo mada. Natūralios odos batų viršų 
dengė gelsvai rudi getrai. Laikydamas zomšine pirštine apimauto- 
je rankoje juodą katiliuką, lankytojas žengė link Speido juokin- 
gais šokčiojančiais žingsniukais. Kartu su juo į kabinetą pateko 
“šipro" sa 

"Speidas linktelėjo įėjusiam Žmogui, parodė akimis į kėdę ir 
pakvietė: 
| - Sėskitės, misteri Keiro. || 
. Keiro ceremoningai nusilenkė ir laibu balseliu padėkojo..Jis 
atsisėdo nenatūraliai tiesiai, sukryžiavo kojas, pasidėjo skrybėlę 
ant kelių : ir ėmė nusitraukinėti nuo rankų savo geltonas pirštines. 

Speidas atsilošė į krėslo atkaltę ir paklausė: 

„ - Kuo galiu būti naudingas, misteri Keiro? - Draugiškas nerū- 
pestingas tonas, poza krėsle - visai kaip prieš dieną, kalbantis sų 
Bridžita O'Šonesi. 

Keiro apvertė savo skrybėlę, įmetė į ją pirštines ir pastatė ant 
stalo kampo. Ant kairės rankos. smiliaus ir bevardžio žybtėlėjo 
deimantai, o ant dešiniosios viduriniojo piršto suspindo rubinas, 
net savo deimantiniu įrėminimu panašus į tą, kuris žėrėjo kakla- 
raištyje. Švelnios išpuoselėtos: rankos dėl trumpų, storų pirštų 
atrodė negrabios. Trindamasis delnus, Keiro pasiteiravo: | 

- Ar neatrodys nemandagųu, jei: aš, nepažįstamas Žmogus, 
paž jums užuojautą dėl nesavalaikės kompaniono mirties? 

- - Dėkoju. 

= Gal galiu pasidomėti, misteri Speidai, ar iš tiesų egzistuoja, 
kaip rašo laikraščiai, koks... mmm... ryšys tarp šio liūdno įvykio 
ir netrukus po to įvykdytos žmogaus, pavarde Tersbis, žmogžu- 
dystės?/ | 

. Speidas iškalbingai nutylėjo. 

„Keiro atsistojo ir nusilenkė tardamas: - 

- Prašau man atleisti. - Jis vėl atsisėdo ir uždėjo delnus ant stalo 
krašto. - Aš klausiu, misteri Speidai, tikrai ne vien smalsumo 
skatinamas. Aš bandau surasti vieną... mmm... papuošalą, kuris, 
jei taip galima išsireikšti, pateko į svetimas rankas. Aš maniau ir 
tikėjausi, kad jūs galite man padėti. 

„Speidas linktelėjo galva ir kilstelėjo antakius, duodamas sup- 
rasti, kad įdėmiai klauso. 

- Tas papuošalas - statulėlė, - tęsė Keiro, rūpestingai parinkda- 
mas ir tardamas žodžius, - vaizduojanti juodą paukštį... 

Speidas vėl mandagiai linktelėjo. | 

- Už statulėlės sugrąžinimą aš pasiruošęs jos teisėto šeiminin- 
ko vardu užmokėti penkis tūkstančius dolerių. - Keiro nukėlė nuo 
stalo dešinę ranką ir dūrė aukštyn kreivo plačianagio smiliaus 
galiuku. - Aš sutinku - kaip čia tiksliau išsireiškus? - neuždavinėti 
klausimų. - Jis vėl nuleido dešinę ranką ant stalo ir mandagiai 
nusišypsojo. | 

- Penki tūkstančiai - nemaži pinigai, - pratarė Speidas, mąsliai 
žvelgdamas į Keiro. - Jie... | 

Kažkas tyliai pabarbeno pirštais į duris. 
 Speidui dar nespėjus ištarti “ieikite", durys truputį prasivėrė, 
bet tik tiek, kad pralįstų Efės Perin galva ir pečiai. Mergina dėvėjo 
mažą tamsią fetrinę skrybėlaitę ir tamsų paltą su pilka kailinę 
apykakle. | | 

- Aš jums dar būsiu reikalinga? - paklausė ji. 

- Ne. Viso geriausio. Išeidama užrakink, prašau, duris. 

- Viso geriausio, - atsisveikino mergina ir dingo už durų. 

Speidas vėl pasisuko į Keiro. 

- Tai labai viliojanti suma. 

Apačioje trinktelėjo paradinės durys - tai išėjo Efė Perin. 

Keiro nusišypsojo ir išsitraukė iš vidinės kišenės mažą, plokš- 

čią juodą pistoletą. . 

- Būkite malonus, - tarė Jis, - pakelkite, prašau, rankas už 
galvos. 


5. Levantietis 


Speidas nė nepažvėlgė į pistoletą. Jis pakėlė rankas, atsilošė 
krėsle ir sunėrė pirštus už galvos. J o ramios beaistrės akys įdėmiai 
žiūrėjo į tamsų Keiro veidą. | 

Keiro kostelėjo tarsi atsiprašydamas i if nervingai nusišypsojo 
pabalusiomis lūpomis. Drėgnos juodos levantiečio akys švytėjo 
droviu nuoširdumu. | 

- Aš ketinu apieškoti jūsų kontorą, misteri Speidai. Perspėju, 
kad jeigu jūs mėginsite sutrukdyti, man teks jus nušauti. 

- Ieškokite. - Speido balsas buvo beaistris, ja ir veido 
išraiška. 

- Atsistokite, prašau, - paliepė Keiro. - Aš noriu įsitikinti, kad 
jūs neturite ginklo. 

Speidas atstūmė krėslą ir atsistojo. 

Levantietis apėjo seklį ir atsistojo jam už nugaros. Perėmęs 
pistoletą iš dešinės rankos į kairę, Keiro kilstelėjo Speido švarko 
skvernus, kad įsitikintų, jog jis neturi ginklo prie diržo. Įrėinęs 
pistoleto vamzdį sekliui į nugarą; apkabino jį dešiniąja ranka ir 
apčiupinėjo krūtinę. Tą akimirką levantiečio veidas atsidūrė VOS 
už šešių colių nuo dešiniosios Speido alkūnės. 

Kai Speido liemuo ėmė suktis į kairę, alkūnė truputį iais 
Keiro atlošė galvą, tačiau nėdaug: dešinysis seklio kulnas pris- 
meigė prie grindų koją su batu iš natūralios odos. Speidas smogė 
alkūne levantiečiui į veidą kiek žemiau skruostikaulio ir tikrai 
būtų parbloškęs ant grindų, jei nebūtų laikęs primynęs jo kojos. O 
dar-po akimirkos alkūnė šmėkštelėjo pro apstulbusį tamsų veidą 
ir atsitiesė, rankai trenkiant iš viršaus per pistoletą. Speido pirštai 
dar nespėjo net prisiliesti prie pistoleto, o Keiro jau paleido jį. 
Seklio letenoje ginklas atrodė žaislinis. | 

Speidas patraukė savo kulną nuo Keiro kojos ir pasisuko į 
levantietį veidu. Kairiąja ranka jis sugriebė žmogelį už švarko 
atlapų, dešiniąja įsikišo iškovotą ginklą į savo švarko kišenę. 
Gelsvai pilkos seklio akys degė niūria ugnimi. | š 

Keiro veidas pesikreipė iš skausmo ir nevilties, juodos akys 
pritvinko ašarų. Oda papilkėjo, raudonavo tik alkūnės Ro 
žymė ant skruosto. | 

Tvirtai suėmęs Ievantietį už švarko atlapų, Speidas nutempė jį 
prie kėdės, ant kurios tas neseniai. sėdėjo. Ir tada nusišypsojo 
švelniai, beveik svajingai. Jo dešinysis petys pakilo, keliais co- 
liais sulenkta dešinė ranka kiek atsitraukė atgal. Kumštis, riešas, 
dilbis, alkūnė - viskas sustingo, judėjo tik petys. Kumnštis įsirėžė į 
levantiečio veidą, uždengdamas vieną smakro pusę, burnos kam- 
pą ir didžiąją dalį skruosto nuo skruostikaulio iki apatinio žandi- 
kaulio. Keiro akys užsimerkė, ir jis prarado sąmonę. 

"Speidas nuleido suglebusį kūną ant kėdės; Keiro gulėjo išskė- 
tęs kojas i ir rankas, galvą sų nukarusiu apatiniu žandikauliu. įrė- 
męs į kėdės. atkaltę. | 

Seklys ėmė metodiškai naršyti po nualpusio Žmogaus“ kišenes 
ir netrukus ant stalo išaugo įspūdinga į Įvairiausių daiktų krūvelė. 
Išvertęs paskutinę kišenę, jis vėl atsisėdo į savo krėslą, susisuko ir 
prisidegė cigaretę, paskui ėmė apžiūrinėti laimikį - rimtai, lėtai ir 
kruopščiai. 

Iš pradžių Speidas dirstelėjo į didelės odinės piniginės vidų. 
Joje buvo trys šimtai šešiasdešimt penki doleriai įvairios vertės 
kupiūromis, trys angliški penkių svarų banknotai, graikiškas pa- 
sas su daugybe vizų ir Keiro nuotrauka; peniki perlenkti perga- 
mento lapeliai, išmarginti arabiškus rašmenis primenančiais ženk- 
lais; „nerūpestingai išplėštas laikraščio pranešimas apie policijos 
aptiktus Arčerio ir Tersbio lavonus; tamsiaplaukės moters nuot- 
rauka; didelė, pageltusi nuo senumo. šilkinė nosinė, apibrizgusi 

per sulenkiįmus; plonas Džoelo Keiro vizitinių kortelių pluošteliš 
ir bilietas į “Džiari" teatro parterį tos dienos vakarui. | 

Be piniginės irjos turinio, iš Keiro kišenių buvo ištrauktos trys 
gėlėtos šilkinės nosinės, iškvėpintos “šipru";. platininis firmos 
“Lanžin" laikrodis su aukso ir platinos grandinėle, kurios gale 
kabėjo kriauklės pavidalo karulys iš šviesaus metalo; sauja ame- 
rikietiškų, angliškų, prancūziškų ir kiniškų. monetų; pustuzinis 
ant žiedo suvėertų. raktų; oniksu papuoštaš sidabrinis parkeris; 
metalinės šukos odiniame futliare; manikiūrinės dildės odiniame 
dėkle; kišeninis vadovas po San Franciską; garlaivių kompanijos 
“Sazemn Pasifik“ išduotas bagažo kvitas; pusė pakelio kažkokių 
žydrų pastilių; Šanchajaus maklerio vizitinė kortelė ir keturi 
rašomojo popieriaus lapai iš Belvederio" viešbučio. Ant vieno iš 
jų -tvarkingu smulkiu braižu buvo užrašyti Semiuelio Speido 
kontoros ir namų adresai. 

Speidas atidžiai apžiūrėjo visus tuos daiktus - jis atidarė net 
laikrodžio atvirkštinės pusės dangtelį, kad įsitikintų, jog ten nieko 
nėpaslėpta, - tada persilenkė per stalą, paėmė be sąmonės gulintį 
levantietį už riešo ir dviem pirštais apčiuopė pulsą. Paleidės 
bejėgę ranką, jis vėl. įsitaisė savo krėsle, susisuko dar. vieną 
cigaretę ir užsirūkė. 

Keiro ėmė po. truputį atsigauti. Jis pramerkė akis, bet tik po 
geros minutės sugebėjo sufokusuoti žvilgsnį. Paskui užčiaupė 
burną, nurijo seiles ir garsiai iškvėpė pro nosį. Tada prisitraukė 
vieną koją, pasičiupinėjo šlaunį, sutrikęs apžvelgė kabinetą, išvy- 
do-Speidą ir atsisėdo. Vos prasižiojęs, Keiro persikreipė i iš skaus- 
mo ir griebėsi už veido tojė vietoje, I kur j jam smogė Speidas ir kur 
dabar tamsavo didžiulė mėlynė. - 

Kovodamas su skausmu, levantietis iškošė pro dantis: 

- Aš juk galėjau jus nušauti, misteri Speidai. 

i; Jūs galėjote.pabandyti,-- sutiko Speidas. 
„- Bet aš nebandžiau. || 

- Aš Žinau. 

- Tai kodėl smogėte man, kai buvau jau-beginklis? 

- Atleiskite, - tarė Speidas ir išsišiepė kaip vilkas, apnuoginda- 
mas iltinius dantis, - bet įsivaizduokite, koks buvo mano nusivy- 
limas, kai supratau, kad užuomina į 1 penkis tūkstančius dolerių - 
grynas akių dūmimas. 

- Jūs klystate, misteri Speidai. Mano pasiūlymas buvo rimtas. 
Ji is ir dabar tebegalioja. | | 

- Nieko nesuprantu! - nuoširdžiai nustebo Speidas. 

- Aš pasiruošęs sumokėti penkis tūkstančius dolerių už tos 
statulėlės grąžinimą. - Keiro atitraukė ranką nuo sužaloto veido ir 
vėl atsisėdo tiesiai, dalykiškai. - Ji čia? 

- Ne: 

- Jeigu jos čia nėra, - mandagiai, bet skeptiškai tarė Keiro, - 
kodėl gi jūs rizikavote gyvybe, stengdamasis sutrukdyti man 
apieškoti Kontorą. 

- Tiesiog nemėgstu, kai mane kas bando priremti prie sienos: - 
Speidas parodė pirštu į Keiro daiktus, suverstus ant stalo. - Jūs 
turite mano namų. adresą. Jau buvote ten? 

- Taip, misteri Speidai. Aš pasiruošęs sumokėti penkis tūks- 
tančius dolerių, bet sutikite, kad iš mano pusės visai natūralu iš 
pradžių paieškoti pačiam ir patausoti teisėto savininko pinigus. 

- Ir kas gi tas savininkas? : | 

Keiro Šypsodamasis palingavo galva. 

- Drįstu. tikėtis, kad jūs atleisitė man, jei neatsakysiu į šį 
klausimą. | 

- Jūs taip manote? - Speidas pasilenkė į priekį ir nusišypsojo 
sučiauptomis lūpomis. - Jūs mano rankose, Keiro. Jūs pats atėjote 
pas mane ir tiek pripėdavote, kad policija be vargo ras keliuką nuo 
jūsų iki -vakarykščių žudynių. Taip kad arba' SEVEISRLS savo 
kortas, arba aš jums nepavydžiu. 

Nė trupučio neišsigandęs levantietis nutaisė kuklią šypseną. 

- Prieš eidamas čionai, aš surinkau visapusišką informaciją 
apie jus ir įsitikinau, jog esate pernelyg protingas žmogus, kad 
nutrauktumėte pelningą sandėrį, pasidavęs pašaliniams moty- 
vams. | 

Speidas gūžtelėjo pečiais. 

- Aš nematau jokio pelningo sandėrio. 

- Aš siūlau jums penkis tūkstančius dolerių už.. 

Pabarbenęs pirštais per Keino piniginę, Šaeidas pertarė jį: 

- Čia nėra nieko panašaus į penkis tūkstančius dolerių. Jūs 
blefuojate. Jūs lygiai taip pat galėjote ateiti ir pasiūlyti man 
milijoną už rožinį dramblį. | 

- Suprantu, suprantu, - mąsliai nutęsė Keiro, pakeldamas akis 
į lubas. - Jums reikalingi mano nuoširdumo įrodymai. - Jis piršto 
galu pasitrynė raudoną apatinę lūpą. - Galbūt jus įtikintų rankpi- 
nigiai? | 

- Galbūt. 

Keiro siektelėjo piniginės, bet persigalvojęs atitraukė ranką ir 
paklausė: 

- Šimto dolerių jums pakaks? 

Speidas paėmė levantiečio piniginę ir išsiėmė šimtą dolerių. 
Paskui susiraukė, sumurmėjo: “Du šimtai, rasi, geriau“, - ir pač- 
mė du šimtus. 

Keiro nutylėjo. 

- Jūsų pirmoji prielaida, kad paukštį slepiu aš, klaidinga, - 
pradėjo Speidas ryžtingu, dalykišku tonu, įsikišęs į kišenę du 
šimtus dolerių ir vėl numetęs piniginę ant stalo. - Gal turite dar ir 
antrą prielaidą? 

- Taip. Jūs žinote, kur paukštis, arba, tiksliau, žinote, kad 
paukštis tokioje vietoje, iš kur jūs galėsite paimti. 

Speidas nepaneigė pašnekovo žodžių, bet ir nepatvirtino: atro- 
dė, kad jis išvis nesiklauso, kas jam sakoma. Kiek patylėjęs, jis 
paklausė: 

- Kaip galite įrodyti, kad žmogus, kuriam atstovaujate, iš tiesų 
yra šios statulėlės savininkas? 

- Deja, įrodymų ne per daugiausia. Tačiau vienas vis tik yra: 
niekas, išskyrus tą žmogų, negali-pateikti teisių į paukštį. Ir jeigu 
jūs žinote apie šį reikalą tiek, kiek aš manau, - o antraip aš 
nebūčiau pas jus atėjęs, - tai turite suprasti, kad pats būdas, kuriuo 
jis neteko paukščio, liudija, kad jis turi daugiau teisių į tą statulėlę 
negu kas nors kitas. Šiaip ar taip, daugiau negu Tersbis. 

- O kaip jo duktė? - pasidomėjo Speidas. 

Keiro išpūtė akis, išsižiojo, išraudo iš susijaudinimo ir suspie- 
gė: 

- Bet paukštis priklauso ne jam! 

- Ach, štai kaip, - nieko nesakančiai burbtelėjo seklys. 

- Jis čia, San Franciske? - paklausė levantietis jau ne tokiu 
spigiu, bet vis dar susijaudinusiu balsu. 

Speidas mieguistai sumirksėjo ir pasiūlė: 

- Bus geriau, jeigu mes abu atversime savo kortas. 

- Aš nemanau, kad taip bus geriau. - Dabar Keiro prabilo 
saldžiu, meilikaujančiu balsu. - Jeigu jūs žinote daugiau už mane, 
tai jūsų Žinios atneš man pelną, o kartu ir jums - aš turiu omenyje 
penkis tūkstančius dolerių. Jeigu taip nėra, vadinasi, aš padariau 
klaidą, kreipdamasis į jus, o sutikdamas su jūsų pasiūlymu, dar 
labiau ją padidinčiau. 

Speidas abejingai linktelėjo ir tarė, mostelėjęs ranka į daiktus 
ant stalo: | 

- Pasiimkite savo daiktelius. - Kai Keiro ėmė kaišiotis juos po 
kišenes, seklys pridūrė: - Jeigu aš teisingai jūs supratau, jūs 
apmokėsite visas mano išlaidas, susijusias su juodojo paukščio 
paieškomis, ir dar įteiksite man penkis tūkstančius dolerių, kai 
darbas bus atliktas. | | 

- Taip, misteri Speidai, penkis tūkstančius dolerių, išskyrus 
tai, ką jūs jau gavote - tai yra iš viso penkis tūkstanči::5. 


- Gerai. Kiek aš supratau, visas šis reikalas neprieštarauja 
įstatymams: - Speido veidas, neskaitant raukšlelių akių kampu- 
čiuose, buvo visiškai rimtas. - Jūs samdote mane ne tam, kad 
žudyčiau ir vogčiau, O paprasčiausiai tam, kad grąžinčiau jums 
prarastą daiktą kiek įmanoma garbingu ir teisėtu būdu. 

- Kiek įmanoma, - sutiko Keiro. Jo veidas, išskyrus akis, taip 
pat buvo rimtas. - Šiaip ar taip, laikantis prideramo atsargumo. - 
Levantietis atsistojo ir pasiėmė nuo stalo skrybėlę. - Jeigu norėsi- 
te susisiekti sa manimi, žinokite, kad aš gyvenu “Belvederyje", 
635-tame numeryje. Nuoširdžiai viliuosi, kad mudviejų bendra- 
darbiavimas atneš naudą mums abiems; misteri Speidai. -- Jis 
neryžtingai patylėjo. - Ar galiu atsiimti savo pistoletą? 

- Žinoma. Visai pamiršau apie jį. - Speidas i išsiėmė pistoletą iš 
švarko kišenės ir atidavė jį levantiečiui. 

Tas nukreipė ginklą sekliui į krūtinę. 

- Būkit toks malonus, neatitraukite rankų nuo stalo, - tarė 
Keiro skambiu balseliu. - Aš ketinu apieškoti jūsų kontorą. 

- Velniai griebtų, - nusikeikė Speidas, paskui dusliai nusijuokė 
ir pridūrė: - Gerai. Darykite, ką norite. Aš jums netrukdysiu. 


6. Neužauga seklys 


Išėjus Džoelui Keiro, Speidas dar pusvalandį sėdėjo už savo 
stalo, paskendęs niūriose mintyse. Paskui garsiai tarė, tarsi vyda- 
mas šalin įkyrėjusią problemą: “Ką gi, jie man už tai moka", - ir 
išsiėmė iš stalčiaus butelį “Manheteno" bei popierinį puodelį. 
Prisipylęs du trečdalius puodelio, Speidas išgėrė, įkišo butelį 
atgal į stalčių, o puodelį išmetė į šiukšlių dėžę. Tada ųžsimaukš- 
lino skrybėlę, užsivilko lietpaltį, i išjungė šviesą ir išėjo į apšviestą 
vakarinę gatvę. Ties gatvės kampu, už kelių Ž žingsnių nuo seklio 
kontoros, nieko neveikdamas stypsojo mažas, smulkus kokių 
dvidešimties metų vaikinas, dėvintis lietpaltį i ir dailią pilką kepurę 
su snapeliu. 

Speidas nužingsniavo Saterio gatve iki Kirnio, kur tabako 
krautuvėje nusipirko du pakelius “Bul Daremo". Jam išėjus iš 
krautuvėlės, vaikinas drauge su kitais trim piliečiais laukė tram- 
vajaus priešingoje gatvės pusėje. | 

Speidas pavakarieniavo Herberto užkandinėje Pauelo gatvėje. 
Kai jis pusė septynių išėjo iš užkandinės, vaikinas apžiūrinėjo 
gretimos galanterijos parduotuvės vitriną. 

Seklys pasuko į "Belvederio" viešbutį ir ten pasiteiravo portjė 
apie misterį Keiro. Šio dabar viešbutyje nebuvo. Vaikinas su 
kepure sėdėjo kitame vestibiulio gale. 

Tada Speidas patraukė į “Džiari" teatrą ir, neradęs levantiečio 
teatro fojė, liko laukti jo priešingoje gatvės pusėje. Vaikinas 
vaikštinėjo tarp kitų dykinėtojų priešais Markardo restoraną. 

Dešimt minučių po aštuonių pasirodė Džoelas Keiro - jis 
žingsniavo Džiari gatve savo juokinga šokčiojančia eisena ir 
privatų seklį pastebėjo tik tada, kai tas uždėjo ranką jam ant 
peties. Levantietis akimirkai nustebo, bet paskui prisiminė: 

- Ach taip, jūs juk matėte bilietą į teatrą. 

- Noriu jums kai ką parodyti. - Taip taręs, Speidas nusivedė 
Keiro prie šaligatvio krašto, kur buvo mažiau praeivių. - Štai, 
matote tą bernioką su kepure prie Markardo ręstorano? 

Keiro išlemeno: “Suprantu", - ir žvilgtelėjo į savo laikrodį. 
Tada dirstelėjo į kitą Džiari gatvės pusę, nusuko žvilgsnį į teatro 
afišą, kabančią tiesiai prieš jį, ir tik po to nepastebimai paskersa- 
kiavo į bernioką su kepure, į jo mirtinai išbalusį veidą, nuleistas 
akis, pasislėpusias po tankiomis blakstienomis. 

- Kas jis? - paklausė Speidas. 

Keiro šypsodamasis pažvelgė į jį. 

- Neturiu supratimo. | 

- Jis sekioja paskui mane. po visą miestą. 
„Keiro apsilaižė apatinę lūpą ir paklausė: 

- Jeigu taip, tai ar gerai, kad jis matys mus kartu? 

- Iš kur aš žinau? - atšovė Speidas. - Be to, jau vis tiek pamatė. 

Keiro nusiėmė skrybėlę ir nuoširdžiai pareiškė: 

- Aš prisiekiu jums, misteri Speidai, kad nepažįstu jo. Prisie- 
kiu, kad neturiu nieko bendro su juo. Prisiekiu, kad neieškojau 
niekieno pagalbos, tik jūsų. 

- Tai gal jis iš kitos kompanijos? 

- Galbūt. | 

- Aš tik norėjau sužinoti, ar jums nebus skaudu, jei aš padary- 
siu tam vaikinukui “popą", kai jis man nusibos? 

- Darykite, kas jums patinka. Man jis visiškai nerūpi. 

- Viskas aišku. Spektaklis prasideda. Viso gero, - atsisveikino 
Speidas ir patraukė į tramvajaus, važiuojančio vakarų kryptimi, 
stotelę. | 

Vaikinas su kepure įsėdo į tą patį tramvajų. 

Speidas išlipo Haido gatvėje ir nuėjo namo. Bute viskas buvo 
lyg ir po senovei, tačiau kratos pėdsakų negalima buvo nepaste- 
bėti. Nusiprausęs ir persivilkęs švariais marškiniais, Speidas išėjo 
1Š namų, pėstute nusigavo iki Saterio gatvės ir vėl įsėdo į tramva- 
jų. Ten pat atsidūrė ir vaikinas. 

Likus šešiems kvartalams iki pensiono “Karūna"; seklys išlipo 
iš tramvajaus ir nėrė į aukšto rudo gyvenamojo namo priebutį. 
Ten jis nuspaudė tris automatinės durų spynos mygtukus. Spyna 
suzvimbė, ir durys atsidarė. Praėjęs pro laiptus ir liftą, Speidas 
pasuko ilgu geltonu koridoriumi prie užpakalinių durų su angliš- 
ka spyna. Atrakinęs tas duris, jis pateko į siaurą kiemą, o iš jo - į 
tamsią gatvę, kuria nuėjo porą kvartalų iki Kalifornijos gatvės. 
Kai Speidas įžengė į “Karūną", buvo apie pusė dešimtos vakaro. 


NA 
6“ 


Brižita O'Šonesi taip apsidžiaugė, pamačiusi Speidą, tarsi jau 
ir nesitikėjo jį kada nors vėl pamatyti. Ji vilkėjo madingos tą 
sezoną žydros spalvos atlasinę suknelę su geltonomis petnešėlė- 
mis. 

"Kreminių ir raudonų atspalvių svetainė šįkart buvo idealiai 
sutvarkyta. Ją pagyvino gėlės juodai pilkose keraminėse vazose. 
Židinyje liepsnojo trys nedidelės pliauskos. Kol mergina kabino 
prieškambaryje Speido lietpaltį ir skrybėlę, jis mąsliai žvelgė į 
ugnį. | 

- Tikiuosi; jūs atėjote su geromis naujienomis? - paklausė 
Bridžita O“Šonesi, grįžusi į svetainę. Šypsena negalėjo nuslėpti 
jos nerimo; laukdama atsakymo, ji net sulaikė kvėpavimą. 

- Mes neafišuosime to, kas dar nežinoma plačiajai visuomenei. 

- Jūs nepranešite policijai apie mane? 

- Ne.. 

Mergina džiaugsmingai atsiduso ir atsisėdo ant riešutmedžio 
kušetės. Jos veidas prašvito, kūnas atsipalaidavo. Paskui ji nusi- 
šypsojo ir apdovanojo Speidą dievinančiu žvilgsniu. 

- Kaip jums pavyko tai padaryti? | 

- San Franciske beveik viską galima nupirkti arba išgauti jėga. 

- Jūs tikriausiai rizikavote? Prašau, sėskite. - Mergina pasislin- 
ko, palikdama jam vietos ant kušetės šalia savęs. 

- Neturiu nieko prieš protingą riziką, - atsakė jis beveik nesi- 
puikuodamas. | | 

Atsistojęs prie židinio, Speidas ėmė visiškai atvirai apžiūrinėti 
merginą tiriančiu, vertinančiu žvilgsniu. Ją truputį sutrikdė toks 
įžūlumas, nors apskritai ji tvardėsi geriau negu anksčiau; tiesa, 
drovų žvilgsnį, taip tinkantį jai, mergina vis tik išlaikė. Speidas 
pastovėjo prie židinio tiek, kad taptų aišku, jog jis ignoravo 
pasiūlymą atsisėsti šalia jos, ir tik po to priėjo prie kušetės. 

- Juk jūs visai ne tokia, kokia norite atrodyti, - pareiškė jis 
sėsdamas. 

- Aš nelabai suprantu, ką jūs turite omenyje, - atsakė mergina 
savo dusloku balsu, su nuostaba žvelgdama į seklį. 

- Jūs elgiatės kaip mokinukė, - paaiškino tas. - Mikčiojimas, 
drovus raudonis ir panašiai. | | 

Bridžita O“Šonesi nuraudo ir nepakeldama akių paskubomis 
atsakė: | 

- Šiandien aš jau sakiau jums, kad buvau tokia bloga, kad jums: 
sunku net įsivaizduoti... 

-- Būtent tai aš ir turiu omenyje, - pertraukė ją Speidas. - 
Šiandien jūs jau sakėte man tai - tais pačiais žodžiais ir tuo pačiu 
tonu. Jūs jau viską išmokote atmintinai. 

Mergina taip sutriko, kad vos neapsiašarojo, paskui nusijuokė 
ir tarė: || | 

- Puiku, misteri Speidai, aš tikrai ne ta, kuo apsimetu. Iš tiesų 
man aštuoniasdešimt metų, aš esu nepakenčiama sena ragana ir 
dirbu plieno liejike. Bet jeigu jau aš taip susigyvenau su savo 
vaidmeniu, galbūt jūs neįsižeisite, jeigu aš ne iš karto jo atsisaky- 
siu? 

- Neįsižeisiu, - užtikrino ją Speidas.- Bet jeigu jūs iš tiesų 
tokia.skaistuolė, tai mudviem nieko neišeis. 

- Skaistuolės daugiau nebevaidinsiu, - prižadėjo mergina, 
prisidėjusi ranką prie krūtinės. 

- Šįvakar aš mačiausi su Džoelu Keiro, - lyg tarp kitko tarė 
seklys. 

Jos Žaismingumas dingo kaip nebuvęs, akyse pasirodė baimė. 
Speidas ištiesė kojas ir ėmė apžiūrinėti savo batus, nutaisęs visiš= 
kai abejingą miną. 

Po ilgos pauzės Bridžita O'Šonesi šiaip taip išstenėjo: 

- Jūs... jūs jį pažįstate? 

- Aš mačiausi su juo Šįvakar. - Speidas kalbėjo tuo pačiu 
rafinuotu tonu, nežiūrėdamas į merginą. - Jis ruošėsi į teatrą. 

- Jūs norite pasakyti, kad kalbėjotės su juo? 

- Vos kelias minutes, iki spektakHo pradžios skambučio.. 

„Mergina atsistojo nuo kušetės ir žarstekliu pataisė pliduskas 
židinyje. Paskui perstūmė į kitą vietą ant Židinio atbrailos stovin- 
čią statulėlę, paėmė cigarečių pakelį nuo mažo staliuko kambario 
kampe, geriau užtraukė užuolaidą ir grįžo į savo vietą. Dabar jos 
veidas buvo ramus ir netgi nerūpestingas. 

Speidas šyptelėjo:. 

- Jūs nepakartojama. 

Merginos veido išraiška nepasikeitė.. 

- Ką jis sakė? - paklausė ji. 

- Apie ką? 

- Apie mane. 

- Nieko. - Speidas ištiesė merginai Žiebtuvėlį. 

- Tai ką gi jis sakė? - paklausė ji žaismingai ir kartu nekantriai. 

- Jis pasiūlė man penkis tūkstančius dolerių už juodąjį paukštį. 

Mergina krūptelėjo, nervingai sukando cigaretės galiuką, me- 
tė į Speidą greitą, neramų žvilgsnį ir nusisuko. 

- Ar nenorite vėl pajudinti pliauskos židinyje arba pataisyti ką 
nors kambaryje? - tingiai paklausė Speidas. 

Ji linksmai nusijuokė, įmetė sulaužytą cigaretę į peleninę ir 
pažvelgė į seklį giedromis akimis. 

- Ne, nenoriu. O ką jūs jam atsakėte? 

- Penki tūkstančiai dolerių - nemaži pinigai. 

Mergina nusišypsojo, bet Speido žvilgsnis liko ramus, tr jos 
šypsena apsiblausė, o paskui ir visai dingo. Ji apsimetė nustebusi 
ir įsiŽeidusi. 

- Tačiau jūs juk neketinote sutikti su jo pasiūlymu? - paklausė 
ji. . 

- O kodėl gi ne? Penki tūkstančiai dolerių - nemaži pinigai. 

- Bet, misteri Speidai, jūs juk žadėjote padėti man. - Mergina 
čiupo seklį už rankovės. - Aš patikėjau jums savo paslaptį. Jūs 
negalite... - Ji nutilo, paleido Speido rankovę ir nervingai sug- 
niaužė rankas. 

Speidas meiliai nusišypsojo, žvelėdamas į sunerimusios mer- 
ginos akis. 

- Gal verčiau netikslinkime, ką jūs man patikėjote, - pareiškė 
jis. - Aš pažadėjau jums padėti, tas tiesa, bet kažkaip nepamenu, 
kad jūs bent žodeliu būtumėte užsiminusi apie kokius nors juodus 
paukščius. . 

- Bet jūs, matyt, ir pats žinojote, antraip... antraip nebūtumėte 
nukreipęs kalbos į tai. Šiaip ar taip, jūs jau žinote. Jūs negalite, jūs 
nedrįsite... taip pasielgti su manimi. - Dangiškos žydros akys 
maldaute maldavo. 

- Penki tūkstančiai dolerių - nemaži pinigai, - trečiąsyk pakar- 
tojo Speidas. 

Bridžita O'Šonesi gūžtelėjo pečiais ir bejėgiškai skėstelėjo 
rankomis, pripažindama savo pralaimėjimą. 

- Nemaži, - sutiko ji tyliu pridususiu balsu. - Tai didesnė suma 
už tą, kurią aš galėčiau pasiūlyti jums, jei bandyčiau išsiderėti 
jūsų lojalumą. | 

Speidas nusijuokė, tačiau tas juokas išėjo gaižus ir trūkčiojan- 
tis. | 

- Ir tai sakote jūs?! - pasipiktino jis. - Ką aš gavau iš jūsų, 
išskyrus pinigus? Gal pasitikėjimą? Ar atvirumą? Ar nors men- 
kiausią pagalbą, sprendžiant jūsų pačios problemas? Argi jūs pati 
nemėginote įsigyti mano lojalumą vien už pinigus?! Ir jeigu jauaš 

parduodu savo lojalumą už pinigus, kodėl negalėčiau dirbti tam, 
kuris moka daugiau? 

- Aš atidaviau jums visus pinigus, kiek turėjau, - atsakė 
mergina kimiu virpančiu balsu. Jos išplėstose akyse sužvilgo 
ašaros. - Aš atsidaviau jūsų malonei prisipažindama, kad be jūsų 
pagalbos aš žuvusi. Ko jūs dar norite? - Ji staiga pripuolė prie jo 
ir isteriškai išrėkė: - O gal aš galiu nupirkti jus savo kūnu? 

Judviejų veidai beveik susilietė. Speidas suėmė jos veidą 
delnais ir šiurkščiai pabučiavo į lūpas. Po to atsitiesė. 

- Aš apmąstysiu jūsų pasiūlymą, - iškošė jis, vos tvardydamas 
įniršį. | 

Mergina sėdėjo nejudėdama, susiėmusi delnais nutirpusius 
skruostus. 

Speidas pašoko nuo kušetės. 

- Prakeikimas! Kas per velniava! - Jis atsitraukė prie židinio ir 
sustojo, iki skausmo sukandęs dantis. 

Mergina nejudėjo. š 

Dvi horizontalios raukšlės virš Speido nosies- pagilėjo i ir pa- 
raudo. 

- Man nusispjauti į jūsų dorumą, - pareiškė į jis, stengdamasis 
susitvardyti. - Man vis viena, kokias šlykštybes jūs sumanėte ir ką 
norite nuslėpti nuo manęs. Bet man būtina Žinoti, kad jūs supran- 
tate, ką darote. 

- Prašau, pasitikėkite manimi; ir viskas bus gerai... 

- Įtikinkite mane, - valdingai paliepė Speidas. - Aš noriu jums 
padėti. Iki šiol aš dariau viską, kas įmanoma. Ir toliau, jei reikės, 
veiksiu aklai, bet aš negaliu daugiau dirbti, nepasitikėdamas 
jumis. Jūs privalote įrodyti man, kad suprantate, kas čia vyksta, o 
ne bandote gelbėtis, kaip pakliūva, kaip šauna į galvą, tikėdamasi, 
kad galų gale viskas baigsis geruoju. 

- Ar galite dar truputį pakentėti? 

- Kiek tas “truputį?? Ir ko jūs laukiate? 

"Mergina prikando lūpą ir nudelbė akis. 

- Aš turiu pasikalbėti su Džoelu Keiro, - vos girdimai sušnibž- 
dėjo ji. 

- Jūs galite susitikti su juo dar šį vakarą, - tarė Speidas, 
žvilgtelėjęs į laikrodį. - Spektaklis netrukus baigsis. Mes galime 
paskambinti jam į viešbutį. | 

Bridžita O'Šonesi sunerimusi pakėlė antakius. 

- Bet čionai jo negalima kviestis. Aš nenoriu, kad Keiro 
žinotų, kur gyvenu. Aš bijau. 

- Galite susitikti su juo pas mane, - pasiūlė Speidas. 

Mergina susimąstė. 

- Manote, jis ateis? - suabejojo ji. 

Speidas linktelėjo. 

- Važiuojam! | 


-— 


La 
ė 


Taksi sustojo prieš paradines Speido namų duris šalia tamsaus 
“Sedano". Už “Sedano" vairo sėdėjo Eva Arčer. Speidas kilstelė- 
jo skrybėlę, sveikindamasis su ja, ir nusivedė Bridžitą O'Šonesi 
pro paradines duris. Vestibiulyje jis staiga sustojo. 

- Ar negalėtumėte minutėlę palaukti? Aš tuojau grįšiu. 

- Žinoma, - atsakė mergina, sėsdama ant suolo: - Galite nesku- 
bėti. | | 

Speidas grįžo prie “Sedano". Vos tik jis atidarė mašinos 
dureles, Eva sutarškėjo: 

- Man reikia pasikalbėti su tavimi, Semai. Eikime pas tave. 

- Dabar negaliu. 

- Kas toji mergina? | 

- Aš neturiu laiko, Eva, - kantriai paaiškino Speidas. - Kas 
nutiko? | 

- Kas ji? - pakartojo Eva, galvos mostu parodžiusi į paradines 
duris. 

- Speidas nusisuko nuo jos ir apsidairė. Ties artimiausiu kampu, 
priešais-garažą, atsišliejęs į sieną stovėjo dvidešimtmetis neūžau- 
ga su lietpalčiu ir pilka kepure. Seklys paniuro ir vėl pasisuko į 
suirzusią Evą. | 

- Kas nutiko? - pakartojo jis. - Tau nereikėjo važiuoti čionai 
taip vėlai. 

- Atrodo, aš pradedu kažką suprasti, - priekaištingai pareiškė 
ji. - Tu sakai, kad man nedera rodytis tavo kontoroje, o dabar, 
pasirodo, man negalima rodytis ir: čia. Gal tu nori, kad aš išvis 
nustočiau laksčiusi paskui tave? Tada taip ir sakyk. 

- Liaukis, Eva, tu neturi teisės taip kalbėti su manimi. 

- Žinau. Atrodo, aš išvis neturiu jokių teisių tavo atžvilgiu. 
Kokia gi aš kvailė! Aš maniau, kad tavo apsimestinė meilė leidžia 
man... | 

Speidas pavargęs pertraukė ją: 

- Apie tai paskui, brangioji. Ką tu norėjai man pasakyti? 

- Aš negaliu kalbėtis su tavimi čia, Semai. Eikime pas tave. 

- Ne dabar. 

- Kodėl? 

Speidas nieko neatsakė. 

Eva kietai sučiaupė lūpas, apsidairė ir užvedė variklį, įsmeigu- 
si p žvilgsnį į priekinį stiklą. 

ai “Sedanas" pajudėjo iš vietos, Speidas tarė: “I abanakt, 
k - užtrenkė durelės ir "palaukė, kol mašina nuvažiuos. Tada 
vėl įėjo į namą. 

Bridžita O'Šonesi linksmai šypsodamasi atsistojo nuo suolo ir 
jie pasikėlė liftu į Speido butą. 


7. Raidė, Parašyta ore 


Miegamaj ame, kuris dieną, pakėlus atverčiamą lovą, virsdavo 
svetaine, Speidas paėmė: iš Bridžitos O" Šonesi skrybėlaitę ir paltą, 
pasodino ją į minkštą supamąjį krėslą ir paskambino į “Belvede- 
į“. Keiro buvo dar negrįžęs iš teatro. Speidas paliko savo telefo- 
ną; paprašęs perduoti Keiro, kad paskambintų jam, kai tik ateis. 

Paskui jis įsitaisė krėsle prie stalo ir be jokios įžangos, be jokių 
paaiškinimų ėmė pasakoti savo viešniai istoriją, prieš kelerius 
metus atsitikusią Šiaurės Vakarų Amerikoje. Jis kalbėjo neišraiš- 
kingu monotonišku balsu, be pauzių ir. akcentų, tik kartais pakar- 
todamas vieną kitą frazę, tarsi norėdamas pabrėžti, kad kiekviena 
smulkmena turi būti perteikta visiškai tiksliai. 

Iš pradžių Bridžita O'Šonesi klausėsi neįdėmiai, suintriguota 
ne tiek pačios istorijos, kiek to, kad Speidas ėmė ją pasakoti, ir jos 
smalsumą žadino ne pasakojimo smulkmenos, bet noras atspėti 
priežastis, paskatinusias pradėti patį pasakojimą. Tačiau pamažu 
istorija sudomino merginą ir galiausiai visai užvaldė jos dėmesį. 

Kartą vienas Takomos makleris, pavarde Flitkraftas, išėjo iš 
savo kontoros pietauti ir daugiau tenai nebegrįžo. Neatėjo jis ir 
ketvirtą valandą popiet pažaisti golfo su bičiuliu, nors pats jį 
pakvietė prieš pusvalandį iki pietų pertraukos. Žmona ir vaikai 
taip pat daugiau jo nebematė. Jis turėjo du sūnus, penkių ir trejų 
metų, nuosavą namą Takomos priemiestyje, naują “Pakardą" ir 
visa kita, ką privalo turėti klestintis amerikietis. 

Flitkraftas, paveldėjęs iš tėvo septyniasdešimt tūkstančių do- 
lerių, sėkmingai prekiaudamas nekilnojamu turtu susikalė maž- 
daug dviejų šimtų tūkstančių dolerių kapitalą. Darbas jam sekėsi 
gerai, tačiau daugybė nebaigtų reikalų liudijo, kad prieš dingimą 
jis nieko specialiai nietvarkė. Pavyzdžiui, rytojaus dieną po lem- 
tingosios dienos Flitkraftas buvo numatęs sudaryti sandėrį, turė- 

jusį atnešti jam nemažą pelną. Iš visko sprendžiant, dingdamas jis 
turėjo su savimi ne daugiau kaip-šešiasdešimt af septyniasdešimt 
dolerių. Jo gyvenimas anaiptol nebuvo uždaras, todėl įtarimų dėl 
kokių nors slaptų nuodėmių arba artimų santykių su kita moterimi 
niekam nekilo, nors visiškai atmesti tokios prielaidos, žinoma, 
taip pat nederėjo. 

- Jis dingo, - tarė Speidas, - kaip dingsta kumštis, atgniaužus 
pirštus. 

Tą akimirką suskambo telefonas. 

- Alio, - atsiliepė Speidas. - Misteris Keiro?.. Tai Speidas. Ar 
negalėtumėte dabar atvažiuoti pas mane į namus, į Posto gatvę?.. 
Taip, manau, kad svarbu. - Jis pašnairavo į merginą, sudėjo lūpas 
vamzdeliu ir išpoškino: - Pas mane dabar mis O'Šonesi, kuri nori 
su jumis susitikti. | 

Bridžita O'Šonesi susiraukė, pasimuistė krėsle, tačiau nutylė- 
j0. | 

Speidas padėjo telefono ragelį ir tarė jai: 

- Netrukus jis bus čia. Taigi tai atsitiko 1922-aisiais metais. 
1927-aisiais aš dirbau Sietle stambioje detektyvinėje agentūroje. 
Kartą ateina pas mus misis Flitkraft ir sako, kad kažkas Spokane 
matęs žmogų, panašų į jos vyrą. Aš nuvažiavau į Spokaną. Tai iš 
tiesų buvo .Flitkraftas. Jis jau dvejus metus gyveno ten, pasivadi- 
nęs Čarlzu Pirsu. Prekiavo automobiliais, gaudamas nuo dvide- 
šimties iki dvidešimt penkių tūkstančių pelno per metus, turėjo 
žmoną ir mažą sūnelį, namą Spokano priemiestyje ir šiltu metu 
ketvirtą valandą popiet mėgdavo pažaisti golfą. 

Aš neturėjau tikslių instrukcijų, ką daryti, jei rasiu Flitkraftą. 
Todėl pasikviečiau jį pas save į Davenportą. Flitkraftas nesijautė 
kaltas. Jis paliko savo pirmąją šeimą gerai aprūpintą, savo paties 
elgesį laikė visiškai pateisinamu. Jį jaudino tik tai, ar sugebės 
paaiškinti man savo poelgio priežastis - juk jam dar nebuvo tekę 
dėstyti šių samprotavimų garsiai. 

- Aš jį supratau, - tarė Speidas Bridžitai O“Šonesi, - tačiau 
misis Flitkraft nesugebėjo suprasti. Ji laikė savo vyro poelgį 
idiotišku. Galbūt ir jos tiesa. Skandalo misis Flitkraft nenorėjo, o 
po tokios, jos manymu, niekšingos apgavystės Flitkraftas jai 
buvo nebereikalingas: Todėl jie tyliai išsiskyrė, ir visi liko paten- 
kinti. +: o 7 

- O dabar paklausykite, kas gi jam nutiko, - tęsė Speidas. - Tą 
dieną pakeliui į restoraną Flitkraftas ėjo pro statomą namą. Staiga 
visai šalia jo trinktelėjo sija, nukritusi iš aštunto ar devinto aukšto. 
Sija jo nekliudė. Tiesa, išmušto asfalto skeveldra pradrėskė jam 
veidą - tik įbrėžė odą, tačiau randas visgi liko. Pasakodamas man 
apie tai, Flitkraftas meiliai glostinėjo jį pirštu. Nors jis, kaip pats 
prisipažino, mirtinai persigando, tačiau svarbiausia buvo ne iš- 
gąstis, bet patirtas sukrėtimas. Žmogelis pasijuto taip, tarsi kas 
būtų nutraukęs apdangalą nuo. gyvenimo ir parodęs jam visą 
būties sandarą. 

Flitkraftas buvo doras pilietis, geras vyras ir rūpestingas tėvas 
ne kieno nors verčiamas, bet skatinamas vidinio poreikio gyventi 
santarvėje su: jį supančiu pasauliu. Taip jis buvo auklėjamas. 
Tokie buvo žmonės aplink jį. Tas gyvenimas, kokį jis žinojo, 
buvo aiškus, darnus, logiškas ir atsakingas. Nutrūkusi sija Flitk- 
raftui parodė, kad gyvenimas iš tikrųjų yra kitoks. Jį, dorą pilietį, 
vyrą ir tėvą, gali nušluoti nuo žemės paviršiaus pusiaukelėje tarp 
kontoros ir restorano nukritusi sija. Jis staiga suvokė, kad Žmonės 
miršta visai atsitiktinai ir gyvena tik tiek, kiek jiems leidžia akla 
lemtis. | 
“Tačiau net ne šitokia neteisybė labiausiai pribloškė Flitkraftą: 
su ja jis galų gale, atsigavęs po pirmojo šoko, susitaikė. Smar- 
kiausiai mūsų herojų sukrėtė suvokimas, kad, dirbdamas savo 
darbą, jis tolsta nuo gyvenimo, o ne artėja prie jo. Jis papasakojo 
man, kad, nenuėjęs nė dvidešimties pėdų nuo tos vietos, kur 
nukrito sija, suprato, jog neatgaus dvasios ramybės tol, kol nepri- 

sitaikys prie naujos gyvenimo sampratos. Baigdamas pietauti, jis 
jau žinojo, kaip tai padaryti. Jo gyvybę gali nutraukti atsitiktinai 
nukritusi sija? Ne, jis pats pakeis savo gyvenimą ne mažiau 
atsitiktiniu būdu - paprasčiausiai dingdamas. Anot Flitkrafto, jis 
"mylėjo savo šeimą, kaip myli visi, bet, pirma, paliko šeimynykš- 
čius gerai aprūpintus; antra, mylėjo ne taip stipriai, kad išsiskyri- 
mas su jais būtų buvęs skausmingas. 

- Tą pačią dieną Flitkrafias išvažiavo į Sietlą, - pasakojo 
Speidas, - o iš ten garlaivių nusigavo į San Franciską. Kelerius 
metus jis bastėsi po šalį, ko! atklydo į Šiaurės Vakarus, į Spokaną, 
kur pasiliko ir antrą kartą vedė. Jo naujoji žmona išvaizda nebuvo 
panaši į pirmąją, tačiau tarp judviejų buvo daug bendro. Ji buvo iš 
tų moterų, kurios mėgsta golfą, bridžą ir naujus mišrainių recep- 
tus. Flitkraftas niekada nesigailėjo dėl savo poelgio, nes laikė jį 
visiškai pateisinamu. Aš manau, kad jis net neįtarė, jog - kaip ir 
reikėjo tikėtis - pateko į tokį pat ratą, kaip ir Takomoje. Tačiau 
būtent šis jo bruožas man ir patiko. Flitkraftas susitaikė su tuo, 
kad sijos krenta, o kai sijos liovėsi kristi, susitaikė ir su tuo, kad 
jos nekrenta. 

- Įdomi istorija, - tarė Bridžita O'Šonesi. Ji pakilo iš krėslo, 
priėjo prie Speido ir atsistojo priešais jį. Plačiai išplėstos akys 
žvelgė į seklį daugiareikšmiškai. - Manau, jums nereikia aiškinti, 
į kokią sudėtingą padėtį jūs panorėjęs galite mane pastatyti Keiro 
akivaizdoje. | 
“ „Speidas nusišypsojo sučiauptomis lūpomis. 

- Ne, šito man nereikia aiškinti, - sutiko jis. |, 

- Jūs taip pat Žinote, kad aš sutikau ateiti čionai tik todėl, kad 
visiškai pasikliaunu jumis. - Mergina dviem pirštais sukinėjo 
juodą jo mėlyno švarko sagą. 
 -Jūsirvėl apie tą patį! - Apsimestinai nuolankiu tonu šūktelė- 
jo seklys. 

- Bet jūs pats Žinote, kad tai tiesa, - neatlyžo ji. 

- Ne, nežinau. - Speidas patapšnojo per ranką, sukinėjančią jo 
atsivedžiau jus čionai. Nereikia painioti paprastų dalykų. Antra 
vertus, kol jums sekasi įtikinėti mane, kad aklai pasitikėčiau 
jumis, jums nėra reikalo pasitikėti manimi. 

Mergina įdėmiai žvelgė jam į veidą. 

„Speidas nusijuokė, vėl patapšnojo jai ranką ir tarė: 

- Dabar verčiau nekvaršinkite sau dėl to galvos. Keiro bus čia 
už kelių minučių. Baikite savo reikalus su juo, o paskui mes 
nuspręsime, ką daryti toliau. 

- O jūs leisite man pasikalbėti... su juo... kaip aš panorėsiu? 

- Žinoma. | | 

Mergina paleido sagą ir suspaudė Speido pirštus. Paskui švel- 
niai suburkavo: 

- Pats Dievas man jus atsiuntė. 

- Nepersistenkite. 

Džoelas Keiro atrodė nusiminęs. Jo tamsios akys buvo išsiplė- 
tusios per pusę veido. Vos tik Speidas atidarė duris, jis greitakalbe 
suciepsėjo: 

- Tas berniokas seka namą, misteri Speidai, berniokas, kurį jūs 
man parodėte prie teatro arba galbūt kuriam parodėte mane. Kaip 
tai suprasti, misteri Speidai? Aš ėjau čionai su gerais ketinimais, 
neįtardamas žabangų ar apgaulės. 

- Mes taip pat kvietėme jus, kupini gerų ketinimų. - Speidas 
paniuro ir susimąstė. - Tiesa sakant, aš turėjau - numatyti, kad jis 
vėl atsibels čionai. Jis matė, kaip jūs įėjote pas mane? 

- Žinoma. Aš norėjau praeiti pro šalį, bet kadangi j isjau matė 
mus drauge, tai būtų buvę kvaila. | 

Iš už Speido nugaros pasirodžiusi Bridžita O'Šonesi suneri- 
musi paklausė: 

- Koks berniokas? Apie ką jūs šnekate? 

Keiro nusivožė savo juodą skrybėlę, abej ingai nusilenkė ir 
atsakė nuskriausto Žmogaus balsu: 

- Pasiteiraukite misterio Speido. Tai jis man tą bernioką paro- 
dė. . 
- Kažkoks neūžauga visą vakarą slankiojo paskui mane po 
miestą, - tarė Speidas per petį, nežiūrėdamas į merginą. - Įeikite, 
Keiro. Kam kalbėtis ant slenksčio, linksminant kaimynus? 
"Bridžita O'Šonesi pastvėrė seklį už rankos ir išsigandusi pak- 
lausė: | 

- Jis matė jus ir prie mano namų? 

- Ne. Aš pabėgau nuo jo, prieš eidamas pas jus. Tada, manau, 
jis ir grįžo čionai, vildamasis vėl mane surasti. . 

Keiro įžengė į prieškambarį, abiejomis rankomis spausdamas 
skrybėlę prie pilvo. Speidas uždarė duris ir visa trijulė nuėjo į 
svetainę. Ten levantietis dar kartą mandagiai linktelėjo galva 
merginai ir tarė: 

- Malonu jus vėl matyti, mis O'Šonesi. 

- Aš ir neabejojau, kad tau bus malonu, Džo, - atsakė toji, 
tiesdama jam ranką. 

Keiro nusilenkęs paspaudė jai ranką i ir tučtuojau paleido. 

Mergina įsitaisė savo ankstesnėje vietoje, supamajame krėsle. 
Keiro atsisėdo į krėslą prie stalo. Pakabinęs svečio paltą ir skrybė- 
lę į spintą, Speidas išsidrėbė ant sofos prie lango ir ėmė suktis 
cigaretę. 

Bridžita O'Šonesi kreipėsi į levantietį: 

- Semas perdavė man tavo pasiūlymą nupirkti sakalą. Kada 
galėsi gauti žadėtąją sumą? 

Keiro antakiai virptelėjo. Jis nusišypsojo. 

- Aš jau turiu ją. - Kurį laiką levantietis dar š šypsojosi, paskui 
dirstelėjo į Speidą. 

Speidas prisideginėjo cigaretę. Jo veidas buvo visiškai ramus. 

- Grynais? - paklausė mergina. 

- O taip, - atsakė Keiro. 

Bridžita O'Šonesi suraukė antakius, kyštelėjo ir vėl paslėpė 
liežuvio galiuką, paskui paklausė: 

< Tu gali dabar duoti mums penkis tūkstančius dolerių mainais 
už sakalą? | . 

Keiro sumojavo rankomis. 

- O, atleiskite man. Aš, matyt, neteisingai išsireiškiau. Aš 
nenorėjau sudaryti jums įspūdžio, kad pinigai mano kišenėje. 
Norėjau pasakyti tik tai, kad galiu juos gauti per kelias minutes 
bankų darbo valandomis. 

- Štai kaip? - Mergina pažvelgė į Speidą. 

Tas išpūtė dūmus sau į krūtinę ir tarė: 

- Man regis, jis nemeluoja. Kai šiandien kračiau jo kišenes, jis 
turėjo su savimi tik kelis šimtus dolerių. 

Merginos akys suapvalėjo iš nuostabos. Speidas šyptelėjo. 

Levantietis pasilenkė į priekį. Akys ir balsas išdavė jo nekant- 
rumą: | | 

- Aš galiu perduoti jums pinigus, tarkime, pusę dešimtos ryto. 
Tinka? 

Bridžita O'Šonesi nusišypsojo jam. 

- Bet sakalo aš neturiu. š 

Keiro veidas pajuodo iš pykčio. 

Mergina pašaipiai šyptelėjo. 

- Tačiau turėsiu po savaitės. 

- O kur jis dabar? 

- Ten, kur jį paslėpė Floidas. 

.- Floidas? Tersbis? 

Ji linktelėjo. 

- Ir jūs Žinote, kur Tersbis paslėpė sakalą? - paklausė Keiro. 

- Manau, kad taip. | 

- Tai kam mums laukti savaitę? 

„- Galbūt ir trumpiau. Kam tu perki sakalą, Džo? 

Keiro kilstelėjo antakius. 

- Aš jau sakiau misteriui Speidui. Jo teisėtam savininkui. 

Mergina, sprendžiant iš jos veido išraiškos, nuoširdžiai nuste- 
bo. 

- Tai tu vėl grįžai pas jį? 

- O kas čia tokio? 

Ji nusijuokė tyliu krūtininiu juoku. 

- Daug duočiau už galimybę pamatyti jūsų susitikimą. 

Keiro gūžtelėjo pečiais. . 

- Toks žingsnis buvo visai logiškas. - Jis pasitrynė kairės 
rankos pirštus dešiniosios delnu ir primerkė akis. - Gal ir aš savo 
ruožtu galėčiau pasidomėti: kodėl nenorite parduoti paukščio 
man? 

- Po to, kas nutiko Floidui, aš bijau, - paprastai prisipažino 
mergina. - Todėl dabar nebelaikau paukščio pas save ir prisiliesiu 
prie jo tik tam, kad perduočiau į kitas rankas. | 

Speidas sėdėjo ant sofos pasirėmęs alkūne ir abejingai stebėjo 
šią sceną. Jo tingioje suglebusioje pozoje nebuvo nė menkiausios 
užuominos į smalsumą ar nekantrumą. 

- O kas vis tik, - tyliai paklausė Keiro, - nutiko Floidui? 

Bridžita O'Šonesi dešiniosios rankos smiliumi parašė ore rai- 
dę “G. | | 

- Suprantu, - linktelėjo Keiro, tačiau ir toliau nepatikliai šyp- 
sojosi. - Jis čia? 

- Nežinau, - suirzusi atsakė mergina. - O koks skirtumas? 

Jos atsakymas dar labiau sustiprino Keiro abejones. 

- Skirtumas gali būti didžiulis, - atsakė levantietis, taip padėjęs 
rankas ant kelių, kad jo bukas smilius tyčia ar netyčia (buvo 
nukreiptas į Speidą. 

Bridžita O'Šonesi žvilgtelėjo į pirštą ir nekantriai papurtė 
galvą. 

- Arba aš, arba tu, - tarė ji. S 

- Kaipgi, kaipgi. O gal tikrumo dėlei pridurkite ir bernioką, 
kuris trinasi gatvėje? 

- Pridursime, - nusijuokė mergina. - Pridursime „jeigu tai ne tas 
pats berniokas, kurį tu turėjai Konstantinopolyje. 

Keiro veidą išmušė raudonos dėmės. 

- Tu turi omenyje tą, kurio nesugebėjai suvilioti? 

Bridžita O'Šonesi įsiutusi pašoko iš krėslo ir dviem šuoliais 
atsidūrė šalia levantiečio. Tas taip pat norėjo atsistoti. Mergina 
užsimojusi šėrė jam antausį, palikdama ant levantiečio skruosto 
savo pirštų žymes. 

Keiro sužviegė ir taip pat trenkė jai per veidą - mergina 
susverdėjo ir dusliai šūktelėjo. 

"Speidas suakmenėjusiu veidu pašoko nuo sofos, pribėgo prie 
jų, čiupo Keiro už gerklės ir stipriai jį krestelėjo. Tas kyštelėjo 
ranką į užantį. Seklys sugniaužė levantiečio riešą ir tol suko, kol 
stori negrabūs pirštai atsigniaužė ir išmetė pistoletą ant kilimo. 

Bridžita O'Šonesi mikliai pakėlė pistoletą. 

Keiro, vos pratardamas žodžius pro sugniaužtą gerklę, suš- 
nypštė: | 

- Jūs jau antrą kartą pakeliate prieš mane ranką. - Jo akys 
žvilgėjo šaltai ir grėsmingai. 

- Taip, - suurzgė Speidas. - O dabar jūs dar kartą gausite nuo 
manęs ir dėkosite už suteiktą malonumą. - Jis paleido levantiečio 
riešą ir laisva ranka šėrė jam tris skambius antausius. 

Keiro pabandė spjauti sekliui į veidą, tačiau jo burna buvo 
perdžiūvusi ir bandymas baigėsi tik pikta grimasa. Speidas trenkė 
jam per lūpas, ir iš apatinės pasirodė kraujas. 

Staiga sudžeržgė durų skambutis. 

Keiro sviedė greitą žvilgsnį į į duris. Mergina aiktelėjo ir pasi- 
suko į prieškambarį. Speidas pašnairavo į kraujo srovelę, tekančią 
iš levantiečio lūpos, paleido jo gerklę ir atsitraukė per žingsnį. 

- Kas tai? - paklausė mergina, pripuolusi pe seklio; Keiro 
akys klausė to paties. 

Speidas nervingai atkirto: 

- Nežinau. 

Vėl sudžeržgė skambutis, šįkart atkakliau. 

- Sėdėkite tyliai, - įsakė Speidas ir išėjo iš kambario, užverda- 
mas paskui save duris. | 

Jis įjungė šviesą prieškambaryje ir atidarė buto duris. 

Už jų stovėjo leitenantas Dandis ir Tomas Polhauzas. 

- Sveikas, Semai, --pasisveikino Tomas. - Mes pagalvojome, 
kad gal tu dar nemiegi. 

-Dandis tylėdamas linktelėjo. 

- Sveiki, - geraširdiškai atsiliepė Speidas. - Gerą laiką vizitams 
pasirenkate, vyručiai. Kas šįkart nutiko? 

Dabar tyliai prakalbo Dandis:. 

- Mes norime pasikalbėti su tavimi, Speidai. 
 -Na?- Speidas stovėjo tarpdūryje, užtverdamas jiems kelią. - 
Kalbėkite. 

Tomas Polhauzas žingtelėjo į priekį. 

- Negi kalbėsimės čia, stovėdami? 

Speidas nepajudėjo iš vietos. 

- Deja, negaliu pasikviesti jūsų vidun, - tarė jis atsiprašančiu 
tonu. 

Nors stambiame, mėsingame Tomo veide ir galėjai įskaityti 
draugišką pasmerkimą, jo skvarbiose akutėse blykstelėjo įtarumo 
kibirkštėlė. 

- Kas per velniava, Semai? - užprotestavo jis ir tarsi juokais 
uždėjo didžiulę ranką ant Speido krūtinės. 

Speidas įsirėmė krūtine į atkištą ranką, išsišiepė kaip vilkas ir 
paklausė: 

- Nori pasigalynėti, Tomai? 

- Na, ką tu, ką tu, - sumurmėjo Tomas ir atitraukė ranką. 

Dandis iškošė pro sukąstus dantis: 

- Įleisk mus. 

Speido viršutinė lūpa virptelėjo: 

- Neįleisiu. Ir ką tu man padarysi? Įsilauši jėga? Ar kalbėsi čia, 
ant slenksčio? O-gal išsinešdinsi velniop? 

Tomas sunkiai atsiduso. 

Dandis sušvokštė, vis dar sukandęs dantis: 

- Tu prisižaisi, Speidai. Tau pavyko išnešti sveiką kailį vieną 
kartą, antrą, trečią. Bet amžinai taip tęstis negali. 

- Tai tu mane ir sustabdyk, jei sugebi, - iššaukiančiai atrėžė 
Speidas. 

- Būtinai. - Dandis susidėjo rankas už nugaros, užvertė smakrą 
ir tarė, žiūrėdamas į akis privačiam sekliui. - Kalbama, kad tu ir 
misis Arčer apgaudinėjote Mailzą. 

Speidas nusijuokė. 

- Tikriausiai pats tai ir sugalvojai. 

- Vadinasi, tai netiesa? | 

- Netiesa. 

- Kalbama, - tęsė Dandis, - jog ji norėjo išsiskirti su Mailzu, 
kad ištekėtų už tavęs, bet jis nedavė sutikimo skyryboms. Ir tai 
netiesa? 

- Netiesa. 

- Dar kalbama, - neatlyžo Dandis, - kad būtent todėl su juo ir 
suvestos sąskaitos. 

Speidas net pralinksmėjo. : 

- Nebūk kvailas, - pareiškė jis leitenantui. - Kuriam galui nori 
prikergti man iš karto dvi žmogžudystes? Jeigu tu kaltini mane 
Mailzo nužudymu, tai pirmoji tavo versija, kad aš nužudžiau 
Tersbį, keršydamas už Mailzo mirtį, griūna. 

- Aš niekada netvirtinau, kad tu kažką nužudei, - atšovė 
Dandis. - Tai tu visą laiką tauškei apie tai. Bet tarkime, kad aš 
apkaltinau tave tuo. Tu lengvai galėjai pribaigti juos abu. Ir tam 
atsiras paaiškinimas. 

Aha. Mailzą aš pašalinau iš kelio, norėdamas gauti jo žmoną. 
O Tersbį nudėjau tam, kad būtų kam prikergti Mailzo žmogžu- 
dystę. Velniškai logiškas samprotavimas, kuris taps tik įtikina- 
mesnis, jeigu aš pribaigsiu dar Ką nors ir suversiu naujai aukai 

kaltę už Tersbio nužudymą. Ir kada gi aš tokiu atveju turėčiau 
liautis žudęs? Ir ką, dabar tu ateidinėsi mano sielos po kiekvienos 
žmogžudystės San Franciske? 

- Nustok kvailiojęs, Semai, - pertarė jį Tomas. - Tu puikiai 
supranti, kad mums ši komedija patinka ne labiau negu tau, bet tai 
juk mūsų darbas. 

- Tikiuosi, kad ateidinėti čionai kiekvieną naktį ir uždavinėti 
man idiotiškus klausimus - tai dar ne visas jūsų darbas? 

- Ne, ne visas. Mes dar turime klausytis idiotiškų atsakymų, - 
atsakė Dandis. 

- Nesiprašyk į dantis, - perspėjo jį Speidas. z 

Nužvelgęs seklį nuo galvos iki kojų, leitenantas įsispitrijo jam 
į akis. | | 

- Jeigu tu ir toliau tvirtinsi, kad tarp tavęs ir Arčerio žmonos 
nieko nebuvo, tai aš tau tiesiai pasakysiu, kad tu meluoji. 

Mažose Tomo akyse pasirodė išgąstis. 

Speidas apsilaižė lūpas liežuvio galiuku ir paklausė: 

- Būtent šis neatidėliotinas klausimas ir atvedė tave čionai 
vidury nakties? 

- Ir šitas taip pat. 

- O koks dar? 

Dandis nuleido lūpų kampučius. 

- Įsileisk mus, - jis iškalbingai parodė galvos mostu į duris, 
kurių angoje stovėjo Speidas. 

Tas niūriai papurtė galvą. 

Dandžio lūpų kampučiai pakilo ir veidą perkreipė gaiži šypse- 
na. | 

- Matyt, tas skambutis nebuvo visai. be pagrindo, - tarė jis 
Tomui. 

Mindžikuodamas vietoje Tomas išlemeno, nežiūrėdamas nei į 
seklį, nei į leitenantą: 

- Velniai jį žino. 

- Kas čia per šarados? - pasidomėjo Speidas. 

- Gerai, Speidai, mes išeiname. - Dandis užsisagstė lietpaltį. - 
Bet mes dar apsilankysime. Galbūt tu iš tiesų turi priežasčių mūsų 
bijoti. Gerai pagalvok. 

- Aha, - pašaipiai numykė Speidas. - Man visada malonu tave 
matyti, leitenante, ir kitąsyk mielai pasikviesiu vidun, jei nebūsiu 
užsiėmęs. | 

Iš Speido svetainės atsklido spigus riksmas: 

- Gelbėkite! Policija! Padėkit! - Laibas, veriantis balsas prik- 
lausė Džoelui Keiro. 

Leitenantas Dandis, jau nusisukęs nuo durų, vėl atsistojo 
priešais Speidą ir ryžtingai pareiškė: | 

- Atrodo, mums laikas įeiti. 

Iki jų atsklido trumpas kovos šurmulys, smūgio garsas ir 
duslus riksmas. 

Speidas nelinksmai išsišiepė. 

- Atrodo, laikas, - sutiko jis ir atsitraukė į šalį. 


8. Paistalai 


Bridžita O'Šonesi gulėjo susigūžusi krėsle prie stalo. Prisit- 
raukusi kelius prie smakro ir užsidengusi veidą rankomis, ji 
žvelgė į Keiro paklaikusiomis. akimis. 

Džoelas Keiro stovėjo palinkęs virš jos, dešinėje rankoje 
laikydamas pistoletą, kurį Speidas prieš keliolika minučių iš jo 
atėmė. Kairiąją ranką jis laikė prispaudęs prie kaktos. Pro pirštus 
sunkėsi kraujas ir dviem srovelėm tekėjo ant akių. Trečia srovelė, 
mažesnė, vingiavo smakru iš prakirstos lūpos. 

Keiro, nepastebėjęs policininkų, nuožmiai varstė akimis mer- 
giną. Jo lūpos mėšlungiškai trūkčiojo, bet jis nieko nepajėgė 
ištarti. | 

Dandis, pirmas įpuolęs į kambarį, pribėgo prie Keiro, grabinė- 
damas po lietpalčiu savo pistoleto, stvėrė levantietį už rankos ir 
užtiko: 

- Kas čia dedasi? 

Tas atitraukė kairiąją ranką nuo veido ir kyštelėjo leitenantui 
po nosimi. Ant jo kaktos puikavosi kokių trijų colių ilgio įdrėski- 
mas. | | 

- Pažiūrėkite, - suspiegė jis, - pažiūrėkite, ką ji padarė! 

Bridžita O'Šonesi nuleido kojas ant grindų ir atsargiai nužvel- 
gė Dandį, laikantį Keiro už rankos, Tomą Polhauzą, stovintį užjų, 
ir Speidą, atsišliejusį į durų staktą. Speido veidas buvo neįskaito- 
mas. Jų žvilgsniams susitikus, gelsvai pilkose seklio akyse aki- 
mirkai pasirodė ir vėl dingo pikta pašaipa. 

- Tai jūsų darbas? - paklausė Dandis merginos, mostelėjęs 
galva į kruvinos levantiečio kaktos pusę. 

Toji vėl dirstelėjo į Speidą. Seklys, atsirėmęs nugara į durų 
staktą, žiūrėjo į susirinkusius nutaisęs mandagią ir abejingą paša- 
linio stebėtojo miną. 

Mergina pasisuko į Dandį. 

- Jis privertė mane, - atsakė ji žemu, trūkčiojančiu balsu. - Mes 
likome kambaryje dviese, ir jis mane užpuolė. Aš negalėjau... Aš 
bandžiau neprisileisti jo artyn. Aš... aš negalėjau prisiversti šauti. 

- Meluoji! - suriko Keiro, veltui stengdamasis ištraukti savo 
ranką su pistoletu iš geležinių Dandžio gniaužtų.: - Meluoji, 
gyvate! - Jis pasuko galvą į Dandį. - Ji begėdiškai meluoja. Aš 
atėjau čionai kupinas pačių geriausių ketinimų, o jie dviese už- 
puolė mane. Kai paskambinote jūs, misteris Speidas nuėjo atida- 
ryti durų, 0 ją paliko čia su pistoletu. Ji pasakė, kad jiedu užmuš 
mane, kai jūs išeisite, ir aš sušukau: “Gelbėkite!"', kad jūs nepalik- 
tumėte manęs vieno pražūčiai, ir tada ji sudavė man pistoletu. 

- Nagi, duokš man šitą daikčiuką, - paliepė Dandis ir paėmė iš 
levantiečio pistoletą. - Taip, o dabar išsiaiškinkime viską nuo pat 
pradžių. Kokiu tikslu jūs čionai atėjote? 

- Tai jis mane pakvietė. - Keiro pasuko galvą ir iššaukiančiai 
dėbtelėjo į Speidą. - Jis paskambino man ir paprašė čionai ateiti. 

Speidas mieguistai pamirksėjo akimis ir nieko nepasakė. 

Dandis paklausė: 

- Kam jis jus pakvietė? 

Prieš atsakydamas, Keiro prisidėjo prie kruvino veido ir smak- 
ro šilkinę nosinę violetiniais dryželiais. Jame jau budo atsargu- 
mas. 

- Jis pasakė, kad nori... kad jie nori... su manimi susitikti. 

Tomas Polhauzas palenkė galvą ir pauostė orą, pajutęs “šipro" 
kvapą, kurį paliko ore violetinė nosinė, tada pasisuko į Speidą su 
nebyliu klausimu. 

Speidas mirktelėjo jam ir ėmė suktis cigaretę. 

Dandis paklausė: 

- Na, ir kas buvo.paskui?. 

- O paskui jie mane užpuolė. Iš pradžių trenkė ji, tada jis ėmė 
mane smaugti ir ištraukė man iš kišenės pistoletą: Aš tiesiog 
nežinau, ką jie būtų su manimi padarę, jeigu ne jūs. Manau, kad 

gyvas iš čia nebūčiau išėjęs. Nuėjęs atidaryti jums duris, misteris 
Speidas paliko ją su pistoletu manęs saugoti. | 

Bridžita O'Šonesi pašoko šaukdama: “Priverskite jį sakyti 
tiesą!"' - ir šėrė delnu levantiečiui per veidą. 

Keiro kažką nesuprantamai užbaubė. 

Dandis viena ranka pastūmė merginą atgal į krėslą, kita su- 
griebė Keiro už rankos ir suurzgė: | 

- Tučtuojau liaukitės! 

Speidas užsirūkė cigaretę ir, geraširdiškai šypsodamasis pro 
dūmus, tarstelėjo Tomui: 
| - Labai nervinga mergina: 

- Labai, - sutiko Tomas. 

Dandis, niūriai dėbsodamas į ją iš viršaus, paklausė: 

- Tai kokia, jūsų manymu, tiesa? 

- Tik jau ne tai, ką jis čia pripliurpė, - atsakė mergina. - Grynas 
melas. - Ji pasisuko į Speidą. - Juk taip? 

- Iš kur aš galiu žinoti? - atšovė Speidas. - Kai čia kilo 
triukšmas, aš virtuvėje kepiau omletą, ar ne tiesa? 

Mergina sutrikusi suraukė kaktą ir ilgai žiūrėjo į jį. 

Tomas nepatenkintas krenkštelėjo. 

Dandis, neatitraukdamas akių nuo merginos, paklausė jos, 
praleidęs Speido žodžius pro ausis: 

- Jeigu šis žmogus meluoja, tai kodėl pagalbos šaukėsi jis, o ne 
jūs? 

- Jis mirtinai persigando, kai aš sudaviau jam pistoletu, - 
atsakė toji, su pasišlykštėjimu nužvelgdama levantietį. 

Keiro išmušė raudonis, pastebimas net ir kruviname veide. 

- Tfu! Vėl meluoja! - sužviegė jis. 

Bridžita O'Šonesi spyrė jam žydro batelio kulnu ir pataikė į 
koją žemiau kelio. Dandis nusitempė Keiro į šalį, o Tomas priėjo 
prie merginos ir subambėjo: 

- Ramiau, sesute! Nereikia taip karščiuotis. 

- Tegu jis sako tiesą, - atkirto ji. 

- Mums jis būtinai pasakys tiesą, - pažadėjo Tomas. - Bet tu 
nesimušk. | 

Dandis kreipėsi į savo pavaldinį, žiūrėdamas į Speidą šaltų 
triumfuojančiu žvilgsniu: 

- Ką gi, Tomai, manau, labai nesuklysime, pasiimdami visą 
šitą kompaniją į nuovadą. 

Tomas niūriai linktelėjo. 

Speidas pagaliau atsitraukė nuo durų ir, įmetęs nuorūką į 
peleninę, išėjo į kambario vidurį. 

-. Nereikia skubėti, - tarė jis, geraširdiškai šypsodamasis. - 
Viską galima lengvai paaiškinti: | 

- Kaipgi ne, - pašaipiai sutiko Dandis. 

Speidas nusilenkė merginai. 

- Mis O'Šonesi, - tarė jis, - leiskite pristatyti jums leitenantą 
Dandį ir seržantą Polhauzą. - Jis nusilenkė Dandžiui. - Mis 
O'Šonesi dirba mano agentūroje. 

Džoelas Keiro pasipiktinęs pradėjo: 

- Tai netiesa. Ji... ||| 

Speidas pertraukė jį pakankamai garsiu, bet tokiu pat gerašir- 
dišku balsu: 

- Aš nusisamdžiau ją visai neseniai -. tik vakar. O čia štai 
"misteris Keiro, Tersbio draugas ar bent jau pažįstamas. Šiandien 
jis atėjo pas mane ir paprašė surasti kažkokį daiktą, kurį, jo 
manymu, turėjo Tersbis, kai jį nužudė. Aš Žinoma, atmečiau tokį 
keistą pasiūlymą. Tada jis išsitraukė pistoletą, bet aš pasiryžęs 
užmiršti šį nesusipratimą, jeigu, žinoma, nebus prieita iki abipu- 
sių kaltinimų. Tačiau, pasitaręs su mis O'Šonesi, aš vis tik nusp- 
rendžiau pasikviesti Keiro pas save, tikėdamasis ką nors sužinoti 
iš jo apie Mailzo ir Tersbio nužudymą. Galbūt mes iš tiesų 
elgėmės su juo kiek šiurkštokai, tačiau nieko blogo j jam nepadarė- 
me, ir nebuvo jokio reikalo šauktis pagalbos. Man, beje, antrąkart 
teko atimti iš jo ginklą. | 

Speidui kalbant, kruvinas levantiečio veidas vis labiau niuko. 
Jis žvelgė čia į neįskaitomą Speido veidą, čia į grindis, čia vėl į 
Speidą. 

Pasisukęs į Keiro, Dandis paklausė: 

- Ką jūs galite į tai atsakyti? 

Beveik minutę Keiro iš viso negalėjo pratarti nė žodžio, tik 
bukai spoksojo į leitenanto krūtinę. Kai jis pagaliau pakėlė akis, 
jose nesunku buvo pastebėti išgąstį ir neryžtingumą. 

- Aš nežinau, ką atsakyti, - sumurmėjo jis. Jo sumišimas atrodė. 
visai nuoširdus. 

- Pasistenkite sakyti tiesą, - pasiūlė Dandis. 

- Tiesą? - Keiro akys ėmė bėgioti, nors jis tebežvelgė į leite-- 
nantą. - Kodėl turiu galvoti, kad jūs patikėsite tiesa? 

- Liaukitės išsisukinėjęs. Iš jūsų reikalaujama tik patvirtinti, 
davus priesaiką, kad jie sumušė jus, ir to pakaks, kad jie būtų 
areštuoti ir įkišti už grotų. 

- Na, pradėkite, Keiro, - linksmai paragino Speidas. - Tegu jis 
pasidžiaugia. Bet kai tik jūs tai padarysite, mudu su mis O'Šonesi 
sutartinai patvirtinsime teisme.mūsų versiją, ir į kalėji 1mą sėsime 
visi trys. 

Keiro atsikosėjo ir ėmė nervingai dairytis į šalis, stengdamasis 
nežiūrėti nė į vieną iš esančiųjų kambaryje. | 

Dandis garsiai išpūtė orą pro nosį ir paliepė: 

- Renkitės. 

Visai išmuštas iš vėžių, Keiro pagavo pašaipų Speido žvilgsnį. 
Seklys pamerkė jam ir atsisėdo ant supamojo krėslo ranktūrio. 

- Ką gi, berniukai ir mergaitės, - tarė jis, džiaugsmingai 
šypsodamasis levantiečiui ir Bridžitai O'Šonesi, - mes puikiai 
viską suvaidinome. 

Rūsti Dandžio veido išraiška beveik nepasikeitė. Jis valdingai 
pakartojo: 

- Renkitės. 

Išsišiepęs Speidas pasisuko į leitenantą, patogiau įsitaisė ant 

krėslo ranktūrio ir tingiai paklausė: | 
- Tu ką, nesupranti, kad tave apmulkino? 

Polhauzas išraudo kaip burokas. 

Dar labiau paniuręs Dandis išspaudė sustingusiomis iš įtam- 
pos lūpomis: 

- Ne, nesuprantu, bet mes pakalbėsime apie tai policijos nuo- 
vadoje. 

Speidas atsistojo ir atsitiesė - dabar jis Žiūrėjo į leitenantą ne 
tik iš aukšto, bet labai iš aukšto. Jo šypsena, kaip ir poza, buvo 
pabrėžtinai pašaipi. 

- Pabandyk areštuoti mus, Dandi, - pareiškė seklys, - ir iš tavęs 
juoksis visi San Francisko laikraščiai. O gal tu manai, kad mes 
teisme imsime liudyti vienas prieš kitą? Atsikvošėk! Tai buvo 
„pokštas. Kai jūs paskambinote į duris, aš pasakiau mis O*Šonesi ir 
Keiro: “Vėl tie avigalviai. Įkyrėjo iki gyvo kaulo. Iškrėskime 
jiems pokštą. Kai išgirsite, kad jie įėjo, tegu vienas iš jūsų pradeda 
rėkti, o paskui mulkinsime juos, kiek išeis. Ir... 

Bridžita O'Šonesi susiėmė už pilvo ir isteriškai nusikvatojo. 

„Keiro krūptelėjo ir nusišypsojo. Linksmumo jo .šypsenoje 
nebuvo, tačiau jis vis vien atkakliai šypsojosi. 

- Gana, Semai, - suniurzgė Tomas. || 

Speidas nusijuokė: 

- Bet juk taip ir buvo. Mes... 

- O pradrėksta kakta ir sumušta lūpa? - paklausė Dandis, 
paniekinamai perkreipęs lūpas. - Iš kurtai? | 

- Paklausk paties Keiro, - pasiūlė Semas. - Gal jis įsipjovė 
skusdamasis. 

Keiro, nelaukdamas, kol jo paklaus, išpoškino, stengdamasis 
išlaikyti veide įtemptą šypseną: 

- Aš nukritau. Kai jūs atėjote, mes norėjome suvaidinti, kad 
kovojame dėl pistoleto, bet aš nukritau. Užkliuvau už kilimo ir 
nukritau, kai mes apsimetinėjome, kad kovojame. 

- Paistalai, - pareiškė Dandis. 

- Tai tikrų tikriausia tiesa, Dandi, - atkirto Speidas. - Nori 
tikėk, nori netikėk. Bet mes visi laikysimės būtent šitos versijos. 
Laikraščiai išspausdins ją, net jei ir galvos, kad tai gryni paistalai. 
Bet kuriuo atveju tu neturėsi kur dėti akių iš gėdos. Ką tu gali 
mums padaryti? Iškrėsti pokštą faraonui - tai dar ne nusikaltimas. 
Tu niekuo nesugebėsi mūsų apkaltinti. Viskas, ką č čia girdėjai, tik 
pokštas. Štai taip! 

Dandis nusisuko nuo Speido ir sugriebė Keiro už pečių. 

- Tu taip lengvai neišsisuksi, - suurzgė jis, purtydamas levan- 
tietį. - Tu šaukeisi pagalbos, ir mes tau ją suteikėme. 

- Ne, sere, - suaimanavo Keiro. - Tai buvo pokštas. Misteris 
Speidas pasakė mums, kad jūs jo draugai ir nesupyksite. 

Speidas nusikvatojo. 

Dandis šiurkščiai apsuko Keiro ir dabar laikė jį viena ranka už 
riešo, kita už kaklo. | 

- Aš tave vis tiek areštuosiu, bent jau už neteisėtą ginklo 
laikymą, - pareiškė jis. - Kiti taip pat eis su manimi. Mes dar 
pažiūrėsime, kaip jūs mokate juoktis. | 

Keiro išsigandęs pašnairavo į Speidą. 

. Šis tarė: 

- Netaukšk niekų, Dandi. Pistoletas buvo reikalingas vaidini- 
mui. Jis mano. Gaila, aišku, kad trisdešimt antro kalibro, antraip 
tu tikrai nustatytum, kad būtent iš jo nušautas Tersbis ir Mailzas. 

Dandis staiga paleido Keiro, apsisuko ir smogė kumščiu Spei- 
dui į smakrą. 

Bridžita O'Šonesi išgąstingai riktelėjo. 

Smūgio metu šypsena dingo nuo Speido veido, bet tučtuojau 
grįžo, tiesa, dabar tapusi keistai svajinga. Seklys žingtelėjo atgal, 
kad išlaikytų pusiausvyrą, galingi pečiai išsipūtė po švarku. Ta- 
čiau nespėjus Speido Kumščiui pakilti, Tomas. Polhauzas puolė į 
tarpą tarp seklio ir leitenanto, skirdamas juos rankomis ir didžiu- 
liu pilvu. 


- Ne, nereikia, dėl Dievo meilės, - maldavo Tomas. 

Po ilgokos pauzės Speidas atpalaidavo raumenis. 

- Tada tučtuojau išsivesk jį iš čia! - liepė jis seržantui. Jo 
šypsena išnyko, veidas įkrito ir pablyško. | 

Tomas, stovėdamas šalia Speido ir laikydamas jį už rankų, 
pasuko galvą ir priekaištingai pažvelgė per petį į Dandį. | 

Tas stovėjo plačiai pražergęs kojas ir atstatęs kumščius, bet jo 
nuožmi povyza nelabai derinosi su išsiplėtusiomis iš baimės 
akimis. | 

- Užsirašyk jų vardus ir adresus, - įsakė jis. 

Tomas pažvelgė į Keiro, ir tas skubiai išpoškino: 

- Džoelas Keiro, “Belvederio" viešbutis. 

Speidas prakalbo anksčiau, negu seržantas spėjo užduoti klau- 
simą merginai: | 

- Su mis O'Šonesi tu visada gali susisiekti per mane. 

Tomas pažvelgė į Dandį. Dandis suurzgė: 

- Užsirašyk jos adresą. 

- Jos adresą galima gauti tik per mano agentūrą, - pareiškė 
Speidas. | 

Dandis Žingtelėjo prie merginos. 

- Kur jūs gyvenate? - neatlyžo jis. 

Tada Speidas kreipėsi į Tomą: 

- Ištempk jį iš čia. Jis man jau nusibodo. 

Tomas žvilgtelėjo į niūria liepsna žėrinčias seklio akis. 

- Nurimk, Semai, - tarstelėjo jis, užsisagstė lietpaltį, pasisuko 
į Dandį ir pabrėžtinai papastai paklausė: - Atrodo, viskas? - Tada 
pasuko link durų. 

Nuožmi Dandžio išvaizda negalėjo nuslėpti jo. neryžtingumo. 

Netikėtai Keiro taip pat žingtelėjo link durų ir tarė: 

- Ir aš jau eisiu, jeigu misteris Speidas bus toks malonus ir 
atneš mano skrybėlę ir paltą. | 

- Kurgi taip skubate? - pasidomėjo Speidas. 

O Dandis įžūliai pareiškė: 

- Tai buvo tik pokštas, tačiau pasilikti čia jūs bijote. 

- Visai ne, - atsakė levantietis, sukdamas akis į šalį, - tiesiog 
jau vėlu ir... ir man laikas. Aš išeisiu su jumis, jeigu neprieštarau- 
jate. | 

Dandis kietai sučiaupė lūpas ir nieko neatsakė. Jo žalios akys 
svaidė žaibus. 

Speidas atnešė iš prieškambario Keiro skrybėlę ir paltą. Seklio 
veidas buvo visiškai ramus. Toks pat ramus buvo ir jo balsas, kai 
jis, padavęs levantiečiui paltą, kreipėsi į Tomą: 

- Pasakyk jam, kad paliktų pistoletą. 

Dandis išsitraukė Keiro pistoletą iš lietpalčio kišenės ir padėjo 
jį ant stalo. Jis išėjo pirmas, Keiro paskui jį. Stabtelėjęs prie 
Speido, Tomas sumurmėjo: 

- Tikiuosi, kad tu žinai, ką darai. - Nesulaukęs jokio atsakymo, 
jis atsiduso ir nusekė įkandin anų dviejų. Speidas nuėjo iki 
prieškambario kampo ir stovėjo ten tol, kol Tomas uždarė paskui 
save duris. 


9. Bridžita 


Speidas grįžo į svetainę ir atsisėdo ant sofos krašto, įsirėmęs 
alkūnėmis į kelius ir susiėmęs galvą rankomis; primerkęs akis, jis 
žiūrėjo ne į Bridžitą O'Šonesi, bet į grindis. 

Kai mergina suprato, kad seklys nė nemano pažvelgti 1ją, pati 
įsistebeilijo į jį, vis labiau nerimaudama. 

Staiga Speidas išraudo ir prapliupo keiktis šiurkščiu gerkliniu 
balsu. Įsmeigęs įtūžusį žvilgsnį į grindis, jis penkias minutes 
plūdo Dandį; jis keikėsi be perstojo, nešvankiai, šventvagiškai, 
išradingai. | 

Paskui seklys atitraukė rankas nuo veido, pažvelgė į merginą 
ir taikiai šypsodamasis tarė: 

- Elgiuosi kaip berniūkštis, taip? Pats Žinau, bet, velniai grieb- 
tų, nepakenčiu, kai negaliu atsakyti smūgiu į smūgį. - Jis atsargiai 
prisilietė prie smakro. - Nors smūgis buvo šiaip sau. - Jis nusijuo- 
kė, atsilošė sofoje, užsikėlė koją ant kojos. - Nebrangiai už tokią 
pergalę, ar ne? - Speidas akimirkai vėl suraukė antakius. - Bet aš 
jam dar priminsiu šitą įvykį. 

Bridžita O'Šonesi atsistojo nuo krėslo ir atsisėdo šalia jo ant 
sofos. 

- Man dar neteko sutikti tokio laukinio Žmogaus, kaip jūs, - 
tarė ji. 

- Aš leidausi sumušamas... 

- Bet jis juk policininkas. 

- Ne tai svarbiausia. Pametęs galvą, Dandis persistengė. Jeigu 
ir aš būčiau paleidęs į darbą rankas, jis nebūtų išsisukęs. Bet tada 
mums tėktų pakartoti policijoje tą idiotišką istoriją. - Jis mąsliai 
pažvelgė į merginą ir paklausė: - Ką jūs padarėte tam Keiro? 

- Nieko. - Ji truputį nuraudo. - Aš norėjau jį pagąsdinti, kad 
sėdėtų tyliai, iki policininkai išeis. O Keiro gal iš išgąsčio, o gal iš 
užsispyrimo staiga ėmė bliauti. 

- Ir tada jūs užvožėte jam per galvą pistoletu? 

- Teko. Jis mane užpuolė. 

- Jūs žaidžiate su ugnimi. - Speido šypsena neslėpė susierzini- 
mo. - Aš jau sakiau jums: jūs elgiatės neapgalvotai. | | 

- Gailiuosi, kad taip padariau, - nuoširdžiai atgailaudama, 
meiliai tarė mergina ir švelniai nusišypsojo sekliui, - Semai. 

- Aš manau. - Išsiėmęs iš kišenės tabako ir popieriaus, jis ėmė 
suktis cigaretę. - Taigi su Keiro jūs pasikalbėjote. Dabar mano 
eilė. | | 

Bridžita O'Šonesi prisidėjo pirštą prie lūpų, žvelgdama prie- 
šais save plačiai atmerktomis akimis, paskui prisimerkė ir dirste- 
lėjo į Speidą. Šis buvo įsigilinęs į cigaretės sukimą. | 

- Ach, taip, - pradėjo ji, - žinoma... - Paskui atitraukė ranką nuo 
burnos, išlygino žydros -<suknelės klostes ir įsmeigė apniukusį 
žvilgsnį į savo kelius. 

Lyžtelėjęs popierėlio kraštą, Speidas užklijavo cigaretę, pak- 
lausė: “Na?" - ir ėmė graibytis kišenėje žiebtuvėlio. 

- Bet aš nepasikalbėjau su juo, - tarė mergina, darydama ilgas 
pauzes tarp žodžių, tarsi sunkiai parinkdama juos, - neužteko 
laiko. - Ji atitraukė žvilgsnį nuo savo kelių ir pažiūrėjo į Speidą 
giedromis, nuoširdžiomis akimis. - Mus pertraukė pačioje pra- 
džioje. | 

Speidas prisidegė cigaretę ir nusijuokė, išpūsdamas dūmų 
kamuolį. 

- Norite, kad paskambinčiau Keiro ir paprašyčiau grįžti? 

Ji nenusišypsojo, tik papurtė galvą.. 

Speidas apkabino Bridžitą O'Šonesi viena ranka, padėjęs del- 
rankos išlinkio. H 

- Aš.klausau, - paragino seklys. 

Ji pasuko galvą, nusišypsojo Speidui iššaukiančiai žaismingai 
ir paklausė: | | | 

- Ir dėl to tau būtina mane apsikabinti? 
- Ne. - Speidas nuėmė ranką nuo jos peties. 
- Tu visiškai nenuspėjamas. 
- Aš tavęs klausau. 
- Pažiūrėk, kuri valanda! - šūktelėjo mergina, parodžiusi pirštu 
į žadintuvą, kurio kreivos rodyklės rodė be dešimt tris. 
- Aha. Neramus buvo vakaras. 
- Man laikas eiti. - Ji atsistojo nuo sofos. - Visa tai siaubinga... 
Speidas liko sėdėti. | 
- Niekur tu neisi, kol visko man nepapasakosi, - pareiškė jis. 
- Bet pažiūrėk, kiek valandų, - paprieštaravo Bridžita O'Šone- 
si. - Norint viską papasakoti, reikia laiko. 
- Nieko, laiko mums užteks. 
-- Tu mane areštavai? - linksmai paklausė ji. 
- Tu neužmiršai bernioko, kuris trinasi aplink namą? Galbūt jis 
dar nenuėjo gulti. į 
: Merginos linksmumas kaipmat išgaravo. 
- Manai, jis vis dar čia? 
- Tikriausiai. 
Ji krūptelėjo. 
- O tu negali patikrinti? 
- Galiu nusileisti ir pažiūrėti. 
. Seklys kurį laiką įdėmiai žiūrėjo į susirūpinusį merginos vei- 
dą, paskui atsistojo nuo sofos. 
- Gerai, - tarė jis, imdamas iš spintos skrybėlę bei lietpaltį. - Aš 
grįšiu už penkių minučių. 
- Tik būk atsargus, - maldavo mergina, lydėdama Speidą iki 
durų. | 
- Pasistengsiu. | 
„Posto gatvėje nebuvo nė gyvos dvasios. Speidas nužingsniavo 
vieną kvartalą, perėjo į kitą gatvės pusę, pargrįžo du kvartalus, vėl 
perėjo į savąją gatvės pusę ir pasuko namo, nepastebėjęs nieko, 

išskyrus du mechanikus, viename iš garažų remontavusius maši- 
ną. | E 

Bridžita O'Šonesi stovėjo prieškambario kampe, laikydama 
rankoje Keiro pistoletą.. 

- Berniokas vis dar ten; - pranešė Speidas. 

Ji prikando lūpą, lėtai apsisuko ir nuėjo į svetainę. Speidas 
nusekė iš paskos, numetė lietpaltį ir skrybėlę ant krėslo, sumur- 
mėjo: “Mes turime laiko pasikalbėti“ - ir išėjo į virtuvę. Kai 
Bridžita O'Šonesi pasirodė tarpduryje, Speidas jau buvo pastatęs 
ant viryklės kavinuką ir raikė ilgą prancūzišką batoną. Mergina 
kairės rankos pirštais nesąmoningai glostinėjo pistoletą, kurį vis 
dar laikė dešinėje rankoje. 

- Staltiesė ten, - tarė seklys, duonriekiu rodydamas į paprastą 
indaują vienvėrėmis durelėmis. 

"Kol metgina dengė stalą, jis prigamino sumuštinių su kepeni- 
ne dešra ir šalta jautiena. Paskui išpilstė į puodelius kavą, šliūkš- 
telėjo į ją konjako iš pilvoto butelio, ir jie susėdo vakarieniauti. 
Sėdėjo šalia vienas kito ant to paties suolelio. Pistoletą mergina 
pasidėjo šalia savęs. 

- Gali pradėti pasakoti dabar pat, vakarieniaujant, - pasiūlė 
Speidas. 

- Tu siaubingai nekantrus! | 

"- Ir, be to, laukinis ir nenuspėjamas. Kas tai per paukštis 
sakalas, dėl kurio taip sukruto visa kompanija? 

Bridžita O'Šonesi sukramtė kąsnį, nurijo, įdėmiai apžiūrėjo 
sumuštinį su jautiena ir paklausė: 

- O jeigu aš tau nepasakysiu? Jeigu aš tau išvis nieko nepasa- 
kysiu? Kas tada? | 

- Tu tik nemanyk, - atšovė Speidas taip šypsodamasis, kad 
matėsi krūminiai dantys, - kad aš sutriksiu ir nieko negalėsiu 
padaryti. ę 

--Ir ką gi tu padarysi? - Mergina atitraukė akis nuo sumuštinio 
ir sutelkė dėmesį į seklio veidą. - Aš ir noriu Žinoti, ką tu toliau 
darysi. 

Speidas papurtė galvą. 

Ji nusišypsojo beveik pašaipiai. 

- Pasielgsi kaip laukinis ir nenuspėjamas? 

- Galbūt. Bet tu nieko nelaimėsi, slėpdama nuo manęs tiesą. Ji 
man ir taip palaipsniui atsiskleidžia. Aš dar daug ko nesuprantu, 
bet šį tą jau sužinojau ir šį tą jau galiu įspėti. Dar viena tokia diena, 
ir aš žinosiu tai, apie ką tu ir supratimo neturi. 

- Galbūt tu ir dabar žinai daugiau negu aš, - tarė mergina, vėl 
apžiūrinėdama sumuštinį. - Bet... o!... aš taip pavargau, mane jau 
pykina nuo kalbų. Arne geriau... ar ne geriau palaukti, kol tu pats 
viską išsiaiškinsi? = 

Speidas nusijuokė. 

- O, prašau... patikėk. 

- Nežinau. Spręsk pati. Mano būdas išsiaiškinti tiesą labai 
paprastas: aš metu laukinį ir nenuspėjamą veržliaraktį į veikiantį 
mechanizmą. Man tai kas, o tu žiūrėk, kad tavęs nekliudytų 
atšokus geležėlė. 

Bridžita O'Šonesi sutrikusi gūžtelėjo nuogais pečiais, bet nie- 
ko nepasakė. Kelias minutes jie valgė tylėdami: jis flegmatiškai, 
ji susimąsčiusi. Galiausiai mergina tyliai pratarė: 

- Aš bijau tavęs, štai kas. 

- Svarbiausia ne tai, - paprieštaravo Speidas. 

- Taip, - taip pat tyliai, bet tvirtai pareiškė ji. - Bijau tik dviejų 
žmonių, ir abu šiandien mačiau. į 

- Aš galiu suprasti, kodėl tu bijai Keiro, - tarė seklys. - Tu 
negali jo pasiekti. 

- O tave? 

- O aš visai šalia, - pašaipiai atšovė jis. 

Mergina nuraudo, paskui pasiėmė sumuštinį su pilka kepenine 
dešra. Įsidėjo jį į lėkštę. Suraukė baltą kaktą. 


90 


- Kaip jau žinai, tai juoda paukščio figūrėlė, vanago ar sakalo, 
glotni ir blizganti, štai tokio aukščio. - Mergina išskėtė rankas 
maždaug per pėdą. 

- Kuo ji tokia ypatinga? 

Prieš atsakydama, Bridžita O'Šonesi nugėrė gurkšnį kavos su 
konjaku. 

- Nežinau. Jie man nesakė. Man prižadėjo penkis šimtus svarų, 
jeigu padėsiu gauti paukštį. Paskui, kai mes pabėgome nuo Džo, 
Floidas žadėjo duoti man septynis šimtus penkiasdešimt. 

- Vadinasi, statulėlė verta daugiau negu septyni su puse tūks- 
tančio? 

- Daug daugiau. Jie ir neapsimetinėjo, kad garbingai dalinasi 
su manimi. Mane tiesiog pasamdė, kad jiems padėčiau. 

- Kuo padėtum? 

Mergina vėl pakėlė puodelį prie lūpų. Speidas, neatitraukda- 
mas valdingo gelsvai pilkų akių žvilgsnio nuo jos veido, ėmė 
suktis cigaretę. Už jo nugaros ant viryklės burbuliavo kavinukas. 

„ - Padėčiau jiems paimti paukštį iš to, kas jį turėjo, - lėtai atsakė 
mergina, nuleidusi puodelį. - Iš ruso, pavarde Kemidovas. 

- Kokiu būdu? 

- Ak, tai nesvarbu ir niekuo tau negali praversti. - Ji įžūliai 
šyptelėjo. - Ir visai tavęs neliečia. 

“ - Tai buvo Konstantinopolyje? 

Kiek padvejojusi, ji linktelėjo. 

- Marmare. | 

Speidas pamojo jai cigarete ir paragino: 

- Tęsk. Kas buvo paskui? 

- Tai viskas. Aš tau viską papasakojau. Jie prižadėjo man už 
pagalbą penkis šimtus svarų, ir aš jiems padėjau. O paskui mes 
sužinojome, kad Džo Keiro ketina sprukti, pasiėmęs su savimi 
sakalą, ir palikti mus be nieko. Bet mes patys pabėgome nuo jo. 
Tačiau mano padėtis nė kiek nepagerėjo - Floidas nė nemanė 

mokėti man septynių šimtų svarų. Aš sužinojau tai, kai mes 
buvome jau San Franciske. Jis sakė, kad važiuos į Niujorką, kur 
parduos sakalą ir atiduos man žadėtąją dalį, bet aš mačiau, kad jis 
meluoja. - Merginos akys iš pykčio tapo beveik violetinės. - Tada 
aš ir atėjau pas tave, kad padėtum man išsiaiškinti, kur sakalas. 

- Tarkime, tu jį radai. Kas tada? 

- Tada sąlygas misteriui Floidui Tersbiui būčiau diktavusi aš. 

Speidas pašnairavo į ją. | 

- Bet tu juk nežinai, kur galima gauti už sakalo daugiau, negu 
tau pasiūlė Tersbis? 

- Ne, nežinau, - atsakė ji. 

Speidas niūriai spoksojo į pelenus, kuriuos kratė į savo lėkštę. 

- Kodėl taip brangiai vertinama toji figūrėlė? Tu turi nors 
kažką apie tai Žinoti ar bent numanyti. 

- Neturiu supratimo. 

Speidas įsmeigė žvilgsnį merginai į veidą. 

- Iš ko j ji padaryta? 

- Iš porceliano ar juodo akmens. Tiksliai nežinau. Aš nebuvau 
prie jos prisilietusi. Mačiau tik vieną kartą, ir tik kelias minutes - 
Floidas parodė man, kai sakalas atsidūrė mūsų rankose. 

Speidas užgesino nuorūką lėkštelėje ir vienu mauku išgėrė 
puodelyje likusią kavą su konjaku. Niūri išraiška dingo nuo jo 
veido. Seklys nusišluostė lūpas servetėle, numetė ją ant stalo ir 
ramiai tarė: 

- Meluoji. 

Mergina pakilo iš už stalo, pažvelgė į jį savo mėlynomis 
akimis, paraudo. | 

- Meluoju, - sutiko ji: - Ir visada melavau. 

- Radai kuo girtis. Tu juk ne vaikas. - Speidas taip pat išėjo iš 
už stalo. - Tavo pasakoje yra nors dalelė tiesos? 

Mergina nuleido galvą. Ant tamsių blakstienų sužvilgo ašaros. 

- Taip, - sušnibždėjo ji.. 

- Kokia? 

--Ne...nedidelė. 

Speidas paėmė ją už smakro ir pakėlė galvą. Tada nusijuokė į 
drėgnas nuo ašarų akis ir pareiškė: 

- Mums visa naktis prieš akis. Tuoj išvirsiu tau dar kavos su 
konjaku, ir mes pradėsime viską iš naujo. 

Bridžita O'Šonesi nuleido akis. 

- Aš taip pavargau, - tarė ji virpančiu balsu, - taip pavargau nuo 
viso šito, nuo savęs, nuo nebūtų dalykų, nuo to, kad jau pati 
nebežinau, kur tiesa, o kur melas. Verčiau... 

Ji suėmė delnais Speido veidą, pravira burna prisispaudė prie 
jo lūpų, prisiglaudė prie jo visu kūnu. 
 Speidas apkabino ją taip, kad išsipūtė raumenys po mėlyno 
švarko rankovėmis, vieną ranką suleido į jos rudus plaukus, kita 
glostė liauną nugarą. Jo akys žėrėjo geltona ugnimi. 


10. “Belvederio"' viešbutis 


Speidas nubudo vos išaušus. Šalia jo lygiai ir ramiai kvėpavo 
Bridžita. Speidas tylutėliai atsikėlė, atsargiai išėjo iš miegamojo 
1r uždarė paskui save duris. Rengėsi jis vonioje. Paskui atidžiai 
apieškojo miegančios merginos drabužius, paėmė iš jos palto 
kišenės plokščią varinį raktą ir išėjo į gatvę. 

Nusigavęs iki “Karūnos", Speidas atsirakino Bridžitos O' Šo. 
nesi buto duris. Jis elgėsi ryžtingai, ėjo nesislapstydamas, tad 
niekas negalėjo jo įtarti. Dana Duo tik tai, kad jis vaikščiojo 
beveik be garso. 

Įjungęs visas šviesas, sk aiaaS, kruopščiai apieškojo 
merginos butą. Jo akys ir pirštai judėjo, sakytum, neskubiai, 
tačiau niekur ilgai neužtrukdavo, nedvejodavo ir niekada negrįŽ- 
davo prie jau apžiūrėtų daiktų. Jis tyrinėjo, tikrino, čiupinėjo 
metodiškai ir su profesionaliu pasitikėjimu savimi. Atidarė visus 
stalčius ir spintas, dureles ir dėželes, krepšius ir lagaminus - tiek 
užrakintus, tiek neužrakintus - ir peržiūrėjo jų turinį. Patikrino 
kiekvieną drabužių klostę, čiupinėdamas išsipūtusias vietas ir 
klausydamas, ar nesukrebždės popierius. Nuėmė nuo lovos pata- 
lynę. Dirstelėjo po kilimais ir po baldais. Nuleido žaliuzės, kad 
įsitikintų, jog jose niekas nepaslėpta. Kyštelėjo galvą pro kiekvie- 
ną langą žiūrėdamas, ar niekas nekabo lauke. Pabaksnojo šakute 
į visas pudros ir kremo dėžutes ant tualetinio staliuko. Palaikė 
prieš šviesą kiekvieną buteliuką ir pulverizatorių. Apuostė ir 
apčiupinėjo visas lėkštes, puodus, maisto produktus. Išvertė ant 
laikraščio šiukšlių kibiro turinį. Tualete nuėmė bakelio dangtį, 
nuleido vandenį ir žvilgtelėjo vidun. Apžiūrėjo ir patikrino meta- 
lines sklendės ir užstūmas vonioje, praustuve, vandentiekio čiau- 
puose ir vamzdžiuose. 0 

Jis nerado juodojo paukščio. Nerado nieko, kas turėtų nors 
kokį ryšį su statulėle. Vienintelis dokumentas, kurį Speidui pavy- 
ko. aptikti, buvo sąskaitos už buto nuomą, išduotos Bridžitai 

O“Šonesi prieš savaitę, kopija. Jo dėmesį patraukė ir trumpam 
sustabdė kratą tik saujelė gana subtilių papuošalų - juos šeiminin- 
kė laikė įmantriai išmargintoje skrynelėje užrakintame tualetinio 
staliuko stalčiuje. 

Baigęs kratą, Speidas išsivirė ir išgėrė puodelį kavos. Paskui 
atidarė virtuvės langą ir kišeniniu peiliuku subraižė skląstį. Tada 
pravėrė kambaryje langą, esantį arčiausiai gaisrinių kopėčių, 
paėmė savo skrybėlę ir paltą nuo kušetės svetainėje ir išėjo iš buto 
tuo pačiu keliu, kuriuo ir atėjo. 

Pakeliui į namus Speidas užsuko į parduotuvę - ją kaip tik 
atidarinėjo drebantis nuo šalčio storas bakalėjininkas užtinusio- 
mis akimis - ir nupirko apelsinų, kiaušinių, bandelių, sviesto ir 
grietinėlės. 

Į savo butą Speidas įėjo tyliai, bet vos tik uždarė paskui save 
duris, išgirdo Bridžitos O“Šonesi riksmą: 

- Kas ten? 

- Gerasis dėdulė Speidas atnešė pusryčius. 

- Kaip tu mane nugąsdinai! 

Miegamojo durys, kurias jis išeidamas uždarė, buvo praviros. 
Mergina sėdėjo ant lovos krašto visa drebėdama, dešiniąją ranką 
pasikišusi po pagalve. 

Speidas padėjo ryšulius ant virtuvės stalo tr įėjo į miegamąjį. 
Jis atsisėdo ant lovos šalia merginos, pabučiavo į švelnų petį ir 
paaiškino: 

- Aš nusprendžiau patikrinti, ar tebestovi berniokas, ir nupirkti 
šio to pusryčiams. 

- Tu jį matei? 

- Ne. 

Mergina atsiduso ir prisiglaudė prie jo. 

- Aš pabudau - tavęs šalia nėra, ir staiga girdžiu, kad kažkas 
įeina į butą. Tiesiog mirtinai persigandau. 

Speidas nubraukė jai nuo kaktos rudus plaukus ir tarė: 

- Atleisk, mano angele. Aš tikėjausi, kad tu nepabusi iki man 
sugrįžtant. Tu ką, visą.naktį laikei po pagalve pistoletą? 

- Ne. Tu juk žinai, kad ne. Aš pašakau iš lovos i ir pagriebiau jį 
tik supratusi, kad tu išėjai... 

Kol mergina prausėsi vonioje ir iki Speidas paruošė 
pusryčius ir įdėjo plokščią varinį raktą atgal į jos palto kišenę. 

Ji išėjo iš vonios, švilpaudama “En Cuba“ melodiją. 

- Sutvarkyti patalynę? - paklausė ji. 

- Jei nesunku. Kiaušiniai bus už kelių minučių. 

Kai Bridžita O'Šonesi įėjo į virtuvę, pusryčiai jau buvo ant 
stalo. Jie susėdo taip pat, kaip ir vakare, ir ėmė su apetitu valgyti. 

- Na ką, pasikalbėsime apie paukštį? - pasiūlė Speidas. 

Mergina padėjo šakutę ant stalo ir pažvelgė į jį, suraukusi 
antakius ir papūtusi lūpas. 

- Ir tau užtenka įžūlumo gadinti man tokį rytą! - - pasipiktino j ji. 
- Nekalbėsiu! 

- Ak, tu užsispyrusi žiežula, - liūdnai tarė Speidas, atsikąsda- 
mas bandelės. 

Kai Speidas ir Bridžita O“ Šonesi išėjo iš namo ir įsėdo į jų 
laukiančią taksi mašiną, neūžaugos seklio aplinkui nesimatė. 
Taksi taip pat niekas nesekė. Nei neūžaugos, nei kitokių dykinė- 
jančių žmogystų jie nepastebėjo ir šalia “Karūnos". 

Bridžita O'Šonesi nenorėjo, kad Speidas užeitų vidun. 

- Kai grįžti tokiu metu apsirengusi vakarine suknele, atrodai 
įtartina net ir be palydovo. Tikiuosi, kad nieko nesutiksiu -— 


- Pavakarieniausime kartu? | 4 
- Gerai. | a 
Jiedu pasibučiavo. Mergina įėjo į namą. Speidas liepė vairuo- 
tojui:. 
- Į "Belvederio" viešbutį. 3 


“Belvederyje" jis iš karto pastebėjo bernioką 'seklį, sėdintį 
vestibiulyje ant minkštasuolio, iš kur gerai matėsi visi liftai. 
Berniokas skaitė laikraštį. 

Sužinojęs iš portjė, kad Keiro viešbutyje nėra, Speidas surau- 
kė kaktą ir. įsignybo sau į apatinę lūpą. Jo akyse blykstelėjo 
geltonos ugnelės. 

- Ačiū, - padėkojo seklys budėtojui ir nusisuko. 

Paskui krypuojančia eisena perkirto vestibiulį, priėjo prie 
minkštasuolio, iš kur gerai matėsi liftai, ir atsisėdo šalia vaikino, 
skaitančio laikraštį. 

Vaikinas net nepakėlė akių. Iš arti jam nebūtum davęs nė 
dvidešimties. Jo veido bruožai buvo smulkūs, bet proporcingi. 
Oda stebino baltumu. Vaikino drabužiai nepasižymėjo naujumu 
ar. ypatinga kokybe, tačiau jis dėvėjo juos vyriškai griežtai ir 
tvarkingai. 

Berdamas tabaką ant sulenkto rudo popierėlio, Speidas lyg 
tarp kitko paklausė: 

"- Kurjis? 

Berniokas nuleido laikraštį ir lėtai, tarsi valdydamas įgimtą 
judesių greitumą, apsidairė. Paskui mažos šviesiai rudos akys iš 
po ilgų, riestų blakstienų įsmigo Speidui į krūtinę. Visiškai ramiu 
ir abejingu balsu jis paklausė: 

- Ką? 

- Kur jis? - pakartojo Speidas, sukdamasis cigaretę. 

- Kas? 

- Pederastas. 

Rudų akių žvilgsnis slystelėjo Speido krūtine aukštyn ir sus- 
tingo ant tamsiai raudono kaklaraiščio mazgo. 

- Kvailių ieškai? - paklausė berniokas. 

- Ką tu? Kai man šaus į galvą tokia mintis, aš tave iš anksto 
perspėsiu. - Speidas lyžtelėjo rūkomojo popieriaus skiautės kraš- 
tą ir draugiškai nusišypsojo berniokui. - Iš Run jEiSo atVažiavai" 
linktelėjo, tarsi išgirdęs teigiamą atšakymą, ir Daklausė: 

- Ieškai nemalonumų? 

Berniokas dar kurį laiką tylėdamas paspoksojo į Speido kakla- 
raištį, paskui pakėlė laikraštį ir vėl apsimetė skaitąs. 

- Nešdinkis velniop! - galiausiai iškošė jis pro dantis. 

Speidas prisidegė cigaretę, atsisėdo patogiau ir geraširdiškai 
pradėjo: 

- Jums teks pasikalbėti su manimi, sūneli, kuriam nors iš jūsų 
būtinai teks. Galite tuo neabejoti. Taip ir perduok G. 

Berniokas pasidėjo laikraštį į šalį ir vėl įsmeigė akis į Speido 
kaklaraištį. Jo mažos rankos ramiai gulėjo ant pilvo. 

- Tu prisišokinėsi, - pratarė jis žemu grėsmingu balsu. - Dar 
kartą sakau - nešdinkis velniop. | 

Palaukęs, kol praeis pro šalį akiniuotas storulis ir laibakojė 
blondinė, Speidas nusijuokė ir atšovė: 

„ - Tuo tu gali nugąsdinti ką nors Septintojoje aveniu. Bet mudu 
ne tavo Niujorke, o mano San Franciske. - Jis įtraukė ir iškvėpė 
didelį cigaretės dūmų kamuolį. - Tai kur jis? 

Berniokas ištarė tris žodelius, iš kurių pirmasis buvo trumpas 
energingas veiksmažędis, o kiti du - “iš čia". 

- Taip tu gali ir be dantų likti, - Speido veidas suakmenėjo, 
tačiau balsas tebebuvo draugiškas. - Mokykis mandagumo, kol 
kaulai sveiki. 

Berniokas pakartojo savo tris žodelius. 

Speidas įmetė cigaretę į aukštą akmeninę vazą ir pamojo ranka 
žmogui, jau kelias minutes stovinčiam prie tabako kiosko. Žmo- 
gus linktelėjo ir žengė link jų. Tai buvo vidutinio amžiaus ir 
vidutinio ūgio, gražaus sudėjimo vyras, dėvintis tvarkingą tamsią 
eilutę. 

- Sveikas, Semai, - pasisveikino jis, priėjęs arčiau. 

- Sveikas, Liukai. 

Jiedu paspaudė vienas kitam rankas, ir Liukas tarė: 

- Vargšas Mailzas. Ė į 

- Aha, nepasisekė jam. - Speidas parodė galvos mostu į šalia 
sėdintį bernioką. - Kodėl tu leidi visokioms padugnėms, prisigrū- 
dusioms į kišenes pistoletų, kiurksoti tavo viešbutyje? 

- Ak, štai kas. - Liukas nužvelgė neūžaugą rudomis skvarbio- 
mis akimis ir jo veidas iškart paniuro. - Ko tau čia reikia? 

Berniokas atsistojo. Speidas taip pat atsistojo. Bernioko žvilgs- 
nis lakstė nuo vieno vyro prie kito, tiksliau, nuo vieno kaklaraiš- 

„čio prie kito. Liukas ryšėjo juodą kaklaraištį. Šalia dviejų detekty- 
vų žemaūgis vaikinas atrodė lyg mokinukas. Liukas tarė: 

- Klausyk, jeigu tau čia nieko nereikia, tai nešdinkis lauk, ir 
kad aš tavęs čia daugiau nematyčiau. | 

Berniokas iškošė: “Aš dar atsiskaitysiu su jumis? - ir išėjo iš 
viešbučio. | 

Abu vyrai stebėjo neūžaugą, kol tas dingo iš akių. Tada 
Speidas nusiėmė skrybėlę ir nusišluostė nosine drėgną kaktą. 

Viešbučio detektyvas paklausė: | 

- Kas jis? 

- Nežinau, - atsakė Speidas. - Pirmąkart matau. Ar gali man ką 
nors pasakyti apie Džoelą Keiro iš 635-ojo numerio? 

- Ak, šitas... - Liukas šyptelėjo. 

- Kiek laiko jis čia gyvena? 

- Keturias dienas. Šiandien penkta. 

- Jis tau niekuo neužkliuvo? 

- Niekuo, neskaitant šlykščios išvaizdos. 

- Sužinok, prašau, ar Keiro šiąnakt nakvojo viešbutyje. 

+ Speidas prisėdo ant minkštasuolio. 

- Ne, - grįžęs pranešė Liukas. - Viešbutyje jis nenakvojo. O kas 
nutiko? 

- Nieko. 

- Sakyk. Tu juk Žinai, aš moku laikyti liežuvį už dantų. Jeigu 
kas nors negerai, mes turime suspėti gauti iš jo pinigus. 

- Viskas gerai, - užtikrino jį Speidas. - Supranti, Keiro nusam- 
dė mane vienam darbeliui. J eigu kas, aš tau būtinai pranešiu. 

- Būtinai pranešk. Gal nori, kad jį aš pasekčiau? 

- Ačiū, Liukai. Tai niekada nepakenks. Mūsų laikais kuo 
daugiau Žinai apie tuos, kuriems dirbi, tuo geriau. | 

Džoelas Keiro pasirodė viešbutyje, kai laikrodis vestibiulyje 
virš lifto rodė vienuolika valandų dvidešimt vieną minutę. Le- 
vantiečio kakta buvo sutvarstyta, drabužiai atrodė truputį nevaly- 
vi - tokią išvaizdą paprastai įgauna drabužiai, dėvimi ilgą laiką be 

pertraukos. Nuleisti akių ir lūpų-kampučiai teikė jo veidui gaižią 
išraišką. 

Speidas pasitiko levantietį prie portjė stalo. | 

- Labas rytas, - pasisveikino jis pačių kasdieniškiausiu tonu. 

Keiro įtempė visus pavargusio kūno ir liūdno veido raumenis. 

- Labas rytas, - vangiai atsakė jis. 

Stojo trumpa tyla. 

- Eime kur nors, reikia pasikalbėti, - pagaliau prabilo Speidas. 

Keiro karingai kilstelėjo smakrą. | 

- Prašau man atleisti, - tarė jis, - bet mūsų neoficialūs pokalbiai 
buvo tokio pobūdžio, kad aš neturiu jokio noro juos tęsti. Atleis- 
kite už atvirumą, sere, bet taip yra. 

- Jūs turite omeny vakarykštį vakarą? O kas, velniai griebtų, 
man daugiau beliko? Aš maniau , Jūs mane suprasite. Jeigu jau jūs 
nusprendėte susipešti su mis O'Šonesi ar leidote jai susipešti su 
jumis, tai man norom nenorom teko palaikyti jos pusę. Aš neži- 
nau, kur tas prakeiktas paukštis. Ir jūs nežinote. O ji žino. Kaip, po 
velnių, mes gausime tą paukštelį, jeigu aš neapsimetinėsiu, jog 
einu išvien su ja? | 

Keiro susimąstė, paskui neryžtingai tarė: 

- Turiu pripažinti, kad jūs visada sumaniai išsisukate. 

Speidas išsišiepė. 

- Tai ką gi man daryti? Mokytis kalbėti mikčiojant, trukčio- 
jančiu balsu? Gerai, galime pasišnekėti vestibiulyje. - Jis nusive- 
dė Keiro prie minkštasuolio, kur prieš tai sėdėjo berniokas seklys. 
Jiems susėdus, Speidas paklausė: | 

- Dandis nusitempė jus į policijos nuovadą? 

- Taip. 

- Ir ilgai jie vargo su jumis? 

- Ilgai ir prieš mano valią. Tik dabar paleido. - Keiro balse 
skambėjo nuoskauda ir pasipiktinimas. - Aš būtinai kreipsiuos į 
Graikijos generalinę pasiuntinybę ir į savo advokatą. | 

k Kreipkitės - gal kas ir išeis. Ar jiems pavyko ką nors iš jūsų 
išpešti? 

Keiro nusišypsojo, neslėpdamas pasitenkinimo. 

- Visiškai nieko. Aš laikiausi jūsų sugalvotos versijos. - Šyp- 
sena dingo nuo jo veido. - Tačiau, mano manymu, toji išmonė. 
galėjo būti ir įtikinamesnė. Labai jau nesmagu buvo ją kartoti. 

Speidas pašaipiai šyptelėjo. | 

- Žinoma, - atsakė jis. - Bet mano versija tuo ir gera, kad tokia 
idiotiškai neįtikėtina. Jūs esate tikras, kad nieko jiems neišdavė- 
te? 

- Galite pasikliauti manimi, misteri Speidai, aš nieko jiems 
neišdaviau. Ė 

- Dandis nepaliks jūsų ramybėje. Mulkinkite jį toliau, ir viskas 
bus gerai. Ir nesijaudinkite, kad mūsų versija tokia kvaila. Įtikėti- 
na versija seniai būtų, patupdžiusi mus visus už grotų. - Speidas 
atsistojo. - Po visą naktį trukusio policininkų meilikavimo jūs 
tikriausiai virstate iš koto. Iki pasimatymo. 


N1/ 
ė 


Kai Speidas įėjo į savo kontoros priimamąjį, Efė Perin sakė į 
telefono ragelį: “Ne, dar ne". Mergina pasisuko į šefą ir be garso, 
vien lūpomis pratarė: “Eva". Jis papurtė galvą. | 

- Taip, kai tik grįš, perduosiu, kad paskambintų jums, - garsiai 
tarė ji ir padėjo ragelį. - Trečią kartą skambina. 

Speidas kažką irzliai sumurmėjo. 

Mergina parodė rudomis akimis į kabineto duris. 

- Ten tavo mis O'Šonesi. Laukia tavęs nuo devynių. 

Speidas linktelėjo, tarsi laukė šito, ir paklausė: 

- Kas dar? 

- Skambino seržantas Polhauzas. Nieko neprašė perduoti. 

- Sujunk mane su juo. 

- Ir dar skambino G. 

- Kas? - Speido akys žybtelėjo. 

- G. Taip jis pasivadino. - Ji puikiai vaidino, kad Speido 
reikalai jai asmeniškai visai nerūpi. - Kai pasakiau, kad tavęs nėra 

agentūroje, jis paprašė perduoti: “Pasakykite, kad skambino G., 
gavęs jo pranešimą, ir kad dar paskambins". 

Speidas sučepsėjo lūpomis tarsi ragaudamas kažką labai ska- 
naus. | | 

- Ačiū; brangioji, - tarė jis. - Pasistenk prisiskambinti Tomui 
Polhauzui. ij 

Speidas įžengė į kabinetą ir rūpestingai uždarė paskui save 
duris. 

Bridžita O'Šonesi, apsirengusi taip pat, kaip ir pirmojo apsi- 
lankymo kontoroje metu, pašoko iš krėslo prie stalo ir greitai 
priėjo prie seklio. į 

- Kažkas pabuvojo mano bute! - sušuko ji. - Viskas išmėtyta ir 
apversta aukštyn kojom. 

- Kas nors dingo? - Speidas puikiai apsimetė nustebęs. 

- Nemanau. Nežinau. Aš bijojau ten būti. Paskubomis persi- 
rengiau ir atbėgau čionai. Tai tu atvedei pas mane bernioką! 

Speidas papurtė galvą. 

- Ne, mano angele. - Jis išsitraukė iš kiššnės vieną iš vietinių 
rytinės laidos laikraščių, atvertė ir parodė merginai ketvirčio 
skilties žinutę, pavadintą “Riksmas pabaidė vagį". | 

“Jauna moteris, vardu Karolina Bil, gyvenanti viena Staterio 
gatvėje, pabudo ketvirtą valandą ryto, pažadinta šurmulio, kurį 
sukėlė nepažįstamas žmogus, įlindęs į jos miegamąjį. Ji suriko. 
Nepažįstamasis pabėgo. Dar dvi tame pačiame name gyvenan- 
čios vienišos moterys iš ryto aptiko aiškius pašalinio Žmogaus 
apsilankymo pėdsakus. Iš butų niekas nepavogta.?' 

- Būtent ten aš ir pasprukau nuo bernioko, - paaiškino Spėidas. 
- Įėjau per paradinį to namo įėjimą ir išėjau per atsarginį. Štai 
kodėl įsilaužėlį domino tik vienišos moterys. Jis lindo tik į tuos 
butus, kuriuose, pagal laiptinės gyventojų sąrašą, gyveno vienos 
moterys. Taip jis tikėjosi rasti tave manydamas, kad tu išsinuo- 
mojai butą svetima pavarde. 

- Bet kai aš buvau pas tave, tu juk pats matei, kad berniokas 
trinasi aplink tavo namą, - paprieštaravo Bridžita O'Šonesi. Spei- 
das gūžtelėjo pečiais. 

- O kodėl tu manai, kad jis dirba vienas? Be to, jis galėjo nueiti 
į Saterio gatvę įsitikinęs, kad tu likai nakvoti pas mane. Variantų 
galima sugalvoti, kiek tik nori, tačiau “Karūnos" aš jam nero- 
džiau. 

Tačiau mergina nenurimo. 

- Bet jis - arba kas nors kitas - rado mano butą. 

- Žinoma. - Speidas niūriai spoksojo į jos kojas. - Galbūt tai 
Keiro? Jis nenakvojo viešbutyje ir grįžo į jį tik prieš kelias 
minutes. Manjis pasakė, kad visą naktį išbuvo policijos nuovado- 
je. Bet aš tuo abejoju. * 

Speidas apsisuko, pravėrė duris ir paklausė Efės- Perin: 

- Ar pavyko susiskambinti su Tomu? S 

- Šiuo metu jo nėra kabinete. Pabandysiu dar kartą pasukti už 
kelių minučių. | 

- Ačiū. 

- Tu šįryt buvai pas Džo? - paklausė ji. 

- Taip. 

Mergina kurį laiką dvejojo. 

- Kam? 

- Kam? - seklys nusišiepė, žiūrėdamas į ją iš viršaus. - Ogi tam, 
mano meile, kad, norėdamas ką nors išsiaiškinti šioje painiavoje, 
privalau nepraleisti jokių smulkmenų ir palaikyti ryšį su visais 
šios intrigos dalyviais. - Jis viena ranka apkabino merginą per 
pečius ir nusivedė prie savo sukamojo krėslo. Pakštelėjęs jai į 
nosį, pasodino į krėslą, o pats įsitaisė priešais ant stalo ir tarė: 

- Dabar tau reikia surasti naują butą, taip? 

Bridžita O'Šonesi energingai linktelėjo. 

- Aš daugiau negrįšiu tenai. 

Speidas pabarbeno pirštais į stalo viršų ir apsimetė galvojąs. 

- Atrodo, radau išeitį, - netrukus tarė jis. - Lukterėk minutėlę. 
- Jis išėjo į priimamąjį, uždarydamas paskui save duris. 

Efė Perin siektelėjo telefono ragelio. 

- Tuoj dar kartą paskambinsiu. | 

- Vėliau. Ar tavo moteriška intuicija vis dar. sako tau, kad 
mano viešnia - skaisčioji madona? 

Mergina griežtai nužvelgė jį. 

- Kas benutiktų, aš vis vien ja tikiu - jeigu, žinoma, aš teisingai 
tave supratau. 

- Tu teisingai mane supratai, - užtikrino Speidas. - Tau užteks 
jėgelių dabar jai padėti? 

- Kuo? 

- Mis OŠonesi reikia kur nors pagyventi kelias dienas. 

- Nori pasakyti, pas mane? 

- Aha. Jos bute vėl kažkas šniukštinėjo. Tai jau antras kartas 
per savaitę. Dabar jos geriau nepalikti vienos. Būtų neblogai, 
jeigu tu galėtum ją priglausti. 

Efė Perin sunerimusi palinko į priekį ir paklausė: 

- Jai tikrai gresia pavojus, Semai? 

- Manau, kad taip. | 

- Mama, aišku, pažaliuos iš baimės. Bet aš jai pasakysiu, kad 
mis O'Šonesi - tavo vertingiausias liudininkas, kurį tu slepi iki. 
paskutinės akimirkos. 

- Tu šaunuolė, - pagyrė Speidas. - Tada važiuokite nedelsiant. 
Aš paimsiu iš jos raktą ir atvešiu iš jos buto pačius būtiniausius 
daiktus. Palauk. Niekas neturi matyti jūsų drauge. Padarykime 
taip: tu važiuok namo viena. Pasigauk taksi ir įsitikink, kad tavęs 
įsodinsiu mis O'Šonesi į kitą taksi ir pasirūpinsiu, kad niekas prie 
jos nepriliptų. 


11. Storulis 


Vos Speidas grįžo į savo kabinetą, įsodinęs Bridžitą O'Šonesi 

į taksi, ant jo stalo suskambo telefonas. Speidas pakėlė ragelį: 
“- Alio... Taip, aš klausau... Taip, gavau. Aš laukiau jūsų 
skambučio... Kas?.. Misteris Gutmanas? Ak taip, žinoma!.. Da- 
bar - kuo greičiau, tuo geriau... Dvyliktas K... Gerai. Tarkime, už 
penkiolikos minučių... Susitarėme. 

Speidas atsisėdo ant stalo krašto šalia telefono ir susisuko 
cigaretę. Jo kietai sųčiauptos lūpos tarsi šypsojosi. Akys, stebin- 
čios pirštus, iš po nuleistų vokų spindėjo lyg žarijos. 

Durys atsidarė ir į kabinetą įėjo Eva Arčer. 

Speido veidas netikėtai nušvito. 

- Labas, saule mano. 

- O, Semai, atleisk man! Atleisk man! - dusliai šūktelėjo 
moteris. Ji stovėjo prie durų, pirštinėtomis rankomis gniaužyda- 
ma nosinę juodais apvadais ir stengėsi pažvelgti Speidui į veidą 
paraudusiomis, užtinusiomis akimis. 

Jis liko sėdėti ant stalo kampo, tik pasakė: 

- Žinoma. Neverta apie tai kalbėti. Aš jau užmiršau. 

- Bet, Semai, - sudejavo Eva, - tai aš atsiunčiau pas tave 
policininkus: Aš pakvaišau iš pavydo ir paskambinau jiems. 
“Jeigu norite ką nors sužinoti apie Mailzo mirtį, - pasakiau, - 
tučtuojau važiuokite pas Speidą į namus.* 

- Kodėl tu taip nusprendei? | 

- Aš taip nemaniau, tiesiog įsiutau ir norėjau tave įskaudinti. 

- Dėl tavo kaltės aš atsidūriau keblioje padėtyje. - Speidas 
apkabino Evą viena ranka ir prisitraukė prie savęs. - Bet dabar jau 
viskas išsisprendė. Daugiau taip nedaryk, prašau. 

- Nedarysiu, - prižadėjo ji, + niekada. Bet vakar vakare tu 
blogai pasielgei su manimi. Buvai kažkoks šaltas, svetimas, norė- 

jai kuo greičiau manimi atsikratyti. Aš taip ilgai laukiau tavęs prie 
paradinio įėjimo, norėdama perspėti, o tu... 

- Perspėti? Apie ką? | 

- Apie Filą. Jis kažkokiu būdu sužinojo, kad tu... kad tu myli 
mane. O Mailzas dar anksčiau jam buvo sakęs, kad aš noriu su juo 
išsiskirti, nors jis, žinoma, nežinojo kodėl. Ir dabar Filas mano, 
jog mes... jog tu užmušei jo brolį, nes tas nedavė sutikimo 
skyryboms ir mudu negalėjome apsivesti. Jis pats man išdėjo visa 
tai, o paskui nuėjęs papasakojo policijoje. 

- Labai miela, - saldžiu balseliu atsiliepė Speidas. - O tu, 
vadinasi, atskubėjai manęs perspėti; tačiau pamačiusi, kad aš 
užsiėmęs, įsižeidei ir padėjai tam Išgamai Filui Arčeriui sukelti 
triukšmą policijoje. 

„- Aš nusikaltau... Aš žinau, tu niekada neatleisi man. Atleisk 
man, atleisk, atleisk... Nusikaltau... 
 - Būtent. Ir sau, ir man. Ar Dandis jau buvo atėjęs pas tave po 
Filo pareiškimo policijai? Arba kas nors iš jo žmonių? 

- Ne, - sunerimusi atsakė Eva. 

- Vadinasi, dar ateis, - užtikrino Speidas, - ir būtų geriau, kad 
neužtiktų tavęs čia. Tu prisistatei, kai skambinai jiems? 

- Ne! Aš tik pasakiau, kad jie gali sužinoti šį tą apie Žmogžu- 
dystę, jeigu nedelsdami važiuos pas tave, ir padėjau ragelį. 

: Iš kur skambinai? 

- Iš vaistinės šalia tavo namų. O, Semai, brangusis, aš... 

Speidas patapšnojo Evai per petį ir taikiai tarė: 

- Tai buvo šlykštus pokštas, bet aš akmens užanty nesinešio- 
siu. O dabar verčiau grįžk namo ir pagalvok, ką pasakysi polici- 
ninkams. Jie netruks pasirodyti. Galbūt reikėtų viską neigti nuo 
pat pradžių... - Seklys suraukė kaktą. - O gal tau vertėtų pasima- 
ty:. su Sidu Vaizu? - Jis nuėmė ranką nuo moters peties, išsitraukė 
iš kišenės vizitinę kortelę, kažką brūkštelėjo atvirkščiojoje pusėje 
ir ištiesė kortelę Evai. - Sidui gali sakyti viską. - Jis vėl susiraukė. 
- Arba beveik viską. Kur tu buvai tą vakarą, kai žuvo Mailzas? 

- Namie, - nedvejodama atsakė ji. 

Speidas palingavo galvą, pašaipiai žvelgdamas į moterį. 

- Namie, - tvirtai pakartojo ji. 

- Netiesa. Bet jeigu tu taip sakai, tebūnie taip. Eik pas Sidą. Jo 
kontora už kampo, rausvame pastate, 817-as kambarys. 

Jos žydros akys ieškojo jo gelsvai pilkų. 

- Kodėl tu galvoji, kad aš nebuvau namie? - lėtai tardama 
žodžius, paklausė Eva. 

- Aš negalvoju, aš Žinau. 

- Bet aš.buvau namie, buvau. - Moters lūpos persikreipė, akys 
patamsėjo iš pykčio. - Tai vis Efė Perin, - piktai pareiškė ji. - Aš 
pastebėjau, kaip ji apžiūrinėja mano drabužius ir šniukštinėja 
aplink. Tu juk žinai, kad ji nekenčia manęs, Semai. Kodėl tu ja 
tiki? Ji bet ką pasakys, kad tik man įgeltų. 

- Velniai griebtų jus, moteris, - nepiktai burbtelėjo Speidas ir 
žvilgtelėjo į savo rankinį laikrodį. - Tau metas eiti, mano bran- 
giausioji. Aš jau vėluoju į dalykinį pasimatymą. Elkis, kaip 
išmanai, bet aš tavo vietoje sakyčiau Sidui arba viską, arba išvis 
nieko. Ko nenori, nesakyk, tik nemėluok. 

- Aš nemeluoju tau, Semai! - užprotestavo Eva. 

- Kaipgi, nemeluoji! - nusišaipė jis, kildamas iš už stalo... 

- Tu netiki manimi? - sušnibždėjo ji. 

- Netikiu. 

- Ir tu neatleisi man to... to, ką aš padariau? 

- Žinoma, atleisiu. - Speidas pasilenkė ir pabučiavo ją į lūpas. 
- Viskas gerai.-O dabar eik. 

Eva apsikabino jį. | 

- O tu neisi su manimi pas misterį Vaizą? 

- Aš negaliu. Be to, aš ten būčiau nereikalingas. - Speidas. 
patapšnojo jai per petį, atsargiai išsilaisvino iš jos glėbio, pasuko 
į dūris 1r lengvai stumtelėjo. 

- Eik, - paliepė jis. 


107 


p ŠA NMI 
ė“ 


Speidui priėjus prie “Aleksandrijos" liuksinio numerio 12-K, 
raudonmedžio duris atidarė berniokas, su kuriuo Speidas kalbėjo- 
si “Belvederio" vestibiulyje. 

- Labas, - geraširdiškai pasisveikino seklys. Berniokas nieko 
neatsakė, tik atlapojo duris ir žingtelėjo į šalį. 

Speidas įėjo. Jo pasitikti skubėjo labai storas Žmogus. 

Storulis buvo tiesiog siaubingai nutukęs: išsipūtę raudoni 
skruostai, riebios lūpos, keli liulantys pagurkliai, storas kaklas, 
milžiniškas išvirtęs pilvas, sudarantis nemažiau kaip pusę viso 
kūno, apversti rankų ir kojų kūgiai. Su kiekvienu storulio Žings- 
niu visos jo riebalinės raukšlės ir apvalumai kilo, leidosi ir drebė- 
jo atskirai kaip muilo burbulai, dar neatitrūkę nuo vamzdelio. 
Tamsios taukais užplaukusios akys gyvai blizgėjo. Ant didelės 
galvos raitėsi retos tamsios garbanėlės. Jis dėvėjo juodą vilnonį 
švarką, juodą liemenę, pilkas dryžuotas kelnes, avėjo lakinius 
batelius, o marškinių apykaklę buvo pasirišęs juodu atlasiniu 
kaklaraiščiu, kuriame žvilgėjo rausvas perlas. Jo kalba priminė 
savotišką gerklinį murkimą. 

- Ak, misteri Speidai, - išraiškingai tarė „storulis, tiesdamas 
sekliui ranką, panašią į storą rausvą jūros žvaigždę. Speidas 
paspaudė ranką ir nusišypsojo: 

- Laba diėna, misteri Gutmanai. 

Laikydamas Speido ranką, storulis apsisuko, kita ranka paėmė 
svečią už alkūnės ir nusivedė žaliu kilimu prie žalio pliušinio 
krėslo. Šalia ant stalo stovėjo sifonas, taurės, butelis viskio “Džo- 
ni Voker“', dėžė cigarų “Koronas del Ric", paprasta maža skrynu- 
tė iš geltonos pemzos, gulėjo du laikraščiai. 

Speidas atsisėdo į žaliąjį krėslą. Gutmanas ėmė pilstyti į taures 
viskį ir selterį. Berniokas dingo. Trejos durys skirtingose kamba- 
rio pusėse buvo uždarytos. Ketvirtojoje sienoje, toje, į kurią 
Speidas sėdėjo nugara, buvo du langai, išeinantys į Džiari gatvę. 

- Gal pradėkime nuo viskio, sere, -sumurkė storulis, paduoda- 
mas Speidui taurę. - Aš nepasitikiu žmonėmis, kurie vengia 
išgerti. Jeigu žmogus bijo apgirsti, vadinasi, jis nepasitiki savimi. 

Seklys šypsodamasis paėmė taurę ir galvos linktelėjimu padė- 
kojo šeimininkui. Storulis pakėlė savo taurę ir palaikė prieš 
šviesą, krentančią pro langą. Jis sučepsėjo iš pasitenkinimo, pa- 
matęs kylančius burbuliukus, ir tarė: 

- Taigi, sere, išgerkime už nuoširdų -dialogą ir savitarpio 
supratimą. | 

Jiedu nugėrė gurkšnį ir nuleido taures. 

Skvarbiai pažvelgęs į Speidą, Gutmanas paklausė: 

- Jūs nekalbus žmogus? 

Speidas papurtė galvą. 

- Priešingai, mėgstu paplepėti. 

- Puiku, puiku! - šūktelėjo storulis. - Aš nepasitikiu nekalbiais 
žmonėmis. Jeigu tokie ir pradeda kalbėti, tai dažniausiai netin- 
kamu laiku ir ne tai, ką reikia. Gerai kalba tas, kas reguliariai tuo 
užsiiminėja. - Gutmano vėidas švytėjo. - Mudu rasime bendrą 
kalbą, tikrai rasime. - Jis pastatė savo taurę ant stalo ir ištiesė 
Speidui “Koronas"' dėžę. - Imkite cigarą. 

Speidas paėmė cigarą, nukando galiuką, prisidegė. Tuo tarpu 
storulis prisistūmė kitą žalią krėslą arčiau Speido ir pastatė tarp jo 
ir savęs didelę peleninę. Paskui paėmė nuo stalo savo taurę, 
išsirinko iš dėžės cigarą ir atsisėdo į krėslą. Daugybė jo apvalumų 
liovėsi liulėję, sudribo vienas ant kito ir nurimo. Storulis paten- 
kintas atsiduso ir pasiūlė: 

- O dabar, sere, pasikalbėkime, jeigu neprieštaraujate. Ir jūs iš 
karto įsitikinsite, kad aš mėgstu pasišnekėti su žmogumi, kuris 
išmano, kas yra tikras pokalbis. 

- Puiku. Vadinasi, pasikalbėsime apie juodąjį paukštį? 

Storulis nusikvatojo, ir visos riebalų rievės subangavo į taktą 
j0 juokui. 

- Jūs taip manote? - paklausė jis ir tučtuojau pats atsakė: - 
Žinoma. - Rausvas Gutmano veidas švytėjo iš pasitenkinimo. - 
Jūs man patinkate, sere. Jokių užuolankų, iš karto tiesiai šviesiai. 
“Vadinasi, pasikalbėsime apie juodąjį paukštį?* Aišku, pasikal- 
bėsime. Man patinka jūsų stilius. Aš pats mėgstu būtent taip 
tvarkyti reikalus. Mes būtinai pasikalbėsime apie paukštį, bet iš 
pradžių - tiesiog tam, kad tarp mudviejų neliktų neaiškumų - gal 
malonėtumėte atsakyti rhan į vieną klausimą, nors galbūt ir nerei- 
kalingą. Jūs atėjote čionai kaip mis O'Šonesi atstovas? 

Speidas išpūtė dūmus taip, kad jų kamuolys pakibo virš storu- 
lio galvos, paskui niūriai susimąstė, žvelgdamas į apanglėjusį 
cigaro galiuką. Pagaliau lėtai tarė: 

- Aš negaliu atsakyti nei "taip", nei “ne". Viskas dar gali 
pasikeisti tiek į vieną, tiek į kitą pusę. - Nustojęs raukytis, seklys 
pakėlė akis į Gutmaną. - Tai priklausys nuo aplinkybių. 

- Kokių? 

Speidas palingavo galva. 

- Jeigu žŽinočiau, galėčiau tvirtai atsakyti “ "taip" arba “n 

Storulis gurkštelėjo iš savo taurės ir pamėgino kaao i 

.- Galbūt tai priklauso nuo Džoelo Keiro? 

Speidas išsisukinėdamas sumurmėjo: "Galbūt" - ir taip pat 
nugėrė gurkšnį viskio. Gutmanas pasilenkė į priekį, kiek leido 
pilvas, nusišypsojo ir geraširdiškai sumurkė: 

- Kitaip tariant, viskas priklauso nuo to, kuriam iš jų jūs 
atstovaujate? 

- Galima ir taip pasakyti. 

- Vadinasi, arba jam, arba jai? 

- Aš šito nesakiau. 

Storulio akys sublizgo. Murkimas virto gerkliniu SUB 

- Kas dar įpainiotas į šį reikalą? 

Speidas bakstelėjo 2 galiuku į krūtinę: 

- Aš. 

Gutmanas vėl atsilošė krėsle, atsipalaidavo ir lengviau atsiduso. 

- Puiku, sere, - sumurkė jis. - Puiku. Man patinka Žmonės, 
kurie atvirai prisipažįsta, kad jiems rūpi ir asmeninė nauda. Mes 
visi tokie. Aš nepasitikiu tais, kurie tvirtina priešingai. O labiau- 
siai nepasitikiu tais, kurie iš tiesų nesiekia asmeninės naudos ir 
viešai kalba apie tai. Todėl, kad jie asilai, dar daugiau = asilai, 
einantys prieš gamtos dėsnius. 

Speidas klausėsi nutaisęs mandagaus dėmesingumo išraišką. 
Paskui išpūtė dūmus ir tarė: 

- Aha. O dabar pasikalbėkime apie juodąjį paukštį. 

Storulis pabrėžtinai geraširdiškai nusišypsojo. 

- Gerai, - sutiko jis. Ir taip prisimerkė, kad iš riebiame veide 
pasislėpusių akių liko tik tamsus blizgesys. - Ar jūs žinote, misteri 
Speidai, kiek galima gauti už šitą juodąjį paukštį? 

- Ne. | 

Storulis vėl pasilenkė ir uždėjo riebią rausvą ranką ant Speido 
krėslo ranktūrio. | 

- Jeigu, sere, aš pasakysiu... Dievaži, jeigu pasakysiu tik pusę 
sumos, jūs išvadinsite mane melagiu. | 

Speidas šyptelėjo. | 

- Ne, neišvadinsiu, net jeigu ir pagalvosiu taip. Bet jeigu jūs 
baiminatės, kad gali šitaip atsitikti, tada tiesiog pasakykite man, 
kas tai per paukštis, o jau jo vertę aš pats apskaičiuosiu. 

Gutmanas nusijuokė. 

- Jūs nesugebėsite, sere. Nesugebės niekas, kas nenusimano 
apie tokius daiktus, o - čia jis reikšmingai patylėjo - tokių daiktų 
pasaulyje daugiau nėra. - Riebalinės raukšlės vėl ėmė kretėti ir 
šokčioti - storulis juokėsi. Staiga juokas nutrūko. Storos lūpos 
atvipo. Gutmanas žvelgė į Speidą įdėmiai kaip trumparegis. 
Paskui paklausė: 

- Vadinasi, jeigu aš teisingai jus supratau, jūs nežinote, kas tai 
per paukštis? - Iš nuostabos jis prabilo normaliu balsu, o ne 
murkdamas. | 

Speidas nerūpestingai mostelėjo cigaru. 

- Velniai griebtų, aš žinau, kaip ta statulėlė atrodo. Žinau, kad 
ji neapsakomai vertinga, nes matau, jog jūs pasiryžęs galvą už ją 
atiduoti. Bet aš nežinau, kas tai per paukštis. 

- Ji nepasakė jums? 

- Mis O'Šonesi? 

- Taip. Žavinga mergina. 

- Aha. Nepasakė. 

Storulio akys virto žėruojančiais angliukais, vos matomais 
rausvame riebiame veide. 

-.Ji turi Žinoti, - sumurmėjo jis, paskui garsiau pridūrė: - Ir 
Keiro taip pat nepasakė? ' 

- Keiro atsargus. Jis pasiryžęs nupirkti statulėlę, tačiau bijo 
išduoti man ką nors, ko aš dar nežinau. 

Gutmanas apsilaižė lūpas ir paklausė: 

- Kiek Keiro siūlo už ją? 

- Dešimt tūkstančių dolerių. 

Storulis niekinamai išsiviepė. 

- Dešimt tūkstančių, ir net ne svarų, O dolerių! Štai tau ir 
graikas! Ir ką jūs jam atsakėte? | 

- Atsakiau, kad jeigu ir atiduosiu jam paukštį, tai tikiuosi 
mainais gauti šituos dešimt tūkstančių. 

- Būtent - “jeigu"! Gudriai pasakyta, sere. + Surauktą storulio 
kaktą išvagojo naujos raukšlės. - Jie turėtų žinoti, - saumurmėjo jis 
sau po nosim. - Bet ar.žino? Ar jie žino, kas iš tiesų yra tas 
juodasis paukštis? Kaip jums atrodo? 

- Negaliu pasakyti, - prisipažino Speidas. - Keiro iš viso nė 
žodeliu neprasitarė, o mis O'Šonesi tvirtina, kad nežino, bet aš ja 
netikiu. | 

- Ir protingai darote, kad netikite, - pritarė sekliui storulis, bet 
matėsi, kad jo mintys klaidžioja kažkur kitur. Jis pasikasė pakau- 
šį, paskui vėl susiraukė, ir ant kaktos sudribo dar kelios raudonos 
klostės. Jis pasimuistė krėslė, kiek leido krėslo dydis ir Jo paties 
gabaritai. Paskui užsimerkė, po akimirkos vėl plačiai atsimerkė ir 

tarė: - Visai gali būti, kad jie iš tiesų nežino. - Jo rausvas svogūno 
formos veidas pamažu giedrėjo, kol galiausiai nušvito neapsako- 
ma palaima. - Jeigu jie nežino, - ūmai sušuko jis, - jeigu jie nežino, 
tai visame pasaulyje apie tai Žinau tik aš vienas! 

Speidas dirbtinai nusišypsojo. 

- Džiaugiuosi, kad atėjau ten, kur reikia, - pratarė jis. 

Storulis taip pat nusišypsojo, bet kažkaip paslaptingai. Palai- 
mos išraiška išnyko, akys žvelgė budriai. Veidas pavirto besišyp- 
sančia kauke, slepiančia jo tikrąsias mintis. Vengdamas žiūrėti į 
Speidą, storulis nusuko žvilgsnį ir tada pastebėjo svečio taurę. Jo 
veidas kaipmat prašviesėjo. 

- Po velnių, sere, juk jūsų taurė jau tuščia. - Gutmanas atsisto- 
jo, priėjo prie stalo ir vėl ėmė ruošti kokteilį, paeiliui kilnodamas 
taures, sifoną ir viskio butelį. 

Speidas sėdėjo nejudėdamas, kol storulis, nusilenkęs i ir žais- 
mingai taręs: “Ak, sere, šitas vaistas dar niekam nepakenkė“, 
ištiesė jam gėrimą. Tik tada Speidas atsistojo ir griežtai nužvelgė 
kambario šeimininką, paskui pakėlė taurę ir aiškiai, iššaukiančiai 
paskelbė: 

- Už nuoširdų disio5ei ir savitarpio supratimą. 

Storulis sukikeno, tr jie išgėrė. Tada Gutmanas atsisėdo 1r tarė, 
- abiem rankom prisispaudęs savo taurę prie pilvo ir šypsodamasis 
Speidui: 

- Taip, sere, tai neįtikėtina, bet, matyt, faktas: nei Keiro, nei 
mis O'Šonesi tiksliai nežino, kas tai per paukštis. Iš visko spren- 
džiant, šito nežino niekas visame plačiame pasaulyje, išskyrus 
jūsų nuolankų tarną Kasparą Gutmaną, eskvairą. 

- Puiku. - Speidas stovėjo plačiai prasižergęs, vieną ranką 
4sikišęs į kelnių kišenę, kitoje laikydamas taurę viskio. - Kai aš 
išklausysiu jūsų pasakojimą, tokių žmonių bus tik du. 

- Matematiškai viskas teisingai, sere, bet, - storulis nusišypso- 
jo, žybtelėjęs akimis, - aš nesu tikras, kad jums papasakosiu. 

- Nekvailiokite, - kantriai atsakė Speidas. - Jūs žinote, kas tai 
per paukštis, o aš žinau, kur jis. Būtent todėl mudu ir susitikome. 

- Tai kurgi jis, sere? 

„Speidas nutylėjo. 

Storulis papūtė lūpas ir pakreipė galvą į šoną. 

- Štai matote, sere, - mandagiai pragydo jis, - aš turiu pasakyti 
jums, ką Žinau, o jūs man to, ką Žinote, nesakote. Tai neteisinga. 
Ne, ne, taip, mano manymu, niekas reikalų netvarko. 

“Speido veidas pablyško ir paniuro. Jis išrėžė greitakalbe že- 
mu, piktu balsu: 

- Galvokite, ir greičiau. Aš jau sakiau jūsų nupiepėliui, kad 
jums teks rasti su manimi bendrą kalbą. O dabar sakau jums: arba 
jūs šiandien pat man viską papasakosite, arba tarp mūsų viskas 
baigta. Kam man gaišti dėl jūsų laiką? Kuriems galams man 
reikalingi jūs ir jūsų paslaptys?! Aš tiksliai žinau, kas saugoma 
iždo seifuose, bet kokia man nauda iš šito žinojimo? Apsieisiu ir 
be jūsų, velniai jus griebtų! Galbūt ir jūs būtumėte apsiėjęs 
vienas, jeigu būtumėte laikęsis toliau nuo manęs. Tačiau 'dabar 
jau vėlu. San Franciske jūs neišsiversite be manęs. Taip kad 
pasirinkite - taip ar ne - ir šiandien pat. | | 

Jis pasisuko ir įsiutęs trenkė taurę į stalą. Taurė sudužo, ant 
stalo ir ant grindų sužibo viskio lašai ir stiklo šukės. Speidas lyg 
niekur nieko vėl atsisuko į storulį. 

Gutmaną taurės likimas sujaudino ne daugiau negu Speidą; jis 
1r toliau sėdėjo papūtęs lūpas, pakėlęs antakius ir pakreipęs galvą 
į šoną. Išpurtęs rausvas veidas liko mandagiai dėmesingas tiek 
seklio išsišokimo metu, tiek dabar. 

Vis dar įsiutęs Speidas pareiškė: 

- Ir dar - aš nenoriu, kad... 

Speido kairėje atsivėrė durys ir į kambarį įėjo jau pažįstamas 
berniokas. Jis uždarė duris ir liko stovėti šalia jų, nuleidęs rankas 
ir spoksodamas į seklį: Jo akys buvo plačiai pramerktos, vyzdžiai 
išsiplėtę. | 

- Ir dar, - pakartojo Speidas, žvilgsniu gręždamas bernioką, - 
ko! galvojate, laikykite šitą išgamą toliau nuo manęs, antraip aš jį 
užmušiu. Jis man nepatinka. Nervina mane. Tegu tik pabando dar 
kartą pasirodyti mano akyse - užmušiu, jis nė cyptelėti nespės. 
Užmušiu. | 

Bernioko lūpose pasirodė kažkas panašaus į šypseną. Bet jis 
nepakėlė akių ir nepratarė nė žodžio. 

Storulis atlaidžiai tarė: 

- Taip, sere, turiu pasakyti, jūs nežaboto temperamento žmo- 
gus. 

- Temperamento? - Speidas nusikvatojo kaip beprotis, priėjo 
prie krėslo, ant kurio atėjęs pasidėjo savo skrybėlę, stvėrė ją ir 
užsimaukšlino ant galvos. Tada ištiesė savo ilgą ranką, nukreipęs 
smilių į storulio pilvą, ir pareiškė griausmingu, rūsčiu balsu: - 
Pagalvokite, gerai pagalvokite. Aš lauksiu jūsų sprendimo iki 
pusės šešių. Arba sudarote su manimi sandėrį, arba nešdinatės po 
velnių. - Speidas nuleido ranką, niūriai dėbtelėjo į mandagųjį 
storulį, paskui į bernioką ir pasuko prie durų, pro kurias įėjo. 
Atsidaręs duris, jis grįžtelėjo per petį ir kimiai prašvokštė: 

- Iki pusės šešių - ne ilgiau. 

Berniokas, spoksodamas sekliui į krūtinę, pakartojo tris 
žodelius, kuriuos jau dusyk sakė jam “Belvederio" viešbučio 
vestibiulyje. Kalbėjo jis negarsiai. Bet piktai. 

Speidas išėjo, trenkęs durimis. | 


12. Karuselė 


Iš Gutmano Speidas leidosi liftu. Išblyškęs seklio veidas buvo 
šlapias nuo prakaito, o lūpos perdžiūvusios. Traukdamas iš kiše- 
nės nosinę, jis pastebėjo, kad jo rankos dreba. Speidas šyptelėjo ir 
pratarė “Oho!"* taip garsiai, kad prie lifto mygtukų stovėjęs tar- 
nautojas atsisuko ir paklausė: 

- Kuo galiu padėti, sere? 

 Speidas nuėjo Džiari gatve iki “Palaso" viešbučio, kur papus- 
ryčiavo. Sėsdamas prie stalo, jis buvo jau visiškai ramus: veidas 
atgavo normalią spalvą, rankos nedrebėjo. Jis valgė godžiai, bet 
neskubėdamas; pavalgęs patraukė į Sido Vaizo kontorą. 

Kai Speidas įėjo pas Vaizą, tas krimto nagą ir žiūrėjo pro 
langą. Išvydęs Speidą, advokatas atitraukė ranką nuo burnos, 
pasisuko į seklį ir tarė: | 

- Sveikas. Imk kėdę ir sėskis. 

Speidas pasistatė kėdę prie popieriais užversto stalo ir atsisė- 
do. 

- Ar misis Arčer buvo atėjusi pas tave? - paklausė jis. 

- Taip. - Vaizo akyse žybtelėjo vos pastebimos kibirkštėlės. - 
Vesi tą damą, Semi? 

Speidas piktai prunkštelėjo. 

- Dieve mano, dabar dar ir tu! - suniurzgė jis. 

Sidas vangiai šyptelėjo vien lūpų kampuūčiais. 

- Jeigu nevesi, turėsi rūpesčių iki kaklo. 

Speidas atitraukė žvilgsnį nuo cigaretės ir karčiai-tarė: 

- Tiksliau, tu turėsi. Tačiau tam tu ir esi. Ką ji tau sakė? 

- Apie ką? 

- Apie viską, ką aš privalau žinoti. 

Vaizas brūkštelėjo ranka per plaukus, nubraukdamas pleiska- 
nas sau ant pečių. 

- Sakė, jog norėjo išsiskirti su Mailzu, kad galėtų... 

- Šitai aš žinau, - nutraukė jį Speidas, - pereik prie to, ko 
nežinau. 

- Bet ar misis Arčer leistų tau pasakoti? 

- Neišsisukinėk, Sidai. - Speidas prikišo Žiebtuvėlio liepsną 
prie cigaretės. - Klok man tik tai, ką ji prašė nuo manęs nuslėpti. 

Vaizas priekaištingai pažvelgė į seklį. 

- Na, ką tu, Semi, - pradėjo jis. - Argi taip galima... 

Speidas pakėlė akis į lubas ir suvaitojo: 

- Viešpatie! Štai mano advokatas, kuris gauna iš manęs nema- 
2 pinigus, E aš, Horo amAS o 1Š JDS man SAunus BE 
kam aš pasiunčiau ją pas tavė2) 

Vaizas nutaisė gaižią miną. 

- Dar vienas toks klientas, kaip tu, - pasiskundė jis, - ir aš 
atsidursiu arba ligoninėje, arba kalėjime. 

- Negi ten turėtų keliauti tik klientai! Misis Arčer tau sakė, kur 
buvo tą naktį, kai žuvo Mailzas? | 

- Taip. 

- Kur? 

- Sekė jį. | 

Speidas atsisėdo tiesiai ir sumirksėjo, paskui nustebęs šūktelėjo: 

- Velniai griebtų tas moteris! - jis nusijuokė, vėl išsidrėbė 
kėdėje ir paklausė: - Ir ką giji pamatė? 

Vaizas palingavo galva. 

- Nedaug. Tą vakarą Mailzas užėjo namo pavakarieniauti. 
Norėdamas paerzinti žmoną, jis pasakė jai, kad eina į “Sent- 
Marko“ viešbutį į pasimatymą su mergina ir kad Eva turi progą 
išsireikalauti išsvaj otąsias skyrybas. Iš pradžių misis Arčėr nusp- 
rendė, kad vyras tiesiog erzina ją. Jis žinojo... 

- Aš Žinau jų santykių istoriją, - pertarė Speidas advokatą. - 
Pasakok, ką darė ji. | 

- Gerai, bet tu neleidi man nė prasižioti. Kai Mailzas išėjo, jai 
staiga toptelėjo, kad galbūt jis iš tiesų nuėjo į pasimatymą. Tu juk 
žinai, iš Mailzo galima buvo tikėtis... | 

- Mailzo charakterio apibūdinimui taip pat gali negaišti laiko. 

- Kuriems galams aš išvis tau kažką pasakoju? - šūktelėjo 
advokatas. - Misis Arčer išvairavo iš garažo mašiną, privažiavo 
prie “Sent-Marko", sustojo kitoje gatvės pusėje ir ėmė laukti. 
Pagaliau pamačiusi Mailzą, suprato, kad jis seka vyriškį ir mergi- 
ną, išėjusius iš viešbučio kiek anksčiau už jį - misis Arčer sako, 
kad tai buvo ta pati mergina, kurią ji matė su tavimi vakar vakare. 
Taip ji įsitikino, kad Mailzas dirba, o per vakarienę tik erzino ją. 
Man atrodo, šis atradimas moteriškę ir supykdė, ir nuvylė. Bent 
jau man ji pasakojo apie tai, neslėpdama nusivylimo. Ji dar kurį 
laiką važiavo paskui Mailzą, kol galutinai įsitikino, kad jis dirba, 
o paskui nuvažiavo pas tave. Tavęs namie nerado. 

- Kelintą valandą? - paklausė Speidas. 

- Klausi, kada ji buvo pas tave? Pirmą kartą tarp pusės dešim- 
tos ir dešimtos vakaro. | 

- Pirmą kartą? 

- Taip. Ji apie pusvalandį pavažinėjo po miestą ir vėl grįžo prie 
tavo namų. Buvo jau apie pusę vienuoliktos. Neradusi tavęs, 
misis Arčer vėl nuvažiavo į miesto centrą ir, norėdama greičiau 
praleisti laiką iki vidurnakčio, kada tikėjosi užtikti tave, nuėjo į 
kiną. 

Speidas suraukė kaktą. S 

- Pusę vienuoliktos? . 

- Taip ji sako. Pauelo gatvėje yra kino teatras, veikiantis iki 
pirmos valandos. Misis Arčer sako, kad nenorėjusi grįžti namo 
anksčiau už vyrą. Jeigu jis grįždavo apie vidurnaktį ar vėliau ir 
nerasdavo jos namie, baisiausiai įniršdavo. Ji išsėdėjo kino teatre 
iki uždarymo. - Dabar Vaizas kalbėjo lėčiau ir su vos pastebima 
ironija. - Sako, kad nusprendė daugiau nebevažiuoti pas tave - 
nežinojo, ar tau patiks toks vėlyvas vizitas. Todėl nuvažiavo į 

Teito užkandinę Elis gatvėje, ten pavalgė ir grįžo namo. - Vaizas 
atsilošė į kėdės atkaltę ir laukė, ką pasakys Speidas. 

Speido veidas liko bereikšmis. Jis paklausė: 

- Tujja tiki? 

- Otune? 

- Iš kur aš galiu žinoti? Iš kur galiu žinoti, kad judu nesugalvo- 
jote viso šito, kad apdumtumėte man akis? 

Vaizas nusišypsojo. 

- Iš kur tu gali žinoti, Semi, kad tu nešvaistai pinigų veltui? 

- Veltui nešvaistau. Gerai, kas buvo toliau? Mailzo ji namie 
nerado. Buvo maždaug antra valanda nakties, ir tuo metu jis jau 
gulėjo nebegyvas. 

- Mailzo ji nerado, - patvirtino Vaizas, - ir todėl įsiuto. Ji, 
matote, nesugebėjo grįžti anksčiau už vyrą, kad siustų jis. Tada 
misis Arčer vėl išvairavo mašiną iš garažo ir vėl nuvažiavo pas 
tave. 

- O manęs nebuvo namie. Aš tuo metu apžiūrinėjau Mailzo 
lavoną. Dievulėliau, na ir karuselę ji tą naktį užsuko! O paskui? 

- Misis Arčer grįžo namo, o vyro vis dar nebuvo. Kai ji ėmė 
nusirenginėti, į duris pabeldė tavo atsiųsta mergina su pranešimu 
apie Mailzo mirtį. 

Speidas nepratarė nė žodžio, kol nesusisuko naujos cigaretės 
ir neprisidegė jos. Tada pareiškė: 

- Panašu į tiesą. Bent jau neprieštarauja daugeliui faktų. 

Vaizas vėl persibraukė ranka plaukus, apsibarstydamas pečius 
nauja pleiskanų porcija. Tada smalsiai pažvelgė Speidui į akis ir 
paklausė: 

- Bet tu vis tiek netiki? 

Speidas išsiėmė iš burnos cigaretę. 

- Svarbu ne tai, tikiu aš ar netikiu. Aš niekuo negaliu pasitikėti. 

Advokatas kreivai šyptelėjo ir pavargęs cūžtelėjo pečiais. 

- Visiškai teisingai - aš tave pardaviau. Kodėl tau nepasiieško- 
jus doro advokato, kuriuo galėtum pasitikėti? 

- Tokių jau nebėra. - Speidas atsistojo ir niekinamai šniurkšte- 
lėjo. - Įsižeidei, taip? Man rūpesčių ir taip per akis, o dabar dar 
turiu galvoti, kaip čia tavęs netyčia neįžeidus. Kuo neįtikau? 
Užmiršau įėjęs priklaupti? | | 

Sidas Vaizas taikiai šyptelėjo. 

- Tu kalės vaikas! - tarė jis. 

Kai Speidas įžengė į savo kontorą, Efė Perin stovėjo vidury 
priimamojo. Mergina sutrikusi pažvelgė į jį ir paklausė: 

- Kas atsitiko? 

Speido veidas apniuko. 

- Tu apie ką? | 

- Kodėl ji neatvažiavo? 

Speidas dviem šuoliais atsidūrė šalia Efės Perin ir sugriebė ją 
už pečių. 

- Ji neatvažiavo pas tave? - suriko seklys išsigandusiai mergi- 
nai į veidą. . 

| Toji energingai papurtė galvą. 

- Aš laukiaujos, laukiau, bet ji vis nesirodė. Prisiskambinti tau 
telefonu negalėjau, tai ir atlėkiau čionai. 

Speidas paliko ramybėje sekretorės pečius, įsikišo rankas į 
kelnių kišenes, piktai burbtelėjo: “Dar viena karuselė" - ir nuėjo į 
savo kabinetą. Tačiau po akimirkos grįžo į priimamąjį. 

- Paskambink savo motinai, - paliepė jis. - Galbūt ji jau 
atvažiavo. 

Kol mergina skambino telefonu, seklys vaikštinėjo po kamba- 
rį pirmyn ir atgal. : 

- Mis O'Šonesi nėra, - pranešė Efė Perin, padėjusi ragelį. - 
Tu... tu įsodinai ją į taksi? 

Seklys burbtelėjo kažką, matyt, turėjusį reikšti “taip". 

- Tu įsitikinęs, kad... ją tikriausiai susekė! 

Speidas liovėsi vaikščiojęs po kambarį. Įsirėmė rankomis į 
šonus ir įsmeigė piktą žvilgsnį į merginą, paskui garsiai ir šiurkš- 
čiai pareiškė: 

- Mis O'Šonesi niekas nesekė! Tu ką, vaikigaliu mane laikai? 
Aš įsitikinau, kad jos niekas neseka dar gatvėje, paskui važiavau 
kartu su ja gerą dešimtį kvartalų, kad dar kartą tuo įsitikinčiau, o 
išlipęs iš taksi, važiavau paskui ją kita mašina dar tokį pat kelią, 
kad būčiau visiškai tikras. 

- Taip, bet... 

- Betji pas tave neatvažiavo. Tu manjau sakei. Aš tikiu tavimi. 
O gal tu galvoji, jog aš įtariu tave meluojant? 

Efė Perin piktai prunkštelėjo. 

- Dabar tu tikrai elgiesi kaip vaikigalis. 

Speidas garsiai atsikrenkštė ir žengė prie išėjimo. 

- Aš surasiu ją, net jeigu teks-perversti visus šiukšlynus, - 
prižadėjo jis. - Lauk manęs čia, kol ateisiu arba paskambinsiu. 
Velniai griebtų, man seniai laikas pradėti dirbti. 

Jis nuėjo iki pusės koridoriaus, bet apsisuko ir grįžo į kontorą. 
Efė Perin sėdėjo už savo stalo. Speidas tarė: 

- Tujjuk Žinai, kad neverta kreipti į mane dėmesio, kai aš šitaip 
kalbū. 

- Jeigu tu manai, kad aš kada nors kreipiu dėmesį į tai, ką tu 
kalbi, tai tu visai kvaištelėjęs, - atkirto mergina. - Tik, - ji prisilietė 
prie savo pečių ir neryžtingai patempė lūpą, - aš negalėsiu užsi- 
vilkti vakarinės suknelės mažų mažiausiai dvi savaites, loky tu 
prakeiktas. 

Speidas nuoširdžiai šyptelėjo. 

- Aš nepataisomas, brangioji. - Paskui teatrališkai nusilenkė ir 
išėjo iš kontoros. 

Stotelėje už kampo laukė dvi geltonos taksi mašinos. Jų vai- 
ruotojai šnekučiavosi netoliese. Speidas priėjęs paklausė: 

- Ar nežinote, kur blondinas raudonu veidu, buvęs čia vidur- 
dienį? 


121 


- Nuvežė keleivį, - atsakė vienas iš taksistų. 

-- Jis grįš čionai? 

- Tikriausiai. 
Kitas vairuotojas mostelėjo galva tardamas: 
- O štai ir jis atvažiuoja. | 
Speidas palaukė ant šaligatvio, kol raudonveidis blondinas 
privažiavo ir išlipo iš mašinos, tada priėjo prie jo. 
- Vidurdienį aš įsėdau į jūsų taksi su dama. Mes važiavome 
-Stoktono gatve, paskui Sakramento ir Džouns gatvėmis, kur aš ir 
išlipau. 
- Taip, - linktelėjo raudonveidis, - prisimenu. 
- Aš paprašiau jūsų nuvežti damą į Devintąją aveniu. Bet jūs 
“J0s tėn nenuvežėte. Kur jūs ją nudanginote? 

Taksistas pasitrynė skruostą purvinu delnu ir su nepasitikėji- 
mu pažvelgė į Speidą. 

- Nieko neprisimenu. 

- Galite sakyti, - užtikrino jį Speidas, rodydamas savo vizitinę 
kortelę. - Jeigu abejojate, galime nuvažiuoti pas jūsų viršininką ir 
gauti jo sutikimą. 

- Ne, nereikia. Aš nuvežiau damą į Jūrų uostą. 

- Vieną? 

- Žinoma. Su kuo gi kitu? : 

- Pakeliui niekur neužsukote? 

- Ne. Viskas buvo taip: jums išlipus, mes vėl išvažiavome į 
Sakramento gatvę, o ties Polko gatvės kampu dama pabeldė į 
stiklą ir pasakė, kad nori nusipirkti laikraštį. Aš sustabdžiau 
mašiną ir švilptelėjau berniūkščiui laikraštininkui, iš kurio ji ir 
nusipirko laikraštį. 0 

- Kokį? 

- “Kol". Aš nuvažiavau toliau Sakramento gatve, bet vos tik 
mes perkirtome Van Nes gatvę, ji vėl pabeldė į stiklą ir paprašė 
vežti ją į Jūrų uostą. 

- Ji nepasirodė jutns susijaudinusi ar šiaip keista? 

- Ne, nieko tokio nepastebėjau. | | 

- O kas buvo, kai jūs atvažiavote į uostą? 

- Dama užsimokėjo ir išlipo. 

- Jos ten niekas nelaukė? 

- Jeigu ir laukė, aš nemačiau. 

- Į kurią pusę ji nuėjo? 

- Uoste? Nežinau. Galbūt į viršų, 0 gal kur kitur. 

- O laikraštį pasiėmė su savimi? 

- Taip. Atsiskaitinėdama laikė po pažastimi. - 

- Ties kokiu puslapiu buvo atverstas laikraštis - ties baltu ar 
ties rausvu? 

- Na, šefe, jūs per daug iš manęs norite. Aš šito neprisimenu. 

Speidas padėkojo taksistui ir taręs: “Cigaretėms"', įspraudė 
jam į delną sidabrinį dolerį. 

Jis nusipirko “Ko!"* ir pasislėpė nuo vėjo kažkokios įstaigos 
vestibiulyje. 

"Ten greitai permetė akimis pirmo, antro ir trečio puslapių 
antraštes. Ketvirtame puslapyje Speido Žvilgsnis akimirkai užk- 
liuvo už antraštės “Suimtas, įtarus dokumentų klastojimu“, o 
penktame - “Jaunuolis iš Sent-Bėjaus mėgino nusižudyti". Šešta- 
me ir septintame puslapyje jis nerado nieko įdomaus, o aštuntame 
jo dėmesį trumpam patraukė žinutė “Po susišaudymo San Fran- 
ciske sulaikyti trys paaugliai, įtariami plėšikavimu". Paskui Spei- 
das vertė laikraštį nesustodamas iki trisdešimt penktojo puslapio, 
kur buvo spausdinamos orų prognozės, garlaivių atvykimo tvar- 
karaštis, ekonominės naujienos, pranešimai apie skyrybas bei 
santuokas ir nekrologai. Jis peržvelgė mirusiųjų sąrašą, perskaitė 
finansines naujienas trisdešimt šeštame ir septintame puslapiuose 
ir atsivertė trisdešimt aštuntąjį, paskutinį. Neradęs nieko įd0- 
maus, Speidas atsiduso, .sulankstė laikraštį, įsikišo jį į švarko 
kišenę ir susisuko cigaretę. | | 

„Kokias penkias minutes jis rūkė vestibiulyje, niūriai spokso- 
damas tiesiai prieš save. Paskui išėjo į Stoktono gatvę, susistabdė 
taksi ir nuvažiavo į pensioną “Karūna". 

“Bridžitos O'Šonesi buto duris Speidas atsirakino iš jos gautu 
raktu. Žydra suknelė, kurią mergina vilkėjo vakar, gulėjo ant 
lovos. Žydros Kojinės ir bateliai mėtėsi ant grindų. Daili skrynutė, 
anksčiau laikyta tualetinio staliuko stalčiuje, dabar stovėjo ant 
staliuko - papuošalų joje nebebuvo. Speidas suraukė kaktą, apsi- 
laižė lūpas, viską atidžiai apžiūrėjo, prie nieko nesiliesdamas, 
paskui išėjo į gatvę ir vėl nuvažiavo į miesto centrą. 

Pastato, kuriame buvo jo kontora, tarpduryje seklys kaktomu- 
ša susidūrė su bernioku, visai neseniai matytu pas Gutmaną.. 
Pastojęs jam kelią, berniokas tarė: 

 - Eime. Jis liepė tave atvesti. 

Berniokas laikė rankas smarkiai išsipūtusiose lietpalčio kišenėse. 

Speidas nusišaipė: - 

- Nesitikėjau pamatyti jus anksčiau penkių valandų dvide- 
šimšt penkių minučių. Tikiuosi, nepriverčiau ilgai laukti. 

"Berniokas pakėlė akis iki Speido lūpų ir pratarė dusliai, lyg 
skausmo kamuojamas žmogus: 

-.Mes dar pasikalbėsime - greitai tu imsi krapštytis iš bambos 
šviną. | 

Speidas patenkintas sukikeno. 

- Kuo smulkesnis sukčius, tuo vaizdingiau pliurpia, - linksmai 
tarė jis. - Eime. | 

Satono gatve jie žingsniavo vienas šalia kito. Neūžauga tebe- 
laikė rankas lietpalčio kišenėse. Taip jie nuėjo vieną kvartalą, 
tada Speidas mandagiai pasidomėjo: 

- Ar seniai nustojai vogti skalbinius nuo virvių, sūneli? 

Berniokas apsimetė negirdėjęs klausimo. 

- Tau neteko?.. - pradėjo Speidas ir užsikirto. Jo gelsvai 
pilkose akyse šoktelėjo žaismingi velniūkščiai. Daugiau jis nebe- 
mėgino kalbinti savo bendrakeleivio. 

Jie nusigavo iki “Aleksandrijos", pakilo liftu į dvyliktą aukštą ir 
ilgu tuščiu koridoriumi nužingsniavo link Gutmano apartamentų. 

Kai iki Gutmano durų liko vos keli Žingsniai, Speidas truputį 
atsiliko, paskui staigiai Žingtelėjo į šalį ir iš užpakalio stvėrė 
bernioką už rankų žemiau alkūnių. Tada smarkiai truktelėjo jo 
rankas aukštyn, ir lietpalčio skvernai užsivertė. Berniokas pašėlu- 
siai rangėsi, stengdamasis ištrūkti, tačiau suaugusio vyro rankose 
buvo bejėgis-- jo spyris pataikė į tuštumą. 

Speidas kilstelėjo neūžaugą ir staigiai nuleido ant grindų. 
Storas kilimas prislopino smūgio garsą. Tuo pačiu metu Speido 
rankos slystelėjo link bernioko riešų. Tas priešinosi, sukandęs 
dantis, tačiau nei ištrūkti, nei sukliudyti sekliui įlįsti į jo kišenes 
nepajėgė. Buvo girdėti tik jo dantų griežimas ir sunkus Speido 
alsavimas. 

Akimirkai abudu apmirė, paskui staiga bernioko rankos nus- 
viro. Speidas paleido jį ir atsitraukė į šalį. Dabar jis laikė kiekvie- 
noje rankoje po didelį automatinį pistoletą. 

Berniokas atsuko į Speidą baltesnį už kreidą veidą. Tebelaiky- 
damas rankas lietpalčio kišenėse, jis bė žodžių spoksojo sekliui į 
krūtinę. 

Įsikišęs pistoletus sau į kišenes, Speidas niekinamai šyptelėjo: 

- Eime, šefas būtinai tave pagirs. 

Jie priėjo prie Gutmano numerio durų, ir Speidas pabeldė. 


13. Imperatoriaus dovana “ 


Duris atidarė džiaugsmingai išsišiepęs Gutmanas. Tiesdamas 
Speidui ranką, jis tarė: 

- Įeikite, sefe! Dėkoju, kad atėjote. Prašau, įeikite. 

Speidas paspaudė ištiestą ranką ir įžengė vidun. Berniokas 
įsmuko iš paskos. Storulis uždarė duris. Seklys išsiėmė iš kišenių 
bernioko pistoletus ir padavė juos Gutmanui. 

„ Imkite. Verčiau neleiskite jam lakstyti po miestą su tokiais 
žaisliukais. Tai gali blogai baigtis. . 

Storulis nusikvatojo ir paėmė pistoletus. 

- Gerai jau, gerai. Kas atsitiko? - paklausė jis, pasisukęs į savo 
asmens sargybinį. 

Už jį atsakė Speidas: 

- Vienakojis luošys ėmė ir atėmė žaisliukus iš jūsų geltonsna- 
pio, bet aš neleidau jo skriausti. | 

Baltas kaip drobė berniokas tylėdamas paėmė pistoletus iš 
Gutmano ir įsikišo juos į kišenes. 

Gutmanas vėl nusijuokė. 

- Dievaži, sere, - tarė jis Speidui, - jūs nuostabus žmogus. Aš 
tikrai nesigailiu, susipažinęs su jumis. Įeikite. Sėskitės. Leiskite, 
aš pakabinsiu jūsų skrybėlę. 

Berniokas dingo už dešiniųjų nuo įėjimo durų. 

Storulis pasodino Speidą į žalią krėslą prie stalo, įpiršo jam 
cigarą, pridegė, sumaišė viskį su selteriu, vieną taurę padavė 
svečiui, o pats su antrąja rankoje įsitaisė priešais jį. 

- O dabar, sere, - pradėjo jis, - leiskite. man atsiprašyti už... 

- Nieko baisaus, - pertraukė jį Speidas. - Verčiau pakalbėkime 
apie juodąjį paukštį. 

Storulis pakreipė galvą į šoną ir švelniai pažvelgė į seklį. 

- Gerai, sere, - sutiko jis. - Pakalbėkime. - Jis nugėrė gurkšnį iš 
savo taurės. - Aš neabejoju, kad jums dar niekada neteko girdėti 
nuostabesnio pasakojimo, nors puikiai suprantu, kad jūsų užmojų 
ir jūsų profesijos žmogus turėtų žinoti daug įvairiausių istorijų. 

Speidas mandagiai linktelėjo. 

Storulis prisimerkė ir paklausė: 

"- Ką jūs žinote, sere, apie šv. Jono ordiną Jeruzalėje, vėliau 
vadintą Rodo riterių ordinu ir daugeliu kitų vardų? 

Speidas mostelėjo cigaru. 

- Nedaug. Tik tiek, ką atsimenu iš istorijos pamokų mokyklo- 
je: kryžiuočiai ar kažkas panašaus. 

- Labai gerai. Vadinasi, jūs nežinote, kad 1523-aisiais Sulei- 
manas Puikusis išvijo juos iš Rodo salos? 

- Ne. . 

- Tai va, sere, jis taip ir padarė. Tada ordinas įsikūrė Kretoje. 
Riteriai išgyveno ten iki 1530-ųjų, kai jiems pavyko įtikinti 
Karolį V atiduoti jiems, - Gutmanas iškėlė tris riebius pirštus ir 
perskaičiavo juos, - Maltą, Gocą ir Tripolį. 

- Nejaugi? 

- Taip, sere, bet su tokiomis sąlygomis: pirma - ordinas priva- 
lėjo kasmet imokėti imperatoriui duoklę - vieną, - storulis iškėlė 
pirštą, - sakalą. Tai turėjo reikšti, kad Malta lieka Ispanijos 
karūnos nuosavybe. Antra: riteriams išsikėlus iš Maltos, sala 
turėjo grįžti Ispanijai. Suprantate? Karolis V atidavė jiems Maltą, 
bet tik tam, kad gyventų patys: nei parduoti, nei dovanoti salos jie 
negalėjo. 

- Aišku. 

Storulis nužvelgė trejas uždarytas duris, su visu krėslu pasis- 
linko keliais coliais arčiau Speido ir kimiai sušnibždėjo: 

- Jūs bent apytikriai įsivaizduojate, kokius neįtikėtinus, nesus- 
kaičiuojamus turtus tuo metu valdė ordino riteriai? 

- Jei neklystu, - tarė Speidas, - jie tada neblogai gyveno. 

Gutmanas atlaidžiai šyptelėjo. 

- Neblogai - pernelyg švelniai pasakyta, - dar tyliau sušnibždė- 
jo, tiksliau, sumurkė jis. - Jie maudėsi turtuose, sere. Jūs negalite 
šito net įsivaizduoti. Niekas iš mūsų negali. Riteriai daug metų 
plėšė saracėnus ir prisiplėšė kalnus brangenybių - rinktinių perlų, 
tauriųjų metalų, šilko, dramblio kaulo. Jūs gi žinote, kad šventieji 
karai jiems, kaip ir tamplieriams, buvo visų pirma pasipelnymo 
šaltinis. Taigi imperatorius Karolis V atidavė ordinui Maltą, užją 
"pareikalavęs tik simbolinio mokesčio - vieno kuklaus paukštelio 
per metus, - tęsė Gutmanas. - Argi nenatūralu, kad šie neapsako- 
mai turtingi riteriai ėmė galvoti, kaip geriau išreiškus savo dėkin- 
gumą imperatoriui? Ir jie, sete, sugalvojo. Kažkam iš jų šovė į 
galvą puiki mintis - vietoje kuklaus gyvo paukštelio nusiųsti 
Karoliui, kaip duoklę už pirmus metus, nuostabų auksinį sakalą, 
nuo galvos iki kojų nusagstytą pačiais gražiausiais brangakme- 
niais iš ordino iždų. O jiems - neužmirškite, sere - priklausė 
didžiausi lobiai visoje Azijoje. - Gutmanas nutilo. Jo skvarbios 
tamsios akys įdėmiai tyrinėjo ramų Speido veidą. - Na, sere, ką 
jūs apie tai manote? | 

- Kol kas nieko. 

Storulis patenkintas nusišypsojo. 

- Šie faktai ne iš mokyklinės istorijos, ne iš misterio Velso 
vadovėlių, bet vis tik tai istoriniai faktai. - Jis pasilenkė į priekį. - 
Ordino archyvai nuo dvylikto amžiaus iki mūsų dienų saugomi 
Maltoje. Juose, žinoma, ne viskas išliko, tačiau yra ne mažiau 
kaip trys - Gutmanas iškėlė tris pirštus - tiesioginės arba šalutinės 
nuorodos į vertingąjį sakalą. Ž. Delavilio Le Ru knygoje “Šv. 
Jono riterių archyvai"? yra nuoroda į skulptūrėlę, kad ir šalutinė, 
bet vis tik nuoroda. Paolio veikalo “Dvasinių-riterinių ordinų 
instituto kilmė“ papildyme - tiesa, neišleistame, nes autorius 
mirė, nespėjęs jo užbaigti - aiškiai ir nedviprasmiškai pateikiami 
visi šie faktai, kuriuos aš jums išdėsčiau. 

- Puiku, - tarė Speidas. 

- Puiku, sere. Didžiojo Magistro Viljerso de V'Ilio d Adono 
įsakymu vergai turkai nukalė ir išpuošė brangųjį sakalą šv. An- 
dželo pilyje, ir netrukus jis buvo išsiųstas Karoliui V, tuo metu 
gyvenusiam Ispanijoje. Galerai, gabenusiai paukštį, vadovavo 
ordino narys, prancūzų riteris Kormjė, anot kitų šaltinių - Korve- 
ras. - Gutmanas vėl ėmė šnibždėti. - Tačiau į Ispaniją paukštelis 
taip ir neatskrido. - Jis nusišypsojo sučiauptomis lūpomis ir 
paklausė: - Jūs kada nors girdėjote apie Barbarosą, Raudonąją 
Barzdą, Kair-ad-Diną? Ne? Tai garsus jūrų piratų vadeiva, tuo 
metu gyvenęs Alžyre. Tai jis, sere, užgrobė galerą ir pasisavino 
paukštį. Sakalas atsidūrė Alžyre. Tai tikras faktas - jį pateikia 
prancūzų istorikas Pjeras Danas viename savo laiške iš Alžyro. 
Anot jo, paukštis išbuvo Alžyre daugiau kaip šimtą metų, kol jį iš 
ten išvežė seras Frensis Vernėjus, anglas avantiūristas, kurį laiką 
plaukiojęs su alžyriečiais piratais. Galbūt tai ir netiesa, bet jei 
Pjeras Danas tuo tikėjo, man to pakanka. 

Ledi Frensis Vernėj knygoje “Vernėjų šeimos memuarai XVIII 
amžiuje? paukštis neminimas. Aš tikrinau. Tačiau nėra jokios 
abejonės, kad seras Frensis, 1615 metais merdėdamas Mesinos 
ligoninėje, sakalo nebeturėjo. Jis buvo visiškai nusigyvenęs. Bet, 
sere, taip pat tikra yra tai, kad paukštis atsidūrė Sicilijoje. Ten jis 
galiausiai tapo Viktoro Amadėjaus II nuosavybe tuoj po jo karū- 
nacijos 1713-aisiais ir kaip viena iš vestuvinių dovanų buvo 
įteiktas nuotakai. Kai Amadėjus, atsisakęs sosto, tuokėsi Šambe- 
ri. Tai tikras faktas, sere. Jį patvirtino pats Karutis, “Viktoro 
Amadėjaus II viešpatavimo istorijos" autorius. 

Galbūt jie - Amadėjus ir jo Žmona - pasiėmė paukštį su savimi 
į Turiną, kai Amadėjus pabandė susigrąžinti sostą. Kaip ten 
bebūtų, sakalas atsirado ispano, 1734 metais dalyvavusio Neapo- 
lio šturme, rankose. Tas ispanas buvo dono Chose Monino-i- 
Redondo, grafo Floridablankos, Karolio III vyriausiojo ministro, 

tėvas. Nėra jokių priežasčių abejoti, kad paukštis išbuvo toje 
šeimoje iki 1740-ųjų, tai yra iki Pirmojo Karlistų karo pabaigos. 
Paskui jis pateko į Paryžių - kaip tik tuo metu, kai daugelis 
karlistų pabėgo į Prancūziją. Matyt, vienas iš jų ir atvežė tenai 
paukštį. Nesvarbu, kas tai buvo, nes tas žmogus, be jokios abejo- 
nės, neturėjo nė menkiausio supratimo apie tikrąją sakalo vertę. 
Karlistų karo metu paukštis atsargumo dėlei buvo padengtas 
kažkokiu mišiniu ir virto paprasta juoda statulėle. Tokiu pavidalų 
jis septyniasdešimt metų keliavo iš vieno prekeivos pas kitą - 
kvailiai nesuprato, kokią brangenybę turi savo rankose. 

Storulis nusišypsojo ir liūdnai palingavo galva. Paskui tęsė 
toliau: 

- Septyniasdešimt metų, sere, ši neįkainojama vertybė vargo, 
jeigu taip galima pasakyti, Paryžiaus lindynėse. Tai tęsėsi iki 
1911 metų, kai vienoje iš skurdžių krautuvėlių ją aptiko graikų 
vertelga Charilaosas Konstantinidis. Charilaosas netruko supras- 
ti, kas per paukštelis pateko į jo rankas. Jis turėjo tiesiog stebuk- 
lingą uoslę tokiems dalykams. Būtent Charilaosas, sere, atsekė 
didžiąją šios brangenybės istorijos dalį ir tiksliai nustatė jos 
kilmę. Aš sužinojau apie tai ir išgavau iš graiko beveik visus 
faktus, nors kai kurias detales man vėliau teko aiškintis pačiam. 

Charilaosas, sere, neskubėjo parduoti paukščio. Jis suprato, 
kad nežiūrint didžiulės pačių brangenybių vertės, statulėlės kaina 
išaugs šimtus kartų, jei pavyks nepaneigiamai įrodyti jos tikrąją 
kilmę. Galbūt jis ketino derėtis su kuriuo nors iš kelių dabartinių 
senojo ordino palikuonių - šv. Jono Jeruzaliečio Angliškuoju 
ordinu, prūsiškuoju Iohanniterordin, o gal ir su prancūziškojo ar 
itališkojo suverenaus Maltos ordino palikuoniais. 

Storulis kilstelėjo savo taurę, nusišypsojo išvydęs, kad ji tuš- 
čia, ir vėl nuėjo prie stalo įpilti viskio sau ir Speidui. 

- Na ką, pamažu pradedate tikėti manimi? - paklausė jis, 
pildamas iš sifono selterį. 


130 


- Aš ir nesakiau, kad netikiu jumis. 

- Jūs nesakėte, - sutiko Gutmanas. - Sakė jūsų veidas. - Jis 
atsisėdo, nugėrė didelį gurkšnį, nusišluostė lūpas nosine. - Siek- 
damas apsidrausti istorinių studijų metu, Charilaosas padengė 
paukštį nauju emalės sluoksniu, suteikdamas statulėlei dabartinę 
jos išvaizdą. Praėjus lygiai metams po to, kai jis įsigijo sakalą, 
arba trims mėnesiams po priverstinio prisipažinimo man, būda- 
mas Londone perskaičiau “Taimse", kad Charilaoso namas apip- 
lėštas, o jis pats nužudytas. Jau rytojaus dieną aš buvau Paryžiuje. 
- Gutmanas sielvartingai palingavo galva. - Paukštis dingo. D1e- 
važi, sere, aš vos proto netekau iš pykčio. Aš buvau įsitikinęs, kad 
niekas daugiau nežino tikrosios juodojo paukščio vertės. Kad 
niekam, be manęs, graikas šito nepasakė. Šį mano įsitikinimą 
patvirtino ir tas faktas, kad iš Charilaoso namo buvo pavogta 
daug daiktų - vagis paėmė sakalą kartu su kitu grobiu, neįtarda- 
mas jo vertės. Todėl, kad žmogus, žinantis tai, drįstu tvirtinti, 
nesiteptų rankų dėl nieko kito - na, nebent išskyrus karūnos 
brangakmenius. 

Jis užsimerkė ir patenkintas nusišypsojo, kažką prisiminęs. 
Paskui atsimerkė ir kalbėjo toliau: 

- Tai buvo prieš septyniolika metų. Kaip matote, sere, man 
prireikė septyniolikos metų, kad aptikčiau sakalo pėdsakus, bet 
galų gale man tai pavyko. Aš ne iš tų, kurie greitai nusimena. - 
Gutmanas dar plačiau nusišypsojo. - Aš norėjau surasti tą paukštį, 
ir radau. Aš noriu jį turėti, ir turėsiu. - Jis išmaukė savo taurę iki 
dugno, vėl nusišluostė lūpas ir įsikišo nosinę į kišenę. - Pėdsakai 
atvedė mane į rusų generolo Kemidovo namus Konstantinopolio 
priemiestyje. Generolas nenumanė, kokią brangenybę turi savo 
namuose. Jis laikė sakalą emaliuota figūrėle, ir tiek, bet per 
užsispyrimą, būdingą visiems rusų generolams, nesutiko parduoti 
paukščio man. Galbūt aš truputėlį persistengiau. Nežinau. Bet aš 
labai norėjau gauti paukštį ir bijojau, kad tas soldafonas nepradė- 

tų jo tyrinėti ir nenukrapštytų emalės. Todėl ir pasiunčiau pas 
Kemidovą... m-m-m... savo agentus. Ir jie, sere, gavo paukštį, tik 
aš negavau. - Gutmanas atsistojo ir su tuščia taure priėjo prie 
seklio. - Bet gausiu! Duokite savo taurę, sere. 

- Vadinasi, paukštis priklauso ne kuriam nors iš jūsų, bet 
generolui Kemidovui? - paklausė Speidas. 

- Priklauso? - nusišaipė storulis. - Matote, sere, tada galima 
pasakyti ir taip, kad paukštis priklauso Ispanijos karaliui, bet 
vargu ar galima kalbėti apie kokias nors teises į šį daiktą, išskyrus 
faktinio turėjimo teisę. Toks vertingas daiktas, keliavęs iš rankų į 
rankas šitokiais neįprastais būdais, priklauso tam, kas jį turi. 

- Vadinasi, dabar jis priklauso mis O'Šonesi? 

- Tik kaip mano agentui... 

Speidas ironiškai nutęsė: “0-0-0". 

Gutmanas, mąsliai žvelgdamas į viskio butelį, kurį laikė ran- 
kose, paklausė: 

- Jūs esate tikras, kad paukštis pas ją? 

- Taip. 

- Kur? 

- Aš tiksliai nežinau. 

Storulis garsiai trinktelėjęs pastatė butelį ant stalo. 

- Bet jūs sakėte, kad žinote! - įniršo jis. 

Speidas nerūpestingai numojo ranka. 

- Aš turėjau omenyje, kad žinau, iš kur jį paimti, kai ateis 
laikas. 

- Ir paimsite? - paklausė Gutmanas. 

- Taip. 

- Iš kur? 

Speidas šyptelėjęs atsakė: 

- Palikite šį rūpestį man. 

- Kada? 

- Kai būsiu tam pasiruošęs. 

Storulis sučiaupė lūpas ir šypsodamasis - tik įžvalgi akis būtų 
pastebėjusi, kad jis sunerimo - paklausė: 

- Misteri Speidai, kur dabar mis O'Šonesi? 

- Mano rankose. Aš radau jai labai patikimą slėptuvę. 

Gutmanas pritariamai nusišypsojo. 

- Vadinasi, viskas gerai, sere, - tarė jis. - Prieš pereinant prie 
finansinių problemų aptarimo, leiskite užduoti jums dar vieną 
klausimą: kada jūs galėsite, tiksliau, malonėsite gauti sakalą? 

- Po kelių dienų. 

Storulis linktelėjo. 

- Tai mane patenkina. Mes... Bet aš visai užmiršau savo, kaip 
šeimininko, pareigas. - Jis pasisuko į stalą, pripylė į taures viskio, 
paskui selterio iš sifono, vieną taurę pastatė prie Speido alkūnės, 
kitą pakėlė. - Taigi, sere, išgerkime už gerą sandėrį ir gerą pelną, 
kurio užtektų 1r jums, ir man. 

Jie išgėrė. Storuliui atsisėdus, Speidas paklausė: 

- Ką jūs vadinate geru sandėriu? 

Gutmanas meiliai žvilgtelėjo į savo taurę, laikydamas ją prieš 
šviesą, nugėrė dar vieną didelį gurkšnį ir atsakė: 

- Aš turiu jums du pasiūlymus, sere, ir abu vienodai geri. 
Rinkitės pats: arba aš duosiu jums dvidešimt penkis tūkstančius 
dolerių iš karto, kai tik gausiu iš jūsų sakalą, ir dar dvidešimt 
penkis tūkstančius, Kai pasieksiu Niujorką; arba duosiu jums 
ketvirtadalį - dvidešimt penkis procentus - sumos, už kurią par- 
duosiu sakalą. Taigi rinkitės: arba penkiasdešimt tūkstančių dole- 
rių beveik iš karto, arba daug didesnė suma, tarkime, už kelių 
mėnesių. 

Speidas gurkštelėjo viskio ir pasidomėjo: 

- Kiek didesnė? 

- Daug didesnė, - užtikrino storulis. - Kas gali Žinoti kiek? 
Šimtas tūkstančių, ketvirtis milijono? Ar patikėsite, sere, jei pasa- 
kysiu sumą, kurią laikau minimalia? 


- Kodėl gi ne? 

Gutmanas apsilaižė lūpas ir vėl tyliai sumurkė: 

- Ką jūs pasakysite, sere, apie pusę milijono? 

Speidas prisimerkė. 

- Vadinasi, jūs manote, kad šitas daikčiukas vertas dviejų 
milijonų? 

Storulis dirbtinai šyptelėjo. 

- Jūsų žodžiais tariant - kodėl gi ne? 

Speidas ištuštino savo taurę ir pastatė ją ant stalo. Paėmė į 
burną cigarą, išsiėmė, pažiūrėjo į jį ir vėl įsikišo į burną. Gelsvai 
pilkos seklio akys kiek apsiblausė. Jis pratarė: 

- Tai tiesiog velniški pinigai. 

- Tai tiesiog velniški pinigai, - sutiko storulis. Jis pasilenkė į 
priekį ir patapšnojo Speidui per kelį. - Turėkite omeny, kad tai tik 
minimumas, arba Charilaosas Konstantinidis - visiškas idiotas, o 
toks, užtikrinu, jis nebuvo. 

Speidas vėl išsiėmė iš burnos cigarą, pažvelgė į jį su pasišlykš- 
tėjimu ir įmetė į peleninę. Užmerkė dar labiau apsiblaususias 
akis, vargais negalais praplėšė jas ir tarė: 

- Nieko sau minimumas. O... o maksimumas? 

- Maksimumas? - Gutmanas mostelėjo ranka. - Aš tiesiog 
nedrįstu spėlioti. Rizikuoju būti apskelbtas bepročiu. Nežinau. 
Neįmanoma net įsivaizduoti, kaip aukštai gali pakilti šio paukščio 
kaina - tai turbūt vienintelis dalykas, kurį galima tiksliai pasakyti. 

Speidas vargais negalais užčiaupė burną, vos įveikęs nevalin- 
gai atvipusią apatinę lūpą. Papurtė galvą, nieko nesuprasdamas. 
Akimirkai pasirodžiusią akyse baimę užgožė migla, vis labiau 
aptraukianti žvilgsnį. Jis atsistojo, remdamasis į krėslo ranktū- 
rius, vėl papurtė galvą, netvirtai žingtelėjo į priekį. Kimiai nusi- 
juokė ir sumurmėjo: 

- Velniai tave griebtų. 

Gutmanas pašoko, atstumdamas krėslą į šalį. Jo apvalumai 
virpčiojo. Riebiame rausvame veide juodavo siauri akių plyšeliai. 

Speidas purtė galvą, kol jo sustingusios akys sustojo ties 
durimis. Jis žengė dar vieną netvirtą žingsnį. 

- Vilmeri! - riktelėjo storulis. 

Durys atsidarė ir pasirodė berniokas. 

Speidas žengė trečią žingsnį. Jo veidas papilkėjo. Ketvirtą 
žingsnį jis žengė jau sulenktomis kojomis, aptemusios akys buvo 
beveik užmerktos. Seklys Žingtelėjo penktą kartą. 

Berniokas priėjo prie jo ir atsistojo iš šono. Dešiniąją ranką jis 
laikė užanty. Lūpų kampučiai trūkčiojo. 

Speidas įstengė žengti šeštą žingsnį. 

Berniokas pakišo jam koją, ir seklys užkliuvęs nuvirto aukš- 
tielninkas. Berniokas, tebelaikydamas ranką užantyje, dirstelėjo į 
seklį. Tas stengėsi atsistoti. Tada neūžauga spyrė dešine koja 
gulinčiam vyrui į smilkinį. Smūgis apvertė Speidą ant šono. Jis 
dar kartą pabandė atsistoti, nepajėgė ir prasmego į užmarštį. 


14. “La Paloma" 


Išėjęs iš lifto ir pasukęs koridoriumi, Speidas pamatė, kad pro 
jo kontoros durų matinį stiklą sklinda geltona šviesa. Buvo anks- 
tyvas rytas, kelios minutės po šešių. Jis tučtuojau sustojo, sučiau- 
pė lūpas, apsidairė ir dideliais begarsiais žingsniais priėjo prie 
durų. 

Uždėjęs ranką ant apvalios rankenos, Speidas atsargiai ją 
pasuko. Durys buvo užrakintos. Nepaleisdamas rankenos, seklys 
paėmė ją kairiąja ranka, o dešiniąja be garso išsitraukė iš kišenės 
raktų ryšulį, atskyrė reikalingą raktą ir įkišo jį į spyną. Be garso. 
Tada giliai įkvėpė, atidarė duris tr įėjo. 

Efė Perin miegojo prie savo stalo, pasidėjusi galvą ant rankų. 
Ji buvo užsivilkusi paltą, o ant jo dar užsimetusi Speido lietpaltį. 

Speidas šyptelėjęs iškvėpė, uždarė kontoros duris ir pasuko į 
savo kabinetą. Kabinetas buvo tuščias. Jis grįžo prie merginos ir 
padėjo ranką jai ant peties. 

Mergina sujudėjo, sunkiai pakėlė galvą. Jos vokai virptelėjo. 
Staiga ji atsisėdo tiesiai ir plačiai atmerkė akis. Pamačiusi Speidą, 
nusišypsojo: 

- Vis tik grįžai? Kiek valandų? 

- Šešios ryto. Ką tu čia veiki? 

Efė Perin susigūžė, susisupo į lietpaltį ir nusižiovavo. 

- Tu pats sakei, kad niekur neičiau, kol tu negrįši arba nepas- 
kambinsi. 

- Ak, štai kas! Pasirodo, tu sesuo to berniuko, kuris nenorėjo 
palikti degančio laivo, nes davė garbės žodį. 

- Aš visai neketinau... - Mergina nutilo ir staigiai atsistojo. 
Lietpaltis nušliaužė nuo jos pečių ant krėslo. Ji pažvelgė į Speido 
smilkinį ir išgąstingai šūktelėjo: 

- Kas tavo galvai? Kas atsitiko? 

Seklio dešinysis smilkinys buvo ištinęs ir pajuodęs. 

- Aš pats nežinau, ar mane sumušė, ar susitrenkiau krisdamas. 
Nieko rimto, bet skauda velniškai. - Jis prisilietė pirštais prie 
sumušto smilkinio, susiraukė, skausmingai šyptelėjo ir paaiški- 
no: - Aš nuėjau į svečius, ten mane pripumpavo narkotikų, ir aš 
atsipeikėjau po dvylikos valandų vyrų tualete ant grindų. 

Mergina ištiesė ranką ir nuėmė jam skrybėlę. 

- Siaubas, - pasibaisėjo ji. - Tokią žaizdą reikia būtinai parody- 
ti gydytojui. 

- Niekis, ji tik atrodo taip baisiai. Tiesa, galva plyšta, bet 
tikriausiai nuo tos šlykštynės, kuria mane prigirdė. - Jis priėjo prie 
praustuvo kambario kampe, atsuko čiaupą ir palaikė nosinę po 
šalto vandens srove. - Kokios naujienos? 

- Tu radai mis O'Šonesi, Semai? 

- Dar ne. Kokios naujienos? 

- Skambino iš apylinkės prokuratūros. Liepė tau ateiti. 

- Pas patį prokurorą? 

- Taip, kiek supratau. Be to, buvo atėjęs kažkoks vaikinas, 
prašė perduoti, kad misteris Gutmanas pageidauja pasišnekėti su 
tavimi dar iki pusės šešių. 

Speidas užsuko čiaupą, išgręžė nosinę ir priėjo prie stalo, 
spausdamas nosinę prie smilkinio. 

- Žinau, - atsakė jis. - Sutikau bernioką prie įėjimo. Pokalbis su 
Gutmanu baigėsi man šita mėlyne. 

- Tai tas pats G., kuris tau skambino, Semai? 

- Taip. 

- Ir ką? 

Speidas Žiūrėjo į merginą nieko nematančiomis akimis ir 
kalbėjo tarsi pats su savimi: 

- Jam reikia to, ką aš, jo manymu, galiu gauti. Aš sugebėjau jį 
įtikinti, kad sutrukdysiu jam įsigyti tą daiktą, jeigu jis nesudarys 
su manimi sandėrio iki pusės šešių. Paskui... aha, taip... po to, kai 
pasakiau, kad reikia palaukti dar kelias dienas, jis ir prigirdė mane 
šita šlykštyne. Vargu ar jis norėjo mane nužudyti. Gutmanas, 

aišku, suprato, kad aš atsipeikėsiu po dešimties-dvylikos valandų. 
Vadinasi, tikriausiai tikėjosi per tą laiką gauti daikčiuką be mano 
pagalbos. - Speidas paniuro. - Po velnių, tikiuosi, kad jis apsiriko. 
- Jis vėl pagyvėjo. - Nebuvo jokių naujienų nuo O“Šonesi? 

Efė Perin papurtė galvą ir paklausė: 

- Visa tai kažkuo susiję su ja? 

- Kažkuo susiję. 

- Ar tas daiktas, kurio ieško Gutmanas, priklauso jai? 

- Jai arba Ispanijos karaliui. Džiaugsme mano, tu, atrodo, turi 
dėdę, kuris dėsto universitete istoriją ar kažką panašaus? 

- Pusbrolį. Na ir kas? 

- Jeigu mudu patikėsime jam keturių šimtmečių senumo pas- 
laptį, kaip manai, jis sugebės kurį laiką laikyti liežuvį už dantų? 

- Taip. Jis labai padorus žmogus. 

- Puiku. Tada imk popieriaus ir pieštuką. 

Ji paėmė ir atsisėdo į savo krėslą. Speidas vėl suvilgė nosinę 
šaltu vandeniu ir spausdamas ją prie smilkinio padiktavo mergi- 
nai istoriją apie sakalą taip, kaip girdėjo ją iš Gutmano, pradėjęs 
nuo Karolio V dovanos hospitaljerų ordinui ir baigęs jau padeng- 
to emale paukščio atvykimu į Paryžių. Jis užsikirsdavo tik tarda- 
mas vardus ir užsienietiškus Gutmano paminėtų veikalų pavadi- 
nimus, bet vis tik sugebėjo ištarti juos pakankamai tiksliai. Visą 
kitą tekstą jis atkartojo su tikslumu, kuriuo pasižymi tik labai 
patyrę reporteriai. 

Speidui nutilus, mergina pakėlė į jį savo išraudusį veidelį ir 
nusišypsojo. 

- Baisiai įdomu, - tarė ji. - Tai... 

- Arba baisiai keista. Perskaityk apsakymą savo kuzenui ir 
paklausk, ką jis apie tai galvoja. Ar jam teko kada nors susidurti 
su faktais ar vardais, turinčiais ryšį su šia istorija? Ar ji panaši į 
tiesą? Ir pagaliau ar taip galėjo būti tikrovėje, ar tėra grynas 
prasimanymas? Jeigu jam reikia pagalvoti, tegu galvoja, bet 

išankstinį įvertinimą aš turiu Žinoti nedelsiant. Ir tegu, dėl Dievo 
meilės, niekam apie tai neplepa. 

- Važiuoju dabar pat, - tarė mergina, - o tu eik pas gydytoją ir 
parodyk jam savo galvą. 

- Iš pradžių mudu papusryčiausime. 

- Ne, aš pavalgysiu Berklyje. Nekantrauju išgirsti, ką apie tai 
galvoja Tedas. 

- Gerai, - sutiko Speidas. - Tik neraudok, jeigu jis paprasčiau- 
siai pasijuoks iš tavęs. 


„E 
4 
ė 


Speidas neskubėdamas papusryčiavo “Palase"', perskaitė abu 
rytinius laikraščius ir nuėjo namo. Ten nusiskuto, išsimaudė, 
pasitrynė ledu smilkinį ir persivilko kita eilute. 

Paskui patraukė į Bridžitos O'Šonesi butą pensione “Karūna", 
tačiau ten nieko nerado. Nuo jo paskutinio vizito ten niekas 
nepasikeitė. 

Iš “Karūnos" Speidas nuėjo į “Aleksandriją"". Gutmano vieš- 
butyje nebuvo. Nebuvo ir jo palydovų. Seklys išsiaiškino, kad su 
storuliu gyvena jo sekretorius Vilmeris Kukas ir duktė Rėja, 
nedidelio ūgio rudaakė, šviesiaplaukė mergina, kokių septynioli- 
kos metų, aptarnaujančio personalo nuomone - tikra gražuolė. 
Speidas sužinojo, kad Gutmanas ir kompanija atvyko iš Niujorko 
prieš dešimt dienų ir kol kas dar neišvažiavo. 

Iš “Aleksandrijos" Speidas patraukė į “Belvederį"" ir užtiko 
vietinį detektyvą kavinėje. 

- Labas rytas, Semai. Sėsk, užkąsk. - Detektyvas dėbtelėjo į 
Speido smilkinį. - Viešpatie, kas tave taip išgražino? 

- Ačiū, aš jau papusryčiavau, - tarė Speidas sėsdamasis, paskui 
pridūrė, turėdamas omenyje savo smilkinį: - Jis tik atrodo taip 
baisiai. Kaip elgiasi mano Keiro? 

- Jis išėjo vakar pusvalandžiu vėliau už tave, ir nuo to laiko aš 
jo daugiau nebemačiau. Šiąnakt jis vėl nenakvojo viešbutyje. 

- Visai pagedo. 

- Taip, vienas tokiame dideliame mieste... Kas užstatė tau 
mėlynę, Semai? 

- Ne Keiro. - Speidas įdėmiai apžiūrinėjo sidabrinį dangtelį ant 
lėkštės su tortais. - Ar negalėtume žvilgtelėti į jo kambarį, kol jis 
vaikštinėja? 

- Pamėginsime. Tu juk Žinai, aš viską dėl tavęs padarysiu. - 
Liukas atstūmė kavos puodelį, užsidėjo alkūnes ant stalo ir prisi- 
merkęs pažvelgė į Speidą. - Tačiau tu ne visada atsimoki man tuo 
pačiu. Sakyk atvirai, kas per vienas tas Keiro, Semai. Aš niekada 
neapvildavau tavęs. 

Speidas atplėšė žvilgsnį nuo sidabrinio dangtelio. Jo giedros 
akys tiesiog spinduliavo nuoširdumu. 

- Aš Žinau, kad tu patikimas žmogus, - tarė jis. - Aš nieko nuo 
tavęs neslepiu. Pasakysiu visą teisybę: aš dirbu šiokį tokį darbelį 
Keiro užsakymu, bet jis turi draugų, kurie man nepatinka. Štai ir 
tenka jį prižiūrėti. 

- Berniokas, kurį mes vakar išvijome - vienas iš jų? 

- Taip, Liukai, atspėjai. 

- Ir Mailzą pribaigė taip pat vienas iš jų? 

Speidas papurtė galvą. 

- Mailzą nušovė Tersbis. 

- O kas nušovė Tersbį? 

Speidas nusišypsojo. 

- Tai, atrodo, paslaptis, bet tau, kaip draugui, pasakysiu: 
Tersbį, jei tikėsime policija, nušoviau aš. 

Liukas atsikrenkštė ir atsistojo sakydamas: 

- Niekada nesuprasi, kada tu kalbi rimtai, o kada juokauji. 
Eime, žvilgtelėsime į jo kambarį. 

Prieš pasikeldami liftu į viršų, jie priėjo prie portjė ir Liukas 
susitarė, kad tas jiems paskambins, kai tik pasirodys Keiro. Le- 

vantiečio lova buvo tvarkingai paklota, tačiau popieriai šiukšlia- 
dėžėje, nelygiai užtrauktos užuolaidos ir pora suglamžytų rankš- 
luosčių vonioje liudijo, kad kambarinė čia dar netvarkė. 

Keiro bagažą sudarė kvadratinis lagaminas, sakvojažas ir odi- 
nis krepšys. Vonios kambarys buvo užverstas kosmetika: įvai- 
riausios dėžutės, skardinėlės, buteliukai su pudra, kremais, tepa- 
lais, kvepalais, losjonais ir pomadomis. Spintoje virš trijų porų 
išblizgintų pusbačių kabėjo dvi eilutės ir lietpaltis. 

Sakvojažas ir krepšys buvo neužrakinti. Kol Speidas apžiūri- 
nėjo kitus daiktus, Liukas atrakino lagaminą. 

- Kol kas nieko, - burbtelėjo Speidas, naršydamas po sakvoja- 
Žą. 

Lagamine jie taip pat nieko įdomaus nerado. 

- Oko mes ieškome? - paklausė Liukas, užrakindamas lagami- 
ną. 

- Nieko konkrečiai. Keiro sako, kad atvyko čionai iš Konstan- 
tinopolio. Aš noriu patikrinti, ar tai tiesa. Kol kas neradau nieko, 
kas prieštarautų jo žodžiams. 

- Kuo jis užsiima? 

Speidas gūžtelėjo pečiais. 

- Mane domina kas kita. - Jis perkirto kambarį ir pasilenkė virš 
šiukšlių dėžės. - Tai paskutinis mūsų šansas. 

Speidas ištraukė iš dėžės laikraštį ir nušvito pamatęs, kad tai 
vakarykštis “Kol"*" numeris. Laikraštis buvo susuktas reklaminiu 
puslapiu į išorę. Nieko įdomaus tame puslapyje seklys neaptiko. 

Tada jis atsivertė kitą puslapį, kuriame buvo spausdinamos 
ekonominės naujienos, laivų atvykimo tvarkaraštis, orų progno- 
zės, pranešimai apie naujagimius, santuokas bei skyrybas ir nek- 
rologai. Kairiajame apatiniame kampe trūko maždaug dviejų 
colių antrosios skilties. 

Virš nuplėšto krašto buvo trumpas sąrašas su antrašte “Šian- 
dien atvyksta": 

0 val. 20 min. - “Kapakas" iš Astorijos. 

5 val. 05 min. - “Helena P.Driu" iš Grinvudo. 

5 val. 06 min. - “Albarado" iš Bandono. 

Toliau buvo likusi tik dalis ketvirtosios eilutės, kurioje buvo 
galima perskaityti du žodžius: “iš Sidnio". 

Speidas padėjo laikraštį ant stalo ir vėl Žžvilgtelėjo į šiukšlių 
dėžę. Jis rado ten vyniojamojo popieriaus lakštą, virvelės galiuką, 
dvi trikotažinių baltinių etiketes, galanterijos parduotuvės čekį už 
pustuzinį porų kojinių ir, pačiame dugne, suglamžytą laikraščio 
skiautę. 

Jis atsargiai ištiesino ir išlygino popieriaus gniužulėlį ir įstatė 
į nesančios dalies vietą. Skiautė tiko visiškai tiksliai, tačiau trūko 
dar pusės colio gabaliuko viršuje, tuoj po žodžiais “iš Sidnio“, 
kuriame galėjo tilpti informacija apie šešių septynių laivų atvyki- 
mą: Speidas pervertė puslapį ir įsitikino, kad kitoje trūkstamos 
skiautelės pusėje buvo tik beprasmiškos biržų reklamos nuotru- 
pos. 

Liukas, žvelgdamas per jo petį, pasidomėjo: 

- Ką radai? 

- Atrodo, mūsų džentelmenas domisi garlaiviais. 

- Įstatymai šito, rodos, nedraudžia, - pajuokavo Liukas stebė- 
damas, kaip Speidas susisuka laikraštį ir kišasi jį į švarko kišenę. 
- Viską apžiūrėjai? 

- Taip. Labai tau ačiū, Liukai. Paskambinsi man, kai jis grįš? 

- Žinoma. 

“Kol" redakcijoje Speidas nusipirko vakarykštį numerį, atsi- 
vertė puslapį su garlaivių atvykimo tvarkaraščiu ir sulygino jį su 
laikraščiu, rastu Keiro šiukšliadėžėje. Nuplėšta tvarkaraščio dalis 
skelbė: 

5 val. 17 min. - “Taitis? iš Sidnio ir Papaetės. 

6 val. 05 min. - “Admirolas Piplzas" iš Astorijos. 

8 val. 05 min. - “La Paloma" iš Honkongo. 

8 val. 07 min. - “Kedopikas"' iš San Pedro. 

8 val. 17 min. - “Silverado? iš San Pedro. 

9 val. 03 min. - “Deizė Grei" iš Sietlo. 

Jis lėtai perskaitė sąrašą, pabraukė nagu “iš Honkongo“, išsi- 
pjovė tvarkaraštį iš laikraščio kišeniniu peiliuku, išmetė naują 
laikraštį ir rastąjį į šiukšlių dėžę ir grįžo į savo kontorą. 

Ten Speidas atsisėdo už savo stalo, pastėmė telefonų knygą ir 
pakėlė ragelį. 

- Kirnis-vienas-keturi-nulis-vienas, prašau... Kokioje priep- 
laukoje prisišvartavo “Paloma"", atplaukusi vakar ryte iš Honkon- 
g07 - Jis pakartojo klausimą. - Ačiū. 

Jis nuspaudė nykščiu telefono aparato svirtelę ir vėl tarė į 
ragelį: 

- Devenportas-du-nulis-du-nulis, prašau... Seklių skyrių, pra- 
šau... Būkite malonus, pakvieskite, prašau, seržantą Polhauzą... 
Ačiū... Sveikas, Tomai, tai Semas Speidas... Taip, aš bandžiau tau 
vakar prisiskambinti... Žinoma, galime drauge papietauti... Gerai. 

Neatitraukdamas ragelio nuo ausies, jis vėl nykščiu nuspaudė 
svirtelę. 

- Devenportas-nulis-vienas-septyni-nulis... Laba diena, tai Se- 
mas Speidas. Sekretorė pranešė man, jog misteris Brajanas nori 
mane matyti. Sužinokite, prašau, kokiu laiku jam patogu. Taip, 
Speidas. S-p-e-i-d-a-s. - Ilga pauzė. - Taip... Pusę trijų? Gerai. 
Ačiū. 

Speidas paskambino dar vienu numeriu: 

- Labas, brangioji, sujunk mane su Sidu... Sveikas, Sidai, tai 
Semas. Apylinkės prokuroras šiandien pusei trijų paskyrė man 
pasimatymą. Paskambink man čionai arba į namus apie keturias... 
Tiesiog tam, kad įsitikintum, jog man viskas gerai baigėsi... O 
man nusispjaut į tavo šeštadieninį golfą, aš tau moku už tai, kad 
manęs nepatupdytų į cypę... Gerai, Sidai. Iki. 

Efė Perin įėjo šypsodamasi, įraudusi, spindinčiomis akimis. 

- Tedas sako, kad tai visiškai įmanoma, - pradėjo ji savo 
ataskaitą, - ir tikisi, kad tavo istorija pasitvirtins. Jis sako, kad tai 
ne jo sritis, bet visi vardai ir datos tikslūs, o tavo išvardintų autorių 
pavardės ir veikalai neišgalvoti. Tedas net susijaudino. 

- Tai puiku, žinoma, jeigu susijaudinimas netrukdo jam blai- 
viai galvoti. 

- Tedas visai ne toks. Jis puikus specialistas. 

- Aha. Visa Perinų šeima, kaip matau, puikūs specialistai, 
įskaitant ir tave. Tik kam tu išsitepliojai nosį suodžiais? 

- Jis ne Perinas, o Kristis. - Mergina išsitraukė kišeninį veidro- 
dėlį. - Tai tikriausiai nuo gaisro. - Ji nusivalė suodžius nosinės 
kampučiu. 

- Perinų šeimos entuziazmas - Kristis - sudegino Berklį? - 
pasidomėjo seklys. 

Mergina parodė jam grimasą, pudruodama nosį rausva pudra. 

- Kai važiavau čionai, uoste degė garlaivis. Buksyrai tempė jį 
į atvirą vandenyną, ir mūsų keltą apgaubė dūmai. 

- Gal kartais įžiūrėjai garlaivio pavadinimą? - paklausė seklys. 

- Įžiūrėjau. “La Paloma"'. O kas yra? 

Speidas liūdnai šyptelėjo. 

- Jeigu aš Žinočiau, mano džiaugsme! 


15. Kiekvienas idiotas... 


Speidas ir seržantas Polhauzas valgė kiaulės kojelių šaltieną 
vokiškame restoranėlyje. 

Vos nulaikydamas drebučius ant šakutės, sustingusios pusiau- 
kelėje tarp lėkštės ir burnos, Polhauzas tarė: 

- Klausyk, Semai, užmiršk apie praėjusią naktį. Jis buvo 
neteisus, bet kiekvienas gali pamesti galvą, kai su juo šitaip 
elgiamasi. 

Speidas įdėmiai pažvelgė į policijos detektyvą. 

- Tu mane tam kvietei? - paklausė jis. 

Polhauzas linktelėjo, įsidėjo drebučius į burną ir prarijo. 

- Iš esmės tam. 

- Tave Dandis atsiuntė? 

Seržantas susiraukė. 

- Tu juk žinai, kad ne. Dandis toks pat užsispyręs, kaip ir tu. 

Speidas nusišypsojo ir papurtė galvą. 

- Ne, Tomai, ne toks pat. Jis tik įsikalė sau į galvą, kad toks pat. 

Tomas šyptelėjo ir įsmeigė peilį į kiaulės koją. 

- Ar tu kada nors surimtėsi? - suniurzgė jis. - Na, ko tu dabar 
siunti? Jis ką, tave suluošino? Pagaliau vis tiek buvo tavo viršus. 
Tai kam ant jo dantį griežti? Tu tiesiog pats ieškai nemalonumų. 

Speidas gražiai sudėjo peilį ir šakutę ant lėkštės ir nuleido 
rankas ant stalo. Nuo jo šypsenos dvelktelėjo šalčiu. 

- Man -nėra reikalo ieškoti nemalonumų - tuo, kad aš jų 
turėčiau, rūpinasi kiekvienas faraonas šiame mieste. 

Polhauzo raudonis paryškėjo. 

- Ir tu tai man sakai! - pyktelėjo jis. 

Speidas paėmė peilį su šakute ir vėl ėmė valgyti. Polhauzas 
valgė tylėdamas. 

Pagaliau privatus seklys paklausė: 

- Ar matei įlankoje degantį garlaivį? 


- Mačiau dūmus. Būk Žmogus, Semai. Dandis neteisus ir jis tai 
žino. Kodėl nenori paprasčiausiai užmiršti viso šito reikalo? 

- O gal man dar susirasti jį ir paklausti, ar neužsigavo kumščio 
į mano smakrą? 

Polhauzas piktai suleido dantis į kiaulės kojelę. 

Speidas pasidomėjo: 

- Ar Filas Arčeris daugiau nebuvo atėjęs su naujais kaltini- 
mais? 

- Po velnių! Dandis niekada ir negalvojo, kad tai tu nušovei: 
Mailzą, bet jis jak negalėjo nepatikrinti Filo pareiškimo! Tu, 
būdamas jo vietoje, būtum taip pat-pasielgęs, pats Žinai. 

- Štai kaip! - Speido akyse sužibo grėsmingos ugnelės. - Kodėl 
jis staiga nusprendė, kad Mailzą nužudžiau ne aš? Ir kodėl tu 
manai, kad Mailzą nužudžiau ne aš? O gal tu taip nemanai? 

Ir taip raudonas Polhauzo veidas dar labiau išraudo. 

- Mailzą nušovė Tersbis, - tarė jis. 

- Tikrai? 

- Taip. Rastas “veblis" priklausė jam, o Mailzą nužudžiusi 
kulka išlėkė būtent iš to revolverio. 

- Tu tikrai Žinai? 

- Tikrai, - atsakė policijos detektyvas. - Viešbučio, kuriame 
gyveno Tersbis, pasiuntinukas pastebėjo jo kambaryje tą revolve- 
rį nužudymo dienos rytą. Į jį tiesiog negalima buvo neatkreipti 
dėmesio - labai jau jis keistas. Aš anksčiau tokių nemačiau. Pats 
sakei, kad jų jau nebegamina. Vargu ar galėjo čia atsirasti antras 
toks revolveris... o jeigu ir galėjo, tai kur tada dingo Tersbio 
revolveris? O Mailzas buvo nušautas būtent iš jo. - Detektyvas 
pakėlė prie burnos duonos gabaliuką, bet vėl nuleido ranką ir 
paklausė: - Tu minėjai, kad esi matęs tokius revolverius. Kur? - 
Jis įsidėjo duoną į burną. 

- Anglijoje, prieš karą. 

- Ak, taip. Visai buvau užmiršęs, kad tu ten buvai. 

Speidas linktelėjo. 

- Tada aš lieku kaltas tik dėl Tersbio mirties. 

Polhauzas, suprakaitavęs, raudonas kaip burokas, pasimuistė 
ant kėdės. 

- Dieve mano, nejaugi tu negali šito užmiršti? - ėmė maldauti 
jis. - Tai visiška nesąmonė, ir tu tai Žinai ne blogiau už mane. Tu 
tapai toks įžeidus, kad galima pagalvoti, jog pats nedirbi sekliu. 
Nejaugi tau niekada neteko apkaltinti nekalto, kaip mes apkalti- 
nome tave? 

- Tu nori pasakyti - pabandėte apkaltinti mane, tik pabandėte. 

Polhauzas pusbalsiu nusikeikė ir vėl ėmėsi kiaulės kojelės. 

Speidas tarė: 

- Na, gerai. Tu Žinai, kad tai netiesa, ir aš Žinau, kad tai netiesa. 
O ką Žino Dandis? 

- Jis taip pat Žino, kad tai netiesa. 

- Ir kada gi jam taip prašvito protas? 

- Tu juk Žinai, Semai, jis niekada rimtai negalvojo, kad... - 
Speido šypsena sustabdė Polhauzą. Nebaigęs sakinio, jis tarė: - 
Mes šį tą išsiaiškinome apie Tersbį. 

- Štai kaip? Ir kas gi jis toks? 

Mažos gudrios Polhauzo akutės įdėmiai sekė Speido veido 
išraišką. Tas pyktelėjo: 

- Dievaži, jūs, gudročiai, labai pervertinate mano informuotu- 
mą. 

Ė Kurgi ne, - burbtelėjo Tomas ir ėmė pasakoti: - Pirmą kartą 
policija susidūrė su juo Sent-Luise. Ten Tersbis buvo keliskart 
areštuotas už smulkius nusikaltimus, bet kadangi jis priklausė 
Igano gaujai, niekas jo nelietė. Nežinau, kodėl jis atsisakė nuo 
tokios galingos priedangos, bet netrukus jis buvo suimtas Niujor- 
ke už kelių lošimo namų apiplėšimą - Tersbį išdavė jo paties 
mergiotė - ir ištupėjo cypėje metus, kol Falonas padėjo jam 
pabėgti. Po kelių metų Tersbis neilgam sėdo Džoliete už kitos 
savo mergiotės sumušimą, bet paskui jis susidėjo su Diksiu 
Monahanu ir daugiau problemų su policija nebeturėjo: vos pač- 

mę, tuoj pat paleisdavo. Tuo metu Diksis Čikagos lošimo biznyje 
buvo toks pat šulas, kaip Nikas Grekas. Tersbis tapo Diksio 
asmens sargybiniu, ir kai Diksis susikivirčijo su kitais lošėjais dėl 
skolos, kurtos jis negalėjo ar nenorėjo mokėti, Tersbis pabėgo iš 
miesto kartu su savo globėju. Tai atsitiko prieš dvejus metus. 
Maždaug tuo metu ir buvo uždarytas “Njuport Bič“ irklavimo 
klubas. Nežinau, kieno tai darbas - Diksio ar kieno kito. Šiaip ar 
taip, nuo to laiko nei apie Tersbį, nei apie Diksį nieko nebuvo 
girdėti. 

- Diksis niekur nepasirodė? - paklausė Speidas. 

Polhauzas papurtė galvą. 

- Ne. - Jis įsmeigė į Speidą mažas akutes. - Gal tu jį matei ar 
žinai ką nors, kas matė? 

Speidas atsilošė kėdėje 1r ėmė suktis cigaretę. 

- Nemačiau, - ramiai atsakė jis. - Ir girdžiu visa tai pirmą kartą. 

- Na, na, - suniurzgė Polhauzas. 

Privatus seklys šyptelėjo ir pasidomėjo: 

- Kur jūs iškapstėte Tersbio biografiją? 

- Ši tą radome kartotekoje. Visa kita... na, surinkome po 
trupinėlį iš vienų ir iš kitų. 

- Pavyzdžiui, iš Keiro? - Dabar jau Speidas įdėmiai žvelgė į 
Polhauzą. 

Seržantas nuleido ant stalo kavos puodelį ir papurtė galvą. 

- Iš jo mes nieko neišpešėme. Tu visai sugadinai mums klien- 
tą. 

Speidas nusijuokė. 

- Ar tik nenori pasakyti, kad du tokie pirmaklasiai specai, kaip 
tu ir Dandis, nesugebėjo per visą naktį užlaužti to pederasto? 

- Iš kur tu ištraukei, kad mes laikėme jį visą naktį? - užprotes- 
tavo Polhauzas. - Mes pasikankinome su juo kelias valandas, 
įsitikinome, kad veltui, ir paleidome. 

Speidas vėl nusijuokė ir dirstelėjo į laikrodį. Paskui galvos 
mostu pasišaukė oficiantą ir paprašė sąskaitos. 

- Šiandien einu į pasimatymą su apylinkės prokuroru, - pra- 
nešė jis Polhauzui, laukdamas grąžos. 

- Jis pats tave išsikvietė? 

- Taip. 

Polhauzas atstūmė kėdę ir atsistojo - prieš Speidą stovėjo 
aukštas, flegmatiškas pilvočius. 

- Būk draugas, - paprašė jis, - nesakyk jam apie mudviejų 
pokalbį. 

Į apylinkės prokuroro kabinetą Speidą įleido išstypęs vaikinas 
atlėpusiomis ausimis. Speidas įėjo šypsodamasis. 

- Sveikas, Brajanai! 

Apylinkės prokuroras atsistojo ir per stalą ištiesė jam ranką. 
Jis buvo vidutinio ūgio, normalaus sudėjimo, maždaug keturias- 
dešimt penkerių metų blondinas įžūliomis Žydromis akimis, Žvel- 
giančiomis iš už pensnė su juoda virvele, didele oratoriška burna 
ir duobute stambiame smakre. Jis atsakė į pasveikinimą balsu, 
kupinu vidinės jėgos ir pasitikėjimo savimi: 

- Laba diena, Speidai. 

Jie paspaudė vienas kitam rankas 1r atsisėdo. 

Apylinkės prokuroras nuspaudė vieną iš keturių rausvų myg- 
tukų ant savo stalo, įsakė tarpduryje pasirodžiusiam ilgšiui: “Pak- 
viesk pas mane misterį Tomą ir misterį Hilį", - patogiau įsitaisė 
krėsle ir geraširdiškai pasidomėjo, kreipdamasis į Speidą: 

- Atrodo, turi problemų su policija? 

Speidas nerūpestingai numojo ranka. 

- Niekai. Dandžiui nervai neatlaikė. 

Durys atsidarė ir įėjo dar du vyrai. Vienas iš jų, kuriam 
Speidas tarė: “Sveikas, Tomai", buvo tvirtas, įdegęs trisdešimt- 
metis, nevalyvai apsirengęs ir susivėlęs. Jis patapšnojo Speidui 
per petį strazdanota ranka, paklausė: “Kaip gyvuoji?" - ir įsitaisė 

šalia. Antrasis buvo jaunesnis ir visai neišraiškingas. Jis atsisėdo 
kiek toliau, pasidėjo ant kelių bloknotą stenografavimui ir pasi- 
ruošė žalią pieštuką. 

Speidas dirstelėjo į jį, šyptelėjo ir paklausė Brajano: 

- Viskas, ką pasakysiu, gali būti nukreipta prieš mane, taip? 

Apylinkės prokuroras nusišypsojo. 

- Atsargumas niekada nepakenks. - Jis nusiėmė pensnė, žvilg- 
telėjo į stiklus ir vėl užsidėjo pensnė ant nosies. Paskui pakėlė akis 
į Speidą ir paklausė: - Kas nužudė Tersbį? 

Speidas atsakė: 

- Nežinau. 

Brajanas timptelėjo už juodos pensnė virvelės ir reikšmingai 
tarė: 

- Galbūt ir nežinai, bet tikrai turi pagrįstų spėlionių. 

- Turiu, bet jums nesakysiu. 

Apylinkės prokuroras pakėlė antakius. 

- Nesakysiu, - ramiai pakartojo Speidas. - Nesvarbu, pagrįstos 
jos ar ne. Misis Speid negimdė kretinų, kurie imtų spėlioti apylin- 
kės prokuroro, jo padėjėjo ir stenografisto akivaizdoje. 

- Kodėl gi tau nepasidalinus su mumis savo spėlionėmis, jeigu 
tau, žinoma, nėra ko slėpti? 

- Kiekvienas, - ramiai atkirto Speidas, - turi ką slėpti. 

- Ir ką gi tu slepi? 

- Pavyzdžiui, savo spėliones. 

Apylinkės prokuroras nuleido akis, paskui vėl pažvelgė į 
Speidą, pasitaisė pensnė ir tarė: 

- Jeigu tau nepatinka, kad čia sėdi stenografistas, aš galiu jį 
išsiųsti. Pasikviečiau jį tik patogumo dėlei. 

- Man jis visai netrukdo, - atsakė seklys. - Tegu užfiksuoja 
visus mano parodymus - aš mielai juos pasirašysiu. 

- Mums nereikia tavo parašo, - užtikrino jį Brajanas. - Neno- 
riu, kad tu žiūrėtum į mūsų pokalbį, kaip į tardymą. Ir, prašau, 

negalvok, kad aš nors akimirkai patikėjau policininkų išgalvoto- 
mis teorijomis. 

- Nepatikėjai? 

- Ne. 

Speidas atsikvėpė ir užsikėlė koją ant kojos. 

- Labai džiaugiuosi. - Jis susirado kišenėje tabako ir popie- 
riaus. - O kokią teoriją tu sugalvojai? 

Brajanas staigiai pasilenkė į priekį, ir jo akys sužvilgo kaip 
pensnė linzės. 

- Pasakyk man, kieno prašymu Arčeris sekė Tersbį, ir aš tau 
pasakysiu, kas nušovė Tersbį. 

Speidas nusišaipė: 

- Tu, kaip ir Dandis, ne ten ieškai. 

- Tu mane neteisingai supratai, Speidai, - tarė Brajanas, bar- 
bendamas krumpliais į stalą. - Aš nesakau, kad tavo klientas pats 
nužudė Tersbį ar pasamdė žudiką, bet aš tvirtinu, kad žinodamas, 
kas tavo klientas, greitai sužinosiu, kas nužudė Tersbį. 

Speidas prisidegė cigaretę, išėmė ją iš burnos, išpūtė dūmus tr 
susirūpinęs tarė: 

- Aš nelabai suprantu. 

- Nesupranti? Tada aš paklausiu kitaip: kur Diksis Monaha- 
nas? 

Speido veidas liko toks pat susirūpinęs. 

- Ir tai nepadeda, - tarė jis. - Aš vis tiek nesuprantu. 

Apylinkės prokuroras nusiėmė pensnė ir papurtė jį ore, kad 
būtų įtikinamiau. 

- Mums žinoma, - pradėjo jis, - kad Tersbis buvo Monahano 
asmens sargybinis ir paspruko kartu su juo, kai Monahanas nešė 
kailį iš Čikagos. Mums taip pat žinoma, kad Monahanas paspni- 
ko, nesumokėjęs praloštų pinigų - dviejų šimtų tūkstančių dole- 
rių. Mes nežinome - kol kas, - kas jo kreditoriai. - Jis vėl užsidėjo 
pensnė ant nosies ir niūriai šyptelėjo. - Bet mes žinome, kas 

atsitinka profesionaliems lošėjams ir jų asmens sargybiniams, kai 
juos randa kreditoriai. Matėme, ir ne vieną kartą. 

rauktais antakiais sužibo, kaklas virš krakmolytos apykaklės iš- 
raudo. Jis prabilo žemu, kimiu, susijaudinusiu balsu: 

- Ką tu nori tuo pasakyti? Kad aš nušoviau Tersbį jo kreditorių 
užsakymu? Ar tiesiog kad susekiau jį ir daviau galimybę nužudy- 
ti? 

- Ne, ne! - skubiai paprieštaravo apylinkės prokuroras. - Tu 
mane ne taip supratai. 

- Tikiuosi, - suniurzgė Speidas. 

- Jis ne tai turėjo omeny, - įsiterpė Tomas. 

- O ką jis turėjo omeny? 

Brajanas sumojavo rankomis. 

- Tik tai, kad tu galėjai imtis to darbo nieko neįtardamas. 
Galėjai juk... 

- Dabar aišku, - pertraukė jį Speidas. - Niekšu tu manęs 
nelaikai. Tavo manymu, aš tiesiog kvailys. 

- Nesąmonė, - atkirto Brajanas. - Tarkime, kažkas nusamdė 
tave, kad rastumei Monahaną, pasakęs, kad jis dabar San Francis- 
ke. Tas kažkas galėjo pripūsti tau miglos į akis, pavyzdžiui, 
pasakyti, kad Monahanas - jo skolininkas, netikslindamas smulk- 
menų. Kaip tu galėjai įspėti, kas už to slypi, ir nepagalvoti, kad tai 
įprastas detektyvinis darbas? Tokiu atveju tu negali būti apkaltin- 
tas dalyvavimu nusikaltime, jeigu, Žinoma, - čia jis ėmė kalbėti 
lėčiau ir išraiškingiau, - netapsi nusikaltimo bendrininku, slėpda- 
mas nuo teisėsaugos organų žudiką ar duomenis, kurie leistų jį 
suimti. 

Piktai suraukta Speido kakta išsilygino, balse taip pat nebeliko 
įniršio gaidelių. 

- Tai štai ką tu turėjai omeny? 

- Būtent tai. 

- Gerai. Tada aš nepykstu. Bet tu klysti. 

- Įrodyk. 

Speidas papurtė galvą. 

- Dabar negaliu įrodyti. Galiu tik papasakoti. 

- Tada papasakok. 

- Manęs niekas niekada nesamdė jokiam darbui, susijusiam su 
Diksiu Monahanu. 

Brajanas ir Tomas susižvalgė. Vėl pasisukęs į Speidą, Braja- 
nas tarė: 

- Bet tu pats prisipažinai, kad kažkas nusamdė tave darbui, 
susijusiam su jo asmens sargybiniu Tersbiu. 

- Taip, su jo buvusiu asmens sargybiniu Tersbiu. 

- Buvusiu? 

- Buvusiu. 

- Tavo manymu, Tersbis išsiskyrė su Monahanu? Tu tikrai 
žinai? 

Speidas ištiesė ranką ir įmetė nuorūką į peleninę. 

- Aš nieko tikrai nežinau, išskyrus tai, kad mano klientas nei 
praeityje, nei dabar nesidomėjo Monahanu. Aš girdėjau, kad 
Tersbis nuvežė Monahaną į Rytus ir ten pabėgo nuo jo. 

Apylinkės prokuroras ir jo padėjėjas vėl susižvalgė. 

Stengdamasis nuslėpti jaudulį, Tomas tarė: 

- Tada peršasi dar viena versija: Monahano draugai galėjo 
susidoroti su Tersbiu už tai, kad tas paliko Monahaną. 

- Mirę lošėjai neturi draugų, - atkirto Speidas. 

- Taigi, mes gavome dvi naujas versijas, - tarė Brajanas. - 
Atsilošęs į krėslo atkaltę, jis kelias minutes žvelgė į lubas, paskui 
vėl atsisėdo tiesiai. Apsigimusio oratoriaus veidas prašvito. - 
Lieka tik trys galimybės. Pirma: Tersbį nužudė lošėjai, kuriuos 
Monahanas apmovė Čikagoje. Nežinodami, kad Tersbis paliko 
Monahaną, arba tuo netikėdami, jie nušovė jį, kaip Monahano 
bendrą, arba tam, kad jis netrukdytų jiems pasiekti Monahaną, 
arba už tai, kad jis atsisakė išduoti jiems, kur slepiasi Monahanas. 
Antra galimybė: jį nužudė Monahano draugai. Ir trečia: Tersbis 

išdavė Monahaną kreditoriams, o paskui kažko nepasidalino su 
jais, ir tie jį nužudė. 

- Tu praleidai dar ketvirtą galimybę, - linksmai šypsodamasis 
tarė Speidas. - O gal Tersbis mirė nuo senatvės? Jūs ką, vyrai, 
rimtai šnekate? 

Brajanas sudavė skiausčiu delnu per kitos rankos delną. 

- Ir vis tik mįslės įminimas vienoje iš šių trijų galimybių. - 
Dabar jis kalbėjo, neslėpdamas valdingo pasitikėjimo savimi. 
Dešinė prokuroro ranka su atkištu smiliumi pakilo aukštyn, pas- 
kui ėmė leistis ir staiga apmirė Speido krūtinės lygyje. - Ir tu gali 
suteikti mums informaciją, leisiančią nustatyti, kuri iš jų atitinka 
tikrovę. 

- Taip? - tingiai nutęsė Speidas. Paskui jo veidas surimtėjo. 
juo pakaušį. Suraukė antakius, garsiai išpūtė orą pro nosį ir piktai 
pareiškė: - Tau nepatiks informacija, kurią aš galiu suteikti, 
Brajanai. Ji neduos tau jokios naudos, tik sugadins tavo versiją 
apie lošėjų kerštą. 

Brajanas atsisėdo tiesiai ir atlošė pečius. Jis kalbėjo rūsčiai, bet 
ne grėsmingai: 

- Ne tau apie tai spręsti. Teisus aš ar ne, bet aš kol kas 
apylinkės prokuroras. 

Speidas prašiepė apatinę lūpą, atidengdamas kandžius. 

- O aš maniau, kad mūsų pokalbis neoficialus. 

- Aš tarnauju teisingumui dvidešimt keturias valandas per 
parą, - pareiškė Brajanas, - ir koks bebūtų pokalbis, oficialus ar 
neoficialus, niekas neturi teisės slėpti nuo manęs duomenis, de- 
maskuojančius nusikaltėlį, jeigu, žinoma, - jis reikšmingai linkte- 
lėjo galva, - tu neturi tam pakankamų konstitucinių priežasčių. 

- Tu nori pasakyti, jeigu jie nedemaskuoja manęs paties? - 
paklausė Speidas. Jo balsas skambėjo nerūpestingai, beveik pa- 
šaipiai, tačiau apie veidą to nebūtum pasakęs. - Aš turiu rimtes- 
nių, tiksliau pasakius, patogesnių priežasčių. Mano klientas turi 

teisę į tai, kad jo reikalai būtų laikomi paslaptyje. Tikriausiai jūs 
galite priversti mane duoti parodymus prisiekusiųjų teismui arba 
koroneriui, bet kol kas manęs tenai dar niekas nekvietė. O pats aš 
be būtino reikalo neatskleisiu savo klientų paslapčių. Be to, ir 
prokuratūra, ir policija apkaltino mane dalyvavimu žmogžudys- 
tėje, įvykdytoje užvakar naktį. Aš ir anksčiau turėjau nemalonu- 
mų ir su jumis, ir su policija. Ir manau, kad geriausias būdas 
išvengti naujų nemalonumų - pačiam atvesti jums žudikus, žino- 
ma, surištus. O pagauti juos, ištardyti ir surišti aš galėsiu tik tuo 
atveju, jeigu laikysiuos toliau nuo jūsų ir policijos, nes - ir tai jau 
akivaizdu - jūs neturite nė mankiausio supratimo, koks čia reika- 
las. - Speidas atsistojo ir pasisuko į stenografistą: - Spėji užrašinė- 
ti, sūneli? Aš ne per greitai kalbu? 

Stenografistas pakėlė į jį kupinas išgąsčio akis ir atsakė: 

- Ne, sere, aš viską spėju. 

- Šaunuolis, - pagyrė jį Speidas ir vėl atsigręžė į Brajaną. - 
Jeigu ketini kreiptis į apylinkės valdžią su pasiūlymu atimti iš 
manęs licenziją seklio darbui, nes aš trukdau teisėtvarkos vykdy- 
mui, ką gi, kreipkis. Tu jau kartą mėginai tai padaryti, ir tada 1š 
tavęs juokėsi visas miestas. - Speidas pasiėmė savo skrybėlę. 

- Bet paklausyk... - pradėjo Brajanas. 

- Aš sotus iki kaklo neoficialiais pokalbiais. Aš neturiu ką 
pasakyti nei prokuratūrai, nei policijai. Ir man jau iki gyvo kaulo 
įkyrėjo, kad kiekvienas idiotas, priimtas šiame mieste į valstybinę 
tarnybą, laiko savo pareiga įžeidinėti mane, kada jam šaus į galvą. 
Jeigu užsimanysi pasimatyti su manimi, areštuoti ar iškviesti į 
teismą, duok žinią, ir aš tučtuojau prisistatysiu su savo advokatu. 

Jis užsimaukšlino skrybėlę, tarė: “Iki pasimatymo oficialioje 
aplinkoje“, - ir išėjo. 


16. Trečia žmogžudystė 


Speidas užėjo į “Saterio" viešbutį ir iš ten paskambino į 
“Aleksandriją"". Gutmano nebuvo. Nebuvo ir jo palydovų. Paskui 
seklys paskambino į “Belvederį". Keiro taip pat nepasirodė. 

Tada Speidas patraukė į savo kontorą. 

Priimamajame sėdėjo tamsiaveidis žmogelis riebaluotais plau- 
kais. Efė Perin tarė, rodydama į jį: 

- Šis džentelmenas nori pasišnekėti su jumis, misteri Speidai. 

Speidas nusišypsojo, nusilenkė ir atidarė savo kabineto duris. 

- Įėikite, - pakvietė jis lankytoją, o pats dar paklausė sekreto- 
rės: - Yra naujienų? 

- Ne, sere. 

Tamsiaveidis pasirodė besąs kino teatro Market gatvėje savi- 
ninkas. Jam kilo įtarimas, kad vienas iš kasininkų ir kontrolierius 
jį apgaudinėja. Speidas paliepė žmogeliui išdėstyti reikalo esmę, 
gavo iš jo penkiasdešimt dolerių ir išprašydino - visam tam jam 
užteko pusvalandžio. | 

Kai lankytojas uždarė paskui save kontoros duris, į seklio 
kabinetą įėjo Efė Perin. 

- Dar neradai jos? - susirūpinusi paklausė ji. 

Speidas papurtė galvą, užsidėjęs delną ant sumušto smilki- 
nio. 

- Miršti? 

- Ne, tik galva plyšta. 

Mergina atsistojo už jo krėslo ir ėmė atsargiai masažuoti jam 
smilkinius savo plonais pirštais. Seklys atlošė galvą jai ant krūti- 
nės ir sumurmėjo: 

- Tu angelas. 

Mergina pasilenkė ir pažvelgė jam į veidą. 

- Tu privalai rasti mis O'Šonesi, Semai. Jau antra para, kai ji... 

Speidas pasimuistė ir nekantriai pertraukė ją: 

- Aš nieko neprivalau, bet jeigu tu leisi mano prakeiktai galvai 
pailsėti dar bent kelias minutes, aš nueisiu ir rasiu ją. 

Efė Perin sušnibždėjo: “Vargšė galvelė“, - ir toliau tylėdama 
glostė jam smilkinius. Paskui paklausė: 

- Tu žinai, kur ji? Bent įtari? 

Suskambo telefonas. Speidas pakėlė ragelį. 

- Alio... Taip, Sidai, viskas baigėsi gerai, ačiū... Ne... Žinoma. 
Jis ėmė putoti, aš taip pat... Brajanas įsikalė sau į galvą, kad tai 
karas tarp profesionalių lošėjų... Aišku, nesibučiavome atsisvei- 
kindami. Aš išdėjau jam viską, ką apie jį galvoju, ir išėjau... Tai 
jau tavo problema... Gerai. Iki pasimatymo. - Jis padėjo ragelį ir 
vėl atsilošė į krėslo atkaltę. 

Efė Perin nuėjo nuo krėslo, atsistojo priešais Speidą ir griežtai 
paklausė: 

- Tu žinai, kur dabar mis O'Šonesi, Semai? 

- Aš Žinau, kur ji nuvažiavo, - nenoriai atsakė jis. 

- Kur? 

- Į tą garlaivį, kuris, anot tavęs, degė. 

Jos rudos akys išsiplėtė iš išgąsčio. 

- Tu ten buvai. - Mergina ne klausė, bet tvirtino. 

- Ne, nebuvau. 

- Semai! - pasipiktinusi šūktelėjo ji. - Jos galbūt jau... 

- Keliauk tenai pati! - niūriai atšovė Speidas. - Jos niekas ten 
jėga netempė. Užuot važiavusi pas tave į namus, ji, sužinojusi 
apie garlaivio atvykimą, pasuko į uostą. Tai kodėl, po velnių, aš 
turiu jaudintis? Gal aš privalau lakstyti paskui klientus ir ant kelių 
maldauti jų, kad leistų man jiems padėti? 

- Bet, Semai, o kada tu sužinojai, kad garlaivis dega? 

- Vidurdienį, ir manęs dar laukė susitikimai su Polhauzu ir 
Brajanu. 

Mergina prisimerkusi gręžė seklį žvilgsniu. 

- Semai Speidai, - pareiškė ji, - tu, kai nori, gali būti pats 
šlykščiausias iš visų Dievo tvarinių. Mis O'Šonesi, matote, kažką 

padarė, nepasitarusi su tavimi, ir todėl tu kiurksai čia ir nenori jai 
padėti, o galbūt ir išgelbėti... 

Speidas išraudo. Jis užsispyręs laikėsi savo nuomonės. 

- Mis O'Šonesi puikiai sugeba pati savimi pasirūpinti. Be to, ji 
žino, kur kreiptis pagalbos, jeigu jai staiga šautų tokia mintis. 

- Tu paprasčiausiai niršti ant jos! - sušuko Efė Perin. - Jis, 
matote, įsižeidė, kad klientė pasielgė savaip. O kodėl gi jai taip 
nepasielgus? Ne tokia jau krištolinė tavo sąžinė, kad būtų galima 
visame kame pasikliauti tavimi! 

- Gana! 

Ji papurtė galvą ir griežtai pareiškė: 

- Jeigu tu tučtuojau neisi tenai, tai aš eisiu pati ir dar pasiimsiu 
su savimi policininkus... - Merginos balsas staiga suvirpėjo, 
sutrūkčiojo ir ji sušuko: - Prašau, Semai, eik! 

Speidas atsistojo, bambėdamas panosėje: 

- Viešpatie! Vis tik tai bus lengviau, negu klausytis tavo 
klykimo. - Jis žvilgtelėjo į laikrodį. - Gali užrakinti kontorą ir eiti 
namo. 

Mergina atsakė: 

- Neisiu. Lauksiu tavęs čia. 

Jis burbtelėjo: “Lauk, velniai tavęs nematė“, - užsimaukšlino 
skrybėlę, susiraukė, nusiėmė ir išėjo nešdamasis skrybėlę rankoje. 


M 

Speidas grįžo už pusantros valandos, dvidešimt minučių po 
penkių, ir jau nuo slenksčio linksmai paklausė: 

- Na, kodėl su tavimi taip sunku sugyventi, džiaugsme mano? 

- Su manimi? 

- Taip, su tavimi. - Seklys spustelėjo pirštu merginos nosies 
galiuką, paskui kilstelėjo ją, paėmęs už alkūnių, ir pabučiavo į 
smakrą. Tada nuleido ant grindų ir paklausė: 

- Kas čia vyko, kol manęs nebuvo? 

- Skambino Liukas iš “Belvederio"' - toks, atrodo, jo vardas? - 
ir prašė tau perduoti, kad Keiro grįžo. Tai buvo prieš pusvalandį. 

Speidas tučtuojau surimtėjo, apsisuko ir puolė prie durų. 

- Tu radai ją? - šūktelėjo mergina jam pavymui. 

- Grįžęs papasakosiu, - atsakė jis ir dingo už durų. 


s14 

Už dešimties minučių Speidas iššoko iš taksi priešais “Belve- 
derį". Liuką jis rado vestibiulyje. Detektyvas žengė jo pasitikti, 
šypsodamasis ir linguodamas galva. | 

- Pavėlavai vos penkiolika minučių, - tarė jis. - Išskrido tavo 
paukštelis. 

Speidas nusikeikė. 

- Išsiregistravo ir išvažiavo su visa manta, - paaiškino Liukas. 
Jis išsitraukė iš švarko kišenės nutrintą užrašų knygelę, lyžtelėjo 
pirštą, pasklaidė puslapius ir ištiesė atverstą knygelę Speidui. - 
Štai taksi, kuriuo išvažiavo Keiro, numeris. Daugiau niekuo 
negalėjau tau padėti. 

- Ačiū. - Speidas persirašė taksi numerį ant voko. - Kur 
išvažiavo, nežinai? 

- Ne. Jis atėjo su dideliu sakvojažu, užlipo į savo numerį, 
susikrovė mantą, nusileido žemyn, apsimokėjo sąskaitą ir išva- 
žiavo - niekas negirdėjo, ką jis pasakė taksi vairuotojui. 


“1 

Speidas vėl grįžo į savo kontorą. Efė Perin pasitiko jį klausian- 
čiu žvilgsniu. 

- Aš jį pražiopsojau, - burbtelėjo seklys ir dingo savo kabinete. 

Mergina nusekė iš paskos. Speidas atsisėdo į krėslą ir ėmė 
suktis cigaretę. Ji įsitaisė ant stalo priešais Speidą ir užsikėlė kojas 
ant jo krėslo kampo. 

- O mis O'Šonesi? - paklausė ji. 

- Ją aš taip pat pražiopsojau, - atsakė Speidas. - Bet ji buvo ten. 

- “La Palomoje??? 

- Taip, taip, taip! - suirzęs riktelėjo jis. 

- Liaukis, Semai. Nusiramink. 

Speidas prisidegė cigaretę, įsikišo Žiebtuvėlį į kišenę ir ėmė 
ramiai pasakoti: 

- Mis O'Šonesi atėjo į laivą vakar po vidurdienio. - Jis suraukė 
antakius. - Patraukė tiesiai tenai, kai tik išlipo iš taksi prie Jūrų 
uosto. Kapitono laive nebuvo. Jis vardu Džakobis, ir ji pasiteira- 
vo jo vardu. Kapitonas tuo metu tvarkė reikalus mieste. Iš to 
galima padaryti išvadą, kad jis nelaukė mis O'Šonesi, o jeigu ir 
laukė, tai kitu metu. Ji liko laukti. Džakobis grįžo ketvirtą valan- 
dą. Jiedu išsėdėjo jo kajutėje iki vakarienės, paskui kartu pavaka- 
rieniavo. 

Speidas įtraukė dūmą, nusikrapštė pirštu nuo lūpos rudas 
tabako kruopeles ir tęsė: 

- Po vakarienės pas kapitoną Džakobį atvyko dar trys svečiai: 
Gutmanas, Keiro ir tas berniokas, kuris vakar perdavė tau Gutma- 
no kvietimą. Jie atėjo, kai Bridžita dar buvo laive, ir penkiese 
kalbėjosi kapitono kajutėje. Čia įgulos narių parodymai skiriasi, 
bet iš visko sprendžiant, kompanija susivaidijo. Apie vienuoliktą 
valandą kajutėje pasigirdo šūvis. Budėtojas puolė žemyn, bet 
prie kajutės durų susidūrė su pačiu kapitonu, kuris pasakė jam, 
kad viskas gerai. Kajutės: kampe yra šviežia kulkos pramušta 
skylė, bet ji taip aukštai, kad kulka negalėjo sužeisti nieko iš ten 
buvusiųjų. Šūvis buvo tik vienas. Tai beveik viskas, ką man 
pavyko sužinoti. 

Jis paniuro ir dar kartą užsitraukė dūmą. 

- Taigi jie išėjo apie vidurnaktį. Visi kartu: kapitonas ir jo 
keturi svečiai. Atrodo, visi gyvi ir sveiki. Tai man pranešė budė- 
tojas. Man kol kas nepavyko pasikalbėti su tą naktį budėjusiais 
muitininkais. Kapitonas po to taip ir nepasirodė. Jis neatvyko į 

susitikimą su krovinio siuntėjais, paskirtą šiandienos dvyliktai 
valandai. Ir apie gaisrą jie dar nesugebėjo jam pranešti. 

- O kaip kilo gaisras? 

Speidas gūžtelėjo pečiais. 

- Nežinau. Ugnis buvo aptikta laivo triumo vairagalyje. Visai 
gali būti, kad gaisras kilo dar vakar. Ugnis užgesinta, tačiau 
nuostoliai, žinoma, nemaži. Niekas nenorėjo kalbėti su manimi 
apie tai iki kapitono sugrįžimo. Tai... 

Atsidarė kontoros durys. Speidas iš karto nutilo. Efė Perin 
nušoko nuo stalo, bet į kontorą įėjęs Žmogus atsidarė kabineto 
duris anksčiau, negu mergina spėjo prie jų prieiti. 

- Kur Speidas? - paklausė jis. 

Įėjusiojo balsas privertė Speidą atsisėsti tiesiai ir įsitempti. Jis 
buvo šiurkštus, trūkčiojantis, šaižus iš susijaudinimo. 

Efė Perin atšoko į šalį. 

Vyriškis stovėjo tarpduryje, minkšta skrybėle remdamasis į 
durų staktą: jis buvo beveik septynių pėdų ūgio. Ilgas, juodas, 
aklinai užsagstytas tiesaus kirpimo lietpaltis pabrėžė jo liesumą ir 
kampuotus pečius. Kaulėtas veidas, raukšlėtas ir nugairintas vėjo, 
buvo žemės spalvos; ant skruostų ir smakro žvilgėjo prakaitas. 
Tamsios, krauju pasruvusios akys pamišėliškai Žėrėjo virš atvir- 
tusių raudonų apatinių vokų. Vyriškis spaudė prie kairiojo šono 
virvele perrištą ryšulį, susuktą į rudą popierių - elipsoidą, kiek 
didesnį už regbio kamuolį. 

Jis stovėjo tarpduryje tarsi aklas, sakytum, nė nematydamas 
Speido. Paskui pratarė: “Jūs Žinote...“, - bet gargėjimas gerklėje 
užgožė tolesnius žodžius, jo norėtus pasakyti. Vyriškis uždėjo 
geltoną dešinę ranką ant tokios pat geltonos kairės, kuria spaudė 
prie savęs ryšulį. Ir staiga, net nemėgindamas ištiesti į priekį 
rankas, kaip pakirštas krito ant grindų. 

Tačiau Speidas, nusipurtęs sąstingį, pašoko iš krėslo ir spėjo 
sugriebti krentantį žmogų. Iš aukštojo vyriškio burnos tekėjo 
kraujo srovelė. Rudasis ryšulys iškrito jam iš rankų ir nusirito 


161 


grindimis, paskui atsimušė į stalo koją. Vyriškio kojos sulinko, o 
kūnas taip susmuko, kad Speidas daugiau nebegalėjo jo nulaikyti. 

Jis atsargiai paguldė liesąjį Žmogų ant kairiojo šono. Plačiai 
atmerktos vyriškio akys, vis dar pasruvusios krauju, bet jau 
praradusios pamišėlišką blizgesį, Žiūrėjo į vieną tašką. Burna 
buvo pražiota, bet kraujas iš jos jau nebetekėjo. Ilgas kūnas gulėjo 
nejudėdamas. 

- Užrakink duris, - paliepė Speidas sekretorei. 

Kol mergina, kalendama iš baimės dantimis, krapštėsi su 
kontoros durų spyna, Speidas priklaupė šalia liesojo vyriškio, 
atvertė jį ant nugaros ir įkišo ranką į užantį. Ir tučtuojau ištraukė 
- ranka buvo visa kruvina. Kraujo vaizdas nesutrikdė ir neišgąsdi- 
no Speido. Pakėlęs išteptą ranką, kad atsitiktinai prie ko nors 
neprisiliestų, jis kita ranka išsiėmė iš kišenės Žiebtuvėlį. Pasukęs 
ratuką, palaikė liepsną virš vienos, paskui virš kitos liesojo žmo- 
gaus akies. Akys nejudėjo. 

Speidas užgesino žiebtuvėlį ir įsikišo atgal į kišenę. Šliaužda- 
mas keliais palei negyvą kūną, jis švariąja ranka atsagstė ir 
praskleidė nepermerkiamo lietpalčio skvernus. Lietpalčio pamu- 
šalas buvo raudonas, o mėlynas dvibortis surdutas kiaurai permir- 
kęs krauju. Surduto atvartuose, ten, kur jie susiėjo ant krūtinės, ir 
abiejuose lietpalčio skvernuose matėsi krauju suteptos skylutės. 

Speidas atsistojo ir nuėjo į priimamąjį, prie praustūvo, nusip- 
lauti rankų. 

Efė Perin, išblyškusi, drebanti, besilaikanti ant kojų tik todėl, 
kad ranka kabinosi į durų rankeną, o nugara rėmėsi į matinį stiklą, 
sušnibždėjo: 

- Jis... jis? 

- Taip. Gavo pustuzinį kulkų į krūtinę. - Seklys ėmė plautis 
rankas. 

- Reikia juk iškviesti... - pradėjo mergina, bet Speidas ją 
nutraukė. 

- Gydytojas jau nebereikalingas. O prieš ko nors imdamasis, 
turiu pagalvoti. - Jis baigė plautis rankas ir ėmė skalauti praustu- 
vą. - Ilgai vaikščioti su tokiu įdaru krūtinėje jis negalėjo. Jeigu 
jis... Velniai griebtų, kodėl jis negalėjo dar truputį pastovėti ir 
nors šį tą mums papasakoti? - Speidas niūriai dėbtelėjo į merginą, 
vėl nusiskalavo rankas ir paėmė rankšluostį. - Valdykis, to betrū- 
ko, kad tave supykintų. - Jis numetė rankšluostį ir persibraukė 
ranka plaukus. - O dabar pažiūrėkime, kas tame ryšulyje. 

Jis grįžo į kabinetą, peržengęs per lavono kojas, ir pakėlė nuo 
grindų rudąjį ryšulį. Ryšulys buvo sunkus. Išsiėmęs kišeninį 
peiliuką, Speidas perpjovė virvelę. 

Mergina pagaliau atplėšė ranką nuo durų, apėjo lavoną, steng- 
damasi nežiūrėti į jį, ir atsistojo šalia Speido. Laikydamasi už 
stalo krašto, ji žiūrėjo, kaip seklys nuima virvelę ir išvynioja rudą 
popierių. Pasišlykštėjimo išraišką jos veide palaipsniui pakeitė 
jaudulys ir nekantravimas. 

- Manai, tai jis? - sušnibždėjo mergina. 

- Tuoj sužinosime, - atsakė Speidas, savo storais pirštais vieną 
po kito nuvyniodamas tris sluoksnius šiurkštaus pilko popieriaus, 
buvusio po rudu. Po pilku popieriumi jie pamatė gerai suspaustų 
šviesių medžio drožlių masę. Nuėmęs ir šį įpakavimą, Speidas 
išvydo priešais save paukščio figūrėlę - ji buvo maždaug pėdos 
aukščio, juoda kaip anglis ir žvilganti, nors kai kur ir apibyrėjusi 
medžio dulkėmis ir pjuvenomis. 

Speidas nusijuokė ir uždėjo ant paukščio delną. Jo išskėsti 
pirštai atrodė kažkaip savininkiškai. Kita ranka seklys apkabino 
Efę Perin ir prisitraukė ją prie savęs. 

- Šitas prakeiktas paukštis mūsų rankose, mano angele. 

- Oti! - riktelėjo ji. - Man skauda! 

Jis paleido merginą, paėmė juodąjį paukštį į rankas ir nuvalė 
nuo jo pjuvenų liekanas. Paskui atsitraukė atbulas per kelis žings- 

nius, pakėlė figūrėlę prieš save ir neslėpdamas susižavėjimo 
nupūtė nuo jos dulkes. 

Efė Perin persikreipusiu iš siaubo veidu suriko, rodydama 
pirštu į Speido koją. 

Speidas žvilgtelėjo žemyn. Žengdamas paskutinį žingsnį, jis 
užmynė lavono delną ir pradrėskė jam odą. Seklys skubiai atitrau- 
kė koją. 

Suskambo telefonas. 

Speidas linktelėjo merginai. Toji pakėlė telefono ragelį ir tarė: 

- Alio... Taip... Kas?.. O, taip! - Jos akys išsiplėtė. - Taip... 
Taip... Nedėkite ragelio!.. - Jos burna staiga persikreipė iš išgąs- 
čio. - Alio! Alio! Alio! - Ji pastukseno per aparato svirtelę, tada 
pasisuko į Speidą, jau stovėjusį šalia. - Tai buvo mis O“Šonesi, - 
susijaudinusi paaiškino mergina. - Ji prašė pakviesti tave. Ji dabar 
“Aleksandrijos" viešbutyje. Jai gresia pavojus. Jos balsas buvo... 
Tai siaubinga, Semai! Kažkas sutrukdė jai kalbėti. Padėk jai, 
Semai! 

Speidas pastatė sakalą ant stalo ir suraukė antakius. 

- Iš pradžių turiu pasirūpinti šituo vyruku, - tarė jis, dūręs 
nykščiu į liesojo lavono pusę. 

Efė Perin ėmė šaukti, mušdama kumščiais jam per krūtinę: 

- Ne, ne, tu privalai skubėti pas ją! Nejaugi tu nesupranti, 
Semai? Tas žmogus turėjo jai priklausantį daiktą ir atėjo su juo 
pas tave. Nesupranti? Jis padėjo mis O'Šonesi, ir jie užmušė jį, o 
dabar ji... Tu privalai eiti! 

- Gerai. - Speidas atstūmė ją ir palinko virš stalo. Jis apdėjo 
paukštį drožlėmis, paskui suvyniojo į popierių. Jis dirbo pasku- 
bomis, ir ryšulys išėjo didelis, gremėzdiškas. - Kai tik aš išeisiu, 
skambink į policiją. Papasakok jiems, kas atsitiko, bet neminėk 
jokių vardų. Tu nieko nežinai. Man kažkas paskambino, ir aš 
išėjau, nepasakęs kur. - Speidas nusikeikė, kai virvelė susiraizgė, 
truktelėjęs išpainiojo ją ir ėmė perrišinėti ryšulį. - Apie šitą 
daikčiuką užmiršk. Papasakok viską, kaip buvo, bet užmiršk, kad 

jis atėjo su ryšuliu. - Speidas pakramtė apatinę lūpą. - Žinoma, 
jeigu jie neprirems tavęs prie sienos. Jeigu tau pasirodys, kad jie 
žino apie ryšulį, tada teks prisipažinti. Nors vargu. Bet jeigu jie 
vis tik žino, pasakyk, kad aš pasiėmiau ryšulį su savimi, jo 
neišvyniojęs. - Jis patampė virvelę, tikrindamas mazgą, ir atsitie- 
sęs pasikišo ryšulį po pažastimi. - Taigi įsidėmėk: viskas buvo 
taip, kaip buvo, tik be šito daikčiuko - jeigu, žinoma, policininkai 
dar nesuuodė apie jį. Nieko neneik - paprasčiausiai neminėk. Ir 
telefonu kalbėjau aš, o ne tu. Ir apie Žmones, turinčius kokį nors 
ryšį su šiuo vyru, tu nieko nežinai. Tu išvis nieko nežinai apie jį, 
o apie mano reikalus negali kalbėti man nesant. Supratai? 

- Taip, Semai. Tu... tu žinai, kas jis? 

Speidas išsišiepė kaip vilkas. 

- Aha, - atsakė jis. - Manau, kad tai Džakobis, “La Palomos*' 
kapitonas. - Jis užsimaukšlino skrybėlę. Atidžiai nužvelgė lavoną 
ir visą kambarį. | 

- Paskubėk, Semai, - maldavo mergina. 

- Jau einu, - išsiblaškęs murmtelėjo Speidas. - Reikėtų iki 
policijos pasirodymo sušluoti drožles nuo grindų. O gal paskam- 
bink Sidui... Ne. - Jis pasitrynė smakrą. - Kol kas nepainiosime jo 
į šitą reikalą. Taip bus geriau. Aš tavo vietoje užsirakinčiau iki jų 
atėjimo. - Jis atitraukė ranką nuo savo smakro ir paglostė mergi- 
nai skruostą. - Tu velniškai geras žmogus, širdele mano, - tarė jis 
ir išėjo. 


17. Šeštadienio vakaras 


Atsargiai dairydamasis į šalis, Speidas su ryšuliu po pažastimi 
greitai perėjo skersgatviu bei siauru kiemu ir atsidūręs ties Kirnio 
ir Posto gatvių kampu susistabdė taksi. 

Jis nuvažiavo į autobusų stotį Penktojoje aveniu ir ten padėjo 
paukštį į saugojimo kamerą. Kvitą įkišo į voką su pašto ženklu, 
ant voko užrašė “M.F. Holandui“ ir abonentinės dėžutės San 
Francisko centriniame pašte numerį ir įmetė voką į laiškų dėžutę. 
Tada vėl susistabdė taksi ir nuvažiavo į “Aleksandriją. 

Priėjęs prie 12-K numerio durų, Speidas pasibeldė. Durys 
atsidarė tik po antro beldimo. Už jų stovėjo nedidukė šviesiaplau- 
kė mergina, apsivilkusi blizgančiu geltonu chalatu; jos veidas 
buvo baltas kaip numirėlio. Įsikibusi abiem rankom į durų ranke- 
ną, mergina sunkiai išlemeno: 

- Misteris Speidas? 

- Taip, - atsakė Speidas ir sugriebė susverdėjusią merginą. 

Viena ranka apkabinęs suglebusį kūną, Speidas pamėgino kita 
ranka paimti už kojų, tačiau mergina atsigavo, pasipriešino, jos 
praviros pabalusios lūpos sumurmėjo: 

- Ne! Nelie... ma... 

Tada Speidas nuvedė ją į kambarį. Užtrenkęs duris koja, jis 
ėmė vedžioti merginą žaliu kilimu nuo vienos sienos prie kitos. 
Seklys viena ranka apglėbė jos smulkų kūną, o kita stipriai suėmė 
už alkūnės stengdamasis, kad ir jos linkstančioms kojoms tektų 
"nors nedidelė kūno svorio dalis. Taip jiedu ir žingsniavo pirmyn 
atgal: ji - klupčiodama, jis - tvirtai ir ryžtingai. Merginos veidas 
buvo baltesnis už kreidą, akys užmerktos; o Speidas įdėmiai 
žvalgėsi aplinkui, stengdamasis nieko nepraleisti pro akis. Ir visą 
laiką monotoniškai kalbėjo: | 

- Štai taip. Kaire, dešine, kaire, dešine. O dabar į kitą pusę. Štai 
taip. Viens, du, trys, keturi, viens, du, trys, keturi. - Kai jie atėjo 

iki sienos, Speidas krestelėjo merginą. - Labai gerai. Einam, 
einam, einam, einam. Viens, du, trys, keturi. Dabar į kitą pusę. - 
Speidas smarkiau papurtė ją ir pagreitino žingsnį. - Puiku. Kaire, 
dešine, kaire, dešine. Mes skubame. Viens, du, trys... 

Ji krūptelėjo ir garsiai nurijo seilę. Speidas ėmė trinti merginai 
rankas ir šonus, paskui pasilenkė prie jos ausies. 

- Puiku. Šaunuolė. Viens, du, trys, keturi. Greičiau, greičiau, 
greičiau, greičiau. Gerai. Einam, einam. Aukštyn, žemyn, aukš- 
tyn, žemyn. Štai taip. Sukamės. Kaire, dešine, kaire, dešine. Ką 
jie tau padarė - pripumpavo narkotikų? Davė tau tą patį šlamštą, 
kaip ir man? 

Merginos vokai virptelėjo, bet rudai auksinių akių ji taip ir 
nepramerkė. Tik vos suprantamai sušnibždėjo: “Taip". 

Jie tebevaikščiojo po kambarį. Dabar merginai teko beveik 
bėgti. Speidas maigė ir trynė jos odą pro geltoną šilką ir be 
perstojo kalbėjo, nesiliaudamas atidžiai ją stebėti: 

- Kaire, dešine, kaire, dešine, kaire, dešine, apsisuk. Šaunuolė. 
Viens, du, trys, keturi, viens, du, trys, keturi. Aukščiau galvą. Štai 
taip. Viens, du... 

Jos vokai vėl virptelėjo ir sekundei prasivėrė, atidengdami 
apsiblaususias akis, kurių vyzdžiai vangiai judėjo iš vienos pusės 
į kitą. 

- Puiku, - tarė Speidas tvirtu, jau ne monotonišku balsu. - 
Neužsimerk. Atmerk akis plačiau... plačiau! - Jis papurtė mergi- 
ną. 

Ji sudejavo ir vargais negalais prasimerkė, nors žvilgsnis taip 
ir liko blausus. Speidas pakėlė ranką ir kelis kartus tėkštelėjo jai 
per skruostus. Mergina vėl sudejavo ir pamėgino ištrūkti, bet 
seklys tvirtai laikė ją kita ranka - jiedu vis dar vaikščiojo nuo 
sienos prie sienos. | 

- Nesustok! - šiurkščiai įsakė jis ir paklausė: - Kas tu? 

Ji sunkiai ištarė: “Rėja Gutman'"". 

- Duktė? 

- Taip. - Dabar jos balsas skambėjo tvirčiau. 

- Kur Bridžita? 

Mergina mėšlungiškai krūptelėjo ir stvėrė sekliui už rankos. 
Speidas greitai atitraukė ranką - delne raudonavo plonas colio 
ilgio įdrėskimas. 

- Kas per velniava? - suurzgė Speidas ir ėmė apžiūrinėti Rėjos 
Gutman rankas. Kairėje ji nieko neturėjo. Prievarta atgniaužęs 
dešiniosios kumštį, seklys išvydo plieninį trijų colių ilgio smeig- 
tuką su nefrito galvute. - Kas per velniava? - pakartojo jis, 
kyštelėjęs segtuką merginai po nosimi. 

Pamačiusi segtuką, Rėja Gutman suaimanavo ir atsilapojo 
chalatą. Po juo buvo kreminės spalvos pižama. Mergina prasklei- 
dė kairįjį pižamos švarko skverną ir parodė Speidui raudonus 
įbrėžimus bei taškus, paliktus smeigtuko po kairiąja krūtimi. 

- Nemiegoti... vaikščioti... iki jūsų atėjimo... Ji sakė, jūs ateisi- 
te... taip ilgai. - Mergina susverdėjo. 

Speidas tvirčiau apglėbė ją kairiąja ranka ir paliepė: 

- Eime. 

Rėja Gutman pamėgino ištrūkti ir vėl atsistojo veidu į seklį. 

- Ne... pasakyti jums... miegoti... išgelbėkite ją... 

- Bridžitą? - paklausė Speidas. 

- Taip... ją nuvežė... Ber... Berlingeimas... dvidešimt šeši... 
Ančo... greičiau... bus vėlu... - Jos galva nusviro. 

Speidas sugriebė merginą už peties. 

- Kas ją ten nuvežė? Tavo tėvas? 

- Taip... Vilmeris... Keiro... - Rėjos Gutman veidas persikreipė 
iš įtampos, vokai virptelėjo, bet neprasimerkė. - Nužudys ją... - 
Mergina vėl nuleido galvą, tačiau Speidas kilstelėjo jos smakrą. 

- Kas nušovė Džakobį? | | 

Ji, rodėsi, neišgirdo klausimo. Mėgindama pakelti galvą ir 
pramerkti akis, sunkiai išlemeno: 

- Greičiau... ji... 

Speidas Žiauriai papurtė merginą. 

- Neužmik iki gydytojo atėjimo. 

Iš baimės Rėja Gutman pramerkė akis, jos žvilgsnis akimirkai 
prašviesėjo. 

- Ne, ne! - kimiai riktelėjo ji. - Tėvas... užmuš mane... prisieki- 
te... jis nesužinos... aš padariau... dėl jos... prižadėkite... nesakysi- 
te... miegoti... gerai... iš ryto... 

Speidas vėl papurtė ją. 

- Tu tikra, kad apsieisi be gydytojo? 

- Taip. - Merginos galva vėl nusviro ant peties. 

- Kur tavo lova? 

Rėja Gutman pamėgino pakelti ranką, bet neįstengė. Paskui 
sunkiai atsidususi susmuko ir palinko į priekį. 

Speidas sugriebė merginą, pakėlė ant rankų ir be didesnių 
pastangų, spausdamas prie krūtinės, pasuko prie artimiausių iš 
trijų durų. Jis nuspaudė rankeną, spyriu atidarė duris ir atsidūrė 
mažame koridoriuje, kuris pro praviras vonios duris vedė į miega- 
mąjį. Dirstelėjęs į vonią, seklys įsitikino, kad ji tuščia, ir nunešė 
merginą į miegamąjį. Ten taip pat nieko nebuvo. Sprendžiant iš 
išmėtytų drabužių ir daiktų ant šifonjerės, kambarys priklausė 
vyrui. 

Speidas grįžo su mergina ant rankų į svetainę su žaliu kilimu ir 
pamėgino laimę už kitų durų. Jis vėl atsidūrė koridoriuke ir pro 
dar vieną vonią pateko į miegamąjį, kuris, iš visko sprendžiant, 
priklausė damai. Atmetęs antklodę, seklys paguldė merginą į 
lovą, nuavė ją, nuvilko geltoną chalatą, pataisė pagalvę po galva 
ir apklojo antklode. 

Atidaręs kambario langus, pažvelgė į miegančiąją. Ji alsavo 
sunkiai, bet pakankamai lygiai. Speidas suraukė antakius, su- 
čiaupė lūpas ir apsidairė. Kambaryje pamažu tirštėjo prieblanda. 
Jis tylėdamas pastovėjo penkias minutes, paskui nustebęs gūžte- 
lėjo pečiais ir išėjo, palikęs išorines duris neužrakintas. 

Speidas įėjo į telefono-telegrafo kompanijos “Pasifik" pastatą 
Pauelo gatvėje 1r paprašė telefonistės sujungti jį su numeriu 
“Devenportas-du-nulis-du-nulis". 

- Sujunkite, prašau, su “Greitosios pagalbos" ligonine... Alio, 
“Aleksandrijos? viešbučio numeryje 12-K guli mergina, apsvai- 
ginta narkotikais... Taip, pasiųskite ką nors jos apžiūrėti... Tai 
misteris Huperis iš "Aleksandrijos". 

Jis padėjo ragelį ir nusijuokė. Paskui užsakė kitą numerį ir tarė: 

- Alio, Frenkai, tai Semas Speidas... Tu gali duoti man mašiną 
su vairuotoju, kuris moka laikyti liežuvį už dantų?.. Reikia nuva- 
žiuoti į užmiestį... Kelioms valandoms... Gerai. Tegu jis kuo 
greičiau atvažiuoja prie užkandinės “Džons" Elis gatvėje. 

Paskui Speidas paprašė sujungti jį su savo kontora, tylėdamas 
palaikė ragelį prie ausies ir nuleido ant svirtelės. 

Iš ten seklys patraukė į užkandinę “Džons", kur paprašė 
padavėjo greičiau atnešti jam muštinį su keptomis bulvėmis ir 
šviežiais pamidorais, skubiai pavalgė ir jau rūkydamas gėrė kavą, 
kai prie jo staliuko priėjo kresnas jaunyvas vyras su languota 
kepure, užsmaukta ant šviesių akių. Šiurkštokame priėjusiojo 
veide švietė draugiška šypsena. 

- Viskas paruošta, misteri Speidai. Ji iki soties prisisiurbė 
benzino ir burzgia iš nekantrumo. 

- Puiku. - Speidas vienu mauku išgėrė likusią kavą ir išėjo iš 
užkandinės kartu su kresnuoju vairuotoju. - Žinai Berlingeime 
gatvę, skersgatvį ar bulvarą Ančo? 

- Ne, bet jeigu ten toks yra, būtinai rasime. 

- Taip ir padarykime, - tarė Speidas, įsitaisydamas tamsaus 
“Sedano" priekyje. - Mums reikalingas dvidešimt šeštas namas, 
ir, kuo greičiau, tuo geriau, tačiau iškilmingas atvykimas prie 
paradinių durų nebūtinas. 

- Supratau. 

Pustuzinį kvartalų jie važiavo tylėdami. Paskui vairuotojas 
paklausė: 

- Girdėjau, jūsų kompanioną nušovė, taip? 

- Aha. | 

Vairuotojas pliaukštelėjo liežuviu. 

- Sunkus jūsų darbas. Mano kur kas ramesnis. 

- Ir taksistai ne amžinai gyvena. 

- Tas tai taip, - sutiko kresnasis vyriškis, - bet nejaugi ir man 
teks mirti? 

Speidas išsiblaškęs žvelgė prieš save ir į visus klausimus 
atsakinėjo vienskiemeniais žodžiais. Vairuotojui teko nutraukti 
bandymus užmegzti pokalbį. 


bl 

Pirmoje pasitaikiusioje Berlingeimo vaistinėje vairuotojas su- 
žinojo, kur yra Ančo aveniu. Po dešimties minučių jis sustabdė 
“Sedaną"" prie tamsios sankryžos, išjungė šviesas ir parodė ranka 
į priekį. 

- Štai ten, - tarė jis, - kitoje pusėje, trečias arba ketvirtas namas. 

- Gerai, - burbtelėjo Speidas ir išlipo iš mašinos. - Neišjunk 
variklio. Galbūt teks skubiai išvažiuoti. 

Speidas sustojo priešais antrą nuo kampo namą. Ant didžiulio, 
palyginus su tvora, vartų stulpo kabėjo šviesaus metalo lentelė, 
kurioje galėjai šiaip taip įžiūrėti skaičius 2 ir 6. Virš jos buvo 
pritvirtinta dar viena lentelė. Priėjęs arčiau, Speidas įžiūrėjo skel- 
bimą: “Parduodama arba išnuomojama"'. Vartų tarp stulpų nebu- 
vo. Seklys priėjo prie namo betoniniu takeliu ir kelias minutes 
nejudėdamas pastovėjo priebučio laiptelių apačioje. Iš namo nesk- 
lido joks garsas. Neskaitant dar vienos šviesios lentelės, pritvir- 
tintos prie durų, namas atrodė kaip didžiulė juoda dėžė. 

Speidas užlipo laipteliais, sustojo prie durų ir įsiklausė. Jokio 
garso. Pabandė žvilgtelėti vidun pro durų stiklą. Užuolaidų nebu- 
vo, bet jas puikiai atstojo tamsa. Seklys pirštų galais prisėlino prie 
vieno lango, paskui prie kito. Tamsu, nors į akį durk. Speidas 

pamėgino atidaryti langus. Jie buvo užkabinti iš vidaus. Tada jis 
patraukė už durų rankenos. Užrakinta. 

Speidas nusileido laipteliais ir piktžolių sąvašynu apėjo aplink 
namą, atsargiai statydamas kojas. Šoniniai langai buvo pernelyg 
aukštai, jis nesugebėjo jų pasiekti. Užpakalinės durys ir dar 
vienas langas šalia jų taip pat buvo užrakinti. 

Speidas grįžo prie vartų. Pridengęs delnu žiebtuvėlio ugnelę, 
atidžiau įsižiūrėjo į skelbimą “Parduodama arba išnuomojama". 
Lentelėje buvo įspausti nekilnojamojo turto agento iš San Fran- 
cisko pavardė ir adresas, o apačioje mėlynu pieštuku pakeverzo- 
ta: “Raktas 31 name". 

Seklys grįžo prie “Sedano" ir paklausė vairuotojo: 

- Žibintuvėlį turi? 

- Žinoma! - Jis padavė žibintuvėlį Speidui. - Reikia pagalbos? 

- Gal ir prireiks. - Speidas įsėdo į mašiną. - Dabar važiuok prie 
trisdešimt pirmo namo. Šviesas gali įjungti. 

Trisdešimt pirmas namas buvo pilkas kvadratinis pastatas, 
esantis kiek į šalį nuo dvidešimt šeštojo kitoje pusėje. Pirmojo 
aukšto languose degė šviesa. Speidas priėjo ir paskambino į duris. 
Jas atidarė tamsiaplaukė keturiolikos penkiolikos metų mergaitė. 
Speidas linktelėjo jai ir šypsodamasis tarė: 

- Man reikalingas dvidešimt šeštojo namo raktas. 

- Tuoj pakviesiu tėtę, - atsakė ji ir šūktelėjusi: “Tėte!" - dingo 
viduje. 

Pasirodė apkūnus raudonveidis vyriškis, pliktelėjęs, su veš- 
liais ūsais. Jis laikė rankoje laikraštį. 

Speidas tarė: 

- Aš norėčiau gauti dvidešimt šeštojo namo raktą. 

Dručkis pažvelgė į jį su nepasitikėjimu. 

- Elektra atjungta, - sumurmėjo jis. - Jūs ten nieko nepamatysite. 

Speidas pliaukštelėjo sau per kišenę. 

- Aš turiu Žibintuvėlį. 

Dručkio veidas tapo dar nepatiklesnis. Jis neryžtingai krenkš- 
telėjo ir suglamžė rankoje laikraštį. 

Speidas parodė jam savo vizitinę kortelę, įsikišo ją atgal į 
kišenę ir tyliai pratarė: 

- Aš sužinojau, kad ten gali būti kažkas slepiama. 

Dručkis akimirksniu pagyvėjo. 

- Lukterėkite minutėlę, - paprašė jis, - aš eisiu su jumis. 

Netrukus jis grižo, laikydamas rankoje varinį raktą su juodai 
raudonu žymekliu. Kai jie ėjo pro mašiną, Speidas pakvietė 
vairuotoją prisijungti prie jų. 

- Ar kas nors pastaruoju metu buvo atvažiavęs Žiūrėti namo? - 
pasidomėjo seklys. 

- Atrodo, ne, - atsakė dručkis. - Jau kelis mėnesius niekas 
neprašė rakto. " 

Vyras su raktu ėjo priekyje, kol trijulė užlipo dvidešimt šešto- 
jo namo priebučio laipteliais. Čia jis įkišo raktą Speidui į ranką, 
sumurmėjo: “Štai ir atėjome", - ir atsitraukė į šalį. 

Speidas atrakino 1r atlapojo duris. Tyla ir tamsa. Laikydamas 
neįjungtą žibintuvėlį kairėje rankoje, seklys įėjo į vidų. Paskui jį 
neatsilikdamas žengė vairuotojas, ir tik tada, laikydamasis tam 
tikro atstumo, dručkis. Jie apieškojo namą nuo rūsio iki palėpės. 
Name nieko nebuvo ir viskas bylojo, kad čia daug savaičių niekas 
nebuvo užėjęs. | 

Taręs: “Ačiū, kelionė baigta“, Speidas išlipo iš “Sedano? 
priešais “Aleksandrijos" viešbutį ir vestibiulyje priėjo prie portjė. 
Aukštas jaunuolis įdegusiu veidu pasisveikino su juo: 

- Labas vakaras, misteri Speidai. 

- Labas vakaras. - Seklys pasivadino jaunuolį į šalį. - Gutma- 
nai iš 12-K... jie savo numeryje? 

Jaunuolis greitai dirstelėjo į Speidą ir atsakė “ne". Paskui 
pagalvojęs vėl pažiūrėjo į seklį ir sušnibždėjo: 

- Keisti dalykai šįvakar dedasi su tais Gutmanais, misteri 
Speidai. Kažkas paskambino į “Greitosios pagalbos" ligoninę ir 
pasakė, kad jų numeryje guli serganti mergina. 

- Ojos ten nebuvo? 

- Ne, ten nieko nebuvo. Visi jie išvažiavo anksčiau. 

- Ką padarysi, - tarė Speidas. - Matyt, kažkokie nenaudėliai 
pokštus krečia. 

Jis įėjo į telefono būdelę, užsakė numerį, paskui tarė į ragelį: 

- Alio... Misis Perin?.. Ar Efė namie?.. Taip, būkite maloni... 
Ačiū... Labas, mano angele! Kuo nudžiuginsi?... Puiku! Puiku! 
Papasakosi, kai atvažiuosiu. Būsiu pas tave už kokių dvidešimties 
minučių... Gerai. 


se 


Po pusvalandžio Speidas skambino į dviaukščio plytinio na- 
mo Devintojoje aveniu duris. Jas atidarė Efė Perin. Net šypsena 
berniokiškame veide negalėjo nuslėpti merginos nuovargio. 

- Sveikas, bose, - tarė ji. - Įeik. - Ir tyliai pridūrė: - Jeigu mama tau 
ką nors sakys, Semai, būk gerutis. Ji dabar kaip galvą pametusi. 

Speidas padrąsinančiai šyptelėjo ir patapšnojo jai per petį. 

Mergina sugriebė jį už rankovės. 

- Mis O'Šonesi? 

- Ne. Mane apmovė. Tu tikra, kad tai buvo jos balsas? 

- Taip. 

Speidas susiraukė. 

- Kažkokia nesąmonė. 

Efė Perin nusivedė jį į svetainę, kur atsidususi ir per jėgą 
šypsodamasi dribtelėjo ant sofos. 

Speidas atsisėdo šalia jos ir paklausė: 

- Viskas gerai? Apie ryšulį nekalbėjote? 

- Nė žodžio. Aš papasakojau jiems, ką tu man liepei, ir jie 
tikriausiai nusprendė, kad telefono skambutis susijęs su Žmogžu- 
dyste ir tu vaikaisi Žmogžudį. 

- Dandis buvo atvažiavęs? 

- Ne. Hofas O'Hanas ir dar vienas, aš jo nepažįstu. Tardė mane 
1r apylinkės policijos valdybos viršininkas. 

- Nusitempė tave į nuovadą? 

- O, taip, ir uždavinėjo tūkstančius klausimų, bet visi jie 
buvo... kaip čia pasakius?.. šabloniški. 

Speidas pasitrynė delnus. 

- Puiku, - tarė jis, bet po akimirkos paniuro. - Tačiau iki 
susitikimo su manimi jie sugalvos daug naujų. Tas smirdžius 
Dandis tikrai tuo pasirūpins, ir Brajanas taip pat. - Jis gūžtelėjo 
pečiais. - O dar kas nors, be policininkų, buvo pasirodęs? 

-- Taip. - Mergina atsisėdo tiesiai. - Buvo atėjęs berniokas... tas, 
kuris perdavė Gutmano prašymą. Jis neužėjo į kontorą, bet polici- 
ninkai paliko duris praviras ir aš pastebėjau jį koridoriuje. 

- Tu jam nieko nepasakei? 

- Ne, žinoma. Mudu juk susitarėme! Aš apsimečiau, kad 
nepažinau jo, ir jis netrukus dingo. 

Speidas šyptelėjo. 

- Tau velniškai pasisekė, širdele mano, kad faraonai atėjo 
anksčiau už tą bernioką. 

- Kodė? 

- Todėl, kad tai pavojingas gyvačiukas. Nužudytasis tikrai 
buvo Džakobis? 

- Taip. 

Speidas spustelėjo jai ranką ir atsistojo. 

- Man laikas eiti. O tu gulkis miegoti. Tau jau akys merkiasi. 

Ji atsistojo nuo sofos. 

- Semai, ką?.. 

Speidas uždengė delnu merginai burną, neleisdamas jai kalbėti. 

- Pasikalbėsime pirmadienį, - tarė jis. - Noriu pasprukti, kol 
tavo motušė vėl neišdėjo manęs į šuns dienas už tai, kad išvolio- 
jau purve jos nekaltą avelę. 


Na 


Speidas pasiekė savo namus jau po vidurnakčio. Vos jis įkišo 
raktą į paradinių durų spyną, už nugaros pasigirdo greitas mote- 

apsisuko. Laiptais lipo Bridžita O'Šonesi. Mergina ne tiek apsika- 
bino seklį, kiek pakibo ant jo ir dusliai pratarė: 

- O, Semai, aš jau maniau, kad tu niekada neateisi! - Jos 
išvargęs, sukritęs veidas mėšlungiškai trūkčiojo, kūnas drebėjo. 

Speidas laisvąja ranka užčiuopė raktą, atrakino duris ir beveik 
įnešė merginą vidun. 

- Tu laukei manęs čia? - paklausė jis. 

- Taip. - Ji negalėjo atgauti kvapo, todėl kiekvieną Žodį tarė 
atskirai. - Tarpuvartėj... kitoje... gatvės... pusėje. 

- Eisi pati? - paklausė Speidas. - O gal tave nunešti? 

Mergina papurtė galvą. 

- Viskas... gerai... man... tik... reikia... atsisėsti. 

Jie pasikėlė liftu ir priėjo prie seklio buto. Bridžita paleido 
Speido rankovę ir stovėjo šalia, sunkiai alsuodama ir spausdama 
rankas prie krūtinės, kol jis atrakino duris. Įėjęs į butą, Speidas 
įjungė šviesą prieškambaryje. Užtrenkęs duris, jis vėl apsikabino 
merginą viena ranka ir žingtelėjo link svetainės. Staiga svetainėje 
užsidegė šviesa. 

Mergina riktelėjo ir prisiglaudė prie Speido. 

Tarpduryje stovėjo storulis Gutmanas ir draugiškai jiems šyp- 
sojosi. Iš virtuvės pasirodė berniokas Vilmeris. Jo mažose ranko- 
se pistoletai atrodė neįtikėtinai dideli. Iš vonios išlindo Keiro. Jis 
taip pat laikė rankoje pistoletą. | 

Gutmanas tarė: 

- Taigi, sere, kaip matote, visi susirinkę. Įeikite, įsitaisykite 
patogiau, ir pasikalbėkime. 2 


18. Atpirkimo ožys 


Speidas, tebelaikydamas glėbyje Bridžitą O“Šonesi, šykščiai 
šyptelėjo ir atsakė: 

- Kodėl gi nepasikalbėjus? 

Gutmanas nerangiai pasitraukė atatupstas, leisdamas jiems 
praeiti. Jo riebalinės raukšlės suliulėjo. Seklys ir mergina įėjo į 
svetainę kartu, paskui juos - Keiro ir berniokas. Keiro sustojo 
tarpduryje. Vilmeris įsikišo vieną pistoletą į kišenę ir atsistojo 
Speidui už nugaros. 

Speidas žvilgtelėjo į jį per petį. 

- Traukis šalin. Nemanyk, kad leisiu mane apieškoti. 

Berniokas atšovė: 

- Nesiskeryčiok. Užčiaupk žabtus. 

Speido šnervės išsipūtė, tačiau balsas liko ramus. 

- Traukis šalin. Jeigu tu nors vienu pirštu prie manęs prisiliesi, 
be pistoleto jau neišsiversi. Paklausk savo boso, geltonsnapi, ar 
jis nori, kad aš būčiau nušautas dar iki mūsų pokalbio. 

- Palik jį ramybėje, Vilmeri, - įsikišo storulis ir atlaidžiai 
pažvelgė į Speidą. - Stebėtinas užsispyrimas. Ką gi, sėskimės. 

Speidas tarė jam: “Aš juk sakiau, kad šitas snarglius man 
nepatinka“, - ir nusivedė Bridžitą prie sofos. Jie susėdo šalia, 
mergina pasidėjo galvą jam ant peties. Seklys apsikabino ją per 
pečius. Ji pamažu nustojo drebėti 17 kūkčioti. 

Gutmanas įsitaisė minkštame supamajame krėsle. Keiro atsi- 
sėdo į krėslą prie stalo. Berniokas nesisėdo. Jis liko stovėti 
tarpduryje, ten, kur prieš tai stovėjo levantietis, ir iš po tankių 
blakstienų dėbsojo į Speido krūtinę, laikydamas pistoletą vamz- 
džiu žemyn. Keiro pasidėjo pistoletą ant stalo šalia savęs. 

Speidas nusiėmė skrybėlę ir nusviedė ją į kitą sofos galą, tada 
nusišypsojo Gutmanui. Šypsnys, užaštrinęs ir taip kampuotus 
bruožus, buvo toks nepadorus, kad seklys tapo panašus į satyrą. 

- Jūsų dukters žavingas pilvukas, - tarė jis. - Kaip jums negaila 
braižyti tokį pilvą smeigtukais. 

Gutmanas nusišypsojo - mandagiai ir salsvat. 

Berniokas tarpduryje žengė žingsnį į priekį ir kilstelėjo pisto- 
letą. Visų akys įsmigo į jį. Kad ir kaip keista, tokiuose skirtinguo- 
se žvilgsniuose, kokiais į Vilmerį žiūrėjo Keiro ir Bridžita O'Šo- 
nesi, galėjai įskaityti vienodą nepritarimą. Berniokas nuraudo, 
atitraukė koją, atsitiesė, nuleido pistoletą ir atsistojo taip, kaip 
stovėjo prieš tai - spoksodamas Speidui į krūtinę. 

Gutmanas vėl salsvai nusišypsojo sekliui ir meilikaudamas 
sumurkė: , 

- Taip, sere, tai baisi gėda, bet jūs turite pripažinti, kad savo 
tikslą mes pasiekėme. 

Speidas suraukė antakius. 

- Kuriems galams tai buvo reikalinga? Gavęs sakalą, aš pats 
norėjau kuo greičiau susitikti su jumis. Jūs mokate grynais - 
daugiau man nieko nereikia. Važiuodamas į Berlingeimą, tikė- 
jausi patekti į tokį štai susitikimą. Iš kur aš galėjau žinoti, kad jūs, 
pusvalandžiu pavėlavę, bandote pašalinti mane iš kelio ir lakstote 
po miestą, tikėdamiesi rasti Džakobi, kol jis nesurado manęs? 

Gutmanas sukikeno, sakytum, tik iš pasitenkinimo. 

- Ką gi, sere, šiaip ar taip, mes pagaliau susitikome - jeigu jūs 
iš tiesų to norėjote. | | 

- Aš iš tiesų to norėjau. Kada jūs galėsite sumokėti pirmąją 
sutartos sumos dalį ir paimti iš manęs paukštį? | 

Bridžita O“Šonesi atsisėdo tiesiai ir nustebusi pažvelgė į Spei- 
dą. Seklys nerūpestingai patapšnojo jai per petį. Jis neatitraukė 
žvilgsnio nuo Gutmano akių. Storulio akys linksmai blykčiojo 
riebiame veide. 

- Na, kas dėl pirmosios dalies, - pradėjo jis ir įsikišo ranką į 
vidinę palto kišenę. 

Keiro, sunkiai šnopuodamas per burną, įsikabino sau į šlaunis 
ir pasilenkė į priekį. 

Gutmanas pakartojo: “Kas dėl pirmosios dalies, sere", - 1r 
išsiėmė iš kišenės baltą voką. Dešimt akių - net berniokas nustojo 
slėpti akis po blakstienomis - įsispoksojo į jį. Vartydamas voką 
putniose rankose, Gutmanas įdėmiai pažvelgė į vieną, paskui į 
kitą voko pusę, neužklijuotą, tik užtvirtintą mažu popieriniu 
liežuvėliu. Tada pakėlė galvą, draugiškai nusišypsojo ir numetė 
voką Speidui. 

Vokas, nelabai storas, bet gana sunkus, atsimušė į Speido 
pilvą ir nukrito jam ant kelių. Speidas neskubėdamas nuėmė 
ranką nuo merginos pečių, pakėlė voką ir taip pat neskubėdamas 
žvilgtelėjo jo vidun. Voke gulėjo tūkstančio dolerių vertės bank- 
notai - nauji, lygutėliai, šiugždantys. Speidas išėmė juos ir pers- 
kaičiavo. Banknotų buvo dešimt. Seklys šypsodamasis pakėlė 
galvą. 

- Mes tarėmės dėl didesnės sumos. 

- Taip, sere, tarėmės, - sutiko Gutmanas. - Bet tai buvo tik 
žodžiai. O čia tikri pinigai, taip sakant, skambi moneta. Už vieną 
dolerį grynais jūs galite nusipirkti daugiau negu už dešimt, dėl 
kurių tik tartasi. - Jo apvalumai suvirpėjo nuo begarsio juoko. Kai 
riebalų klostės ir pusrutuliai pagaliau nurimo, storulis rimtai tarė: 
- Mūsų dabar daugiau. - Jis parodė galva į Keiro. - Ir... matote, 
sere... žodžiu, situacija pasikeitė. 

Kol Gutmanas kalbėjo, Speidas sulygino banknotų pluoštelį, 
įdėjo jį į voką ir vėl užkišo liežuvėlį. Dabar jis sėdėjo, pasirėmes 
alkūnėmis į kelius, pasilenkęs į priekį, ir makalavo voką tarp 
kojų, paėmęs jį už kampo dviem pirštais. Jo atsakymas nuskam- 
bėjo nerūpestingai: 

- Žinoma. Tačiau nors jūs ir susivienijote, sakalas vis tik mano 
rankose. 

Įsikibęs kreivais pirštais į krėslo ranktūrius, Keiro visu lieme- 
niu palinko į priekį ir manteringai pareiškė savo laibu balseliu: 

- Vargu ar reikia priminti jums, misteri Speidai, kad nors 
sakalas ir jūsų rankose, jūs pats, be abejo, mūsų rankose. 

Speidas šyptelėjo. 

- Aš stengiuosi neleisti sau jaudintis dėl šito. - Jis atsisėdo 
tiesiai, padėjo voką ant sofos ir kreipėsi į Gutmaną: - Prie pinigų 
klausimo mes dar grįšime. O dabar turime išspręsti dar vieną 
neatidėliotiną problemą. Mums reikalingas atpirkimo ožys. 

Storulis susiraukė nesuprasdamas, ką jis nori pasakyti, bet, 
jam nespėjus nė išsižioti, Speidas pradėjo aiškinti: 

- Policijai būtina auka... Kažkas, kam jie galėtų suversti kaltę 
už šias tris žmogžudystes. Mes... 

Keiro pertraukė seklį trūkčiojančiu iš susijaudinimo balsu: 

- Dvi... tik dvi... žmogžudystes, misteri Speidai. Jūsų kompanio- 
ną, be abejo, nužudė Tersbis. | 

- Gerai, dvi, - suniurzgė Speidas. - Kaip ten bebūtų, mes 
turime atiduoti policijai vieną... 

Dabar įsikišo Gutmanas. Jis kalbėjo su atlaidžia šypsena ir 
geraširdišku pasitikėjimu savimi: 

- Iš to, ką mes žinome apie jus, sere, galima padaryti neabejo- 
tiną išvadą: mums nėra reikalo bijoti policijos. Šiuo klausimu mes 
galime visiškai pasikliauti jumis. Jums nereikalinga mūsų nekva- 
lifikuota pagalba. 

- Jeigu jūs taip manote, - atšovė Speidas, - vadinasi, žinote per 
mažai. 

- Liaukitės, misteri Speidai. Jums nepavyks įtikinti mūsų, kad 
jūs nors trupučiuką bijote policijos arba kad jūs nesugebėsite 
susidoroti... 

| Seklys prunkštelėjo, vienu metu iškvėpdamas orą pro nosį ir 
pro burną. Pasilenkė, vėl įsirėmė alkūnėmis į kelius ir suirzęs 
pertraukė Gutmaną: 

- Aš nė trupučio nebijau policininkų ir Žinau, po velnių, kaip 
su jais susidoroti. Būtent tai aš ir bandau įkalti jums į galvas. Tam, 
kad jie atstotų, turime pametėti jiems auką - žmogų, kuriam jie 
galėtų suversti kaltę už žmogžudystes. 

- Gerai “cre, aš sutinku, kad tai vienas 1š galimų kelių, bet... 


- Jokių “bet! - paprieštaravo Speidas. - Tai vienintelė išeitis. 
- Seklio akys po vis smarkiau raustančia kakta Žėrėjo neapsimes- 
tiniu įniršiu. Mėlynė ant smilkinio tapo tamsiai kaštoninė. - Aš 
žinau, ką kalbu. Aš išsikapstydavau iš tokių situacijų anksčiau, 
tikiuosi išsikapstyti ir dabar. Kartais man tekdavo siųsti velniop 
visus, pradedant aukščiausiuoju teisėju, ir man tai baigdavosi 
geruoju. Baigdavosi geruoju, nes aš neleisdavau sau užmiršti, kad 
ateis atsiskaitymo valanda. Aš niekada neužmiršdavau, kad, atė- 
jus atsiskaitymo valandai, aš turiu būti pasiruošęs ateiti į centrinę 
„policijos valdybą, varydamas priešais save auką, ir pasakyti jiems: 
“Štai, mulkiai, jūsų nusikaltėlis. Kol aš tai sugebu, galiu kaišioti 
liežuvį bet kuriam policininkui 1r spjaudyti į visus įstatymo 
straipsnius kartu paėmus. Bet jeigu aš nors vieną kartą prašausiu 
pro šalį, jie paskandins mane mėšle. Tačiau aš dar niekada nesu 
prašovęs pro šalį. Ir neprašausiu. Galite tuo neabejoti. 
Gutmanas sumirksėjo, ir jo žvilgsnis prarado skvarbumą. Ta- 
čiau šypsena riebiame rausvame veide ir balsas nė kiek nepakito: 
- Jūsų samprotavimo sistema, sere, labai racionali, dievaži, 
labai! Ir jeigu ją kokiu nors būdu būtų galima pritaikyti mūsų 
atveju, aš pirma sušukčiau: “Laikykitės jos, sere, kas benutiktų!"' 
Bet mūsų atveju ji kaip tik ir netinka. Taip atsitinka riet pačioms 
geriausioms sistemoms. Ateina laikas, kai būtina daryti išimtis, ir 
išmintingas Žmogus jas daro. Būtent tokia padėtis ir susidarė 
dabar, sere. Aš turiu jums priminti, kad jums jau gerai užmokėta 
už tą išimtį, kurią jums teks padaryti. Žinoma, negalėdamas 
atiduoti policijai aukos, jūs turėsite nemažai rūpesčių, bet, - 
Gutmanas nusijuokė ir skėstelėjo rankomis, - bet jūs ne iš tų, kurie 
bijo rūpesčių. Jūs mokate pakovoti už save ir visada, kas benutik- 
tų, galų gale išliekate ant arklio. - Jis papūtė lūpas ir prisimerkė. - 
Jūs susidorosite su sunkumais, sere. 
Speido žvilgsnis sugriežtėjo, veidas apniuko. 
- Aš Žinau, ką kalbu, - tarė jis tyliai ir pabrėžtinai ramiai. - Tai 
mano miestas ir mano gudrybės. Aš, žinoma, galiu išlikti ant 

arklio ir šįkart, bet kitą kartą, kai pasitaikys nartesnis arkliukas, aš 
taip lėksiu žemėn, kad prisirysiu savo paties dantų. Aš šito 
nenoriu. Jūs, balandėliai, išplasnosite į Niujorką, į Konstantino- 
polį ar dar kur nors, o man čia gyventi ir dirbti. 

- Bet jūs galite... - pradėjo storulis. 

- Negaliu, - atrėžė Speidas. - Ir net nebandysiu. Galite neabe- 
joti. - Jis atsitiesė. Rūsčią veido išraišką pakeitė šypsena. Jis 
prakalbo greitai, tačiau ramiai ir įtikinančiai: - Klausykite, Gut- 
manai. Mano pasiūlymas naudingas visiems. Policininkai, nega- 
vę atpirkimo ožio, anksčiau ar vėliau užtiks sakalo pėdsakus. 
Tada jums, nesvarbu, kur jūs bebūtumėte, teks slapstytis drauge 
su paukšteliu, o tai, sutikite, nepadės jums pasakiškai praturtėti. 
Tačiau duokite jiems atpirkimo ožį, ir jie tučtuojau paliks jus 
ramybėje. 

- Štai ši jūsų samprotavimo grandis man ir nepatinka, - atsakė 
Gutmanas. - O jeigu nepaliks? O jeigu atpirkimo ožys kaip tik ir 
išduos mus policijai? Antra vertus, policija, mano manymu, jau 
dabar paliko mus ramybėje. Tad geriausia, ką mes galime padary- 
ti - tai ramiai nueiti nuo scenos. 

Speido kaktoje ėmė ryškėti vena. | 

- Viešpatie! Pasirodo, jūs taip pat nieko nesuprantate! - sunkiai 
valdydamasis šūktelėjo jis. - Policininkai nesnaudžia, Gutmanai! 
Jie pasislėpę tyko. Pabandykite tai suprasti. Jie žino, kad aš iki 
kaklo įklimpau į šį reikalą. Viskas gerai, kol aš galiu laiku imtis 
būtinų priemonių. Bet jeigu negalėsiu, man galas. Jis vėl prakalbo 
įtaigiai: - Klausykite, Gutmanai, nejaugi jūs nesuprantate, kad 
mes būtinai turime pakišti policijai atpirkimo ožį? Kitos išeities 
nėra. Atiduokite jiems snarglių. - Speidas nepiktai mostelėjo 
galva į bernioką tarpduryje. - Juk jis iš tiesų nušovė ir Tersbį, ir 
Džakobį, ar ne? Šiaip ar taip, jis tiesiog sutvertas tokiam vaidme- 
niui. Surinkime visus būtinus įkalčius ir įduokime jį policijai. 

Berniokas tarpduryje sučiaupė lūpas - galėjai pagalvoti, kad 
jis šypsosi. Jokios kitos Vilmerio reakcijos Speido pasiūlymas 

nesukėlė. Tamsus Džoelo veidas pagelto. Jis išsižiojo ir įsmeigė į 
seklį išsprogusias iš nuostabos akis; jo moteriška krūtinė nervin- 
gai kilnojosi. Bridžita atsitraukė nuo Speido ir atsisėdo taip, kad 
matytų jo veidą. Jos sutrikimas bet kurią akimirką galėjo pavirsti 
isterišku juoku. 

Gutmanas iš pradžių sėdėjo tyliai ir ramiai, paskui staiga 
nusikvatojo. Jis juokėsi ilgai ir nuoširdžiai, jo apsimestinai mei- 
liose akyse šokčiojo linksmos kibirkštėlės. Prisijuokęs iki valiai, 
storulis tarė: 

- Dievaži, sere, jūs tikrai savotiškas žmogus! - Jis išsitraukė iš 
kišenės didelę baltą nosinę ir nusišluostė akis. - Niekada neįspėsi, 
ką jūs pasakysite ar padarysite po akimirkos - aišku tik tai, kad 
kažką stulbinančio. 

- Nematau, ko čia juoktis. - Storulio juokas, atrodė, nepadarė 
Speidui jokio įspūdžio. Jis kalbėjo taip, kaip kalbama su užsispy- 
rusiu, bet ganėtinai supratingu bičiuliu. - Tai pati geriausia išeitis. 
Kai policininkai... 

- Bet, mielasis, - paprieštaravo Gutmanas, - nejaugi jūs nesupran- 
tate?.. Jeigu aš bent akimirkai sutikčiau su tokia prielaida... ne, net 
prielaida atrodo daugiau negu barbariška. Aš myliu Vilmerį kaip 
tikrą sūnų. Patikėkite manimi. Bet jeigu aš bent akimirkai sutikčiau 
su tokia prielaida, kas, jūsų manymu, tokiu atveju neleistų Vilmeniui 
iškloti policijai viską, ką jis Žino apie sakalą ir apie mus? 

Speidas nusišiepė sučiauptomis lūpomis. 

- Jeigu iškils būtinybė, - švelniai tarė jis, - mes galėsime 
nušauti jį pasipriešinimo areštui metu. Bet, manau, šito nepri- 
reiks. Tegu tauškia, ką nori. Prižadu, kad niekas nekreips dėmesio 
įjo paistalus. Tai nesunku suorganizuoti. 

Rausvą Gutmano kaktą išvagojo raukšlės. Jis palenkė galvą, 
įremdamas į apykaklę savo pagurklius, ir paklausė: 

- Kaip? - Paskui skubiai, taip, kad sudrebėjo visos jo riebalinės 
klostės, pakėiė gaivą, pasisuko į bernioką ir garsiai nusikvatojo. - 
Ką tu apie tai galvoji, Vilmeri? Juk tikrai juokinga? 

Kaštoninės bernioko akys žėrėjo po tankiomis blakstienomis. 
Jis atsakė tyliai, bet aiškiai: 

- Taip, juokinga... kalės išpera. 

Tuo tarpu Speidas šnekučiavosi su Bridžita O“Šonesi. 

- Kaip jautiesi, mano angele? Tau jau geriau? 

- Taip, daug geriau, tik, - ji pratarė taip tyliai, kad paskutinių 
dviejų žodžių niekas nebūtų išgirdęs ir už pusės metro nuo jos, - 
aš bijau. 

- Nebijok, - nerūpestingai atsakė Speidas ir uždėjo delną jai 
ant kelio, aptempto pilka kojine. - Nėra ko bijoti. Nori išgerti? 

- Ačiū, ne dabar. - Ji vėl sušnibždėjo: - Būk atsargus, Semai. 

Seklys šyptelėjęs pasisuko į Gutmaną, kuris taip pat jau Žiūrė- 
j0 į jį. Storulis geraširdiškai nusišypsojo ir po trumpos pauzės 
paklausė: 

- Kaip? 

Speidas apsimetė kvaileliu. 

- Kas “kaip"'? 

Storulis nusprendė, kad čia reikėtų dar truputį pasijuokti, ir tik 
paskui paaiškino: 

- Jeigu jūsų pasiūlymas, sere... rimtas, tai mes turėtume išklau- 
syti jus - bent jau iš paprasto mandagumo. Tai kaip jūs ketinate 
suorganizuoti, kad Vilmeris - čia jis dar kartą sukikeno - suimtas 
negalėtų pakenkti mums? 

Speidas papurtė galvą. 

- Ne, - tarė jis, - nenoriu piktnaudžiauti kieno nors mandagu- 
mu, tegu ir paprastu. Užmirškime apie tai. 

Storulis suraukė riebų veidą. 

- Na, ką jūs, ką jūs! - užprotestavo jis. - Jūs statote mane į 
keblią padėtį. Man nederėjo juoktis, ir aš nuoširdžiai prašau man 
atleisti. Nenoriu, kad jūs, misteri Speidai, susidarytumėte įspūdį, 
j0g aš galiu išjuokti kokį nors jūsų pasiūlymą tik todėl, kad jis 
man nepriimtinas. Turėkite omenyje, kad aš nematau jūsų pasiū- 
lymo prasmės, nekalbant jau apie tai, kad myliu Vilmerį kaip tikrą 

sūnų. Tačiau priimsiu už garbę ir atleidimo ženklą, jeigu jūs 
išdėstysite savo mintį iki galo. 

- Na, gerai, - sutiko Speidas, - išdėstysiu iki galo. Brajanas - 
tipiškas apylinkės prokuroras. Labiausiai jį jaudina tai, kaip atro- 
do jo darbas ataskaitose. Brajanas verčiau užmerks akis prieš 
abejotiną atvejį, negu pradės tyrimą, kuris jam nenaudingas. 
Nežinau, ar jis kada fabrikavo bylas tų žmonių, kuriuos laikė 
nekaltais, bet negaliu įsivaizduoti, kad jis prisiverstų patikėti 
nekaltumu tų, kurių kaltumo įrodymų jis gali be vargo prisiran- 
kioti. Kad įrodytų vieno nusikaltėlio kaltę, Brajanas paliks laisvė- 
je pustuzinį jo bendrų, kurie gali sumaišyti jam kortas. 

- Būtent tokį variantą, - tęsė Speidas, - mes jam ir pasiūlysime, 
ir Brajanas įsikabins į jį nagais ir dantimis. Jis nenorės nieko 
žinoti apie kažkokį sakalą. Jis per galvą persivers, kad įrodytų 
pačiam sau, jog snargliaus parodymai - gryni tauškalai, bandymas 
supainioti bylą. Galite nedvejodami pasikliauti manimi. Aš nesunkiai 
įtikinsiu prokurorą, kad jeigu jis ims kvailioti ir mėgins susemti visus, 
tai gaus tokią bylelę, kokios neįkąs joks prisiekusiųjų teismas; o jeigu 
jis apsiribos vien snargliumi, nuosprendis jo kišenėje. 

Gutmanas, atlaidžiai šypsodamasis, lėtai palingavo galvą. 

- Ne, sere, - atsakė jis, - bijau, kad nieko 1š to neišeis, nieko 
neišeis. Nesuprantu, kokiu būdu sugebėtų net jūsų apylinkės 
prokuroras susieti Tersbį, Džakobį ir Vilmerį be... 

- Jūs nepažįstat apylikės prokurorų, - atkirto Speidas. - Su 
Tersbiu kaip tik viskas aišku. Jis buvo banditas, kaip ir jūsų 
snarglius. Brajanas jau turi susigalvojęs atitinkamą versiją. Be to, 
velniai griebtų, snarglių juk galima pakarti tik vieną kartą! Kam 
teisti jį už Džakobio nužudymą, jeigu jis jau nuteistas myriop už 
tai, kad nušovė Tersbį? Jie tiesiog nutrauks bylą, suvertę jam ir 
antrą žmogžudystę. Jeigu - o taip tikriausiai ir yra - jis nušovė abu 
iš vieno ginklo, kulkos tai parodys. Ir visi bus laimingi. 

- Taip, bet... - pradėjo Gutmanas ir staiga nutilo, pažvelgęs į 
bernioką. 

Šis pasitraukė nuo durų, žengdamas beveik nelinkstančiomis, 
plačiai pražergtomis kojomis, ir sustojo kambario viduryje tarp 
Gutmano ir Keiro. Jis stovėjo truputį palinkęs į priekį ir pakėlęs 
pečius, tebelaikydamas pistoletą vamzdžiu žemyn, tik krumpliai 
buvo pabalę iš įtampos. Kita ranka taip pat buvo sugniaužta į 
mažą, kietą kumštelį. Ypač grėsmingą išvaizdą visai jo pozyvai 
teikė veidas - toks vaikiškas, tačiau iškreiptas įniršio ir neapsako- 
mos pagiežos. Dusdamas iš pykčio, Vilmeris prašvokštė Speidui: 

- Nagi, stokis, išgama, ir išsitrauk pistoletą! 

Speidas žiūrėjo į bernioką su šypsena - nelabai plačia, bet 
nuoširdžiai linksma. 

Berniokas pakartojo; 

- Stokis, išgama, ir išsitrauk pistoletą, jeigu tu ne bailys. Man 
jau nusibodo tavo kurstymas. 

- Jūs tik pažiūrėkite, koks rūstus! - Seklio balsas buvo toks pat 
linksmas bei ramus, kaip ir šypsena. - Galbūt jums vertėtų perspė- 
ti ji, kad kol sakalas mano rankose, šaudyti į mane ekonomiškai 
nenaudinga? 

Gutmano veidą išmušė raudonos dėmės, per jėgą išspausta 
šypsena labiau priminė grimasą. Jis apsilaižė sausas lūpas dar 
sausesniu liežuviu. Storulio balsas nuskambėjo pernelyg kimiai ir 
šaižiai, nesiderindamas su tėviškai pamokomu tonu: 

- Ką tu, ką tu, Vilmeri, tučtuojau liaukis. Nereikia kreipti 
dėmesio į tokias smulkmenas. Tu... 

Berniokas, neatitraukdamas akių nuo Speido, perkreipė lūpas 
ir piktai sušvokštė: 

- Tada priversk jį užsičiaupti. Jeigu jis neatstos nuo manęs, aš 
Jį nušausiu, niekas manęs nesulaikys. 

- Ką tu, Vilmeri, - pakartojo Gutmanas ir pasisuko į Speidą. - 
Kaip jau sakiau, sere, jūsų planas neturi jokios praktinės prasmės. 
Todėl daugiau nebekalbėkime apie tai. 

Speidas žvilgčiojo tai į Gutmaną, tai į bernioką. Jis jau nebesi- 
šypsojo. Seklio veidas įgavo visiškai abejingą išraišką. 

- Aš pats nuspręsiu, apie ką man kalbėti, - pareiškė jis. 

- Žinoma, pats, - skubiai pritarė Gutmanas, - ir tai vienas iš 
man labiausiai patinkančių jūsų bruožų. Tačiau šis planas, kaip 
sakiau, neturi jokios praktinės prasmės, todėl, kaip jūs pats įsitiki- 
note, toliau jį svarstyti neverta. 

- Aš niekuo pats neįsitikinau, - atkirto Speidas, - o jūs manęs 
įtikinti nesugebėjote ir, manau, nesugebėsite. Galbūt aš tik laiką 
gaištu, derėdamasis su jumis, Gutmanai? Aš maniau, kad čia jūs 
užsakinėjate muziką. Galbūt man verčiau pasikalbėti su snargliu- 
mi? Aš sugebėsiu, jau turiu patirtį. 

- Ne, sere, - atsiliepė Gutmanas. - Jūs teisus, derėdamasis sų 
manimi. 

- Gerai, - tarė Speidas. - Aš turiu dar vieną pasiūlymą. Jis 
prastesnis už pirmąjį, bet vis tik geriau, negu nieko. Norite 
paklausyti? 

- Būtinai. 

- Atiduokime jiems Keiro. 

Keiro skubiai čiupo nuo stalo savo pistoletą ir sugniaužė jį 
abiem rankom, nukreipęs vamzdį į grindis šalia sofos. Levantie- 
čio veidas vėl pagelto. Juodos akys bėgiojo nuo vieno Žmogaus 
prie kito. Jos buvo tokios juodos, kad atrodė plokščios, dvimatės. 

Gutmanas perklausė, netikėdamas savo ausimis: 

- Atleiskite, ką? 

- Įduokime policijai Keiro. 

Storulis jau ketino nusijuokti, bet persigalvojo ir tik neryžtin- 
gai šūktelėjo: 

- Dievaži, sere! 

- Tai, Žžinoma,-blogiau, negu įduoti snarglių, - tęsė Speidas. - 
Keiro ne banditas, ir jo pistoletas mažesnis už tą, iš kurio nušauti 
Tersbis 1 Džakobis. Teks gerokai paprakaituoti, norint sufabri- 
kuoti įkalčius prieš jį, tačiau tai vis tik geriau, negu išvis nieko 
neįdavinėti. 

Pasipiktinęs Keiro spigiai sušuko: 

- O gal mums įduoti jus, misteri Speidai, arba mis O'Šonesi, 
Jeigu jau jūs taip norite ką nors įduoti? 

Speidas nusišypsojo levantiečiui ir ramiai atsakė: 

- Jums visiems reikalingas sakalas. Jį turiu aš. Atpirkimo ožys 
- tai dalis kainos, kurios aš už jį prašau. O kas dėl mis O'Šonesi... 
- Bejausmis seklio žvilgsnis slystelėjo išblyškusiu persigandusios 
merginos veidu; jis vėl pasisuko į Keiro ir sukdamasis nežymiai 
gūžtelėjo pečiais, - jeigu jūs manote, kad ji tinka šiam vaidmeniui, 
aš pasiruošęs aptarti jūsų pasiūlymą. 

Mergina susigriebė už kaklo, dusliai riktelėjo ir dar toliau 
pasislinko nuo seklio. 

Trūkčiodamas iš susijaudinimo, Keiro suspigo: 

- Jūs, matyt, užmirštate, kad jūsų padėtyje pavojinga ko nors 
primygtinai reikalauti! 

Speidas šiurkščiai, pašaipiai nusikvatojo. 

Gutmanas pamėgino kalbėti griežtai, bet draugiškai: 

- Liaukitės, džentelmenai, nereikia vaidytis. Bet į Keiro žo- 
džius, - jis kreipėsi į Speidą, - verta įsiklausyti. Jūs privalote 
suprasti... 

- Nė velnio neprivalau. - Speidas kalbėjo įžūliai nerūpestingu 
tonu, kur kas svaresniu už bet kokį riksmą ar plėšymąsi. - Jeigu 
jūs mane nužudysite, kaip tada gausite paukštį? O jeigu aš Žinau, 
kad jūs negalite leisti sau malonumo nužudyti mane, negavę 
paukščio, tai kaip jūs galite įbauginti mane priversti jį atiduoti? 

Pakreipęs galvą į šoną, Gutmanas apgalvojo klausimą. Jo akys 
blizgėjo iš po išbrinkusių vokų. Pagaliau jis atsakė: 

- Matote, sere, be nužudymo ir grasinimo nužudyti, yra ir 
kitokių įtikinimo būdų. 

- Žinoma, - sutiko Speidas. - Bet iš jų menka nauda, jeigu jie 
nenumato mirties grėsmės, kuri ir priverčia auką paklusti. Jeigu 
jūs padarysite ką nors, kas man nepatiks, aš nekentėsiu. Taip kad 
jums teks arba liautis, arba užmušti mane žinant, kad tai jums 
neleistina prabanga. 

- Aš jus suprantu, - nusišaipė Gutmanas. - Bet tokia taktika 
reikalauja šaltakraujiško abiejų pusių elgesio, nes kovos įkarštyje 
žmonės linkę užmiršti savo tikruosius interesus, ir emocijos gali 
nugalėti sveiką protą. | 

Speidas buvo įsikūnijęs mandagumas. 

- Būtent tai ir yra fokuso esmė, - šypsodamasis tarė jis. - Viena 
vertus, aš stengiuosi lošti pakankamai drąsiai, kad išlaikyčiau jus 
savo rankose, o antra vertus - atidžiai seku, kad jūs neįsiustumėte 
ir nenutrauktumėte man galvos, užmiršę savo tikruosius intere- 
sus. 

Susižavėjęs Gutmanas šūktelėjo: 

- Dievaži, sere, jūs tiesiog stulbinantis žmogus! 

Džoelas Keiro pašoko iš krėslo, prabėgo pro bernioką ir 
atsistojo Gutmanui už nugaros. Pasilenkęs prie jo ausies ir ranka 
pridengęs savo burną ir storulio ausį, jie ėmė kažką šnibždėti. 
Gutmanas klausėsi įdėmiai, net užsimerkęs. 

Speidas pažvelgė į Bridžitą ir šyptelėjo. Mergina taip pat 
atsakė jam šypsniu, bet ir toliau žiūrėjo į seklį paklaikusiomis 
akimis. Speidas pasisuko į bernioką: 

- Statau du prieš vieną, kad jie dabar pardavinėja tave su visa 
manta, sūneli. | 

Berniokas neatsakė, bet jo kojos ėmė pastebimai drebėti. 

Seklys kreipėsi į storulį: 

- Tikiuosi, šitie nevykėliai galvažudžiai neįbaugino jūsų, mo- 
juodami savo pistoletais. 

Gutmanas atsimerkė. Keiro nutilo, atsitiesė ir liko stovėti už 
storulio krėslo. 

Speidas tarė: 

 - Nebijokite, tegu sau mojuoja. Man jau teko atiminėti žaisliu- 
kus ir iš vieno, ir iš kito. Susidorosiu ir šį kartą. Snarglius 
prisimena... 

Dusdamas iš įniršio, berniokas riktelėjo: “Na, viskas! - ir 
pakėlė pistoletą. 

Gutmanas ištiesė riebią ranką, sugriebė bernioką už riešo, kiek 
pasikėlė iš krėslo ir nulenkė ranką su pistoletu žemyn. Tuo tarpu 
Džoelas Keiro pribėgo prie Vilmerio iš kitos pusės ir įsikibo į 
antrą jo ranką. Jie kovojo su bernioku, lenkdami jo rankas žemyn, 
o tas įnirtingai, bet nesėkmingai priešinosi. Iš kovojančių kūnų 
kamuolio sklido padriki žodžiai bei šūksniai: bernioko keiksmų 
nuotrupos - “Viskas... eik tu... išgama... užmušiu“, daug sykių 
pakartota Gutmano frazė “Na, ką tu, ką tu, Vilmeri“; Keiro - 
“Prašau, nereikia" ir “Nedaryk šito, Vilmeri'. 

Speidas atsistojo nuo sofos ir priėjo prie kovojančiųjų. Ber- 
niokas nustojo priešintis, prislėgtas ant jo užvirtusių Žmonių 
svorio. Keiro, tebelaikydamas jį už rankų, kažką raminamai kuž- 
dėjo. Speidas atsargiai atstūmė Keiro į šalį ir kairiu kumščiu 
smogė Vilmeriui į smakrą. Bernioko galva loštelėjo atgal ir grįžo 
į pradinę padėtį, nes Gutmanas ir levantietis tebelaikė jį už rankų. 
Storulis sutrikęs išlemeno: “Ei, ką..." - o Speidas smogė bernio- 
kui iš dešinės. 

Keiro paleido Vilmerio ranką, ir tas susmuko ant didžiulio 
apvalaus Gutmano pilvo. Keiro šoko ant Speido ir įsikabino jam 
į veidą kreivais pirštais. Speidas prunkštelėjo ir atstūmė nuo savęs 
levantietį. Tas vėl šoko ant seklio. Jo akyse Žvilgėjo ašaros, 
raudonos lūpos piktai persikreipė, be garso tardamos žodžius. 

Speidas nusijuokęs burbtelėjo: “Na ir gaidelis!'* - ir šėrė levan- 
tiečiui antausį, nuo kurio tas nulėkė prie stalo. Tačiau atsipeikėjęs 
Keiro puolė seklį trečią kartą. Speidas ištiesė į priekį rankas ir 
įsirėmė delnais jam į veidą. r pasiekti seklio veido, 
Keiro trenkė jam per rankas. 

- Gana! - riktelėjo Speidas. - Arba sis jums “popą""! 

Keiro cyptelėjo: “Apgailėtinas baily!“ - ir paliko seklį ramy- 
bėje. 

Speidas pasilenkė ir pakėlė nuo grindų levantiečio ir bernioko 
pistoletus. Paskui pasikabino juos už lankelių ant kairės rankos 
smiliaus, ir ginklai skimbčiodami pakibo vamzdžiais žemyn. 

Gutmanas paguldė bernioką į supamąjį krėslą ir liko stovėti 
šalia, sutrikęs ir susirūpinęs. Keiro atsiklaupė prie krėslo ir ėmė 
triniti bejėgiškai nusvirusią ranką. 

Speidas pačiupinėjo bernioko smakrą. 

- Kaulai sveiki, - tarė jis. - Paguldykime jį ant sofos. - Pakišęs 
vieną ranką Vilmeriui po nugara, o kitą po keliais, seklys be jokių 
pastangų pakėlė jį ir pernešė per kambarį. 

“ Bridžita paskubomis atsistojo.ir Speidas paguldė bernioką ant 
sofos. Paskui dešine ranka apieškojo jo drabužius, rado dar vieną 
pistoletą, kurį pasikabino prie kitų dviejų ant kairės rankos piršto, 
ir nusisuko nuo sofos. Keiro jau sėdėjo Vilmerio galvūgalyje. 

Speidas skimbtelėjo pistoletais ir linksmai nusišypsojo Gut- 
manui: 

- O štai ir mūsų atpirkimo ožys. 

Storulio veidas papilkėjo. Jis tylėjo, nudelbęs akis į grindis. 

Speidas vėl kreipėsi į jį: 

- Nebūkite kvailas. Jūs šnibždėjotės su Keiro ir laikėte snarg- 
lių už rankų, kai aš skaldžiau jam snukį. Dabar jūs jau nebeatsi- 
pirksite juokeliais - jis jus paprasčiausiai nudės. 

Gutmanas perkėlė svorį ant kitos kojos ir nieko neatsakė. 

Speidas tęsė: 

- Ir dar - arba jūs tuoj pat sakote man “taip", arba aš perduodu 
sakalą kartu su visa jūsų šutve policijai. 

Gutmanas pakėlė galvą ir iškošė pro dantis: 

- Man tai nepatinka, sere. 

- Jums tai tikrai nepatiks, - sutiko Speidas. - Tai kaip? 

Storulis atsiduso, nutaisė gaižią miną ir atsakė sielvartingu 
balsu: 

- Galite jį imti. 

- Puiku, - tarė Speidas. 


19. Ruso Pokštai 


Berniokas gulėjo ant nugaros, ir jei ne lygus kvėpavimas, 
galėjai pagalvoti, kad gyvybė apleido jo mažą kūnelį. Džoelas 
Keiro, palinkęs virš Vilmerio, trynė jam skruostus ir riešus, glostė 
plaukus, kažką šnibždėdamas ir neramiai žvelgdamas į baltą 
veidą be gyvybės ženklų. 

Bridžita O'Šonesi stovėjo kampe tarp sienos ir stalo. Prikan- 
1ją. Bet vos tik seklys pasisukdavo į merginą, ji apsimesdavo, kad 
stebi Keiro ir bernioką. 

Paskendusio savo mintyse Gutmano veidas pamažu atgavo 
spalvą. Jis stovėjo, susikišęs rankas į kelnių kišenes, ir iš kamba- 
rio vidurio įdėmiai sekė Speidą. 

Speidas, žaisdamas su pistoletais, linktelėjo į Keiro pusę ir 
paklausė Gutmano: 

- O su juo problemų nebus? 

- Nežinau, - nerūpestingai atsakė storulis. --Tai, sere, priklau- 
sys tik nuo jūsų. 

- Keiro! - pašaukė seklys. 

Levantietis atsuko į jį tamsų susirūpinusį veidą. 

- Tegu jis truputį pailsi, - tarė Speidas. - Mes nusprendėme 
atiduoti jį policijai. Aptarkime detales, kol jis neatsigavo. 

Keiro apmaudžiai paklausė: 

- Jums maža to, ką jau jam padarėte? 

- Maža, - atsakė seklys. 

Keiro atsistojo ir priėjo prie storulio. 

- Prašau, nesutikite, misteri Gutmanai, - ėmė maldauti jis. - Jūs 
turite suprasti, kad... 

Speidas jį pertraukė: 

- Tai jau nuspręsta. Belieka tik išsiaiškinti, ką jūs pats ketinate 
toliau daryti. Liekate su mumis ar išeinate iš žaidimo? 

Gutmanas vis tik linktelėjo, nutaisęs liūdną, mąslią šypseną. 

- Man tai taip pat nepatinka, - tarė jis levantiečiui, - bet mes jau 
nieko nebegalime pakeisti. Nieko. 

Speidas paklausė: 

- Tai koks jūsų atsakymas, Keiro? Taip ar ne? 

Keiro apsilaižė lūpas ir lėtai pasisuko į Speidą. 

- Tarkime... - pradėjo jis ir užsikirto. - Aš galiu?.. Ar aš galiu 
rinktis? | | 

„> Galite, - rimtai užtikrino jį Speidas. - Bet turėkite omenyje, 

kad jeigu jūs atsakysite “ne"', mes įduosime jus policijai kartu su 
jūsų draugužiu. | 

- Na, ką jūs, misteri Speidai, - užprotestavo Gutmanas. - Tai 
Ne: | i ž 

- Ne tokie jau mes idiotai, kad leistumę jam pasprukti, - atkirto 
seklys. - Arba su mumis, arba į kalėjimą. Antraip nebegalėsime 
kontroliuoti situacijos. - Jis niūriai dėbtelėjo į Gutmaną ir suirZęs 
riktelėjo: - Velniai jus: griebtų! Negi jūs pirmąkart vagiate? Mat 
kokie skaistuoliai! Jums belieka tik pulti ant kelių ir melstis! - Jis 
pasisuko į Keiro. - Na? Tai kaip? 

- Jūs nepaliekate man jokio pasirinkimo. - Keiro beviltiškai 
gūžtelėjo siaurais pečiais. - Aš sakau "taip". 

- Gerai, - tarė Speidas ir pažvelgė į Bridžitą ir Gutmaną. - 
Sėskitės. | 

Mergina atsisėdo sofos kampe, be sąmonės gulinčio bernioko 
kojūgalyje. Gutmanas vėl išsidrėbė minkštame supamajame krės- 
le. Keiro įsitaisė krėsle prie stalo. Speidas atsisėdo ant stalo ir 
pasidėjo pistoletus šalia. Žvilgtelėjęs į savo rankinį laikrodį, 
seklys tarė: 

- Jau dvi. Sakalą aš galiu gauti, kai išauš, o gal ir kiek vėliau. 
Taip kad mes turime marias laiko viskam aptarti. 

Gutmanas atsikrenkštė. 

- Kur sakalas? - paklausė jis ir skubiai pridūrė: - Iš esmės, sere, 
man ne tai svarbu. Mane jaudina štai kas: manau, visi čia esantys 

suinteresuoti neišleisti vienas kito iš akių. - Jis žvilgtelėjo į sofą, 
paskui nukreipė išgąstingą žvilgsnį į Speidą. - Vokas pas jus? 

Speidas papurtė galvą, pašnairavo į sofą, paskui į merginą. 
Tada nusišypsojo vien akimis ir tarė: 

- Jis pas mis O“Šonesi. 

- Taip, - sušnibždėjo toji, kišdama ranką į į savo palto kišenę. - 
Aš jį pakėliau... 

„- Viskas gerai, - nuramino Speidas merginą. - Laikyk jį pas 
save. - Paskui kreipėsi į Gutmaną: - Mums nereikės išleisti vienas 
kito iš akių. Sakalą man gali atnešti į namus. 

- Tai būtų puiku, - sumurkė Gutmanas. - Taigi, sere, mainais 
už Vilmerį 1r dešimt tūkstančių dolerių jūs duosite man sakalą ir 
dar valandėlę kitą, kad mes spėtume išvažiuoti iš miesto iki to 
laiko, kai jūs atiduosite Vilmerį policijai: 

- Jums nėra reikalo slėptis, - tarė Speidas. -. Aš moku laikyti 
liežuvį už dantų. 

- Galbūt, sere. Bet vis tiek man nesinorėtų būti San Franciske 
tuo metu, kai jūsų apylinkės prokuroras pradės tardyti Vilmerį. 

- Kaip norite, - atsakė seklys. - Aš galiu, jei pageidaujate, 
išlaikyti jį čia kad ir visą dieną. - Jis ėmė suktis cigaretę. - O dabar 
patikslinkime detales. Kam jis nušovė Tersbį? Kodėl, KuE I ir kada 
išvarpė kulkomis Džakobį? . 

Gutmanas, linguodamas galva, atlaidžiai šyptelėjo ir sumurkė: 

- Na, žinote, sere, to jau per daug. Mes davėme jums pinigus ir 
Vilmerį, tuo įvykdydami savąją susitarimo dalį. | 

- Taip ir maniau, - burbtelėjo Speidas, prisidegdamas cigaretę. 
-. Aš iš tiesų reikalavau atpirkimo ožio, bet kol jis neįvarytas į 
kampą, jis dar ne atpirkimo ožys. O tam, kad jį ten įvaryčiau, turiu 
žinoti kai kurias smulkmenas. - Seklys rūsčiai suraukė antakius. - 
O ko jūs taip rūpinatės juo? Jeigu berniokas išsisuks, aš jums 
nepavydžiu. | | 

Gutmanas pasilenkė į priekį ir storu pirštu parodė į pistoletus, 
gulinčius ant stalo šalia Speido. 

- Štai daugiau negu pakankami jo kaltės įrodymai, sere. Ir 
Tersbis, ir Džakobis buvo nušauti iš šitų ginklų. Policijos eks- 
pertai be vargo nustatys, kad mirtį nešančios kulkos išlėkė iš šitų 
vamzdžių. Jūs pats ką tik taip sakėte. Kokių dar jums reikia 
įkalčių? | 

- Galbūt ir jūsų tiesa, - sutiko Speidas. - Bet reikalas sudėtin- 
gesnis, negu jūs įsivaizduojate. Aš privalau žinoti, kaip viskas 
buvo. Kaip, jūsų manymu, aš išsisuksiu, jeigu atskiros kaltinimo 
dalys nesisies tarpusavyje? 

- Atrodo, jūs užmiršote, kad visai neseniai pats įtikinėjote 
mus, kad tai bus labai paprasta padaryti, - įsikišo Keiro ir pasuko 
susijaudinusį tamsų veidą į Gutmaną. - Matote! Aš jums patariau 
nesutikti su jo pasiūlymu! Aš nemanau... 

“ - Dabar jau nieko nebedomina, ką jūs abu apie tai manote, - 
atrėžė Speidas. - Pernelyg toli nueita, jūs jau įkimpote iki kaklo. 
Tai kodėl jis nušovė Tersbį? 

Gutmanas sunėrė pirštus an pilvo ir ėmė suptis krėsle. Paskui 
tarė, balsu ir šypsena atvirai reikšdamas nusivylimą: 

- Su jumis nepaprastai sunku bendrauti. Aš pradedu galvoti, 
kad mes suklydome, susidėję su jumis. Dievaži, sere, suklydome. 

Speidas abejingai numojo ranka. 

- Ne tokie jau prasti jūsų popieriai. Jūs liekate laisvėje 1r 
gaunate sakalą. - Jis įsikišo cigaretę į burną ir pridūrė: - „Šiaip ar 
taip, dabar jūs žinote, ko iš jūsų reikalaujama. Kodėl jis nušovė 
Tersbį? 

Gutmanas liovėsi supęsis. 

- Tersbis buvo negailestingas galvažudys ir mis O'Šonesi 
sąjungininkas. Mes supratome, kad, pašalindami jį, ne tik paliksi- 
me ją be gynėjo, bet ir paskatinsime susimąstyti, ar nebūtų geriau 
užmiršti visus nesutarimus. Matote, sere, kaip atvirai aš su jumis 
kalbu? 

'- Taip. Kalbėkite taip ir toliau. Jūs manėte, kad sakalą gali 
slėpti Tersbis? 

Gutmanas taip papurtė galvą, kad jo apvalūs žandai sudrebėjo. 

„.- Ne, - ryžtingai atsakė jis. - Mes pernelyg gerai pažinojomę 

mis O'Šonesi. Tada mes dar nežinojome, kad Honkonge ji perda- 

vė aka kapitonui Džakobiui, kad tas atgabentų jį čionai “Palo- 

ma“, 0 pati su savo draugu atplaukė greitesniu garlaiviu. Tačiau 

mes neabejojame, kad jeigu sakalo buvimo vietą žino tik vienas iš 
jų, tai tikrai bus ne Tersbis. | 

Speidas susimąstęs linktelėjo ir paklausė: . 

- Ar, prieš pribaigdami Tersbį, nebandėte rasti su juo bendros 
kalbos? 

- Žinoma, bandėme, sere. Aš pats kalbėjausi su juo tą vakarą, 
Vilmeris surado Tersbį prieš dvi dienas iki tų įvykių ir mėgino 
pasekti, tikėdamasis surasti mis O“Šonesi. Tačiau jis buvo ypač 
atsargus net ir nežinodamas, kad yra sekamas. Todėl tą vakarą 
Vilmeris nuėjo į viešbutį, kur gyveno Tersbis, sužinojo, kad jis 
dar negrįžo, ir liko laukti netoliese. Tersbis grįžo namo, manau, iš 
karto po jūsų kompaniono nužudymo. Vilmeris atvedė jį. pas 
mane. Bet mes nieko iš jo nepešėme. Ko tik mes nesiūlėme, bet jis 
vis tiek liko ištikimas mis O“ Šonesi. Tada, sere, Vilmeris“ 'palydė- 
jo: * Tersbį iki viešbučio ir padarė tai, ką padarė. 

Speidas kurį laiką sėdėjo susimąstęs. 

- Skamba įtikinamai. O dabar Džakobis. 

Gutmanas rimtai pažiūrėjo į Speidą ir pareiškė: 

- Dėl kapitono Džakobio mirties kalta tik mis O'Šonesi. 

Mergina šūktelėjo ir užsispaudė burną delnu. | 

Speido balsas liko ramus ir tvirtas. 

- Dabar tai netūri reikšmės. Papasakokite, kaip viskas buvo. 

Įdėmiai pažvelgęs į seklį, Gutmanas nusišypsojo. 

- Kaip įsakysite, sere, - tarė jis. - Keiro, kaip Žinote, po 
apsilankymo jūsų bute, o paskui policijos nuovadoje, vėl ėmė 
bendradarbiauti su manimi - aš nusiunčiau Vilmerį jo pakviesti. 
Mes nutarėme, kad pastangų suvienijimas atneš mums abipusę 
naudą. - Storulis nusišypsojo levantiečiui. - Misteris Keiro - labai 

įžvalgus žmogus. Tai jam šovė mintis apie “Palomą". Pamatęs tą 
rytą laikraščiuose pranešimą apie “Palomos" atvykimą, jis prisi- 
minė, kad Honkonge mis O*'Šonesi buvo ne kartą pastebėta su 
Džakobiu. Keiro tada ieškojo mis O'Šonesi Honkonge ir iš pra- 
džių net galvojo, kad ji pati išplaukė “Paloma". Tik paskui 
išsiaiškino, kaip buvo iš tiesų. Kad ir kaip ten būtų, sere, kai 
misteris Keiro pamatė laikraštyje pranešimą apie “Palomos" at- 
vykimą, jis tuoj suprato, kad Honkonge ji atidavė sakalą Džako- 
biui, kad tas atvežtų statulėlę čionai. Džakobis, aišku, nežinojo, 
ką veža, - mis O'Šonesi pakankamai apdairi. 

Storulis apdovanojo merginą kerinčia šypsena, pasisupo krės- 
le ir tęsė: 

- Misteris Keiro, Vilmeris ir aš aplankėme kapitoną Džakobį 
laive ir dar taip sėkmingai, kad aptikome pas jį mis O“Šonesi. 
Pokalbis daugeliu atžvilgių buvo labai sudėtingas, bet apie vidur- 
naktį mums galų gale pavyko įkalbėti mis O“Šonesi atiduoti 
mums sakalą - bent jau taip mums tada pasirodė. Mes patraukėme 
pas mane į viešbutį, kur aš turėjau atsiskaityti su ja ir gauti 
paukštį. Bet, sere, mes, paprasti mirtingieji, neįvertinome mis 
O'Šonesi. En route* ji, kapitonas ir paukštis dingo, kaip skradžiai 
žemę prasmego. - Gutmanas linksmai nusijuokė. - Dievaži, sere, 
tai buvo puikiai atlikta. | 

Speidas žvilgtelėjo į merginą. Toji Žiūrėjo į jį, maldaujamai 
išplėtusi akis. Seklys paklausė Gutmano: 

--Tai jūs padegėte laivą? 

- Ne, tyčia nepadeginėjome, - atsakė storulis. - Nors, turiu 
pasakyti, gaisras kilo dėl mūsų kaltės, tiksliau, dėl Vilmerio. Kol 
mes šnekučiavomės kapitono kajutėje, jis ieškojo sakalo laive ir 
tikriausiai buvo neatsargus su degtukais. | 
 - Tai gerai, - linktelėjo Speidas. - Jeigu kas nors neišdegs su 
Tersbiu, ir mums teks apkaltinti jį Džakobio nužudymu, galėsime 


*Pakeliui (pranc:). 

pridurti dar ir laivo padegimą. Gerai. Tai kaip vis tik berniokas 
nušovė Džakobį? | | 

- Suprantate, sere, mies naršėme po miestą, ieškodami dingu- 
siųjų, ir radome juos tik vakare. Tiesą sakant, iš pradžių mes 
nebuvome įsitikinę, kad tikrai radome. Tiksliai žinojome tik tai, 
kad aptikome mis O'Šonėsi butą. Tačiau priėję prie durų ir 
įsiklausę, įsitikinome, kad jie abu ten, ir paskambinome. Kai mis 
O'Šonesi paklausė iš už durų, kas mes tokie, ir išgirdo atsakymą, 
iš buto atsklido atidaromo lango bildesys. Mes, aišku, supratome, 
ką tai reiškia, ir Vilmeris puolė laiptais žemyn, kad suspėtų prie 
gaisrinių kopėčių, nusileidžiančių į į vidinį kiemą. Bet vos pasukęs 
į skersgatvį, jis kaktomuša susidūrė su Džakobiu, sprunkančiu su 
sakalu po pažastimi. Situacija buvo kebli, bet Vilmeris padarė 
viską, ką galėjo. Jis šovė į Džakobį, ir ne vieną kartą, bet kapito- 
nas pasirodė besąs kietas riešutėlis: pats nenuknito ir sakalo iš rankų 
neišmetė. Negalėdamas praeiti pro Vilmerį, Džakobis parvertė jį ant 
žemės ir pabėgo. Visa tai įvyko, kaip suprantate, vidury baltos 
dienos: Pašokęs ant kojų, Vilmeris pamatė netoliese policininką, taip 
kad jam teko atsisakyti minties vytis kapitoną. Vilmeris nėrė pro 
užpakalines duris į kaimyninį namą, iš ten į gatvę ir tada grįžo pas 
mus į “Karūną". Laimei, jo niekas nepastebėjo. 

- Taigi, sere, - tęsė Gutmanas, - mes vėl atsidūrėme akligatvy- 
je. Išleidusi pro langą Džakobį, mis O'Šonesi atidarė duris mud- 
viem su Keiro, ir... - Storulis nusišypsojo, tai prisiminęs, - mes 
įtikinome ją - tai pats tiksliausias žodis, sere - prisipažinti, kad 
Džakobis nuėjo su sakalu pas jus. Mes nelabai tikėjone, kad jis su 
tokiomis žaizdomis pasieks jūsų kontorą - nekalbant jau apie tai, 
kad pakeliui j jį galėjo paimti į policiją, - tačiau tai buvo vienintelis 
mūsų šansas, sere. Ir todėl mes dar kartą įtikinome mis O'Šonesi 
padėti mums. Mes... m-m-m... įkalbėjome ją paskambinti jums į 
kontorą ir išvilioti iš ten iki Džakobio atėjimo, o patys pasiuntėme 
tenai Vilmerį. Deja, mes pernelyg ilgai sugaišome, įtikinėdami 
mis O'Šonesi... 

Berniokas sudejavo ir apsivertė ant šono, kelis kartus atsimer- 
kė ir vėl užsimerkė. „Mergina pakilo nuo sofos ir. vėl atsistojo į 
kampą tarp stalo ir sienos. 

- „bendradarbiauti su mumis, - skubiai užbaigė Gutmanas, - ir 
jūs gavote sakalą anksčiau, negu atėjo Vilmeris. 

Berniokas nukėlė vieną koją ant grindų, pasirėmė ant alkūnės, 
išpūtė akis, nukėlė sis koją ir apsidairė. Pamatęs Speidą, nustojo 
žvalgytis. 

Keiro pašoko iš krėslo, priėjo prie bernioko ir ėmė kažką jam 
kalbėti, viena ranka apsikabinęs per pečius. Vilmeris numetė jo 
ranką nuo savęs ir atsistojo. Jis dar kartą apžvelgė kambarį ir vėl 
įsistebeilijo į Speidą. Jo veidas suakmenėjo, kūnas įsitempė Hip, 
kad, rodės, dar labiau sumažėjo. 

Speidas sėdėjo ant stalo kampo, nerūpestingai mataruodamas 
kojomis. 

- O dabar paklausyk manęs, mažyli, - tarė jis. - Jeigu tu prieisi 
prie manęs ir imsi skeryčiotis, gausi į snukį. Taip kad verčiau 
sėdėk tyliai, elkis padoriai, ir gyvensi ilgai. 

Berniokas pasisuko į Gutmaną. 

Storulis geraširdiškai nusišypsojo jam ir tarė: 

- Supranti, Vilmeri, man labai sunku skirtis su tavimi, ir aš 
noriu, kad tu žinotum, jog myliu tave kaip tikrą sūnų. Bet - Dievas 
mato! - jei netenki sūnaus, gali pasigimdyti kitą, o Maltos sakalas 
tik vienas. 

Speidas nusijuokė. 

Keiro vėl priėjo prie bernioko ir ėmė kažką kuždėti jam į ausį. 
Bemniokas, įsmeigęs nuožmų rudų akių žvilgsnį į Gutmano veidą, 
vėl atsisėdo ant sofos. Levantietis prisėdo šalia. 

Storulis atsiduso, tačiau geraširdiška jo veido išraiška nė kiek 
nepakito. Jis tarė Speidui: 

- Jaunystėje daug ko nesupranti. 

Levantietis vėl apsikabino Vilmerį per pečius, nesiliaudamas 
šnibždėti jam į ausį. Seklys šyptelėjo ir kreipėsi į Bridžitą: 

- Būtų neblogai, jeigu tu paieškotum virtuvėje mums šio to 
užkąsti ir išvirtum daug kavos. Gerai? Aš nenoriu palikti svečių 
vienų. 

- Žinoma, - atsakė ji ir pasuko link durų. 

Gutmanas nustojo šypsotis. 

- Lukterėkite, brangioji. - Jis ištiesė savo riebią ranką. - Galbūt 
jūs vis tik paliksite voką čia? Galite netyčia užtėkšti ant jo riebalų 
dėmę. 

Mergina klausiamai žvilgtelėjo į Speidą. Tas abejingai atsakė: 

- Vokas vis dar priklauso jam. | 

Ji kyštelėjo ranką į suknelės iškirptę, išėmė voką ir padavė jį 
Speidui. Tas numetė jį Gutmaniui ant kelių tardamas: 

- Galite atsisėsti ant jo, jeigu bijote pamesti. 

- Jūs mane neteisingai supratote, - - meilikaujamai atsakė storu- 
lis. - Aš visai nebijau, bet reikalus reikia tvarkyti dalykiškai. - Jis 
išėmė iš voko banknotus, perskaičiavo ir prunkštelėjo taip garsiai 
ir išraiškingai, kad jo pilvas subangavo. - Štai, beje, čia liko tik 
devyni popierėliai. - Storulis išdėliojo banknotus ant savo riebių 
šlaunų. - Kai aš padaviau jums voką, jų, kaip pats įsitikinote, buvo 
dešimt. - Jis šypsojosi plačiai, džiugiai ir pergalingai. 

Speidas pasisuko į Bridžitą. | 

- Na? - paklausė jis. 

Mergina išraiškingai papurtė galvą, bet nieko nepasakė, tik be 
garso krutino lūpas. Ji atrodė labai išsigandusi. 

Speidas ištiesė ranką Gutmanui, ir tas padavė jam pinigus. 
Seklys perskaičiavo juos - buvo devyni banknotai po tūkstantį 
dolerių - ir grąžino storuliui. Paskui atsistojo ir paėmė nuo stalo 
tris pistoletus. Ramus seklio veidas buvo neįskaitomas, balsas 
skambėjo dalykiškai.. | | 

- Aš tuoj viską išsiaiškinsiu. Mes, - jis linktelėjo į merginos 
pusę, nežiūrėdamas į ją, - einame į vonią. Durys bus praviros. 
Norint iš čia išsigauti, būtina praeiti pro vonią, Žinoma, neskaitant 
šuolių iš ketvirto aukšto. Taip kad verčiau nebandykite. 


200 


- Ne, ką jūs, sere, - užprotestavo Gutmanas, - nereikia mums 
grasinti. Tai nemandagu, be to, mes visai nesuinteresuoti iš čia 
išeiti. | 

"- Baigęs aš daug ką sužinosiu, - ramiai, bet ryžtingai pareiškė 
Speidas. - Šitas pokštas painioja man kortas, ir aš privalau viską 
išsiaiškinti. Tai ilgai netruks. - Jis prisilietė prie merginos alkū- 
nės. - Eime. 


Vonioje Bridžita atgavo amą. Ji uždėjo abi rankas Speidui ant 
krūtinės, prisiglaudė prie jo ir sušnibždėjo: 

- Aš neėmiau šitų pinigų, Semai: | 

- O aš ir nejtariu tavęs, - atsakė jis. - Tiesiog turiu įsitikinti. 
Nusirenk. | 

- Tau negana mano garbės žodžio? 

- Ne. Nusirenk. 

- Nesirengsiu. 

- Gerai. Tada mes grįšime į kambarį ir aš priversiu juos tave 
nurengti. 

Mergina atšlijo nuo jo, užsispaudusi burną delnu. Suapvalėju- 
siose akyse sustingo siaubas. 

- Priversi mane nurengti? - paklausė ji, neatitraukdama rankos 
nuo.burnos. 

- Priversiu, - atsakė seklys. - Aš turiu žinoti, kur dingo tas 
banknotas, ir joks mergiškas drovumas manęs nesulaikys. 

- Tu ne taip mane supratai, - mergina vėl uždėjo rankas jam ant 
krūtinės. - Aš nesidroviu nusirenginėti prieš tave... supranti? Bet 
ne tokiu būdu. Nėjaugi tau neaišku, kad jeigu priversi mane... tai 
užmuši kažką svarbaus mūsų santykiuose. | 

Speidas nepakėlė balso. 

- Aš nieko tokio nežinau. Žinau tik tai, kad privalau išsiaiškin- 
ti, kur banknotas. Nusirenk. 

Bridžita pažvelgė į jo nemirksinčias gelsvai pilkas akis, jos veidas 
akimirkai paraudo, paskui pabalo. Mergina atitraukė rankas nuo 
seklio krūtinės ir ėmė nusirenginėti. Speidas sėdėjo ant vonios krašto, 
stebėdamas merginą ir duris. Svetainėje buvo tylu. Mergina nusiren- 
ginėjo greitai, be pertraukų, mesdama drabužius sau po kojomis. 
Nusirengusi plikai, atsitraukė į šalį ir pažvelgė į Speidą. Jos išdidžia- 
me žvilgsnyjė nebuvo nei iššūkio, nei drovumo. 

Speidas padėjo pistoletus ant klozeto dangčio ir pasisukęs 
veidu į duris priklaupė ant vieno kelio prie merginos rūbų. Imda- 
mas drabužį po drabužio, visus rūpestingai apžiūrėjo ir apčiupi- 
nėjo, tačiau banknoto nerado. Baigęs tikrinti, seklys atsistojo ir 
padavė drabužių šūsnį Bridžitai. | 

- Ačiū, - tarė jis. - Dabar aš Žinau tiesą. 

Ji paėmė savo rūbus, netarusi nė žodžio. Speidas pasiėmė 
pistoletus, uždarė paskui save vonios duris ir grįžo į svetainę. 
„Gutmanas draugiškai šypsojosi jam iš supamojo krėslo. 

- Radote? - paklausė jis. 

Keiro, sėdintis ant sofos šalia bernioko, klausiamai pakėlė į 
Speidą tamsias akis. Vilmeris nė nekrustelėjo. Jis sėdėjo, atsirė- 
męs alkūnėmis į kelius, susiėmęs galvą rankomis, ir žiūrėjo į 
grindis. | 

Seklys atsakė Gutmanui: 

- Ne, neradau. Tai jūsų darbas. 

Storulis prunkštelėjo. 

- Mano? 

- Taip, - patvirtino seklys, žvangindamas pistoletais. - Pats 
prisipažinsite, ar man jus apieškoti? 

- Apieškoti?.. 

- Jums teks prisipažinti, - tarė Speidas, - antraip aš jus apieško- 
siu. Trečios galimybės nėra. 

Gutmanas pažvelgė į rūstų Speido veidą ir garsiai nusikvatojo. 

- Dievaži, sere, aš tikiu, kad jūs taip ir padarysite. Tikiu. Na, 
bet jūs ir tipas, sere, jeigu leisite taip išsireikšti. 

- Jūsų darbas, - tarė Speidas. 

- Taip, sere, mano. - Storulis ištraukė suglamžytą banknotą iš 
liemenės kišenėlės, išlygino jį ant didžiulės šlaunies, paskui iš 
palto kišenės išėmė voką su devyniomis kupiūromis ir įdėjo ten 
dešimtąją. - Aš jaučiu nenugalimą potraukį pokštams, be to, man 
buvo labai įdomu, kaip jūs pasielgsite tokioje situacijoje. Turiu 
pasakyti, kad jūs puikiai išlaikėte išbandymą. Niekada nebūčiau 
pagalvojęs, kad rasite tokį paprastą ir įtikinamą būdą išsiaiškinti 
tiesą. 

Speidas nusijuokė su panieka, bet be kartėlio. 

- Tokių išdaigų galima tikėtis nebent iš jūsų snargliaus bend- 
raamžių. 

Gutmanas sukikeno. 

Bridžita, apsirengusi kaip ir anksčiau, tik be skrybėlaitės ir 
palto, išėjo iš vonios, žengė žingsnį link svetainės, tačiau persi- 
galvojo, nuėjo į virtuvę ir įjungė ten šviesą. 

Keiro pasislinko arčiau Vilmerio ir vėl kažką pašnibždėjo jam 
į ausį. Berniokas suirzęs gūžtelėjo pečiais. | 

Speidas, dirstelėjęs į pistoletus savo rankoje, pažvelgė į Gut- 
maną, išėjo į prieškambarį ir sustojo prie drabužinės spintos. 
Pravėręs jos dureles, seklys padėjo pistoletus ant viršutinės lenty- 
nos, uždarė ir užrakino dureles, įsikišo raktą į kelnių kišenę ir 
priėjo prie virtuvės durų. 

Bridžita O" Šonesi plūkėsi su aliumininiu kavinuku. 

- Viską radai? - paklausė Speidas. 

- Taip, - niūriai atsakė ji, nepakeldama galvos. Paskui pastatė 
kavinuką į šalį ir priėjo prie durų. Jos skruostai buvo išraudę, 
didelėse akyse žvilgėjo ašaros. - Nereikia taip su manimi elgtis, 
Semai, - tyliai pratarė mergina. 

- Aš privalėjau išsiaiškinti, mano angele. - Speidas pasilenkė, 
pabučiavo ją į lūpas ir grįžo į svetainę. | 

Gutmanas nusišypsojo Speidui ir tarė, tiesdamas jam baltą voką: 

- Netrukus jis bus jūsų. Galite pasiimti kad ir dabar. 

Speidas nepaėmė voko. Atsisėdęs į krėslą, pareiškė: 

- Turime dar marias laiko. Mės taip ir nesusitarėme dėl pinigų. 
Dešimt tūkstančių dolerių-- mažoka. 

- Dešimt tūkstančių - nemaži pinigai, - atšovė storulis. 

- Jūs teisingai cituojate mane, - atsakė seklys, - bet būna ir 
stambesnių sumų. 

- Taip, sere, būna. Šiuo atžvilgiu jūs visiškai teisus. Tačiau ir 
tai nemaži pinigai, ypač turint omeny, kad jūs gaunate juos už 
kelias visiškai nesudėtingo darbo dienas. 

- Jums atrodo, kad nesudėtingo? - paklausė Speidas, paskui 
gūžtelėjo pečiais. - Gal ir taip, bet tai jau mano reikalas. . 

- Žinoma, - sutiko storulis. Jis parodė galva į virtuvės pusę ir 
tyliai paklausė: - Dalinsitės su. ja? 

- Ir tai tik mano reikalas. 

- Žinoma, - vėl sutiko storulis, - bet... - Jis padvejojo. - Norite 
patarimo? 

Š Na? 

- Jeigu jūs duosite... drįstu tvirtinti, kad kažkiek pinigų jūs jai 
vis tik duosite... taigi, jeigu jūs duosite mis O' Šonesi mažiau, 
negu ji, jos manymu, verta, tada saugokitės. 

Speidas pažvelgė į jį kaip sąmokslininkas ir kartu pašaipiai. 

- Gali įsižeisti? - paklausė jis. | 

- Būtent, - atsakė storulis. 

Speidas šyptelėjo ir ėmė suktis cigaretę. EnsidoBes ją, vėl 
pakėlė akis į Gutmaną. 

- Verčiau pasikalbėkime apie pinigus. 

- Mielai, sere, - atsiliepė storulis, - bet turiu atvirai perspėti jus, . 
kad, be šitų dešimties tūkstančių dolerių, daugiau šiuo metu 
neturiu nė cento. 

Speidas išpūtė dūmus. 

- Aš turėjau gauti dvidešimt tūkstančių. .. 

- Tikra tiesa. Aš su džiaugsmu duočiau jums tiek, bet dešimt 
tūkstančių - tai viskas, ką sugebėjau sukrapštyti, garbės Žodis. 
Savaime suprantama, tai tik pirmoji įmoka. Vėliau... 

Speidas nusijuokė. 

- Aš žinau, kad vėliau jūs sumokėsite man milijoną, bet kol kas 
verčiau grįžkime prie pirmosios įmokos. Penkiolika tūkstančių? 

Gutmanas nusišypsojo, susiraukė, papurtė galvą. 

- Misteri Speidai, aš jums atvirai, nuoširdžiai, džentelmeno 
garbe prisiekiau, kad dešimt tūkstančių - tai viskas, ką aš dabar 
turiu. Viskas iki paskutinio cento. 

- Nemulkinate? 

Storulis nusijuokė ir atsakė: 

- Nemulkinu. . 

Speidas niūriai suniurzgė: 

- Bjauru, žinoma, bet jeigu tai iš tiesų viskas, ką turite, duokite šen 
voką. | 

Gutmanas ištiesė jam voką. Speidas perskaičiavo pinigus. Tą 
akimirką, kai jis kišosi juos į kišenę, į kambarį įėjo Bridžita su 
padėklu rankose. 

Berniokas atsisakė valgio. Keiro apsiribojo kavos puodeliu. 
Mergina, Gutmanas ir Speidas pasistiprino kiaušiniene, kumpiu 
ir išgėrė po du puodelius kavos. Paskui visi įsitaisė kaip kam 
patogiau stumti likusios nakties dalies. 

"Gutmanas užsirūkė cigarą ir ėmė skaityti “Garsiuosius nusi- 
kaltimus Jungtinėse Amerikos Valstijose“, retkarčiais nusijuok- 
damas arba pakomentuodamas jam patikusias ištraukas. Vilmeris 
iki keturių sėdėjo, parėmęs galvą rankomis, paskui atsigulė ant 
sofos galva į langą, kojomis į levantietį ir užmigo. Bridžita 
snūduriavo krėsle prie stalo, klausėsi storulio komentarų -arba 
plepėjo su Speidu. 

Speidas sukosi ir rūkė cigaretes. Jis buvo žvalus, linksmas ir 
kupinas jėgų. 

Pusę šešių jis nuėjo į virtuvę ir išvirė dar kavos. Apie šešias 
berniokas sujudėjo, pabudo ir žiovaudamas atsisėdo ant sofos. 
Gutmanas žvilgtelėjo į laikrodį.ir paklausė seklio: 

- Ar jau galite gauti sakalą? 

- Duokite man dar vieną valandą. 

Storulis linktelėjo ir vėl įniko skaityti. 

Septintą valandą Speidas priėjo prie telefono ir užsakė telefo- 
nistei Efės Perin numerį. 

- Alio, misis Perin?.. Kalba misteris Speidas. Pakvieskite, 
prašau, Efę... Taip, svarbu... Ačiū. - Jis tyliai pašvilpavo dvi 
eilutes iš dainelės “En Cuba". - Labas, mano angele... Atleisk, kad 
pažadinau... Taip, labai. Klaušyk įdėmiai: mūsų abonentinėje 
dėžutėje centriniame pašte guli vokas, ant jo mano ranka užrašyta 
“Holandui". Voke rasi autobusų stoties “Pikvik Steidž'' saugoji- 
mo kameros kvitą - aš ten padėjau ryšulį, kurį mudu gavome 
vakar. Paimk jį, prašau, ir atnešk man... Taip, į namus... Šaunuo- 
lė. Tik paskubėk... Iki. 

Be dešimties minučių aštuntą sudžeržgė paradinių durų skam- 
butis. Speidas priėjo prie pasikalbėjimo aparato ir nuspaudė myg- 
tuką, atrakinantį spyną. Gutmanas atidėjo knygą į šalį ir šypsoda- 
masis pakilo iš krėslo. 

- Jūs neprieštarausite, jeigu palydėsiu jus iki durų? - paklausė 
jis. 

- Kaip norite, - atsakė seklys. 

"Gutmanas nuėjo su juo į prieškambarį. Speidas atidarė buto 
duris tą akimirką, kai Efė Perin išėjo iš lifto, nešina ruduoju 
ryšuliu. Ji ėjo beveik pasišokinėdama, berniokiškas veidas švytė- 
jo iš džiaugsmo. Į Gutmaną mergina net nepažvelgė. Nusišypsojo 
Speidui ir padavė jam ryšulį. 

Jis paėmė taręs: 

- Labai dėkoju, panele. Apgailestauju, kad sugadinau jums 
poilsio dieną, bet... 

- Tai jau ne pirma poilsio diena, kurią jūs man sugadinate, - 
nusijuokė ji. Supratusi, kad Speidas nepakvies jos vidun, paklau- 
sė: - Aš galiu dar kuo nors padėti? 

Speidas papurtė galvą. 

- Ne, ačiū. 

Ji tarė: “Iki pasimatymo", - ir žengė prie lifto. | 

Speidas uždarė duris ir grįžo į svetainę. Gutmano veidą išmušė 
dėmės, skruostai drebėjo. Vos tik Speidas padėjo ryšulį ant stalo, 
prie stalo priėjo Bridžita O'Šonesi ir Keiro. Abū net nebandė 
slėpti susijaudinimo. Berniokas, išblyškęs ir suakmenėjęs iš įtam- 
pos, atsistojo, bet liko prie sofos, iš kur stebėjo visus iš po tankių 
blakstienų. | 

Speidas nuėjo nuo stalo taręs: 

- Na štai, prašau. | 
“ „ Stori Gutmano pirštai greitai susidorojo su špagatu, popieriu- 
mi ir drožlėmis. Netrukus jis jau laikė rankose juodąjį paukštį. 

- Aha, - kimiai prašvokštė jis, - aš medžiojau tave septyniolika 
metų. - Storulio akyse sužvilgo ašaros. 

Keiro apsilaižė raudonas lūpas ir sugniaužė rankas. Mergina 
prikando apatinę lūpą. Ji, Keiro, Gutmanas, Speidas ir Vilmeris - 
visi sunkiai kvėpavo. Oras kambaryje buvo šiltas, sudvisęs, prirū- 
kytas. | | 

Gutmanas vėl pastatė paukštį ant stalo ir įsikišo ranką į kišenę. 

- Tai jis,.- tarė storulis, - bet vis tik patikrinkime. - Ant jo 
apvalių skruostų sublizgo prakaitas. Jis drebančiais pirštais išsit- 
raukė auksinį kišeninį peiliuką ir atlenkė jį. 

Keiro ir mergina stovėjo jam iš kairės ir iš dešinės. Speidas 
atsitraukė į šalį, kad galėtų vienu metu stebėti ir bernioką, ir prie 
stalo susibūrusią trijulę. | 

Gutmanas apvertė statulėlę ir pakrapštė peiliu jos pagrindo 
kraštą. Juoda emalė nubyrėjo mažomis ringelėmis, atidengdama 
patamsėjusį metalą. Storulis peilio smaigaliu išrėžė iš metalo 
ploną, vingiuotą drožlę. Vidinė drožlės pusė ir siauras peilio 

paliktas įbrėžimas statulėlės pagrinde sublizgo pilku švino atspal- 
viu. 0 | 
Gutmanui į veidą plūstelėjo kraujas, jis ėmė garsiai, sunkiai 
alsuoti. Atvertęs paukštį, jis smogė peiliu per galvą. Ir galvoje 
peilis įsmigo į šviną. Storulis išmetė iš rankų peilį ir paukštį, kurie 
sunkiai bilstelėjo ant stalo, ir pasisuko į Speidą. 

- Padirbtas, - prašvokštė jis. 

Speido veidas paniuro. Jis lėtai linktelėjo ir stvėrė Bridžitą už 
rankos. Prisitraukęs merginą prie savęs, seklys šiurkščiai kilstelė- 
jo jai smakrą. 

- Gerai, - sūurzgė Speidas jai į veidą. - Štai tu ir pasijuokei iš 
mūsų. O dabar pasakok. 

- Ne, Semai, ne! - suriko toji. - Tai tas pats paukštis, kurį aš 
paėmiau iš Kemidovo. Prisiekiu... 

Džoelas Keiro įsispraudė tarp Speido ir Gutmano, ir žodžiai 
pasipylė iš jo spigiu srautu: | 

- Tikrai! Tikrai! Tai Kemidovo darbas! Kaip aš anksčiau 
nesusiprotėjau! Mes laikėme jį kvailiu, o jis mus visus apkvaili- 
no! - Keiro veidu plūstelėjo ašaros. - Tai tu viską sugadinai! - 
suinkštė jis, pasisukęs į Gutmaną. - Tu viską. sugadinai savo 
idiotiškų bandymu nupirkti iš jo paukštį! Nusipenėjęs idiote! Tu 
jam davei mintį, kad paukštis vertingas, ir paskatinai išsiaiškinti, 
kokia gi jo vertė, o mums pakišti kopiją! Dabar aišku, kodėl 
sakalą buvo taip lengva pavogti! Dabar aišku, kodėl Kemidovas 
taip noriai išsiuntė mane jo ieškoti po pasaulį! Kretinas! - Levan- 
tietis pratrūko raudoti, užsidengęs veidą rankomis. 

Gutmano žandikaulis atvipo. Jis kvailai mirksėjo, žvelgdamas 
tiesiai prieš save. Paskui papurtė galvą. Vos tik sugulė jo liulan- 
čios riebalinės klostės, jis vėl virto linksmu, bendringu storuliu. 

- Liaukitės, sere, - geraširdiškai tarė jis, - kam jūs taip?! 
Kiekvienas gali suklysti. Patikėkite, man tai ne menkesnis smū- 
gis, negu bet kuriam iš jūsų. Taip, tai ruso pokštai, be jokios 
abejonės. Tai ką gi jūs, sere, siūlote? Stovėti čia, lieti ašaras ir 

plūsti vienas kitą? 0 gal verčiau, - čia jis patylėjo, šypsodamasis 
kaip cherubinas, - keliauti į Konstantinopolį? 

Keiro atitraukė rankas nuo veido ir apmirė, stebeilydamasis į 
storulį. Paskui pramikčiojo: 

- T-tai jūs... - jis buvo taip priblokštas, kad nepajėgė užbaigti 
sakinio. 0 

Gutmanas patenkintas pasitrynė putnias rankas. Jis vėl prakal- 
bo murkdamas: 

- Aš vaikausi šią statulėlę jau septyniolika metų. Jeigu man 
teks sugaišti tam dar metus... ką gi, sere, tai bus papildomas 
laikas, lygus, - jis be garso krutino lūpas skaičiuodamas, - pen- 
kiems ir penkioms septynioliktosioms procento. 

Levantietis sukikeno ir šūktelėjo: 

- Aš važiuoju su jumis! 

Speidas staiga paleido Bridžitos riešą ir apsidairė. Bernioko 
kambaryje nebebuvo. Speidas išėjo į prieškambarį. Buto durys 
buvo plačiai atlapotos. Seklys susiraukė, uždarė duris ir grįžo į 
svetainę. Atsišliejęs į durų staktą, jis kurį laiką stebėjo Gutmaną ir 
Keiro. Paskui niūriai nužvelgė storulį ir tarė, mėgdžiodamas jo 
gerklinį murkimą: 

- Dievaži, sere, turiu jums pasakyti, kad jūs esate pati papras- 
čiausia vagių šutvė. 

Gutmanas sukikeno.. 

- Taip, sere, mums nėra kuo girtis, - atšovė jis. - Bet kol kas 
mes visi gyvi. O vien todėl, kad mes susidūrėme su nedidele 
kliūtimi, nėra reikalo galvoti, kad visas pasaulis subyrėjo į dulkes. 
- Jis ištraukė iš už nugaros kairę ranką ir ištiesė Speidui rausvą, 
kauburiuotą delną. - Turiu paprašyti jus, sere, grąžinti voką. 

Speidas nė nekrustelėjo. | į 

- Aš įvykdžiau savąją sutarties dalį, - ramiai atsakė jis. - Jūs 
gavote paukštį. Aš nekaltas, kad jums nepasisekė, kad tai ne tas 
paukštis, apie kurį jūs svajojote. 

- Na, kam gi šitaip, sere? - pamokomu tonu tarė Gutmanas. - 
Mums visiems nepasisekė, ir neprotinga tikėtis, kad didžiausia 
nesėkmės dalis guls ant vieno kurio pečių. - Jis ištraukė iš už 
nugaros dešinę ranką, kurioje laikė mažą pistoletą, išpuoštą auksu 
ir sidabru bei inkrustuotą perlamutru. - Žodžiu, sere, turiu papra- 
šyti jus grąžinti man dešimt tūkstančių dolerių. 

Speido veide nevirptelėjo nė vienas raumuo. Jis gūžtelėjo 
pečiais ir ištraukė voką iš kišenės. Tačiau prieš atiduodamas jį 
Gutmanui, išsiėmė vieną tūkstantinę ir įsikišo sau į kišenę. 
 - Šito turėtų užtekti sugaišto laiko apmokėjimui ir išlaidų 
padengimui, - paaiškino jis, tiesdamas voką storuliui. 

Gutmanas truputi padvejojo, paskui gūžtelėjo pečiais, mėg- 
džiodamas Speidą, ir paėmė voką. : 

- O dabar, sere, - tarė jis, - mes atsisveikinsime su jumis, jeigu 
tik, - riebalų voleliai aplink jo akis susitraukė, - jūs nevažiuojate 
su mumis į Konstantinopolį. O kodėl gi ne? Atvirai pasakius, 
sere, aš norėčiau turėti jus šalia savęs. Man patinka tokie žmonės, 
kaip jūs - veiklūs ir nuovokūs. , Būtent jūsų nuovokumu aš ir 
pasikliaunu, išreikšdamas įsitikinimą, kad jūs išlaikysite paslap- 
tyje visas mūsų bendros veiklos detales. Jūs negalite nesuprasti, 
kad visos juridinės problemos, su kuriomis mės susidurtume, 
lygiai taip pat grėstų ir jums bei Žžavingajai mis O'Šonesi. Jūs 
pernelyg protingas, sere, kad šito nesuprastumėte. 

- Aš suprantu, - atsakė Speidas. 

- Aš tuo ir neabejojau. Aš taip tikiu jumis, kad manau, jog 
dabar, nebeturėdamas kitos galimybės, jūs atsikratysite policija ir 
be atpirkimo ožio. 

- Atsikratysiu. 

- Aš tuo neabejojau. Na ką gi, sere, kaip sakoma, “eini, tai 
eik“. Likite sveikas. - Jis ceremoningai nusilenkė. - Ir jūs, mis 
O'Šonesi, likite sveika. Rara avis* aš palieku jams atminimui. 


* Retas paukštis (/ot.). 

20. Jeigu tave Pakars 


Kasparui Gutmanui ir Džoelui Keiro išėjus pro paradines 
duris, Speidas penkias minutes stovėjo nejudėdamas, niūriai spok- 
sodamas iš po surauktų antakių į atvirų durų rankeną. Raukšlės 
prie jo šnervių pagilėjo ir paraudo. Jis ištempė ir kiek papūtė 
lūpas. Paskui staiga ryžtingai jas sučiaupė ir priėjo prie telefono. 
Į Bridžitą O'Šonesi, kuri stovėjo prie stalo, su nerimu stebėdama 
ji, seklys nė nežvilgtelėjo. S 

Jis paėmė telefono aparatą į rankas, vėl pastatė jį ant lentynėlės 
ir palinko virš telefonų knygos. Greitai pervertęs puslapius, susi- 
rado reikiamą, pervedė pirštu per skaičių stulpelį, tada atsitiesė ir 
vėl paėmė į rankas telefono aparatą. Užsakęs numerį, tarė į ragelį: 

- Alio, ar seržantas Polhauzas jau atėjęs?.. Pakvieskite jį, 
prašau. Tai Semiuelis Speidas. - Laukdamas Speidas mąsliai 
žvelgė prieš save. - Sveikas, Tomai. Turiu tau naujienų... Taip, 
pilnas maišas. Vadinasi, taip: Tersbį ir Džakobį nušovė bernio- 
kas, vardu Vilmeris Kukas. - Jis smulkiai nusakė vaikino išvaiz- 
dą. - Berniokas tarnauja Kasparui Gutmanui. - Speidas nupasako- 
jo, kaip atrodo Gutmanas. - Tipas, pavarde Keiro, kurį jūs matėte 
pas mane, taip pat priklauso tai šutvei... Taip, teisingai... Gutma- 
nas gyvena arba gyveno “Aleksandrijos"' viešbutyje, 12-K nume- 
ryje. Jie ką tik išėjo iš mano namų, ir jums reikia paskubėti - jie 
ketina sprukti iš miesto; tačiau jie nesitiki persekiojimo... Su jais 
dirba dar ir mergina, Gutmano duktė. - Seklys smulkiai apibūdino 
Rėją Gutman. - Būk atsargus su bernioku. Jis, iš visko spren- 
džiant, puikiai šaudo... Taip, Tomai, turiu ir daiktinių įrodymų. 
Pavyzdžiui, pistoletus, iš kurių jis šovė į Tersbį ir Džakobį... 
Teisingai. Paskubėk - ir sėkmės! | 

Speidas lėtai padėjo ragelį ant svirtelės, o telefoną ant lenty- 
nos. Tada apsilaižė lūpas ir žvilgtelėjo į savo rankas: delnai buvo 

šlapi nuo prakaito. Seklys sunkiai atsiduso, apsisuko ir trim 
dideliais žingsniais atsidūrė svetainėje. 

Bridžita, nugąsdinta jo netikėto pasirodymo, nervingai nusi- 
juokė. | 

Speidas, aukštas, stotingas, stiprus, atsistojo priešais merginą 
ir tarė, niūriai šypsodamasis: | 

- Kai tik policija juos sučiups, jie prabils - apie mus. Taip kad 
mudu sėdime ant parako statinės. Policija netrukus bus čia. Klok 
viską, ir greitai. Gutmanas pasiuntė tave ir Keiro į Konstantinopo- 
lį, taip? 

Ji pradėjo kalbėti, nutilo ir prikando lūpą. 

- Kalbėk, velniai tave griebtų! Mes vienoje valtyje, ir aš 
neleisiu tau iššokti. Jis pasiuntė tave į Konstantinopolį? 

- T-taip, pasiuntė. Ten aš sutikau Džo ir paprašiau jį man 
padėti. Paskui mes... 

- Palauk. Tu paprašei Keiro padėti tau pavogti paukštį iš 
Kemidovo? 

- Taip. | 

- Gutmanui? | 

Mergina vėl dvejodama nutilo, susigūžė nuo grėsmingo Spei- 
do žvilgsnio, nurijo seilę ir tarė: 

- Ne, tada ne. Mes manėme, kad imame sau. 

- Gerai. Paskui? 1 

- Paskui aš išsigandau, kad Džo mane apgaus, todėl... todėl 
kreipiausi pagalbos į Floidą Tersbį. 

- Ir jis tau padėjo. Toliau? 

- Mes gavome sakalą ir išvažiavome į Honkongą. 

- Su Keiro? Ar atsikratėte juo dar prieš tai? 

- Taip. Mes palikome jį Konstantinopolyje, kalėjime... Kažkas 
buvo negerai su jo čekiu. 

-- Žodžiu, jūs tyčia pakišote Keiro policijai, kad jį užlaikytų 
Konstantinopoiyje? 

Mergina sumišusi žvilgtelėjo į Speidą ir sušnibždėjo: 

- Taip. 

- Taigi tu ir Tersbis atsidūrėte su sakalu Honkonge. 

- Taip. Ir tada... Aš blogai pažinojau Tersbį... abejojau, ar 
galima juo pasitikėti. Maniau, kad taip bus saugiau... Žodžiu, aš 
sutikau kapitoną Džakobį ir žinodama, kad jo garlaivis plaukia į 
San Franciską, paprašiau pervežti paketą... pakete buvo paukštis. 
Aš negalėjau pasikliauti nei Tersbiu; nei Džo, be to... garlaivyje, 
kuriuo mes ketinome plaukti, galėjo atsidurti kas nors iš Gutmano 
šnipų. Taip kad toks būdas atrodė man pats saugiausias. 

- Gerai. Judu su Tersbiu atplaukėte č čionai vienu iš greičiausių 
garlaivių. Kas buvo paskui? 

- Paskui... Aš bijojau Gutmano. Žinojau, kad jis visur turi savo 
žmonių... ryšių... ir kad jis iškart supras, jog mes jį apgavome. Aš 
bijojau, kad jis sužinos apie mūsų planą sprukti iš Honkongo į 
San Franciską. Gutmanas tuo metu buvo Niujorke, ir aš numa- 
niau, kad gavęs telegramą, jis spės nusigauti iki San Francisko 
vienu metu su mumis ar netgi anksčiau. Taip ir atsitiko. Aš tada 
dar nežinojau šito, bet baiminausi, kad taip neatsitiktų, o man dar 
reikėjo sulaukti kapitono Džakobio su sakalu. Bijojau, kad Gut- 
manas ras mane... arba ras Floidą ir patrauks jį į savo pusę. Štai 
todėl ir atėjau į jūsų agentūrą su prašymu pasekti Floidą... 

- Meluoji, - nutraukė ją Speidas. - Tersbis niekur nebūtų nuo 
tavęs pabėgęs. Jis tiesiog iš proto eidavo dėl moterų. Iš jo dosjė 
aišku, kad j Jeigu jis ir patirdavo kada nesėkmių, tai tik dėl moterų 
kaltės. O j jo amžiaus Žmonės nesikeičia. Tersbio dosjė tu galėjai ir 
nežinoti, bet tai, kad jis niekur nuo tavęs AU tu žinojai 
puikiausiai. 

Mergina nuraudo ir droviai žvilgtelėjo į seklį. 

Jis tarė: 

- - Tu norėjai atsikratyti Tersbiu iki Džakobio atvykimo. Ko tu 
tikėjaisi? 

- Aš... aš Žinojau, kad jis pabėgo iš Valstijų su kažkokiu lošėju. 
Aš nežinojau visų smulkmenų, bet maniau, kad jeigu tai rimtas 

reikalas ir Floidas pastebės, kad yra sekamas, tai prisiminęs senas 
nuodėmes išsigąs ir pabėgs. Aš nesitikėjau... 

- Tu pati pasakei Tersbiui, kad jis sekamas, - pareiškė Speidas. 
- Mailzas turėjo mažokai smegenų, bet vis tik nebuvo toks žiop- 
lys, kad žmogus, kurį jis seka, perprastų jį patį pirmą vakarą: 

- Taip, pasakiau. Kai mes tą vakarą išėjome pasivaikščioti, aš 
apsimečiau pastebėjusi, kad misteris Arčeris seka mus, ir paro- 
džiau jį Floidui. - Mergina pravirko. - Bet, prašau, patikėk mani- 
mi, Semai, aš niekada nebūčiau taip padariusi, jeigų būčiau 
žinojusi, kad Floidas jį užmuš. Aš maniau, jis išsigąs ir papras- 
čiausiai pabėgs iš miesto. Man net nekilo tokia mintis,-kad jis gali 
nušauti misterį Arčerį. | 

Spėidas išsišiepė kaip vilkas ir tarė: 

- Jeigu tu manei, kad Floidas neužmuš Mailzo, tai tu, mano 
angele, buvai teisi. 

Mergina atrodė labai nustebusi. 

„Seklys pridūrė: 

- Tersbis nenušovė jo. 

Mergina atrodė dar ir sumišusi. 

Speidas tęsė: 

- Mailzas turėjo mažokai smegenų, bet - velniai griebtų! - jis 
pernelyg ilgai išdirbo sekliu, kad taip kvailai patektų į Žmogaus, 
kurį sekė, spąstus. Akligatvyje su užkištu už diržo pistoletu ir 
aklinai užsagstytu lietpalčiu? Neįtikėtina. Jis buvo kvailas, bet ne 
tiek. Du vieninteliai išėjimai iš Bušo gatvės puikiai matosi, sto- 
vint virš tunelio. Tu pati sakei, kad Tersbis buvo blogas aktorius. 
Jis nebūtų sugebėjęs nei įvilioti Mailzą į spąstus, nei nusitempti jį 
ten jėga. Mailzas buvo kvailas, bet ne tiek. 

Speidas apsilaižė apatinę lūpą ir meiliai nusišypsojo merginai. 
Paskui tęsė toliau: | | 

- Bet jis tikrai būtų ėjęs ten su tavimi, mano angele, ypač 
baniaiesi kad skersgatvyje nieko nėra. Tu jo klientė, tai kodėl j jam. 
nepalikus Tersbio, jeigu tu pati to prašai, 17 nenuėjus su tavimi 

ten, kur tu jį kvieti? Šitam kvailumo jam užteko. Mailzas ryte rijo 
tave akimis, laižėsi lūpas ir šypsojosi iki ausų. Ir tau nieko 
nereiškė atsistoti tamsoje priešais jį ir pykštelėti iš revolverto, 
kurį tu tą vakarą pasiėmei iš Tersbio. 

Bridžita traukėsi atatupsta, kol įsirėmė į stalą. Metusi į Speidą 
siaubo kupiną žvilgsnį, ji sušuko: 

- Nedrįsk! Nedrįsk šitaip su manimi kalbėti, Semai! Tu juk 
žinai, kad aš to nedariau. Tu Žinai... 

- Gana! - Speidas Žvilgtelėjo į laikrodį. - Po kelių minučių 
čionai įgrius policininkai, mudu sėdime ant parako statinės. Kal- 
bėk! 

Mergina prisidėjo prie kaktos ranką. 

- Ak, kaip tu gali kaltinti mane... | 

- Gana, pasakiau!.- tyliai, bet piktai pratarė seklys. - Čia ne 
vieta mokyklinėms aistroms vaidinti. Klausyk: mes abu rizikuo- 
jame patekti į kartuves. - Speidas stvėrė merginą už rankos ir 
prievarta pasistatė priešais save. - Kalbėk! 

- Aš... aš... kaip tu sužinojai, kad jis laižėsi lūpas 1r?.. 

Speidas kimiai nusijuokė. 

- Aš gėrai pažinojau Mailzą. Bet dabar tai nesvarbu. Kam tu jį 
nušovei? 

Bridžita ištraukė savo ranką iš kibių Speido pirštų, abiem 
rankom apsikabino seklio kaklą ir palenkė jo galvą prie savęs. 
Prigludo prie jo visų kūnu, nuo kelių iki krūtinės, primerkė akis 
su tamsiomis blakstienomis ir prakalbo kimiu, trūkčiojančiu bal- 
su: 

- - Iš pradžių aš nenorėjau. Garbės žodis, nenorėjau. Aš ketinau 
tik pagąsdinti Floidą, tačiau Floidas neišsigando... 

Seklys patapšnojo jai per petį. 

- Nemeluok. Tu paprašei mudviejų su Mailzu, kad patys 
užsiimtume tavo reikalu. Norėjai, kad Tersbį sektų žmogus, kurį 
tu pažįsti ir kuris prireikus sektų paskui tave. Tą vakarą tu iš 
anksto paėmei revolverį iš Tersbio. Ir.butą “Karūnoje" susiradai 

iš anksto. Tavo lagaminai jau buvo ten, o ne viešbutyjė. Aš radau 
tavo bute sąskaitą, apmokėtą savaite anksčiau, negu tu, anot 
tavęs, jį išsinuomojai. 

Mergina nurijo seilę ir nuolankiai atsakė: | 

- Taip, aš sumelavau, Semai. Aš iš tiesų ketinau jį... jeigu 
Floidas... aš negaliu šito sakyti, žiūrėdama tau į akis. - Ji nuleido 
galvą, prigludo skruostu prie Speido krūtinės ir sušnibždėjo jam į 
ausį: - Aš Žinojau, kad F loidą ne taip lengva išgąsdinti. Bet 
maniau, kad jeigu jis pastebės, jog yra sekamas, tai... Aš negaliu, 
Semai! - Ji verkdama prisiglaudė prie Speido. 

- Tu tikėjaisi, kad Floidas susikibs su Arčeriu ir vienas iš jų 
žus: jeigu žus Tersbis, tu būsi juo atsikračiusi; jeigu Mailzas - | 
pasistengsi, kad Floidą pagautų ir vėlgi išlaisvintų tave nuo jo. 
Taip buvo? 

- B-b-beveik. 

- Tačiau supratusi, kad Tersbisnė nemano aiškintis su Mailzu, 
tū paėmei iš jo revolverį ir pati nušovei Mailzą. Taip? 

- Taip... nors ir ne visai tiksliai. 

- Tačiau pakankamai tiksliai. Ir tokią galimybę tu numatei iš 
pat pradžių. Tu tikėjaisi, kad Žmogžudyste bus apkaltintas Ters- 
bis. | | 

- Aš... aš maniau, kad policija jį užlaikys bent jau iki kapitono 
Džakobio atvykimo ir... 

- Bet tu tada dar nežinojai, kad Gutmanas jau San Franciske ir 
ieško tavęs. Šito tu nenumatei, antraip nebūtum skubėjusi atsikra- 
tyti savo asmens sargybiniu. Tu supratai, kad pasirodė Gutmanas, 
tik perskaičiusi laikraštyje apie Tersbio nužudymą. Tada tu tuč- 
tuojau sumojai, kad tau reikalingas naujas gynėjas, ir grįžai pas. 
mane. Taip? | | 

- Taip, bet... O, mano. brangusis! Tai visai kas kita. Aš vis tiek 
anksčiau ar vėliau būčiau atėjusi pas tave. Vos pamačiusi tave, 
iškart supratau... 

Speidas švelniai pertarė ją: 


216 


- Tuangelas! Jeigu tau pasiseks, išeisi iš San Kventino kalėjimo 
po dvidešimties metų ir tada būtinai ateisi pas mane. 

Mergina atšlijo nuo seklio, užvertė galvą ir pažvelgė jam į 
akis, galutinai išmušta iš vėžių. 

Baltas kaip drobė Speidas tęsė tuo pačiu švelniu balsu: | 

- Dievaži, aš tikiuosi, kad jie nepakars tavęs, brangioji, už štai 
šio žavaus kakliuko. - Jis meiliai paglostė merginos kaklą. 

Toji ištrūko iš jo glėbio, vėl atsitrenkė į stalą ir susiėmė abiem 
rankom už gerklės, susigūžusi į kamuoliuką. Įkritusiame veide 
pamišėliškai Žėrėjo akys. Mergina be garso kelis kartus Žioptelėjo 
perdžiūvusia burna, paskui kimiai pratarė: 

- Tu ne... - Ji neįstengė baigti. 

Išblyškęs Speido veidas pagelto, lūpos šypsojosi, aplink spin- 
dinčias akis susimetė linksmos raukšlelės. Jis kalbėjo ramiai, 
įtaigiai: 

„Aš įduosiu tave policijai. Galbūt tavęs nenuteis myriop. Tada 
išeisi iš kalėjimo po dvidešimties metų. Tu angelas. Aš lauksiu 
tavęs. - Speidas atsikrenkštė. - O jeigu tave pakars, aš tavęs 
niekada neužmiršiu. 

Bridžita nuleido rankas ir atsitiesė. Jos veidas išsilygino, atga- 
vo spalvą, tik akyse dar žybčiojo dvejonės kibirkštėlės. Ji meiliai 
nusišypsojo Speidui. 

- Nereikia, Semai, taip kalbėti. Netgi juokais. Tu taip mane 
išgąsdinai! Aš iš pradžių tikrai pagalvojau, kad tu... Tu taip 
dažnai būni nežabotas ir nenuspėjamas, kad... - Ji užsikirto. 
Staigiai palinko į priekį ir įsižiūrėjo sekliui į akis. Merginos lūpos 
ir skruostai ėmė drebėti, akyse vėl pasirodė baimė. - Ką?.. Semai! 
- Ji vėl susigriebė rankomis už gerklės ir susigūžė. 

Speidas nusijuokė. Jo gelsvai baltas veidas išrasojo, ir nors jis vis 
dar šypsojosi, įtaigias balso intonacijas pakeitė kimus karkimas. 

- Tu pralošei. Poto, kai prabils anie paukšteliai, vienas iš mūsų 
turi pralaimėti. Mane tikrai pakartų. O tau dar gali ir pasisekti. 
Sutinki? 

- Bet... bet, Semai, tu neišdrįsi! Po viso to, kas tarp mūsų 
buvo... Tu negali... | 

- Galiu. | 

Ji aiktelėjo. 

- Tai tu tik žaidei su manimi? Tik apsimetinėjai? Norėjai 
įvilioti mane į spąstus? Aš tau visai nepatikau? Tu nemylėjai... 
nemyli manęs? 

- Myliu, - atsakė Speidas. - Na ir kas? - Jis sSi5ėSii išlaikyti 
veide šypseną. - Aš tau ne Tersbis. Ir ne Džakobis. Manęs tu 
nešokdinsi. | 

- Tai neteisinga! - suriko mergina. Jos akyse sužvilgo ašaros. - 
Neteisinga. Šlykštu. Tu žinai, kad tai netiesa. Kaip tu gali?.. 

- Galiu, velniai griebtų! - atkirto Speidas. - Tu atsigulei su 
manimi į lovą, kad išvengtum mano klausimų. Vakar, Gutmanui 
pareikalavus, tu išviliojai mane iš kontoros, apgavusi mano sek- 
retorę. Vakare tu atėjai čionai kartų su jais ir pasilikai apačioje 
laukti manęs. Tu buvai mano glėbyje, kai spąstai užsitrenkė, ir tuo 
būdu atėmei iš manęs galimybę išsitraukti savo pistoletą, jeigu aš 
būčiau jį turėjęs, arba pakovoti dėl svetimo, jeigu man būtų 
šovusi tokia mintis. Ir jie nepaėmė tavęs su savimi tik todėl, kad 
Gutmanui užtenka proto naudotis tavo paslaugomis tik esant 
būtinam reikalui; ir dar tikriausiai todėl, kad tu, jo manymu, 
šokdini mane, kaip tau patinka, tad aš neliesiu jo, kad nepakenk- 
čiau tau. 

Bridžita mirktelėjusi nupurtė nuo blakstierių ašaras, žingtelėjo 
į priekį, tiesi ir išdidi, pažvelgė Speidui į akis. 

- Tu kaltini mane melu, - pareiškė ji, - o dabar pats meluoji. Tu 
meluoji, nes nenori prisipažinti, jog širdies gelmėje - nepaisant 
visko - jauti, kad aš myliu tave. | 

Speidas staigiai pasilenkė. Jo akys pasruvo krauju, bet šlapia- 
me gelsvame veide sustingusi šypsena nepasikeitė. 

- Na ir kas, kad jaučiu? - paklausė jis. - Gal turėčiau pasitikėti 
tavimi? Tavimi, iškrėtusia tokį mielą pokštą mano pirmtakui 

Tersbiui? Tavimi, šaltakraujiškai tarsi musę nužudžiusia Mailzą 
tik tam, kad paskandintum Tersbį? Tavimi, apmovusia Gutmaną, 
Keiro, Tersbį - ką dar? Tavimi, per visą mūsų pažinties laiką ir 
pusvalandžio negalėjusia elgtis su manimi garbingai? Ir aš turiu 
tavimi tikėti? Na jau ne, brangioji. Aš nepatikėčiau tavimi, net ir 
galėdamas. Kam? | 

Mergina atlaikė jo žvilgsnį ir tvirtai atsakė: 

- Kam? Jeigu tu tik žaidei su manimi, jeigu tu nemyli manęs, 
atsakymo į šį klausimą nėra. O jeigu mylėtum, tai ir klausti 
nereikėtų. | 

Speido akys dar labiau pasruvo krauju, o šypsena tapo grės- 
minga. Kimiai atsikosėjęs, jis tarė: 

- Velniškai netinkamas laikas kalboms. - Jis uždėjo ranką 
merginai ant peties. Ranka drebėjo. - Man nusispjaut į tai, kas ką 
myli. Manęs tu nešokdinsi. Aš neseksiu Tersbio ir dar velniai Žino 
kieno pėdomis. Tu nužudei Mailzą ir už tai atsakysi. Aš galėjau 
tau padėti, paleisdamas kitus ir prisiimdamas sau visą aiškinimosi 
su policija naštą. Tačiau dabar jau vėlu. Dabar aš jau niekuo 
negaliu tau padėti..O ir galėdamas nepadėčiau. 

Mergina uždėjo delną ant seklio rankos, gulinčios ant jos 
peties. 

- Tada nepadėk, - sušnibždėjo ji, - bet neskaudink manęs. 
Paleisk mane. | | 

- Ne, - atsakė Speidas. - Jeigu neperduosiu tavęs policinin: 
kams, kai jie ateis čionai, man galas. | 

- Ir tu nenori pasiaukoti dėl manęs? 

- Manęs tu nešokdinsi. 

- Nekalbėk taip, prašau. - Bridžita nuėmė Speido ranką nuo 
savo peties ir prisitraukė sau prie veido. - Kodėl tu taip elgiesi su 
manimi, Semai? Nejaugi misteris Arčeris tau buvo brangesnis 
negu... 

- Mailzas, - kimiai atrėžė Speidas, - buvo kalės išpera. Aš 
supratau tai pačią pirmą mūsų bendradarbiavimo savaitę ir keti- 

nau išmesti jį lauk, kai tik pasibaigs sutarties terminas. Taip kad tu 
man niekuo nepakenkei, užmušdama jį. 

- Tai kodėl tu taip darai? | 

Speidas išlaisvino savo ranką. Jis jau nebesistengė šypsotis. Jo 
išprakaitavusiame veide įsirėžė gilios raukšlės. 

- Paklausyk, - tarė jis, - iš šitų kalbų nebus naudos. Tu niekada 
manęs nesuprasi. Bet aš vis tik pabandysiu dar kartą, paskutinį. 
Kai nužudomas tavo kompanionas, tu turi kažką padaryti. Nes- 
varbu, mėgai tu jį ar ne, bet jis buvo tavo kompanionas, ir tu 
privalai kažką padaryti. Be to, mes - detektyvai, ir paleisti savo 
agentūros darbuotojo žudiką - didžiausia niekšybė. Visų atžvilgiu 
- tiek tavo agentūros, tiek bet kurio detektyvo, kur jis bedirbtų. 
Trečia: aš esu seklys, ir laukti iš manęs, kad aš gaudysiu nusikal- 
tėlius, o paskui paleidinėsiu juos į visas keturias puses - tai tas pat, 
kas medžioti su šunimi, draudžiant jam griebti žvėrį. Žinoma, kartais 
pasitaiko ir tokių dalykų, bet tai nenormalu. Aš galėjau paleisti tave, 
tik leisdamas pasprukti Gutmanui, Keiro ir berniokui... 

- Turimtai kalbi? - pertraukė jį mergina. - Manai, aš patikėsiu, 
jog visa tai - pakankama priežastis mano įdavimui... 

- Išklausyk iki galo, paskui kalbėk. Ketvirta: paleisti tave aš 
galiu, tik keliaudamas kartu su kitais į kartuves. Toliau: aš neturiu 
pagrindo tikėti tavimi, bet tarkime, kad patikėjau ir sugebėjau 
pats išsikapstyti iš šitos istorijos. Tokiu atveju aš visą gyvenimą 
likčiau priklausomas nuo tavęs, ir tu galėtum timpčioti už virvelės 
kada panorėjusi. Tai jau penkta priežastis. Šešta: aš taip pat šį tą 
žinau apie tave, todėl negaliu būti tikras, jog vieną dieną tau 
nekils noras nudėti ir mane. Septinta priežastis: man bjauru net 
pagalvoti, kad tu gali - tegu tai tik viena galimybė iš šimto - mane 
apmauti. Ir aštunta... bet užteks. Ir visa tai ant vienos svarstyklių 
lėkštės. Galbūt kai kurios iš šių priežasčių nelabai rimtos. Nesi- 
ginčysiu. Bet pagalvok pati - kiek jų! O ką galima padėti ant kitos 
svarstyklių lėkštės? Tik tai, kad tu galbūt myli mane, o aš galbūt 
myliu tave. 

- Tu juk tikrai žinai, - sušnibždėjo Bridžita, - myli mane ar ne. 

- Nežinau. Nesunku pamesti galvą dėl tavęs. - Speidas gosliai 
nužvelgė merginą nuo galvos iki kojų ir nuo kojų iki galvos. - Bet 
aš nežinau, kas yra meilė. Ir nesu tikras, kad tai apskritai kas nors 
žino. Bet tarkime, aš žinau, jog myliu tave. Kas iš to? Po mėnesio 
visa tai gali baigtis. Man taip jau yra buvę... ir greitai praeidavo. 
Kas tada? Tada aš galvosiu, kad tu apvyniojai mane aplink pirštą. 
O jeigu aš paleisiu tave, o pats sėsiu į kalėjimą; tada tikrai laikysiu 
save paskutiniu idiotu. Įdavęs tave policijai, aišku, gailėsiuos 
velniškai... manęs laukia nelinksmos naktys... bet tai praeis. Pak- 
lausyk, - Speidas suėmė merginą už pečių, ji išsilenkė, ir seklys 
palinko virš jos, - jeigu tavęs neįtikino visos šios priežastys, 
spjauk į jas, ir nuspręskime šitaip: aš negulsiu su tavimi kaip tik 
todėl, kad viskas manyje nori... nori pasiųsti velniop visas pasek- 
mes ir padaryti taip... Ir dar todėl, velniai tave griebtų, kad tu 
tikėjaisi apžavėti mane, kaip ir visus kitus. - Speidas paleido 
merginos pečius, ir jos rankos bejėgiškai nusviro išilgai kūno. 

„Bridžita suėmė Speido veidą delnais ir vėl prisitraukė prie 
savęs. 

- Pažiūrėk man į akis ir pasakyk teisybę: ar pasielgtum su 
manimi taip, jeigu sakalas būtų buvęs tikras ir tu būtum gavęs 
savąją dalį? 
 - Koks dabar skirtumas? Nemanyk, kad aš iš tiesų toks parsi- 
davėlis, koks noriu atrodyti. Tiesiog tokia reputacija praverčia 
darbe - moka is ir ERByIaŲ bendrauti su priešininku. 

Speidas nežymiai cūžtelėjo pečiais 1T prisipažino: 

- Ką gi, krūva pinigų būtų kiek papildžiusi kitą svarstyklių 
lėkštę. | 

„Bridžita prikišo prie jo veidą, jausmingai pravėrusi lūpas, ir 
sušnibždėjo: 

- Jeigu tu mane mylėtum, nieko kito ir nereikėtų kitoje svars- 
tyklių lėkštėje. 

Speidas iškošė pro sukąstus dantis: 

- Manes tu nešokdinsi. | || || 

Bridžita pabučiavo jį į lūpas, apsikabino, prigludo prie jo visu 
kūnu. Kai pasigirdo skambutis į duris, mergina buvo seklio 
glėbyje. 

Apsikabinęs Bridžitą kaire ranka, Speidas atidarė buto duris. 
Už jų stovėjo leitenantas Dandis, seržantas Tomas Polhauzas ir 
dar du detektyvai. 

Speidas tarė: 

- Sveikas, Tomai. Sučiupote paukštelius? 

- Sučiupome, - atsakė Tomas. | 

- Puiku. Užeikite. O štai jums dar viena paukštytė. - Speidas 
stumtelėjo „merginą į priekį. - Tai ji nušovė Mailzą. Be to, turiu 
jums ir šiokių tokių daikčiukų - bernioko pistoletus, Keiro pisto- 
letą, juodą statulėlę, dėl kurios ir užvirė visa šita košė, o taip pat 
tūkstančio dolerių banknotą, kuriuo mane norėta papirkti... - 
Speidas pažvelgė į Dandį, susiraukė, pasilenkęs atidžiau įsižiūrė- 
jo į leitenanto veidą ir nusijuokė. - Kas, po velnių, nutiko tavo 
bičiuliui, Tomai? Jis pats į save nepanašus. - Speidas vėl nusijuo- 
kė. - Dedu galvą, kad, išklausęs Gutmaną, jis nusprendė, jog 
pagaliau pričiupo mane? 

- Liaukis, Semai, - sumurmėjo Tomas. - Mes ir nemanėme... 

- Taip aš ir patikėsiu, - linksmai atšovė Speidas. - Tu, aišku, 
supratai, kad aš tik mulkinau Gutmaną, bet jis ėjo čionai iš anksto 
mėgaudamasis, kaip riš man rankas... 

- Liaukis, - vėl suniurzgė Tomas, šnairuodamas į savo virši- 
ninką. - Mums viską papasakojo Keiro. Gutmanas nebegyvas. 
Kai mes atvažiavome, berniokas baigė ištuštinti į jį visą revolve- 
rio būgnelį. 

- To ir reikėjo tikėtis; - linktelėjo Speidas. 

Kai pirmadienio rytą Speidas įėjo į savo kabinetą, Efė Perin 
numetė laikraštį ir skubiai pašoko iš jo krėslo. 

- Labas rytas, mano angele, - tarė jis. 

- Ar tai... tai, ką rašo laikraščiai... tiesa? - paklausė mergina. 

- Taip, panele. - Speidas numetė skrybėlę ir atsisėdo. Jo veidas 
tebebuvo liguistai geltonas, tačiau jis atrodė jau visai ryžtingas ir 
žvalus, o truputį paraudusių akių žvilgsnis buvo pasa 
giedras. 

Rudos merginos akys keistai išsiplėtė, lūpos persikreipė. Ji 
stovėjo šalia stalo, žvelgdama į Speidą iš viršaus. 

Jis pakėlė galvą, šyptelėjo 1r pajuokavo: 

- Štai ir tikėk, kad nori, moteriška intuicija. 

Efė Perin paklausė užlūžusiu balsu: 

- Tai tiesa, kad tu taip pasielgei su ja, Semai? 

Jis linktelėjo. | 

- Tavo Semas - detektyvas. - Speidas griežtai pažiūrėjo į ją, 
apkabino per juosmenį, uždėjo ranką ant šlaunies. - Ji iš tiesų 
nužudė Mailzą, mano angele. Lyg tarp kitko, štai taip. - Jis 
spragtelėjo laisvosios rankos pirštais. 

Mergina atšlijo nuo seklio beveik pasibjaurėjusi. 

- Nereikia, neliesk manęs, - tarė ji, mėšlungiškai gaudydama 
orą. - Aš žinau... aš žinau, kad tu teisus. Tu teisus. Bet nesiliesk 
prie manęs dabar... nereikia. 

Speidas tapo baltesnis už kreidą. 

Kažkas pasuko kontoros durų rankeną. Efė Perin išskubėjo į 
priimamąjį, uždarydama paskui save duris. Netrukus grįžusi į 
kabinetą, ji vėl privėrė paskui save duris ir abejingai pranešė 
dusliu balsu: 

- Ten Eva. 

Speidas, žiūrėdamas į stalą, vos pastebimai linktelėjo. 

- Taip, - tarė jis. - Tegu įeina. 

"Speido iv Arčerio" seklių biuvas gavsėjo 
visame San Fransiske. 

Tačiau po jaunos gražuolės apsilankymo 
Arčeris žūna. Policija įtavia Speidą nužudžius 
savo kompanioną. Tad šiam lieka vienintelė išeitis 
- suvasti tikruosius žudikus tv atskleisti priezastis, 


dėl kurių įvyko net kelios zmogžudystės. 

